
INTRODUCERE 


După ani grei de dictatură, când studiul religiei fie nu s-a făcut 
deloc, fie s-a făcut prin prisma reducţionistă a materialismului dialectic 
şi istoric, astăzi există o importantă deschidere. Cu toate acestea, religia 
este studiată cel mai adesea unilateral, doar din perspectiva uneia sau 
alteia dintre confesiuni, rareori cu deschidere şi înţelegere faţă de alte 
credinţe şi idei religioase, faţă de alte religii decât cea proprie. Avem 
convingerea că un om este bine să rămână pentru totdeauna în religia în 
care s-a născut, după modelul familiei sale, dar trebuie să se deschidă 
spre alte religii, să le cunoască, să le înțeleagă şi chiar să accepte dacă 
un altul a decis să-şi schimbe religia. După cum în viaţă realizăm o 
sinteză a experienţelor existenţiale, modelelor culturale şi progreselor de 
civilizaţie, tot astfel creăm o sinteză a spiritualităţilor şi a religiilor, fără 
a pierde rădăcina propriei spiritualităţi şi religii. 

Deşi se fundamentează pe mitologie, religia nu se reduce la 
aceasta, cum nici la morală sau la practici, reguli ori dogme. Esenţa 
oricărei religii este mesajul ei exprimat printr-o viaţă caracterizată de 
iubire, altruism, detaşare, cunoaştere, înţelepciune, serenitate, pace, 
milă, compasiune, iertare şi orientată spre libertate, nemurire şi reunire 
cu Dumnezeu. 

Dacă teologia propune o discuţie numai despre Dumnezeu, iar 
ştiinţa - o discuție numai despre om, religiologia caută îmbinarea lor, 
mizează pe complementaritate, nu pe opoziţie între religie şi ştiinţă şi 
evidenţiază că discuţia ar trebui să fie despre om şi, deopotrivă, despre 
Dumnezeu. Religiologia este exprimată prin Religious Studies (studii 
religioase) în engleză, Science des Religions (ştiinţa religiilor) în 
franceză şi Allgemeine Religionswissenschaft (studiul integral al 
religiilor) în germană. Ea înseamnă Studiul ştiinţific al religiilor, 
comparativ şi imparțial. Documentele cu care operează religiologia nu 

sunt doar surse de informare, ci mai ales de formare, sunt manifestări ale 
sacrului. 

În studierea religiilor lumii trebuie evitate extremele, care sunt 
părtinirea şi prozelitismul. Nu există religii superioare şi inferioare, mari 
şi mici, bune şi rele. Religia nu se studiază într-un demers evoluționist şi 
nici reducţionist, exterior. Ea se studiază din interior, fără prejudecăţi. 
Astfel, religiile arhaice nu sunt mai prejos decăt religiile lumii moderne şi 
nici invers. Totodată, religia nu este doar un fenomen istoric, social sau 
psihologic. Comparaţia între religii trebuie să ţină cont de egalitatea 
termenilor de comparaţie, precum şi de asemănări şi, în acelaşi timp, de 
diferenţe. Studierea altor religii ajută la aprofundarea propriei religii. Ea 
se face cu mintea şi sufletul deschise, nu cu ipocrizie sau aroganță, dar 
nici doar cu deviza toleranței, căci aceasta implică o latură de dispreț, ci 
cu înțelegere. 

Se ridică problema dacă o astfel de carte, intitulată Filosofia şi 
istoria religiilor, este binevenită în contextul multor cărţi precedente cu 
acelaşi subiect, în lume, ca şi la noi. În ceea ce priveşte peisajul editorial 
românesc în domeniu, el este acoperit de cărţi importante ale unor autori 
ca: Emilian Vasilescu, Alexandru Stan, Remus Rus, loan G. Coman, 
Nicolae Achimescu şi Alexandru Suciu. Ca un stindard sunt studiile de 
specialitate şi cursurile publicate în volume ale lui Dumitru Stăniloae, 
Lucian Blaga şi Nae Ionescu. Însă, luceafărul este capodopera Histoire 
des croyances et des idées religieuses (Istoria credințelor şi ideilor 
religioase), a lui Mircea Eliade, căruia îi este dedicată cartea noastră. 
Pentru a se înţelege contribuţia noastră în această descendență ilustră, 
citirea cărții Filosofia şi istoria religiilor oferă argumentele legate de 
noutatea, originalitatea, importanţa şi necesitatea ei. 

Sunt două mari părți în care se divide cartea: Filosofia religiei, 
care se axează pe metode, doctrine şi idei religioase şi Istoria religiilor, 
clădită ca o prezentare a religiilor lumii, în funcție de popoare şi 
ținându-se cont de criteriile temporal şi spaţial, dar nu în mod absolutist. 
O hermeneutică a istoriei, luminând viziunea despre istorie ca viață 
spirituală, uneşte cele două părți. Capitolul despre conceptul de filosofia 
religiei are ca imagine, în oglindă, pe acela despre conceptul de istoria 
religiilor. 

Prima parte ce poartă titlul Filosofia religiei, este dedicată ideilor 
religioase, unde, alături de unele idei prezente deseori în context, cum 

sunt cele de religie, Dumnezeu, sacru şi om (religios şi areligios), sunt 
luate în considerare şi altele mai puţin aflate în atenţia autorilor de 
specialitate, cum sunt cele despre credinţă, experienţă spirituală, trăire 
mistică şi unitate. Am analizat mai multe definiţii ale religiei cu intenţia 
lămuririi termenului, dar şi a găsirii unui sens comun. Am clasificat 
religiile în funcţie de mai multe criterii şi, tot pentru o cunoaştere a lor 
sistematică, am insistat asupra diverselor interpretări filosofice ale ideii 
de Dumnezeu în decursul timpului, cum ar fi: teismul, ateismul, 
politeismul, henoteismul, monoteismul, dualismul, monismul, panteismul 
etc. Am acordat o atenţie specială ideii de credinţă, văzută nu doar ca un 
sentiment, ci ca un mod de cunoaştere şi de viaţă. Dacă credinţa se 
situează la baza fiinţei umane, trăirea reprezintă fundamentul existenţei 
omeneşti. Trăirea implică simţurile, sentimentele şi gândirea într-o 
sinteză Superioară. 

Partea a doua, intitulată Istoria religiilor, este clasificată geografic 
şi istoric în următoarele diviziuni: religiile arhaice, religiile orientale, 
religiile indo-europene şi religiile clasice. În interiorul subcapitolelor, cu 
excepția diferenţelor specifice, organizarea se ghidează, de obicei, după 
următoarele categorii: a) istoria, b) izvoarele, c) cosmogonia, d) doctrina 
religioasă, e) pantheonul zeilor, f) profetul, g) cultul, h) hermeneutica 
religiei, i) ritul funerar şi j) sufletul. Am întâmpinat probleme în 
structurarea acestei părţi şi rezultatul, chiar dacă mulțumitor, nu suntem 
siguri că este şi cel mai bun. Astfel, am preferat să integrăm religia 
aztecilor în capitolul despre religiile precolumbienilor, pentru a nu crea 
un capitol separat pentru ea din pricina încadrării ei temporale într-o 
perioadă istorică ulterioară. La fel s-au petrecut lucrurile şi în cazul 
mandeismului şi maniheismului din religiile iranienilor sau al 
hinduismului epopeic şi al hinduismului contemporan, precum şi al 
sikhismului în capitolul despre religiile inzilor. Religia etruscilor este 
anterioară religiilor indo-europene şi, totuşi, figurează între acestea din 
acelaşi motiv de a nu crea un capitol separat. Am ales ca hinduismul şi 
buddhismul să fie prezentate în capitolul despre religiile inzilor şi nu în 
ultimul capitol, despre religiile clasice, chiar dacă sunt universaliste şi au 
o arie largă de răspândire (sunt panasiatice şi mondiale) şi au un număr 
mare de credincioşi ca şi iudaismul, creştinismul şi islamul. Am revenit la 
buddhism şi în capitolele despre religiile tibetanilor, religiile chinezilor şi 
religiile japonezilor, cum era firesc. 

Din păcate, nu am creat capitole separate despre religiile 
coreenilor, thailandezilor, philippinezilor, indonezienilor, malaezienilor 
etc. pentru că s-ar fi reluat multe dintre informaţiile deja înfăţişate. 
Lipsesc şi alte religii, cum ar fi şi cele ale eschimoşilor, bascilor sau 
vikingilor ş.a.m.d., toate fiind în atenţie pentru o ediţie viitoare. 

Nu am tratat separat riturile, ritualurile, ceremoniile şi iniţierile, 
iar un capitol despre ele se cuvine să se regăsească într-o ediție 
ulterioară, precum şi un capitol legat de teme ca: iubirea, cunoaşterea, 
suferința, mântuirea şi nemurirea. Am subliniat că nemurirea nu este o 
fantasmagorie, nici doar un vis frumos, ci ea are două semnificaţii 
majore utile pentru omul contemporan: a) refacerea legăturii omului cu 
Dumnezeu, cu absolutul, cu cosmosul, a finitului cu infinitul, a părții cu 
întregul şi b) vindecarea spirituală de frica de moarte. 

Uneori criteriul geografic ne-a jucat feste: de exemplu, când a 
trebuit să definim orizontul spaţial indic. Am ales o formulă nu foarte 
reuşită (religiile Orientului confluent cu Europa), dar am vrut să 
subliniem că India nu se încadrează nici în Orientul Apropiat, nici în 
Orientul Mijlociu şi nici în Orientul Îndepărtat, iar expresia „Asia de 
Sud-Est” este goală de conţinut religios. India se găseşte, din punct de 
vedere spiritual, la confluența dintre Orient şi Occident, iar religiile 
inzilor sunt fundament nu doar pentru religiile orientale, ci şi pentru 
religiile indo-europene şi cele europene moderne. 

Alteori am renunţat la cronologie, conştienţi că istoria religiilor nu 
înseamnă istoriografia religiilor şi am preferat ca religii precum 
iudaismul, creştinismul şi islamul să fie scoase din contextele spaţiale şi 
temporale şi integrate ideatic în grupul religiilor clasice. Nu întâmplător 
am ales să încheiem cartea cu un capitol despre creştinism, însă nu în 
sensul căderii în iluzia vreunui clasament al religiilor sau a vreunui 
evoluţionism absurd, ci întrucât creştinismul este o sinteză de credinţe şi 
idei religioase, o expresie strălucită de îmbinare între specific naţional şi 
mondial-cosmic, tradițional şi modern, peren şi actual. 

Cartea vine în sprijinul studenţilor de la cursurile de zi, frecvenţă 
redusă şi învățământ la distanță ai Facultăţii de Filosofie şi Jurnalism din 
cadrul Universităţii Spiru Haret, la materiile filosofia religiei şi istoria reli- 
giilor, pe care autorul le predă. Ea se adresează, însă, şi publicului larg. 

Fireşte, această carte poate fi obiectul criticii şi autocriticii. 
Autorul aşteaptă sugestii pentru o posibilă ediție ulterioară. 

Prima parte 


FILOSOFIA RELIGIEI 


I. Conceptul de filosofia religiei 


Filosofia religiei se integrează ca disciplină în religiologie, alături 
de istoria religiilor, fenomenologia religiei, hermeneutica religiei, 
psihologia religiei şi sociologia religiei. Ea este complementară teologiei. 
În înțelegerea filosofiei religiei este esenţială raportarea la celelalte 
discipline din studiul religiei, colaborarea cu ele. Relaţia dintre ele are la 
bază complementaritatea, nu opoziţia. În afară de disciplină, filosofia 
poate fi văzută şi ca o metodă de studiu al religiei. 

Cu toate că există cu mult înainte de secolul al XX-lea, filosofia 
religiei se impune ca disciplină o dată cu cercetarea lui Rudolf Otto, care 
evidențiază că sacrul se găseşte la baza religiei şi plasează caracterul 
experienței religioase dincolo de rațional". Filosofia religiei se 
cristalizase, însă, în secolul al XIX-lea o dată cu pasiunea mare a 
filosofiei idealiste germane pentru înţelegerea şi explicarea religiei. Un rol 
fundamental, în acest sens, l-au avut lucrările lui Friedrich 
Schleiermacher, Friedrich Schelling, G. W. F. Hegel şi Arthur 
Schopenhauer. Semnificative sunt şi cercetările premergătoare în 
domeniu ale lui Immanuel Kant. Dintre autorii români cu o contribuţie 
substanţială în filosofia religiei se cuvin citați: Lucian Blaga, Dumitru 
Stăniloae, Mircea Eliade şi Nae Ionescu. 

Problema esenței religiei şi cea a conţinutului de adevăr religios se 
găsesc la baza filosofiei religiei. Această disciplină nu înseamnă, aşa cum 
indică Nae Ionescu, „o filosofare asupra universului dintr-un punct de 
vedere religios, ci o cercetare filosofică asupra religiunii ca fapt religios 


! Rudolf Otto, Das Heilige. Uber das Irrationele in der Idee des 
Göttlichen und sein Verhältnis zum Rationallen, Gotha, Zehnte Auflage, 
Breslau Trewendt und Granier, 1923. 

întâmplat”. Reflecţia filosofică asupra religiei a pus accentul în timp pe 


semnificaţia sa în procesele istorice, urmărind modelul filosofiei idealiste 
germane. Pe de altă parte, şcoala anglo-americană subliniază ca obiect al 
filosofiei religiei ilustrarea adevărului credințelor religioase. 
Pragmatismul este direcţia majoră, iar faptele sunt ţintele filosofiei 
religiei. Şcoala franceză insistă asupra impactului social al religiei. 
Tradiția teologică se regăseşte în filosofia religiei prin tendința spre 
analiza conceptelor vehiculate de către terminologia religioasă. 
Cercetători în studiul religiei au mutat atenţia, însă, asupra interpretării 
antropologice şi psihologice a miturilor şi riturilor, precum şi a funcțiilor 
acestora în existenţa omului şi societate. Nu există, aşadar, consens în 
înţelegerea conceptului de filosofia religiei. După cum sublinia Brian 
Davies, dezacordurile sunt ambivalente, fiind legate deopotrivă de natura 
filosofiei, dar şi de natura religiei”. Importantă nu este confruntarea 
acestor puncte diferite de vedere, ci interdependenta lor în crearea viziunii 
complexe asupra conceptului de filosofia religiei. 

Metoda comparativă, deviza  interdisciplinarităţii, principiul 
echidistanţei, interpretările speculative, argumentările raționale sunt tot 
atâtea mărci caracteristice ale filosofiei religiei. 

În conceptul de filosofia religiei, accentul se pune pe religie, iar nu 
pe filosofie. Fie că surprinde esenţa religiei, fie conţinutul de adevăr, 
abordarea filosofică a religiei are avantajul de a fi profundă şi 
integratoare. 


II. Discurs despre metodă în religie 


În capitolul al doilea din La nostalgie des origines. Méthodologie et 
histoire des religions (Nostalgia originilor. Metodologie şi istorie a 
religiilor), intitulat Privire retrospectivă asupra istoriei religiilor: de la 
1912 până azi, Mircea Eliade trece în revistă principalele contribuţii la 
studiul religiei. Nu sunt citate toate, însă, şi nu se insistă asupra lor, iar 
organizarea acestora nu este strictă. Majoritatea acestor metode au căpătat 


? Nae Ionescu, Prelegeri de filosofia religiei, Cluj-Napoca, Editura 
Apostrof, 1994, p. 21. 

? Brian Davies, Introducere în filosofia religiei, tradusă din engleză, 
Bucureşti, Editura Humanitas, 1997, p. 7. 

statut de discipline şi au fost preocupate de găsirea elementului aflat la 
baza religiei. 

Următoarele interpretări s-au distins în religiologie pe parcursul 
timpului: 

1) dinamistă sau preanimistă (R. R. Marett): sentimentul de teamă 
şi uimire față de puterea impersonală mana. În dinamismul său 
preanimist, R. R. Marett preia explicaţiile despre religie ale etnologilor 
dinaintea sa. Credinţa în mana reprezintă un prim stadiu magico-religios. 
În insulele oceanice, mana are în primul rând semnificația de putere 
impersonală, dar este văzută şi ca: influență, forță, glorie, inteligență, 
dominație, divinitate, capacitate, putere extraordinară, adorare şi 
profetizare. Mana înseamnă o putere misterioasă şi activă, supranaturală, 
care posedă eficacitate, onoare, bogăție şi poate fi legată de persoane, 
acţiuni sau de cele mai diverse lucruri. La numeroase populaţii ale lumii 
s-au descoperit termeni echivalenți cu cel de mana, iar Gerardus Van der 
Leeuw” ajunge să le descopere în concepte provenind din diverse culturi: 
dao chinezesc, Pta în hinduismul vedic, asha la iranieni în religia lui 
Zarathustra, ma at la vechii egipteni şi moira la vechii greci. Mana, 
potrivit lui R. R. Marett, este o putere impersonală care determină apariția 
sacrului şi instituie numeroase tabuuri ce-l separă de profan. 

2) animistă (Edward Burnett Tylor): sufletul se găseşte ca element 
de bază în religie. Teoria animistă porneşte de la credinţa că spiritele sunt 
cauze personificate. Animalele şi celelalte ființe ar avea şi ele suflet ca şi 
oamenii şi chiar acel suflet a fost anterior uman. În opinia avizată a lui 
Edward Burnett Tylor, exprimată în cartea Primitive Culture (Cultura 
primitivă), animismul caracterizează triburi aflate jos pe scara umanităţii, 
dar este baza pentru filosofia religiei. Altfel spus, cultura înaltă pentru 
animism este filosofia religiei, iar cea joasă o reprezintă superstiţiile. 
Animismul stă la baza concepției despre suflete şi divinitate în general. 
Edward Burnett Tylor atrage atenţia că animismul de jos nu este imoral, 
ci nonmoral, pentru că deseori se judecă greşit animismul cu grila 
civilizației moderne. Referitor la semnificațiile doctrinei animiste, 
savantul Tylor distinge două: a) sufletele individuale şi b) spiritele aflate 


4 Gerardus Van der Leeuw, La religion dans son essence et ses 
manifestations, tradusă din olandeză de Jacques Marty, Paris, Editions Payot, 
1970, p. 17. 

pe o anumită treaptă pe scara puterilor supranaturale. În plus, 
Edward Burnett Tylor a pus bazele studiului antropologic al religiei. 

3) originară (Wilhelm Schmidt): credinţa într-un mare zeu. 
Wilhelm Schimdt reprezintă şcoala  monoteismului primitiv. 
Monoteismul constituie forma primitivă a religiei şi se explică printr-o 
revelație de la care vor deriva toate celelalte religii printr-o evoluţie 
regresivă. Wilhelm Schmidt ajunge, în cartea sa Der Ursprung der 
Gottesidee (Originea ideii de divinitate), la concluzia că există trei mari 
etape în evoluția culturală a societății primitive: a) primitivă (stadiul 
culegerii fructelor naturale); b) primară (stadiul lucrării şi cultivării 
pământului) şi c) secundară (stadiul amestecului între culturi primare şi 
primitive). 

4) magică (James George Frazer): religia se înrădăcinează în 
magie. Pentru primitiv, lumea e manevrată de agenți supranaturali, care, 
ca şi el, acționează prin impulsuri şi motive, speranțe şi temeri. 
James George Frazer susține că întoarcerea la învățăturile culturilor şi 
religiilor arhaice se face pentru a recupera legătura dintre natural şi 
supranatural, pentru că „un sălbatic cu greu concepe distincţia dintre 
natural şi supranatural, trasată în mod obişnuit de popoarele mai 
avansate”. Ideea este reluată de Mircea Eliade, influenţat în viziunea sa 
despre religie de capodopera lui Frazer, The Golden Bough. A Study in 
Magic and Religion (Creanga de aur. Un studiu despre magie şi religie). 
Savantul român îndeamnă la recuperarea sacrului, la reîntoarcerea în 
urmă la culturile şi religiile arhaice pentru că se aflau mai aproape de 
Dumnezeu. Potrivit lui James George Frazer, magia se bazează pe două 
principii: 1) cauză şi efect - law of similarity (legea similarități); 
2) continuitate (lucruri care au fost în contact, continuă să rămână în 
contact şi după despărţire) - law of contact or contagion (legea 
contactului sau a contagiunii)”. Savantul scoţian distinge două categorii 
de magie: 1) magie homeopatică sau imitativă - theoretical magic (magie 
teoretică) şi 2) magie simpatetică sau contagioasă - practical magic 
(magie practică). Unul dintre scopurile magiei homeopatice este să 


` James George Frazer, The Golden Bough. A Study in Magic and 
Religion, Hertfordshire, Wordsworth Editions Ltd., 1993, p. 10. 

é Ibidem, p. 11. 

prevină sau să vindece boala”. Magia homeopatică se leagă de cea 
imitativă. Magia simpatetică sau contagioasă are şi precepte negative 
(tabu-uri), nu doar pozitive (farmece). În sens pozitiv, este vorba de 
producerea unui eveniment dorit, iar în cel negativ - de evitarea unui 
eveniment nedorit. Un exemplu oferit de autor este mâncarea animalelor 
şi plantelor de către sălbatic, arătându-se că, prin aceasta, el îndeplineşte 
magia pozitivă, căci se asigură că va avea calitățile ființei mâncate:. 
James George Frazer identifică esența magiei în exersarea influenţei 
simpatetice la distanță”. Pentru Frazer, însă, magia este mai aproape de 
ştiinţă decât de religie. 

Mult mai devreme în istorie, Hugues de Saint-Victor, un teolog 
care s-a sprijinit foarte mult pe relatările lui Isidor din Sevilla, clasifică în 
secolul al XII-lea categoriile magiei în ansambluri de cinci grupe: 
a) mantica (include necromanţia şi divinaţia prin cele patru elemente: 
pământ, apă, aer şi foc), b) matematica (include haruspiciile şi 
horoscopul); c) sortilegium (cercetarea sorților), d) maleficum (vrăjitoria) 
şi e) prestigium (iluzia). 

La rândul său, Giordano Bruno identifica trei tipuri de magie: 
a) divină, care cuprinde miraculosul şi minunea creştină; b) fizică, numită 
de alți autori magie naturală, care utilizează proprietățile active şi pasive 
ale lucrurilor pentru a provoca efecte aparent stupefiante şi insolite prin 
necunoaşterea procesului declanşat şi c) matematică, ce foloseşte figurile 
şi caracterele (geometria), numerele şi calculele (aritmetica), timpul şi 
mişcările (astronomia), precum şi vraja prin privire (optica). Astăzi se 
distinge între magie albă şi magie neagră. 

5) psihologică (William James): descoperirea inconştientului 
(Sigmund Freud) foarte importantă pentru studiul miturilor şi 
simbolurilor, precum şi conceptul de inconştient colectiv şi teoria 
arhetipului (Carl Gustav Jung). Pentru Sigmund Freud, ideile religioase 
nu sunt o rămăşiţă a experienței ori rezultatul reflecției, ci simple iluzii, 
împlinirea unor dorinţe ale omenirii, iar Dumnezeu este „un tată mai 


7 Ibidem, p. 15. 
8 Ibidem, p. 22. 
? Ibidem, p. 22. 

autoritar”!%. Funcţia psihologică de regres infantil este departe de a 
explica în adâncime sentimentul religios, credința, atitudinile şi 
comportamentele religioase ale omului. William James vine în 
religiologie cu un fundament psihologic, nu de teologie sau istoria 
religiilor, prin urmare îl interesează sentimentele religioase şi impulsurile 
religioase!!. Atât religia, cât şi psihologia se unesc în credința că există 
forțe în afara conştiinţei individuale care aduc mântuirea, numai că 
psihologia le vede ca subconştiente şi imanente, iar teologia creştină ca 
transcendente, supranaturale şi ale lui Dumnezeu'?. Psihologul american 
al religiei nu judecă, ci descrie varietatea experienţelor şi atitudinilor 
religioase în cartea sa The Varieties of Religious Experience (Varietăţile 
experienței religioase). 

6) antropologică şi structurală (Claude Levi-Strauss): structura 
mitului, totemismul şi gândirea sălbatică (la Claude Lévi-Strauss), 
precum şi ipoteza existenței mentalității prelogice la primitivi (la Lucien 
Lévy-Bruhl). Potrivit lui Claude Lévi-Strauss se poate distinge între 
etnocentrismul secundar (a te socoti ţinta spre care converg celelalte 
culturi) şi etnocentrismul primar (a considera obiceiurile altora drept 
barbarie). Primitiv înseamnă prim, arhaic şi nu primar. Nu cu instrumen- 
tele evoluționiste ale civilizației şi în parametrii unei dezvoltări numite 
progres trebuie înțelese culturile şi religiile arhaice. Lucien Lévy-Bruhl 
susține că omul primitiv e încorsetat într-o schemă mentală mistică, 
incapabil de observaţie obiectivă, de a înţelege legile naturii şi de a învăţa 
din experienţă, iar aceasta se întâmplă din pricina unei aversiuni puternice 
faţă de rațiune. 

7) filosofică (Rudolf Otto): sacrul (das Heilige) ca fundament al 
religiei şi caracterul irațional al experienţei religioase. 

8) istorică (Raffaele Pettazzoni): încercarea de a acoperi întreaga 
arie a religiei cu specialişti pe domenii restrânse: O. Kern şi Walter Otto 
(religia greacă), Louis Massignon şi Henri Corbin (islamul); 


10 Philippe Gaudin (coordonator), Marile religii. Iudaismul, 


creştinismul, islamismul, hinduismul şi buddhismul, tradusă din franceză de 
Sanda Aronescu, Bucureşti, Editura Orizonturi şi Editura Lider, p. 27. 

"1! William James, The Varieties of Religious Experience, Cambridge 
(Massachusetts) and London, Harvard University Press, 1985, p. 12. 

"2 William James, op. cit., p. 174. 

Hermann Oldenberg, Heinrich Zimmer şi Helmuth von Glasenapp 
(religiile Indiei). Aşa cum arată Mac Linscott Ricketts, Mircea Eliade, ca 
istoric al religiilor, a propus studierea fenomenului religios ca atare şi nu 
demistificarea sa prin reducere la altceva decât este”. Demersul lui Eliade 
presupune trei etape: un prim pas este acela al reconstrucției istorico-ge- 
netice a faptului religios studiat, urmat de ordonarea materialului în serii 
fenomenologice şi căutarea structurilor comune, alături de interpretare şi 
înțelegere. Raffaele Pettazzoni este un precursor şi un mentor pentru 
Mircea Eliade. Acesta îşi regăseşte propriile principii metodologice în 
lucrările târzii ale lui Pettazzoni. Este vorba de pasiunea pentru totalitate, 
în ciuda simplei descrieri istorice a faptului religios şi mai ales de 
complementaritatea istoriei, fenomenologiei, hermeneuticii şi a altor 
metode de studiu în religie". 

9) sociologică (Emile Durkheim): religia ca reflectare a experienței 
sociale, societatea ca „suflet al religiei”. Direcţia sociologică de studiu al 
religiei a fost continuată de Marcel Mauss şi Henri Hubert, dar sublimată 
de Max Weber şi Joachim Wach. Emile Durkheim reduce religia la un 
fapt social. Pentru el, religia este proiecția existenței sociale. Totodată, 
savantul francez descrie totemismul ca o formă elementară a religiei. 
Pleacă de la supranatural şi de la mister. Pe de altă parte, el mizează pe 
diferența radicală şi absolută dintre sacru şi profan, două realităţi paralele, 
care nu comunică între ele. Sacrul este definit ca o forță anonimă, 
impersonală, manifestată sub forma totemului. Rezultatele au fost 
confirmate de discipolii lui Durkheim, Henri Hubert şi Marcel Mauss, în 
special în sfera magiei şi a sacrificiului. 

10) mitologică (Georges Dumézil): mitologia indo-europeană şi 
teza tripartiţiei funcționale în societatea indo-europeană: a) suveranitatea 
magico-religioasă; b) suveranitatea războinică şi c) suveranitatea 
productiv-reproductivă. 


15 Mac Linscott Ricketts, Mircea Eliade: The Romanian Roots, 
1907-1945, no. 248, Boulder, East European Monographs, 1988, 
p. 1205-1206. 

14 Raffaele Pettazzoni, The Supreme Being: Phenomenological 
Structure and Historical Development, în Mircea Eliade şi Joseph Mitsuo 
Kitagawa (editori), The History of Religions: Essays in Methodology, 
Chicago, Chicago University Press, 1959, p. 66. 

11) geografică (Marija Gimbutas): stabilirea patriei de origine a 
indo-europenilor (stepele Rusiei), dar şi conceptul de „vechea Europă”, 
funcțional încă din neolitic. Conform altor cercetători, patria de origine ar 
fi în Pamir sau chiar în zona carpato-danubiano-pontică. 

12) etimologică şi lingvistică (William Jones): descoperirea epocală a 
unor similarități între elină (greacă veche), latină şi sanscrită, dar şi faptul că 
aceasta a condus la ipoteza existenţei unei limbi-părinte - indo-europeana, 
reconstituită prin comparări sistematice. Direcţia a fost continuată de Max 
Miller şi a condus la formarea disciplinei numite gramatica comparată a 
limbilor indo-europene. 

13) fenomenologică (Gerardus Van der Leeuw): kratofania (religia 
ca manifestare a puterii), schema dinamism-animism-deism şi împărțirea 
studiului fenomenologic al religiei în obiectul şi subiectul religiei la 
savantul olandez. Alţi reprezentanți ai acestei metode sunt: Max Scheler, 
Maurice Leenhardt, Friedrich Heiler, Geo Widengren, Nathan 
Săderblom, Ananda K. CoomAraswAmy, Juan Martin Velasco, Anna 
Teresa-Tymieniecka etc. 

Cratofania este manifestarea sacrului preponderent ca putere 
magică. În lumina acestei concepții îşi dezvoltă Gerardus Van der Leeuw 
teoria manifestării sacrului drept cratofanie (manifestare a puterii), 
definind pe cel ce are experiența religioasă drept omul care crede în 
prezenţa unei forțe şi-şi ghidează comportamentul în funcție de această 
credință. 

Utilizarea conceptului de fenomenologie în religie s-a produs 
pentru prima dată în Discursuri asupra religiei, lucrarea din 1799 a lui 
Friedrich Schleiermacher. Aici autorul ia poziție împotriva 
raționalismului agresiv în studiul religiei din vremea sa. El le cere 
contemporanilor să se întoarcă la rolul fundamental al conștiinței umane 
în ceea ce priveşte reflecția asupra religiei. 

Ca disciplină, fenomenologia religiei a apărut la sfârşitul anilor 
1880. Atunci P. D. Chantepie de la Saussaye, considerat drept fondatorul 
disciplinei, a avansat ideea, în lucrarea sa Manual de istorie a religiilor 
(1887), că studiul istoric al tradițiilor religioase trebuie să se îndrepte şi să 
progreseze spre studiul fenomenologic al esenței interioare a experienței 
religioase. Chantepie numeşte fenomenologia religiei „religia esențială” 
ce constă în credința în forțele supranaturale şi în adorarea lor, iar 
prezența sa diferențiază limpede fenomenele religioase de faptele pur 

profane. Plecând de la această înţelegere a fenomenologiei, Chantepie sta- 
bileşte o clasificare a manifestărilor religioase în trei elemente principale: 
cultul, doctrina şi obiceiurile. Există trei şcoli de bază în fenomenologia 
religiei: a) descriptivă (W. Brede-Kristensen şi C. Jouco-Bleeker), care se 
limitează la a clasifica şi ordona fenomenele religioase; b) tipologică 
(Joachim Wach), care caută să definească diferitele tipuri de religii şi 
c) esențialistă (Gerardus Van der Leeuw, Rudolf Otto şi Mircea Eliade), 
care caută esenţa, semnificaţia şi structura fenomenului religios”. 

Desigur, metoda fenomenologică este mai veche decât disciplina şi 
are mult mai mulți reprezentanți atât în religiologie, cât şi în teologie. 
Termenul de fenomenologie aplicat la studiul religiei se referă în general 
la o metodă de interpretare a faptului religios caracterizată prin dorinţa de 
totalitate. Este studiat faptul religios în toate aspectele sale. De asemenea, 
se iau drept punct de plecare în interpretare toate posibilele manifestări 
ale sacrului de-a lungul istoriei. Interpretarea fenomenologică se 
caracterizează prin accentul pus pe comprehensiunea faptului religios, ca 
şi prin renunţarea de a-l explica reducându-l la orice alt tip de fenomen. 
Nathan Söderblom caută o tipologie a multiplelor manifestări religioase 
din dorința de a înțelege nucleul lor esenţial, nucleul prin care toate 
acestea pot fi socotite religioase şi pot fi ordonate după o linie evolutivă 
coerentă. Ca exemplu al apropierii lui Nathan Söderblom de 
fenomenologia religiei este concluzia cărții sale Introducere la istoria 
religiilor în care se ocupă de concepte ca: sacru, Dumnezeu şi cult etc., 
studiindu-le cele mai importante forme, dezvoltarea şi consecinţele 
istorice. Rezultă un rezumat a ceea ce se numeşte astăzi fenomenologia 
religiei. 

Fr. Heiler, descriind în a sa fenomenologie a religiei formele 
fundamentale ale trăirii religioase, este de părere că respectul religios 
reprezintă substratul oricărei trăiri religioase. Acest sentiment foarte 
complex comportă o gamă întreagă de nuanțe, de la frică până la 
pierderea de sine, trecând prin admiraţie şi zel. 

14) morfologică (Mircea Eliade): încercarea de a surprinde 
structura comună a fenomenelor religioase. 


'5 Douglas Allen, Mircea Eliade et le phenomene religieux, tradusă din 
engleză, Paris, Editions Payot, 1982, p. 44-51. 

15) comparativă (Joachim Wach). William Robertson Smith a 
folosit metoda comparativă mai mult pentru a sublinia diferențele dintre 
religiile primitive şi religiile moderne, când, de fapt, metoda se impusese 
prin evidenţierea mai degrabă a similarităţilor. Joachim Wach, în cartea sa 
intitulată Sociologia religiei, scrie despre „ştiinţa sistematică a religiilor”, 
despre „studiul comparat al religiilor” şi arată că sensul metodei 
comparative în religiologie este al aprofundării propriei religii. Alţi 
cercetători care au întrebuințat metoda comparativă în studiile religioase 
au fost Vittorio Macchioro şi Mircea Eliade ş.a.m.d. 

16) teologică (Thoma d'Aquino): argumentul ontologic şi argu- 
mentele scolasticii cu privire la demonstrarea existenţei lui Dumnezeu. 

17) raționalistă (Immanuel Kant): religia în granițele rațiunii. 
Aspectele specifice ale explicării raționaliste a religiei sunt următoarele 
potrivit lui Juan Martin Velasco: reîntoarcerea la explicarea originii prin 
frică şi admiraţie copleşitoare în fața realităților naturale; ignoranța şi 
viclenia clasei sacerdotale, compararea credințelor orientale şi arhaice cu 
creştinismul pentru impunerea superiorității acestuia şi stabilirea unei 
religii naturale a raţiunii, având un conţinut redus la afirmarea existenţei 
unei ființe supreme şi la practicarea unei morale fondate pe raţiunea 
omului!€. În ceea ce-l priveşte pe Immanuel Kant, ar trebui adăugate și 
concepţiile sale deistă, criticistă şi transcendentalistă, precum şi cea cu 
privire la supremaţia moralei în religie. 

18) iluministă (Friedrich Schleiermacher): o concepție deopotrivă 
teologică şi filosofică asupra religiei, dar cu accentul pe om şi nu pe 
Dumnezeu sau puterile supranaturale. Iluminismul reprezentat prin 
G. E. Lessing, J. W. Goethe, Herder şi Fr. Scheleiermacher readuce omul 
în centrul atenţiei, el fiind măsura faptului religios. Un alt punct de vedere 
este religia ca fior la J. W. Goethe. Friedrich Schleiermacher vede religia 
ca un domeniu specific al conştiinţei. 

19) materialistă (Karl Marx): singura existență este materia, iar 
religia, ocupându-se de spirit, este o iluzie. Şcoala materialistă porneşte 
de la critica raționalistă a religiei făcută de Ludwig Feuerbach şi intenția 
lui de a distruge speculaţiile hegeliene despre religie. Karl Marx priveşte 
religia din unghiul materialismului dialectic, exprimându-se astfel: 


' Juan Martin Velasco, Introducere în fenomenologia religiei, tradusă 
din spaniolă de Cristian Bădiliță, Iaşi, Editura Polirom, 1997, p. 10. 

„Religia este geamătul ființei doborâte, sufletul unei lumi lipsite de inimă 
şi spiritul unei lumi lipsite de spirit. Ea este opiul poporului”. Alţi 
reprezentanți ai metodei materialiste au fost: Friedrich Engels şi Vladimir 
Ilici Lenin etc. 

20) ateistă (Friedrich Nietzsche): declarația morţii lui Dumnezeu şi 
a necredinței în existența sa. Celebrul strigăt al lui Fr. Nietzsche, 
„Dumnezeu a murit” înseamnă mai degrabă o reconsiderare a 
creştinismului, reconstruirea unei religii noi decât ateism. 


III. Doctrine filosofice în studiul religiei 


În ceea ce priveşte raportarea doctrinară la Dumnezeu se remarcă 
mai multe sisteme, direcţii sau doctrine filosofice în studiul religiei. 

Astfel, agnosticismul, având ca reprezentant pe Herbert Spencer, 
între alții, admite necesitatea rațională a postulării Absolutului, Necon- 
diționatului, dincolo de relativ şi de obiectele condiţionate ale cunoaşterii 
noastre. Absolutul, Dumnezeu nefiind de cunoscut este, de fapt, 
Necunoscutul. Nu se poate predica în legătură cu existenţa lui Dumnezeu. 

Materialismul susţine că materia este singura realitate. Viaţa este 
explicată prin mecanică şi chimie, gândirea abstractă este redusă la un 
proces organic. Potrivit materialismului nu există o valoare morală 
supremă. Existenţa lui Dumnezeu este contestată, adeseori materialismul 
îmbinându-se cu ateismul. 

Un alt sistem care se întrepătrunde cu afeismul (inexistenţa lui 
Dumnezeu) este evoluționismul. Acesta se bazează pe teoria evoluţiei 
speciilor, pe selecția naturală, pe categoria de întâmplător şi pe 
supraviețuirea prin adaptabilitate. 

Pe de altă parte, panteismul evidenţiază prezenţa lui Dumnezeu 
pretutindeni: în istorie, natură, cosmos, lume şi sufletul omului ş.a. 
Aşadar, panteismul nu se rezumă la viziunea despre Dumnezeu în natură, 
cum, de pildă, ea apare la Baruch Spinoza. Panteismul caută o punte de 
legătură între teism şi ateism sau mai degrabă între religie şi ştiinţă. 
Conform panteismului, Dumnezeu nu este impersonal, ci transpersonal, 
mai presus de orice determinări, calități şi atribute. Paradoxal, el este 


1 Karl Marx, Critique de la philosophie du droit de Hegel, tradusă din 
germană, Paris, Aubier, p. 51. 

transcendent şi imanent deopotrivă. Nu este ilogică echivalenţa dintre 
transcendență şi imanenţă sau între dincolo şi aici (spaţial) pentru că nu 
ne mai aflăm în planul logicii formale, ci în sfera logicii religiei, o logică 
nouă, simbolică, dar nu în linie matematică, ci încărcată de sens. Totuşi, 
transcendența nu se reduce la nivelul spaţial, dar pe de altă parte diferența 
dintre om şi Dumnezeu nu mai justifică atotputernicia lui Dumnezeu şi 
faptul că el este Totul, Întregul, aşa cum teismul afirmă cu tărie. 
Panteismul propune abolirea principiului contradicţiei, un exemplu ilustru 
fiind transcenderea opoziției dintre finit şi infinit. Un contraargument față 
de panteism îl reprezintă concepţia că lumea nu este perfectă, ci are doar 
grade de perfecțiune. Totuşi, panteismul nu se referă la întreg totalmente, 
ci esențialmente. Acuza din partea criticismului este dură şi nefondată: 
panteismul ar fi o formă pervertită şi confuză de teism. 

Politeismul pune accent pe diferență şi multiplicitate, având la bază 
credinţa în mai mulţi zei, în vreme ce henoteismul (kathenoteismul) sau 
credința în mai mulți zei, fiecare fiind pe rând zeu suprem, dacă nu o 
trecere spre monoteism, este o încercare de organizare a pantheonului 
zeilor prin principii ca: opţiunea şi libertatea. 

Deşi exista în religiile indigene şi arhaice, monoteismul (credinţa 
într-un singur zeu) a fost impus de religiile clasice (iudaism, creştinism şi 
islam) drept sistemul superior în religie. 

Dacă dualismul divide universul în două mari puteri, a binelui şi a 
răului, monismul identifică pe Dumnezeu cu universul şi susține ideea 
unității supreme. Sublimarea doctrinelor filosofice în religie se face nu 
prin monoteism, ci prin monism. 

Ontologismul, reprezentat în special prin Malebranche, este un 
sistem care arată că omul are în mod natural o cunoaştere nemijlocită, 
intuitivă a lui Dumnezeu, dar nu în sensul că-l vede față în faţă, ci că-l 
cunoaşte în relaţie cu creaturile. Acest act de cogniţie se referă la a fi 
conştient de propria ființă, iar adevărul existenței lui Dumnezeu este un 
datum filosofic, ca şi o idee abstractă despre fiinţă. 

Deismul susține că Dumnezeu este Creatorul, dar s-a retras după 
Creaţie şi nu mai intervine în lume. Deismul se regăseşte în religiile 
Africii. Prin raportare la creştinism, deismul filosofic este o concepţie 
mecanicistă asupra lui Dumnezeu, neagă Sfânta Treime, dumnezeirea lui 
lisus Hristos şi miracolele. Cea mai ilustră formă a deismul este 
transcendentalismul lui Immanuel Kant. Filosoful de la Königsberg neagă 

validitatea dovezilor clasice ale teismului şi postulează existența lui 
Dumnezeu ca o lege morală implicită. Criticismul kantian a derivat în 
agnosticism la Hamilton şi Mansel, filosofi care l-au inspirat pe Spencer, 
dar într-o formă de panteism sau mai curând în teofanism în idealismul 
german al lui Fichte, Schelling şi Hegel. Cu toate acestea, criticismul 
transcendental al lui Immanuel Kant a tins spre agnosticism şi spre 
conceperea creştinismului ca nondogmatic, clădit pe baza solidă a 
moralei, socotit, printr-o exagerare subiectivistă, singura religie morală: 
„Dar în religia morală (şi dintre toate religiile cunoscute, numai religia 
creştină merită acest nume) e un principiu fundamental că fiecare trebuie 
să facă tot ceea ce depinde de el pentru a deveni mai bun şi numai când 
omul a întrebuințat, pentru a deveni mai bun, dispoziţia primitivă spre 
bine, îi e îngăduit să spere că o cooperaţie superioară va desăvârşi ceea ce 
nu e în puterea sa”!f. Kant deduce existența lui Dumnezeu din legea 
morală. Pentru Kant locul religiei este nu în limitele, ci în graniţele 
rațiunii. 

Teismul se bazează pe dovezi a priori sau deductive şi a posteriori 
sau inductive legate de existenţa lui Dumnezeu. Dovada a priori cea mai 
eloventă este cea a argumentului ontologic. Argumentul a priori 
ontologic se referă la deducerea existenţei lui Dumnezeu din ideea despre 
el ca Infinitul prezent în mintea omului. La Sfântul Anselm, argumentul 
ontologic este exprimat astfel: ideea de Dumnezeu ca infinit înseamnă că 
Fiinţa poate fi gândită, iar Dumnezeu există nu doar în minte, ci şi în 
afara ei. Rene Descartes susține că ideea clară şi distinctă a unei ființe 
perfecte şi absolute conţine noţiunea existenței actuale, iar având ideea 
unei astfel de fiinţe, atunci ea trebuie că există. Leibniz, la rândul său, 
arată că Dumnezeu este posibil de vreme ce a-l concepe ca infinit nu 
implică nici o contradicţie, iar dacă este posibil trebuie să existe, deoarece 
însăşi conceperea sa implică existența. Majoritatea filosofilor scolastici au 
respins, însă, argumentul ontologic. De asemenea, este invocat 
Dumnezeu al revelaţiei, cunoscut prin credință, argumentul forte fiind 
Sfânta Scriptură. Argumentele a posteriori au fost adesea dezbătute de 
scolastici, dar au fost cel mai bine sistematizate de Sfântul Toma 


'5 Immanuel Kant, Religia în limitele raţiunii, prefaţă de 


Constantin Rădulescu-Motru, Bucureşti, Imprimeria Fundaţiei Culturale 
„Principele Carol”, 1924, p. 26. 

d'Aquino'”: a) mişcarea - trecerea de la putere la acţiune în univers 
implică primum movens immobile (un prim mişcător nemișcat), adică 
Dumnezeu; b) cauza - cauzele eficiente ce operează în univers implică 
existența unei cauze prime, adică Dumnezeu; c) necesitatea - faptul că 
există fiinţe în contingent implică necesitatea existenţei unei Fiinţe, adică 
Dumnezeu; d) perfecțiunea - gradele de perfecţiune ale ființelor din 
univers se înțeleg prin comparație cu un standard absolut, cu o perfecțiune 
supremă, adică Dumnezeu; e) transcendenţa - ordinea tuturor lucrurilor şi 
fiinţelor din univers implică un ordonator transmundan, adică Dumnezeu: 
„O ființă inteligentă prin care toate lucrurile să fie conduse către scopul 
lor. Şi această ființă este numită Dumnezeu”. Toma d'Aquino vede 
teologia ca o ştiinţă rațională şi, aşa cum notează Gheorghe Vlăduţescu, 
introduce şi datele credinţei, deşi revelate, în termeni raţionali”!. 

Numai că existența lui Dumnezeu nu are nevoie de argumente 
raționale pentru a fi probată. De asemenea, această chestiune nu se ridică 
pentru că întrebarea nu-şi are rostul, nefiind decât o singură variantă de 
răspuns. Toate câte există sunt supuse interpretării, mai puţin existenţa lui 
Dumnezeu. Baruch Spinoza scria că: „Tot ce există se găseşte în 
Dumnezeu şi nimic nu poate să existe, nici să fie conceput fără 
Dumnezeu”. 

Materia primă era inertă şi uniformă, iar atunci mişcarea şi 
diferențierea nu pot fi concepute decât dinafară. Pe de altă parte, 
argumentul cauzal se regăseşte în panteism prin Absolutul, Ideea, Voința 
sau Energia. Diferenţa dintre panteism şi teism constă nu în existența unei 
cauze prime şi inteligente, ci în aceea a unui Dumnezeu personal, 
transcendent, unic şi diferit de cosmos, lume, mintea şi sufletul omului 
(teismul). Panteismul nu opune spiritul materiei, enunțând superioritatea 
şi anterioritatea spiritului, ca teismul, ci le vede în complementaritate, 
materia fiind o expresie a spiritului, o hierofanie (manifestare a sacrului). 


' Thoma d"Aquino, Summa Theologica I, 2, 3. 

% Ibidem, |, 2, 3. 

” Gheorghe Vlăduţescu, în volumul Raţiune şi credință, Bucureşti, 
Editura Ştiinţifică şi Enciclopedică, 1983, p. 219. 

? Baruch Spinoza, Etica, tradusă din germană de Alexandru Posescu, 
Bucureşti, Editura Ştiinţifică şi Enciclopedică, 1981, propoziţia a XV-a. 

Teologii teişti adaugă argumente ca: moral, etic, estetic, cosmologic şi 
teleologic (orientat spre scop). 

Tradiţia teistă a religiilor clasice insistă asupra dependenței absolute 
a universului de Dumnezeu. Viziunea unificatoare, integratoare şi 
panteistă a religiilor cosmice pune accentul pe armonia universului, pe 
întrepătrunderea dintre acesta şi Dumnezeu. În filosofie, Spinoza propune 
Substanţa, Fichte - Eul Absolut, Schelling - Absolutul, Hegel - Ideea 
Absolută. Aceste două sisteme nu trebuie confruntate, căci nu sunt opuse, 
ci complementare. A vedea conflictul între teism şi panteism este ca şi 
cum am miza pe separația radicală şi partizanală dintre religie şi ştiinţă. 
Asemenea confruntări nu sunt în beneficiul omului. De asemenea, 
religiile cosmice au fundament istoric, iar religiile istorice au o importantă 
variantă cosmică mai ales prin mistica lor. 

Tradiționalismul afirmă că nici o cunoaştere a existenţei şi naturii 
lui Dumnezeu nu se obţine prin raţiunea umană fără sprijinul revelației 
supranaturale. 

Modernismul se remarcă prin prelungirea agnosticismului şi o 
perspectivă intelectuală negativă cu privire la Dumnezeu, în vreme ce 
postmodernismul în religie are o concepție pozitivă, preocupat de 
experiența imediată, nemijlocită a lui Dumnezeu. 

Ateismul înseamnă necredinţa în existența lui Dumnezeu. Pornindu-se 
de la declaraţia lui Friedrich Nietzsche că Dumnezeu a murit, s-a conturat 
în timp teologia morţii lui Dumnezeu. De fapt, Nietzsche îl face pe 
Dumnezeu vinovat de negarea omenescului şi a valorii vieţii omului. 
Nicolae I. Mariş îi prezintă pe câțiva dintre teologii acestui curent, 
numindu-i „cei şase evangheliști ai morţii lui Dumnezeu”. William 
Hamilton este întâiul teolog protestant american care, bazându-se pe 
existența răului în lumea contemporană, anunța „moartea lui 
Dumnezeu". Thomas J. J. Altizer şi-a formulat teoria cu scopul 
reînnoirii reale şi radicale a creştinismului, împotriva unicității 
creştinismului şi pentru dialogul cu alte religii. Demersul vizează negarea 


% Nicolae I. Mariş, Involuții în spiritualitatea americană 


contemporană: Teologia „morții lui Dumnezeu”, Bucureşti, Editura 
Merc Serv, 2000, p. 12. 
% William Hamilton, The New Essence of Christianity, New York, The 
Association Press, 1961. 

totală a unui Dumnezeu transcendent”. De altfel, Thomas J. J. Altizer, 
scriind despre dialectica sacrului la Mircea Eliade, remarca la un moment 
dat că: „transcendența divinității se poate releva numai ca imanenţă, în 
identificarea şi, deci, prin devalorizarea eternului ca prezent”. Totuşi, nu 
se face trecerea simbolică din transcendență în imanenţă pentru că acest 
tip de teologie respinge transcendența lui Dumnezeu, ci prin argumente 
ştiinţifice, mai ales prin călătoriile în spațiu. Precizăm că ar fi bine să se 
ştie că existența lui Dumnezeu nu este o chestiune empirică, nu se ia în 
sens concret, ci se interpretează simbolic. Mai interesantă este, însă, 
observaţia că Dumnezeul tradiției creştine, fiind transcendent şi distant, 
este o divinitate a refuzului istoriei. Este vorba fără îndoială de un 
paradox pentru că Dumnezeu se impune ca prezent în istorie în tradiția 
iudeo-creştină. Paul M. Van Buren face apel la filosofia neopozitivistă şi 
o întrebuințează în hermeneutica textelor evanghelice. Harvey Cox pune 
la baza cercetării sale modul pragmatic de viață american şi numeşte pe 
Dumnezeu drept conducător, câtă vreme omul este coparticipant. 
J. A. T. Robinson evidenţiază existența unei prăpastii între imaginea 
supranaturală prezentă în Biblie şi în tradiţia clasică creştină faţă de lumea 
modernă, iar, în cele din urmă, deşi preot anglican, optează pentru ateism. 
G. Vahanian, teolog protestant calvinist, consideră că noțiunea de 
Dumnezeu este irelevantă pentru condiția umană contemporană”. 
Considerăm că disprețul sau ignorarea unei asemenea poziţii în teologia 
neoprotestantă nu sunt demne de urmat, ci căutarea şi lămurirea cauzelor 
acestei perspective contestatare. Nu este vorba de ateism (un argument 
solid fiind şi trecerea lui Dumnezeu în persoana lui lisus Hristos), ci de o 
atitudine rebelă izvorâtă din dorința ca Dumnezeu să fie mai aproape de 
om şi din aceea de rediscutare a creştinismului. De altfel, ei lansează şi 
conceptul de theology of change (teologie a schimbării), aşa cum se 
întâmpla şi în cazul modelului lor - filosoful Friedrich Nietzsche. 
Demolarea valorilor clasice nu înseamnă scepticism, ci o reconstrucție, o 


*5 Thomas J. J. Altizer, Toward a New Christianity: Readings in the 
Death of God Theology, New York, Harcourt, Brace and World, 1967, 
p. 301. 

2 Thomas J. J. Altizer, Mircea Eliade and the Dialectic of the Sacred, 
Philadelphia, The Westminster Press, 1968, p. 39. 

21 G. Vahanian, The Death of God, New York, George Braziller, 1961. 

remodelare a creştinismului. Teologii „morţii lui Dumnezeu” propun 
negarea opoziţiei dintre om şi Dumnezeu, dar nu prin identitate, ci prin 
dispariţia unuia dintre termeni, a lui Dumnezeu. Susţinem că celebrarea 
vieții omului, în ciuda teologiei „morții lui Dumnezeu”, nu se face prin 
alungarea sau uciderea lui Dumnezeu, ci tocmai prin pogorârea lui din 
cer, din transcendent în imanent, în inima şi în existența omului. 

Teismul înseamnă credinţa în Dumnezeu, iar ateismul - necredința 
în Dumnezeu. Teismul exagerează prin izolarea lui Dumnezeu de om fie 
temporal (deismul), fie spaţial (monoteismul, dualismul şi politeismul). 
Ateismul îl ucide pe Dumnezeu. „Dacă Dumnezeu nu există, totul e 
cenuşă”?8. Credem că soluţia ar fi teofanismul, adică tot ceea ce există 
este manifestarea lui Dumnezeu sau, altfel spus, prezenţa lui Dumnezeu 
pretutindeni: cosmos, natură, istorie, lume şi sufletul omului. Dumnezeu e 
în toate, toate sunt întru Dumnezeu. 

Ateismul este o marcă puternică a societății contemporane. Mulţi 
oameni se declară atei. Se pot distinge, istoric vorbind, trei forme de 
ateism: a) antic; b) iluminist şi c) contemporan, cu predilecție 
nietzscheean sau marxist. Pe de altă parte, se poate vorbi despre ateism 
dogmatic, sceptic şi critic. Critica mitologiei şi a religiei din partea unor 
filosofi greci din antichitate, continuată de critica religiei din partea 
ştiinţei pozitiviste şi apoi a tehnologiei şi a materialismului, precum şi a 
ideologiilor socialiste şi comuniste sunt tot atâtea momente istorice 
marcând impactul ateismului asupra populației. Punctul de plecare că 
există numai ce poate fi demonstrat din punct de vedere concret, este fals. 
Ştiinţa însăşi se bazează pe ipoteze, aşa cum religia pe speculativ. La fel 
cum teoreticul şi practicul, subiectivul şi obiectivul trebuie îmbinate, tot 
astfel ştiinţa şi religia nu sunt opuse, ci complementare. Omul are nevoie 
atât de adevărul ştiinţific, cât şi de adevărul religios în viaţa sa, de fapt 
acelaşi adevăr în cele din urmă. Demonstrarea existenţei lui Dumnezeu 
este un demers inutil, la fel ca şi demonstrarea inexistenţei lui Dumnezeu. 
Obsesia concreteţii, a palpabilului aruncă o mare umbră asupra existenţei 
umane. Experiența argumentează că există multe elemente situate dincolo 
de nivelul concret-fizic (idei, gânduri, sentimente, vise, trăiri, chiar 
experiențe, de pildă moartea clinică etc.). Nu trebuie obligatoriu să aparții 


* Mircea Eliade, în filmul lui Paul Barbăneagră, Mircea Eliade et la 
redécouverte du sacre: „Si Dieu n'existe pas, tout est cendre”. 

lumii fizice pentru a fi. leşind din sfera religiei şi pătrunzând cu totul în 
cea a ştiinţei, un argument solid că există ceva dincolo de lumea fizică, de 
palpabil îl reprezintă în univers energia neagră, materia neagră sau găurile 
negre. Experienţa ne învaţă că maşinile nu sunt perfecte, că un om poate 
trăi şi fără nici un ban, că materia are un scop care o transcende. Totodată, 
materialismul nu este totul. Nu se pune problema confruntării între 
materialism şi idealism, ci a depăşirii conflictului dintre ele, nu prin 
opţiune pentru una sau alta, ci prin complementaritatea lor. Cea mai 
valoroasă idee filosofică este coincidentia oppositorum (coincidența 
contrariilor). Omul este mereu obsedat să dividă în doi poli şi să aleagă 
fie unul, fie altul, când, de fapt, ar trebui să caute ca prin alternanță şi 
complementaritate să anihileze iluzia opoziţiei şi să meargă înspre 
unificare şi identitate, să mizeze pe acestea. Sunt multe exemple de 
polarităţi, care ar trebui reunificate: religie şi ştiinţă, creație şi evoluţie, 
absolut şi relativ, etern şi efemer, fire şi devenire, unu şi multiplu, 
transcendent şi imanent, subiectiv şi obiectiv, vertical şi orizontal, bine şi 
rău, mare şi mic, tare şi slab, masculin şi feminin, spirit şi materie ş.a.m.d. 


IV. Idei religioase 
1. Ideea de religie 


a. Termenul „religie” 

În limba română termenul „religie” provine de la substantivul 
latinesc religio, având semnificațiile de cult, cinstire adusă zeilor şi 
practică religioasă. De asemenea, substantivul religo se referă la legarea 
mâinilor şi picioarelor mortului pentru a nu se reîntoarce printre cei vii. 
Totodată, verbele religo-religare înseamnă „a relega”, „a ataşa”, iar 
relego-relegere semnifică „a reciti”, „a recita” sau „a atinge”. 

De aici se poate deduce că misiunea religiei este de a reface 
legătura dintre aici şi dincolo, dintre efemer şi peren, relativ şi absolut, 
om şi cosmos. Dacă ştiinţa are menirea să-l ducă pe aici, dincolo, 
religia - să-l aducă pe dincolo, aici. Gerardus Van der Leeuw arată că „în 
religie, Dumnezeu e cel care acţionează în raport cu omul; ştiinţa nu 
cunoaşte decât acțiunea omului în raport cu Dumnezeu”. În ceea ce 
priveşte raportul în istorie între religie şi ştiinţă, în ciuda unor conflicte, 


? Gerardus Van der Leeuw, op. cit., p. 9. 

Alexandru Surdu, care propune conceptul de logică a religiei, subliniază 
că opoziţia dintre ştiinţă şi religie, dintre scientificitate şi religiozitate nu a 
existat în profunzime între cele două, ci între reprezentanţii lor, care au 
trasat deosebiri rigide între credință (Glaube) şi ştiinţă (Wissen)”. 

Ulterior, în istorie, religia a ajuns să desemneze reguli, interdicții şi 
practici religioase. Cicero derivă cuvântul „religie” de la relegere, cu 
semnificaţiile de „a recita”, „a repeta”. Obligaţia faţă de zei este esențială 
şi nu fenomenul religios. Atitudinea omului faţă de zei contează. În plină 
tradiţie a antichității, Cicero definea religia ca îndeplinirea datoriei față de 
zei. Democrit reduce religia la un rezultat al zbuciumului sufletesc şi o 
expresie a fricii de puteri superioare. Ulterior religio se va referi la 
ritualuri pentru a deveni expresia legăturii personale a omului cu 
divinitatea. Pentru Sfântul Augustin, religio nu este un sistem al credinței, 
nici o formă instituţionalizată, ci adorarea lui Dumnezeu. Cercetarea este 
enunțată de el prin două demersuri: de Deo (despre Dumnezeu) şi de 
anima (despre suflet), prima fiind scopul, iar a doua mijlocul". Pentru 
Toma d'Aquino religio este expresia exterioară a credinței, activitatea 
sufletului în sensul adorării lui Dumnezeu şi legătura ce uneşte acest 
suflet cu Dumnezeu”. 


b. Definiţii ale religiei 

Definiţia nu are rostul să restrângă, să izoleze sensul, ci să 
sinteză a unui mănunchi de semnificaţii. 

Emilian Vasilescu arată că religia este „un ansamblu de credințe, 
sentimente, reguli morale şi rituri provenite din conştiinţa indivizilor sau a 
colectivităților, ce se află în legătură cu o ființă supremă sau cu mai multe 
ființe superioare de care depind”. Lipsesc din această definiţie ideile 


30 Alexandru Surdu, Gândirea speculativă, Bucureşti, Editura Paideia, 
2001, p. 327. 

3l! Henri-lren6e Marrou, Sfântul Augustin şi sfârşitul culturii antice, 
tradusă din franceză de Dragan Stoianovici şi Lucia Wald, Bucureşti, Editura 
Humanitas, 1997, p. 159. 

3? Remus Rus, în Mihai D. Vasile, Tradiţia simbolică a logosului 
creştin, Bucureşti, Editura Punct, 2000, p. 15. 

3 Emilian Vasilescu, Istoria religiilor, Bucureşti, Editura Institutului 
Biblic şi de Misiune al Bisericii Ortodoxe Române, 1982, p. 10. 

religioase, dogmele şi mai ales viața spirituală şi experiența mistică, însă 
accentul se pune corect pe ideea de legătură. 

Complexitatea şi bogăția semnificațiilor este evidentă în ceea ce 
priveşte religia, iar cuprinderea ei într-o definiție, cât de exactă, este 
riscantă în cele din urmă. William James, de altfel, avertiza asupra acestui 
fapt: „Cuvântul religie nu înseamnă doar un singur principiu sau o esenţă, 
ci este mai degrabă un nume colectiv“. Cu toate acestea, psihologul 
american al religiei oferă şi el o posibilă definiţie: „Sentimentele, actele şi 
experiențele indivizilor în singurătate, atâta vreme cât ei se înțeleg pe sine 
ca stând în relaţie cu orice ar socoti divinul”, iar „pentru oamenii obişnuiţi 
religia semnifică întotdeauna o stare a minţii luată foarte serios’. Pentru 
Carl Gustav Jung, aşezat ferm tot pe poziția psihologiei, religia este „una 
dintre cele mai vechi şi mai generale forme de manifestare a sufletului 
omenesc”, filosoful precizând că ea „nu este numai un fenomen 
sociologic sau istoric, ci şi o importantă problemă personală”. Edward 
Burnett Tylor definea religia prin expresia „credința în Fiinţe 
Spirituale”. James George Frazer arată că: „Prin religie înţeleg o 
împăcare sau o conciliere a puterilor superioare omului despre care se 
crede că direcţionează sau controlează cursul naturii şi al vieţii 
omeneşti”"5. Rezultă că religia consistă din două elemente: teoretic şi 
practic, adică credinţa în puteri mai înalte ca omul şi încercarea de a le 
face lor pe plac. Cu timpul religia a devenit „submission to the divine” 
(supunere la divin)”. 

Marcus Bach se exprimă poetic şi într-o direcţie creştină în definiția 
sa: religia este „cruce, Scriptură, lumânare, speranță, căutare şi 
ceremonii”. Nicolae Achimescu scoate în lumină faptul că omul trăieşte 


* William James, op. cit., p. 30. 

* Ibidem, p. 34 şi p. 38. 

3% Carl Gustav Jung, Imaginea omului şi imaginea lui Dumnezeu, 
tradusă din germană de Maria-Magdalena Anghelescu, Bucureşti, Editura 
Teora, 1997, p. 11. 

37 Edward Burnett Tylor, Primitive Culture, vol. II, London, 
John Murray, 1891, p. 424. 

38 James George Frazer, op. cit., p. 50. 

* Ibidem, p. 59. 

4 Marcus Bach, Marile religii ale lumii, tradusă din germană, 
Bucureşti, Editura Gnosis, 1997, p. 17. 

dintotdeauna în religie şi defineşte religia ca „trăire şi viață autentică, 
experienţă vie Absolutului, a legăturii cu EP". Totodată, el avertizează 
corect că religia nu înseamnă cunoaştere subjugată de rațiune, ci 
cunoaştere tainică, directă, intuitivă, presupunând o filosofie şi o 
înțelepciune a vieţii”. 

Fundamentală în religie este relaţia dintre om şi divinitate, 
G. W. F. Hegel definind religia ca „raportul nostru la Dumnezeu””. 
Experimentul ştiinţific pune accentul pe ceea ce diferenţiază, câtă vreme 
religia pe ceea ce uneşte. G. W. F. Hegel definea sacrul ca ceea ce are 
puterea de a uni”. 

Esenţa unei religii o constituie sacrul (das Heilige) în opinia avizată 
a lui Rudolf Otto”. „Religia este experienţa sacrului”, după cum susține 
Joachim Wach“. În ceea ce priveşte fundamentul religiei, Joachim Wach 
sublinia că: „sentimentul, gândirea, voinţa au fost privite, rând pe rând, 
drept esenţă a experienţei religioase”. De altfel, Joachim Wach avertiza 
asupra pericolului definirii exterioare a religiei în ciuda dimensiunii sale 
interioare de experienţă a sacrului: „Trebuie evitată greşeala de a defini 
religia în mod arbitrar, prin identificarea ei exclusivă cu idei, rituri sau 
instituții, care sunt subiect de schimbare şi transformare, în loc de a o 
concepe drept acea sursă, cea mai profundă, prin care toată existența 
umană este hrănită şi de care depinde în toate aspectele sale, comuniunea 
omului cu Dumnezeu”"*. Îl continuă Mircea Eliade, precizând că religia 
reprezintă „relația omului cu sacrul din preistorie şi până în zilele 


4l Nicolae Achimescu, Istoria şi filosofia religiei la popoarele antice, 
Iaşi, Editura Tehnopress, 2002, p. 7. 
“ Nicolae Achimescu, op. cit, p. 8. 
8 G. W. F. Hegel, Prelegeri de filosofia religiei, Bucureşti, Editura 
Humanitas, 1995, p. 1. 
4 Idem, Spiritul creştinismului şi destinul său, tradusă din germană de 
Dragoş Popescu, Bucureşti, Editura Paideia, 2002, p. 38. 
“5 Rudolf Otto, op. cit., p. 1. 
4 Joachim Wach, Sociology of Religion, Chicago, University of 
Chicago Press, 1946, p. 13. 
41 Idem, Sociologia religiei, tradusă din engleză, Iaşi, Editura Polirom, 
1997, p. 47. 

48 Ibidem, p. 383. 

49 „pas m A x à X 
noastre” ”. Religia trebuie să îmbine credinţa în Dumnezeu cu experiența 


sacrului, ordo ad Deum cu ordo ad sanctum, conform cu termenii lui 
Nathan Söderblom. 

Friedrich Schleiermacher arăta că credința este la baza religiei, iar 
„esenţa religiei constă în sentimentul unei dependențe absolute a omului 
de Dumnezeu”. Conform cu Friedrich Schleiermacher, religia nu are ca 
scop explicarea cosmosului, căutarea adevărului absolut sau desăvârşirea 
morală, la baza ei fiind contemplaţia, intuiţia şi sentimentul. Potrivit lui 
Wilhelm Schmidt, religia este „cunoaştere şi sentiment de dependență de 
puteri extramundane cu care omul intră în relaţie reciprocă””!. Emile 
Durkheim defineşte religia ca „un sistem solidar de credinţe şi practici 
legate de lucrurile sacre, adică separate, interzise; credințe şi practici ce 
unesc într-o singură comunitate morală, numită Biserică, pe toți cei care 
le acceptă”*?. Jean Delumeau se situează în acelaşi orizont şi aşează 
alături credinţa şi practicile la baza religiei identificate cu „tot ceea ce 
oamenii cred şi fac în cinstea puterilor supranaturale”*?. 

În definiția religiei, părintele-profesor Dumitru Stăniloae insistă 
asupra unei abordări integrale şi comparative. ÎL critică pe Lucian Blaga, 
care risca o suprapunere perfectă între religie şi cultură şi, îndeosebi, 
vedea religia ca subsumată determinărilor stilistice. Dumitru Stăniloae 
subliniază necesitatea prezenţei următoarelor cinci elemente: 1) credința, 
văzută ca universală şi prezentă în toate religiile, nu ca o simplă facultate 
sau atitudine, ci drept ceva mai profund, care dă certitudine, ordine şi 
angajează omul în adevărul celor propovăduite; 2) aspectul personal al 
lui Dumnezeu, căci fără el adeziunea pe care o realizează credinţa nu ar fi 
totală; 3) natura, superioritatea realității ultime față de ordinea naturii; 
4) autorevelarea lui Dumnezeu, necesară pentru ca omul să intre în 


“” Mircea Eliade, La nostalgie des origines. Méthodologie et histoire 
des religions, Paris, Editions Gallimard, 1978, p. 116. 

“0 Friedrich Schleiermacher, în Michel Meslin, Știința religiei, tradusă 
din franceză de Suzana Russo, Bucureşti, Editura Humanitas, 1993, p. 42. 

`l Wilhelm Schmidt, în Juan Martin Velasco, op. cit., p. 177. 

° Émile Durkheim, Formele elementare ale vieţii religioase, tradusă 
din franceză, Iaşi, Editura Polirom, 1995, p. 65. 

5 Jean Delumeau, Religiile lumii, tradusă din franceză, Bucureşti, 
Editura Humanitas, 1993, p. 292. 

contact şi apoi în comuniune cu Dumnezeu şi 5) speranța în mântuire””. 
Desigur există numeroase definiţii ale religiei. Importantă nu este 
închiderea termenului „religie” într-o definiție, ci lămurirea sensului 
îndeosebi prin descoperirea elementelor comune în toate aceste definiții, 
cel mai reprezentativ şi cu cea mai mare ocurență fiind acela de legătură 
între Dumnezeu şi om. 

În concluzie, riscăm o definiție a religiei cu scopul înțelegerii 
esenței acesteia, fără a o izola sau reduce: religia este relația perenă a 
omului cu Dumnezeu (sacrul), exprimată prin sentimente, atitudini, 
comportamente, reguli morale, practici, dogme, idei, credințe, viaţă 
spirituală şi trăire mistică. 

c. Semnificaţii şi scopuri ale religiei 

Pentru înţelegerea religiei, teologia propune ca obiect o discuţie 
despre Dumnezeu, chestiunea transcendenței, iar ca fundament credința 
într-un zeu sau în mai mulți zei. Pe de altă parte, religiologia sau ştiinţa 
religiei subliniază că religia ar fi bine să-şi aleagă drept obiect omul şi 
viaţa sa, accentul să cadă pe problema imanenței şi să aibă la bază 
experiența sacrului, să fie o ontologie în cele din urmă. Însă, mult mai 
important decât această diferență de păreri este unitatea lor în fața 
scientismului, ateismului şi pozitivismului, care nu reuşesc să înțeleagă cu 
adevărat religia deoarece o privesc din afară şi într-un cadru restrictiv 
evoluționist, ceea ce le împiedică să aibă acces la sensul de bază al religiei 
şi le cantonează în perspective reducţioniste. Un exemplu al interpretării 
exterioare şi reducționiste oferă S. A. Tokarev. El vede religia ca o formă 
a conştiinţei sociale reflectând denaturat existenţa socială, condiţiile vieții 
materiale a oamenilor şi vorbeşte chiar de „fantezii religioase” în loc de 
religii”. Pentru lămurirea cu privire la ceea ce este religia, aceasta trebuie 
cunoscută din interiorul ei şi, urmând sfatul lui William James, „pentru a 
înțelege religia, trebuie să fii religios”. 

Religia poate fi privită în mai multe feluri, de pildă: ca o intuiţie a 
fiinţei absolute, a realității ultime, dar şi ca o revelaţie metafizică. Ea este 


* Dumitru Stăniloae, Poziţia domnului Lucian Blaga faţă de 
creştinism şi ortodoxie, Bucureşti, Editura Paideia, 1997, p. 38-78. 
5 S. A. Tokarev, Religia în istoria popoarelor lumii, tradusă din rusă 
de I. Vasilescu-Albu, Bucureşti, 1982, p. 15. 
* William James, op. cit., p. 48. 

efortul omului spre desăvârşirea spirituală, calea spre mântuire. Religia 
poate fi: 1) individuală, tainică şi personală sau 2) colectivă, socială şi 
instituțională. Emile Durkheim susţinea că „societatea este sufletul 
religiei”. Factorul obiectiv reprezentat de ritualuri, culte, ceremonii şi 
instituții se îmbină în religie cu factorul subiectiv dat de sentimentul 
religios, de credinţă şi de trăirea mistică. Nu ar trebui neglijat nici unul 
dintre cele două aspecte, după cum nici interpretarea textelor sacre. Este o 
chestiune de accent, adică pe care dintre cele două direcții se insistă. 
William James consideră religia personală fundamentală spre deosebire 
de teologie şi ecleziasm, pentru că e comuniunea personală directă cu 
divinul”. De asemenea, psihologul american al religiei pune între 
paranteze instituționalul şi pune accentul pe individual, pe „religia 
personală pură şi simplă”? 

Se cuvine făcută distincţia, totodată, între a) religie ca fenomen 
cultural-istoric (sensul sociologic) şi b) religie ca manifestare a sacrului 
(sensul fenomenologic). Religia în esenţa ei înseamnă libertate şi nu tabu-uri, 
de asemenea soteriologie şi nu dogmă. Ea nu trebuie confundată cu morala 
sau redusă la ea, fiind ceva mult mai complex. Textele sacre ar fi bine să fie 
interpretate în spiritul, nu în litera lor, întrucât nu sunt texte de legi. 

Pentru cunoaşterea profundă a religiei ar fi bine să fie avute în 
atenţie patru factori majori: 1) intelectualul - ideile religioase; 2) afectivul 
- credinţele religioase; 3) practicul - atitudinea şi comportamentul şi 
4) experiența - viaţa spirituală şi trăirile mistice. Există, de asemenea, un 
nivel concret-istoric în care faptul religios este eterogen, complex şi 
nuanţat, un nivel psihic şi mental, al sentimentelor, dogmelor, ideilor şi 
doctrinelor religioase, un nivel al experienţei religioase personale şi al 
capacității trăirii sacralităţii, înțelegerii simbolismului şi participării la 
sens, dar şi un ultim nivel al spiritului cuprinzând conştientul, 
subconştientul, inconştientul şi transconştientul. 

Religia are mai multe scopuri, între care se disting: raportul dintre 
om şi zeu, refacerea legăturii dintre om şi cosmos, relativ şi absolut, 
efemer şi etern, evidențierea naturii divine a omului, luminarea prezenţei 
lui Dumnezeu în istorie, în natură, pretutindeni, a ne face mai buni, 


* Emile Durkheim, op.cit., p. 28. 
58 William James, op. cit., p. 33. 
* Ibidem, p. 32. 

cunoaşterea, desăvârşirea spirituală, pacea, liniştea interioară, serenitatea, 
înţelepciunea, mântuirea, eliberarea, libertatea, nemurirea etc. 

Studiul religiei nu se face de dragul impunerii superiorității religiei 
proprii față de celelalte, nici a preamăririi diferenţelor specifice, ci pentru 
a căuta structurile comune ale religiilor, care trimit la bazele ființei şi 
existenței umane. Astăzi istoria religiilor lasă locul disciplinei numite 
religii comparate. Studiul comparat al religiilor nu se face cu prejudecata 
superiorității religiei creştine, cum apare în prefața manualului semnat de 
Alexandru Stan şi Remus Rus “ sau a oricărei altei religii față de 
celelalte. Creştinismul îşi argumentează valoarea şi importanţa în sine, 
prin mesajul său, fără a avea nevoie de o poziţie arogantă şi dispreţuitoare 
față de alte religii, imprimată de unii reprezentanți habotnici. inta 
studierii altor religii o reprezintă aprofundarea propriei religii. Com- 
paraţia, pentru a fi justă, trebuie să respecte principiul egalităţii termenilor 
de comparat. De asemenea, trebuie să ia în considerare asemănările, dar şi 
diferenţele specifice, însă nu cu scopul stabilirii vreunui clasament. În 
studiul religiei scopuri sunt următoarele: adevărul absolut, problema 
cunoaşterii, formarea personalității, desăvârşirea spirituală, înțelepciunea, 
bunătatea şi blândeţea şi, în cele din urmă, mântuirea. 


d. Clasificări ale religiilor 

Religiile se pot divide în mai multe clase. Joseph Mitsuo Kitagawa 
le separa în: a) religii primitive; b) religii clasice şi c) religii ale lumii 
moderne“'. Propunem următoarea împărţire a religiilor: a) religii arhaice; 
b) religii orientale, c) religii indo-europene; d) religii clasice şi e) religii 
contemporane. Religiile arhaice se mai pot numi indigene, primitive sau 
primare. Distanța temporală este criteriul specific al acestei clase, în 
vreme ce distanța spaţială împarte religiile orientale în funcție de zona din 
Orient unde se găsesc. Unele dintre ele şi, în special, buddhismul sfidează 
criteriul geografic, definindu-se ca religie panasiatică, deşi rădăcina sa 
este în India. Religiile indo-europene aveau o largă arie şi o mare 
însemnătate în mileniul al II-lea î. Hr. Cu toate că au dispărut, aspecte ale 


© Alexandru Stan, Remus Rus, Istoria religiilor, Manual pentru 
seminariile teologice, Bucureşti, Editura Institutului Biblic şi de Misiune al 
Bisericii Ortodoxe Române, 1991, p. 7. 
él Joseph Mitsuo Kitagawa, În căutarea unității. Istoria religioasă a 
omenirii, tradusă din engleză, Bucureşti, Editura Humanitas, 1993, p. 55. 

lor supraviețuiesc şi astăzi în religiile Europei şi Asiei. Religiile clasice 
sunt originare din Asia Mică, dar au devenit mondiale. Au un mare număr 
de credincioşi pe toate melegurile lumii. Religiile contemporane sunt în 
mare parte dezvoltări sau reforme în interiorul religiilor clasice. 

O altă clasificare a religiilor le găseşte diferenţiate în: religii tribale, 
religii locale, religii naționale şi religii universale. Spaţial vorbind, 
religiile se găsesc divizate în următoarele clase: religiile Asiei, religiile 
Oceaniei, religiile Australiei, religiile Africii, religiile Americii de Nord, 
religiile Americii Latine şi religiile indo-europene ş.a. Din punct de 
vedere temporal distingem între: religiile în preistorie, religiile indigene, 
religiile clasice şi religiile contemporane. După cum se raportează la 
autoritate, religiile pot fi tradiționale sau reformate. Numărul divinităților 
cărora se închină credincioşii separă religiile în: politeiste, henoteiste, 
dualiste, monoteiste şi moniste. Ideatic religiile se pot împărţi în alte două 
mari grupe: 1) naturale sau uman-cosmice şi 2) supranaturale sau 
revelat-divine. Din punctul de vedere al ideilor, distincția dintre religii 
istorice şi religii cosmice este esenţială. Primele îl văd pe Dumnezeu în 
istorie, celelalte - în natură, istorie, lume, sufletul omului şi cosmos. 
Religiile clasice se înscriu în categoria de religii istorice: iudaismul, 
creştinismul şi islamul, dar, totuşi, cunosc şi variante cosmice prin mistica 
lor, prin sufism în islam, Kabbala în iudaism şi creştinismul cosmic ca 
variantă a creştinismului ortodox românesc. În general religiile arhaice şi 
religiile asiatice se înscriu în categoria religiilor cosmice, deşi nu pierd cu 
totul dimensiunea istorică. Religii prin excelență cosmice, cum sunt de 
exemplu cea a vechiului Egipt sau buddhismul, pot fi înţelese şi ca religii 
istorice. În această ordine de idei, la Nae Ionescu apare distincţia între 
religiile istorice şi religiile pure, adevărate. Foarte importantă este 
diferența dintre religiile cosmice, caracterizate prin viziunea teofanică, a 
prezenței lui Dumnezeu în natură, în toate şi religiile istorice, potrivit 
cărora Dumnezeu e evacuat din cosmos şi adus în istorie. Reţinem celebra 
expresie a părintelui Dumitru Stăniloae, care confirmă imaginea istoriei 
ca teofanie: „Paşii lui Dumnezeu calcă duduind magnific prin întreaga 
istorie”. Creştinismul ortodox românesc îşi păstrează specificitatea 
istorică, dar reuşeşte să includă şi paradigma cosmică într-o sinteză 


“Dumitru Stăniloae, Ortodoxie şi românism, Sibiu, Tiparul 


Tipografiei Arhidiecezane, 1939, p. 311. 

sublimă. Scoatem în evidenţă că pe ideea creştinismului cosmic au mizat 
în special Mircea Eliade şi Lucian Blaga, primul definindu-l ca fenomen 
de creativitate folclorică, iar al doilea lansând conceptul de transcendent 
care coboară. Nu există opoziție, ci alternanță, complementaritate între 
caracterul istoric şi cel cosmic al religiilor lumii. 

O diviziunea interesantă a religiilor oferă Gerardus Van der Leeuw: 
a) religiile îndepărtării (confucianismul); b) religiile luptei (zoroastrismul 
şi maniheismul); c) religiile repaosului; d) religiile neliniştii; e) religiile 
elanului (religia greacă); f) religiile infinitului şi ale ascezei (hinduismul); 
g) religia neantului şi a milei (buddhismul); h) religia voinței şi a 
supunerii (iudaismul); i) religia maiestăţii şi a umilinței (islamul) şi 
j) religia iubirii (creştinismul). În această ordine de idei, fenomenologul 
olandez al religiei consideră greşit că buddhismul este o religie a 
negativului, iar drumul spre infinit conduce la neant în buddhism“?, când 
nirv ANa înseamnă sacrul, absolutul, eliberarea, paradisul. Totodată, el ar 
trebui să facă distincția între milă şi compasiune, a doua noțiune 
caracterizând buddhismul, iar prima creştinismul. 

Dacă ne raportăm la criteriul cărții sacre, deosebim trei clase de 
religii: 1) religii ale unei cărți sacre; 2) religii care au mai multe cărți 
sacre fără ca influenţa vreuneia să fie precumpănitoare şi 3) religii sub 
influența unor cărți de literatură devenite sacre. În prima categorie 
integrăm: iudaismul cu Thora; mazdeismul cu Zend-Avesta; shintoismul 
cu Kojiki (Cartea lucrurilor vechi); creştinismul cu Biblia; islamul cu 
Quran; sikhismul cu Adi Granth; religia vedică în cadrul hinduismului 
cu Veda, text văzut ca un corpus unitar. În a doua categorie intră: religiile 
precolumbienilor cu Popol vuh şi Tonalamatl (Cartea zilelor); religia 
vechilor egipteni cu Imnurile către zei, Textele piramidelor, Textele 
sarcofagelor şi Cartea morților etc., orfismul cu Imnuri către zei; religia 
romană cu Cărțile sibiline etc., maniheismul cu Scripturile maniheiene; 
buddhismul cu Dhammapada, Abhidhamma, Vinaya SYtta şi 
Milindapa 9ha ş.a., religia brahmanică din cadrul hinduismului cu 
BrAhmaNa, PurANa, AraNyaka şi UpaniZad;, jainismul cu ATga şi 
Upal ga; daoismul cu Dao De Jing, Lie-zi şi Zhuang-zi, confucianismul 
cu cele cinci cărți clasice ale Chinei (Xe Shu) - Cartea schimbărilor 
(Yi jing), Cartea documentelor istorice (Shu jing), Cartea odelor (Shi 


& Gerardus Van der Leeuw, op. cit., p. 613. 

jing), Cartea riturilor (Li ji) şi Cartea muzicii (Yue jing), religia baha”i cu 
Bayan şi Kitab-i-Akdas. În ultima categorie figurează religia sumero- 
babiloneană cu Epopeea lui Ghilgameş, Imn către zeița Ishtar şi Legenda 
lui Nergal şi Ereshkigal, religia vechilor germani şi vechilor scandinavi 
cu Edda, religia romană cu operele lui Seneca, Vergilius, Cato şi Cicero, 
religia vechilor greci cu operele lui Hesiod, Homer şi ale tragicilor heleni; 
hinduismul epopeic cu RAmAy ANa, Mah Abh Arata şi Bhagavad GIA. 


2. Ideea de Dumnezeu 


Etimologic, cuvântul Dumnezeu provine din cuvântul div (a străluci), 
care a dat în latină substantivul deus (zeu). Acest cuvânt latinesc are 
corespondență în mai toate limbile indo-europene: théos în greacă veche, 
daeva în iraniană, deva în sanscrită, dsius în hittită, dievas în lithuaniană, 
dia în Gaelic (la celți) şi în irlandeză, duw în galeză, Tiu în vechea 
germană etc. 

Dumnezeu este văzut drept Creatorul şi Stăpânitorul universului. 
Omul se raportează la el prin frică, supunere, devoțiune şi iubire. Este 
Absolutul, Realitatea supremă, ultimă, Sinele universal, Infinitul, 
Perfecţiunea, Unitatea, Întregul şi Totul. Poate avea un aspect personal, 
impersonal sau transpersonal. În unele religii este văzut ca transcendent şi 
unic, în altele ca imanent şi unu prezent în multiplicitatea de nume şi 
forme din univers. 

Între atributele lui Dumnezeu se găsesc: infinitatea, unitatea, 
unicitatea, simplitatea, personalitatea, eternitatea, imensitatea, omni- 
prezenţa, atotputernicia sau omnipotenţa, nemişcarea ş.a. Lor li se adaugă 
atributele divine (inteligenţa, bunătatea, voinţa şi omnisciența). Ele sunt 
prezente în totalitate sau parțial în diferitele sisteme filosofice în religie 
sau în credinţele religioase. Infinitatea lui Dumnezeu se referă la faptul că 
el este nelimitat în orice aspect al perfecțiunii sale. Din infinitatea lui 
Dumnezeu este dedusă unicitatea sa, câtă vreme unitatea - din unitatea 
universului. Uneori unitatea şi unicitatea lui Dumnezeu sunt deduse din 
faptul că acesta este existență suficientă sieşi. Dumnezeu este substanță 
simplă, excluzând în natura sa formele compuse atât fizice, cât şi 
metafizice. Drept urmare, Dumnezeu nu poate fi definit sau clasificat. 
Dumnezeu ca persoană înseamnă că este inteligență şi libertate. Totodată, 
este distinct de Creaţie şi de creaturi. Misterul treimii creştine se referă la 

ideea că Dumnezeu este Unul în Fiinţă, trei în persoane (Tatăl, Fiul şi 
Sfântul Duh). Spunând că Dumnezeu este eternitate, se subliniază că în 
esența, viaţa şi acţiunile sale Dumnezeu este dincolo de orice limite şi 
relații temporale. El nu este început sau sfârşit, durată sau succesiune de 
momente temporale. Transcendența lui Dumnezeu în raport cu timpul, 
exprimată prin eternitatea sa, este continuată de transcendenţa în raport cu 
spaţiul, redată de imensitatea sa. Dumnezeu este ubicuu, adică se găseşte 
pretutindeni, omniprezența fiind completată de omnipotența sau 
atotputernicia sa. Dumnezeu este imuabil, neschimbător. Dumnezeu este 
cunoaştere absolută, deci este omniscient. Voința liberă este Dumnezeu şi 
aceasta implică puterea de alegere. Dar cel mai important element al 
voinţei divine a lui Dumnezeu este Providența. Aceasta este schema din 
mintea divină prin care toate ființele şi lucrurile sunt ordonate şi conduse 
eficient spre un scop comun. Există concepția că voinţa nu vine de la 
Dumnezeu prin grația divină (Sfântul Augustin), ci este Dumnezeu, în afară 
de har intervenind şi voința omului (semipelagianismul lui loan Cassian). 

Leszek Kołakowski subliniază importanța ca esenţa şi existenţa lui 
Dumnezeu să conveargă““. De asemenea, el prezintă competent imaginea 
lui Dumnezeu potrivit cu diferite doctrine: teodiceea, raționalismul şi 
mistica, precum şi în raport cu sacrul, moartea, erosul, limbajul şi 
tabuurile®. 

Excluderea lui Dumnezeu şi a intervenției sale în viața oamenilor 
este pusă pe seama legilor sociale. Dumnezeu nu este o scuză. Dumnezeu 
este un principiu, un model al omului, despovărat de concret şi efemer, 
este o instituire prin gândire a omului în absolut. Mulți au impresia că 
Dumnezeu este responsabil pentru tot ceea ce ei nu pot face. Adesea 
aruncă în seama lui Dumnezeu răspunderea pentru toate şi se instalează 
comod, debarasându-se de vină sau de responsabilitate. Dumnezeu nu 
este o forță oarbă exterioară, nu reprezintă destinul implacabil, ci este 
armonia universului, unitatea, realul, sinele. 

Mircea Vulcănescu scrie despre Dumnezeu ca „ființa particulară 
care face şi desface”, ca „ins şi ipostas”, ca „ființă de-sine-stătătoare”, 


6 Leszek Kołakowski, Religia, tradusă din engleză de Sorin 
Mărculescu, Bucureşti, Editura Humanitas, 1993, p. 24. 
SIbidem, p. 17-173. 

precum şi despre lucrarea văzută ca determinanta caracterului divinității şi 
despre teofania lumii“€. 

Potrivit lui Olivier Clément, expresiile fundamentale ale doctrinei 
lui Dumitru Stăniloae despre Dumnezeu sunt: a) echilibrul dintre 
contemplaţie şi acțiune, b) sensul cosmic al creştinismului, al țăranilor 
români pentru care lumea este o teofanie şi o transparenţă a luminii şi 
c) umanitatea infinită, ilustrată prin îndumnezeirea omului, „întrucât 
îndumnezeirea este pentru el singura cale a unei umanizări complete”$”. 

În mod paradoxal Dumnezeu reprezintă transcendenţa şi imanenţa 
în acelaşi timp. El este unul şi acelaşi fără încetare, indiferent de credinţe 
şi religii. Chiar dacă unii mistici ca Meister Eckhart sau SalkarAcArya 
au făcut o distincţie între Deus şi Deitas la creştin sau între Iara şi 
Brahman la hindus, totuşi l-au văzut pe Dumnezeu, în cele din urmă, ca 
unul, fără atribute, fără calități, nedeterminat, transpersonal, acelaşi cu 
sinele individual, cu sălaşul din sufletul omului şi de pretutindeni. 


3. Ideea de sacru 


Sacrul conţine atât ideea de transcendență, cât şi pe aceea de 
imanență. El nu reprezintă un stadiu în evoluţia conştiinţei, ci elementul 
de bază în structura ei. Este, totodată, şi un mod exemplar de a fi în lume, 
un model de trăire, de viață. Sacrul este conceput ca dat al conştiinţei, ca 
intuiție a ființei supreme, ca realitate ultimă. El se găseşte în sufletul 
omului şi, deopotrivă, în afara lui. Sacrul este un arhetip cosmic. El este 
metaistoric şi se manifestă prin hierofanii şi simboluri, numite de Michel 
Meslin modalităţi ale sale“. Cunoaşterea sacrului se face prin experiență 
spirituală şi mai ales prin trăire mistică. Sacrul defineşte realul. În timp ce 
pentru transconştient este o valoare, pentru conştiinţă este o categorie. 
Sacrul poate fi privit ca prezent la toate nivelele psihicului, de la 


66 . X : ; f y ; . 
Mircea Vulcănescu, Dimensiunea românească a existenței, 


Bucureşti, Editura Fundației Culturale Române, 1991, p. 76-84. 

S7 Olivier Clément, în Antonie Plămădeală, Mircea Păcurariu, Ioan I. Ică, 
Persoană şi comuniune. Prinos de cinstire preotului profesor academician 
Dumitru Stăniloae, 1903-1993, Sibiu, Editura şi Tiparul Arhiepiscopiei 
Ortodoxe Sibiu, 1993, p. 83. 

s Michel Meslin, Ştiinţa religiilor, tradusă din franceză, Bucureşti, 
Editura Humanitas, 1993, p. 158. 

inconştient la supraconştient. El are menirea să le reunească, dar mai 
degrabă este ceva care transcende psihicul, pentru că induce atitudini 
axiologice, dar îndeosebi pentru că este o revelație a absolutului. A 
cunoaşte sacrul înseamnă a înțelege fenomenul religios şi a valoriza 
spiritual existența umană. Intrarea în universul sacrului produce „o 
ruptură de nivel”, aşa cum arată Mircea Eliade“, deoarece se trece într-un 
nou mod de existenţă. Putere sacră înseamnă realitate, perenitate, dar şi 
eficacitate. 

Rudolf Otto a optat pentru analiza modalităților de exprimare a 
experienței religioase şi nu pentru o dezbatere teologică despre ideea de 
Dumnezeu sau despre aceea de religie. Caracterul neutru, transpersonal al 
ființei supreme iese în evidență. Religia în viziunea lui Mircea Eliade 
implică experiența sacrului mai presus de ideea credinței în Dumnezeu, în 
zei sau în spirite. Ea înseamnă mai degrabă ontologie decât teologie. 
Relaţia cu sacrul, interesul acordat problematicii sacrului caracterizează în 
mod fundamental religia. Accentul cade pe structura religiei, pe 
universalitatea ei, pe caracterul ei cosmic şi, desigur, pe ruptura de 
expresie radicală față de comportamentele seculare şi profane”. 

Unii cercetători ai sacrului se plasează într-un cadru univoc şi 
iluzoriu de evoluţie. De pildă, în analiza fenomenului religios interpretări 
raționaliste, pozitiviste, sociologice sau psihologice s-au mulțumit să fie 
unilaterale şi să reducă sensul fundamental al sacrului, făcându-se 
vinovate de reducționism. Prin asemenea perspective metodologice se 
ignoră, se falsifică, se deturnează esența sacrului. Izolarea sa într-un cadru 
restrictiv şi nonreligios este amendată prin postulatul ireductibilității 
sacrului. Acesta, devenit principiu hermeneutic, are menirea de a reda 
fenomenul religios în totalitatea şi specificitatea sa. Prin urmare, sacrul nu 
este doar un fenomen istoric, aşa cum Raffaele Pettazzoni îl concepe, ci 
trebuie văzut în complexitatea, totalitatea şi ambiguitatea sa. La savantul 
italian al religiilor, fenomenul religios este văzut ca fapt religios şi, prin 
prisma istoricismului, ca fenomen istoric. 


© Mircea Eliade, Traité d'histoire des religions, Paris, Editions Payot, 
1949, p. 5. 
' Mircea Itu, Introducere în hermeneutică, Braşov, Editura Orientul 
latin, 2002, p. 87. 

Precedat de cercetările filosofului Friedrich Scheleiermacher în 
domeniu, Rudolf Otto va impune categoria sacrului ca fundamentală în 
studiile religioase. El scrie despre „irațional” ca tărâm predilect de 
exprimare a experienței religioase. Sacrul se sustrage raționalului şi 
rămâne inefabil, inaccesibil prin înțelegerea conceptuală. Potrivit lui 
Rudolf Otto, sacrul este das ganz Andere (cu totul altceva), expresie 
formată în urma lecturilor sale din textele upanişadice indiene, unde a 
descoperit expresia sanscrită anyad eva (şi celălalt). Rudolf Otto defineşte 
sacrul prin expresia mysterium tremendum et fascinans, teama şi uimirea 
împletindu-se sublim în relaţia dintre om şi sacru. Etapele teoriei sacrului 
la filosoful german al religiei sunt: 1) das ganz Andere - definirea sacrului 
ca transcendent, „cu totul altul”; 2) majestas - imaginea sacrului se 
impune în fața omului; 4) numinosum - sacrul ca esență; 5) mysterium - 
misterul ca formă a conţinutului calitativ al numinosului; 6) tremendum - 
teama resimțită înaintea imaginii sacrului şi 7) fascinans - uimirea 
resimțită înaintea imaginii sacrului”. 

Opoziția dintre sacru şi profan, revelatorie pentru structura sacrului 
la Roger Caillois, a fost analizată în detaliu de Emile Durkheim”. Potrivit 
părintelui sociologiei religiei, diferenţa dintre sacru şi profan este absolută 
şi nu se topeşte în complementaritate. Emile Durkheim dinstinge între 
realitățile profane şi realitățile Șacre. Ele sunt total şi irevocabil separate şi 
nu au nici un element comun”. Pentru sociologul Durkheim sacrul este o 
forță anonimă, impersonală, manifestată sub forma sensibilă a totemului. 
Durkheim se înşeală, fiindcă, în realitate, nu există două realități (sacrul şi 
profanul), ci doar una singură (sacrul). Lumea profană este domeniul de 
manifestare a sacrului. Tot ceea ce există este o proiecţie a lui Dumnezeu. 
În plan relativ se cristalizează dialectica sacrului, pe când în plan absolut 
există numai sacrul, entitate de care se ocupă metafizica sacrului. 
Mac  Linscott Ricketts a amendat punctul de vedere al lui 
Thomas J. J. Altizer, precizând că sacrul şi profanul în viziunea lui 
Mircea Eliade nu sunt două entităţi de-sine-stătătoare, ci două aspecte ale 
aceleaşi structuri — sacrul, în realitate singura existentă“ 

Distincția dintre sacru şi profan nu există decât î în plan relativ. Ea 
este paradoxală, operațională, epistemologică şi nu ontologică. Tensiunea 


7! Rudolf Otto, op. cit., p. 18. 
72 Émile Durkheim, Les formes élémentaires de la vie religieuse, Paris, 1960. 
? Ibidem, p. 49-58. 
74 Mac Linscott Ricketts, Mircea Eliade et la mort de Dieu, în 
L'Herne, Paris, Editions de I'Herne, 1987, p. 116. 

dialectică existentă între sacrul transistoric şi profanul istoric dezvăluie o 
dublă relație paradoxală. Pe de-o parte, se exprimă diferenţa, adică sacrul 
coboară în profan, se limitează şi se istoricizează, pe de alta, se reface 
unitatea, adică profanul se înalță la sacru, se eliberează şi se eternizează. 
Relaţia dintre sacru şi profan se leagă de sfera axiologiei şi de universul 
hermeneuticii. Presupune o valorizare, o interpretare din partea omului. 
Sacrul şi profanul alcătuiesc un veritabil cerc hermeneutic. 

In timp ce sacrul ilustrează viaţa religioasă, profanul este imaginea 
existenţei laice a omului. Sacrul şi profanul constituie două modalităţi de 
a fi în lume. Fenomenul religios a apărut în momentul în care s-a trasat 
distincția între cele două aspecte ale existenţei. Profanul nu are o existență 
de-sine-stătătoare, ci are menirea să reveleze sacrul. Lumescul, cosmosul 
desacralizat este supus regulilor timpului profan, istoric, dinamic, văzut 
ca trecere, devenire şi măsurat cu ceasul. Existenţa umană trebuie 
resacralizată pentru a ieşi din condiţia tragică înspre mântuire. Între căile 
preconizate se află: transcenderea opoziţiilor, abolirea timpului ca durată 
şi cunoaşterea marelui timp mitic, cosmic, ciclic, rotund, al ritmurilor 
naturii, ieşirea de sub teroarea istoriei şi din limitele soartei. 

Irecognoscibilitatea sacrului este ilustrată prin semnificaţia de 
ocultare şi prin aceea de camuflaj. Ocultarea sacrului în lumea modernă 
produce haos, dezorientare şi confuzie a valorilor. Insă, totodată, conferă 
vitalitate şi profunzime experienţei religioase. Sacrul se găseşte camuflat 
în istorie, în forme şi intenţii de semnificare profane. Ocultarea sacrului 
de către profan şi camuflajul sacrului în profan evidențiază ambivalenta 
structurală, dar şi caracterul ambiguu al experienței religioase. 
Disimularea sacrului se întrepătrunde cu revelarea lui. Anna-Teresa 
Tymieniecka subliniază că prin sacrul din sufletul omului se manifestă 
revelaţia mesajului divin. Ea vede sacrul ca fundament al religiei şi 
vorbeşte de un itinerariu spiritual al sacrului înspre divin”. Sacrul are un 
caracter a priori, reprezintă realul, iar întreaga existență umană se 
desfăşoară într-un spaţiu încărcat de sacralitate, într-un univers de 
sanctitate, aşa cum opinează Thomas Ryba'“. Funcţia de bază a sacrului 
este medierea între realitatea transcendentă şi omul religios. Această 
mediere se exprimă cu predilecție prin: mit, ritual şi simbol. 


7 Anna-Teresa Tymieniecka (editor), From the Sacred to the Divine. A 
new Phenomenological Approach, Dordrecht, Boston, London, Kluwer 
Academic Publishers, 1994, p. X. 

76 Thomas Ryba, în Anna-Teresa Tymieniecka, op. cit., p. 42. 

4. Ideea de credinţă 


Credinţa nu este doar un sentiment, legată exclusiv de afectivitate, 
ci poate fi un mod de cunoaştere şi un mod de viaţă. Dumitru Stăniloae 
susține că credinţa este „certitudinea despre existenţa lui Dumnezeu”””, 
inima ei fiind certitudinea. Nu o vede doar ca fenomen lăuntric, ci şi ca o 
raportare la realitate. Credinţa ordonează existența umană, îi dă 
certitudine, stabilitate şi siguranță. 

Pentru Anselm, proba credinței e mai puternică decât aceea a 
rațiunii. Averroes mizează pe primatul filosofiei şi al raţiunii asupra 
credinţei şi teologiei. La Toma d'Aquino primatul este al credinței şi nu al 
rațiunii, ca la Averroes. Credința nu înseamnă numai afect, ci implică şi 
gândirea, voința, precum şi participarea altor componente importante 
umane. Toate energiile superioare converg pentru a se exprima în 
credință. Ştiinţa nu trebuie în mod absolut necesar să înlocuiască credința, 
iar religiosul nu este un stadiu uman de depăşit. Credinţa nu aparţine 
exclusiv unor religii, ci este un dat al omului în general, indiferent de 
unele deosebiri de formă. Ea este universală. Unicitatea revelaţiei iudeo- 
creştine nu se susține dacă o raportăm la umanism şi la esenţa religiei. 

Credinţa îşi are izvorul în intimitatea omului, în spirit, unde se 
revelează conţinutul religios. Georg Wilhelm Friedrich Hegel susţinea că 
adevăratul conţinut există în credință, căreia îi lipseşte, însă, forma 
gândirii'8, ceea ce o face o treaptă inferioară în calea spre împărăția 
spiritului: „prima stare, aceea a religiei şi credinţei nemijlocite, naive; a 
doua e starea intelectului, a aşa-zişilor oameni culți, a reflecției şi 
iluminismului, şi, în sfârşit, starea a treia, treapta filosofiei”'?. Filosofia 
justifică religia, gândirea fiind judecătorul absolut, dar „mărturia 
spiritului, a adevărului se găseşte în religie”, cum Hegel dă impresia că 
s-ar contrazice?®. Departe de noi gândul de a confrunta disciplinele pentru 
a enunta superioritatea vreuneia față de alta. Considerăm că credința este 
profundă şi nicidecum naivă, fiind o sinteză între simţire şi gândire, o 


7! Dumitru Stăniloae, Jisus Hristos sau restaurarea omului, Craiova, 
Editura Omniscop, 1993, p. 9. 

% G. W. F. Hegel, Prelegeri de filosofie a religiei, tradusă din germană 
de D. D. Roşca, Bucureşti, Editura Humanitas, 1995, p. 507. 

” Ibidem, p. 508. 

8 Ibidem, p. 507. 

adevărată trăire. Reflecţia nu reprezintă o treaptă superioară față de trăire 
în general, ci numai faţă de anumite experiențe superficiale. Nu este 
imperios necesar să ajungem de la experiența nemijlocită a vieții la 
gândire, la judecarea acesteia cu maturitate, aşa cum precizează 
G. W. F. Hegel. Astfel, am putea dilua semnificaţia trăirii şi pierde 
sensul ei. Potrivit lui Joachim Wach, există trei expresii ale experienței 
religioase: a) teoretică (mitul, dogma şi doctrina); b) practică (ritualul şi 
cultul) şi c) sociologică (comuniunea)"?. 

Hajime Nakamura evindenţiază că sunt mai multe utilizări ale 
termenului de credinţă: a) bună credinţă, cu semnificaţia de corectitudine; 
b) corpus de învățături, cu semnificaţia de religie, c) convingere; 
d) speranță; e) încredințare, f) încredere; g) atitudine; h) supunere şi 
i) certitudine?’ 

Martin Heidegger pune accentul pe sensul existențial al credinței şi 
acesta este renaşterea văzută „ca mod al existării istorice a Dasein-ului 
credincios faptic în acea istorie care începe cu momentul revelării”8€. 

Credinţa se întăreşte prin rugăciune în creştinism, islam şi iudaism 
sau prin meditaţie în buddhism, shintoism şi hinduism etc. Aceste forme 
de manifestare a credinței ajută la redescoperirea lui Dumnezeu şi la 
recâştigarea păcii, serenității şi a liniştii interioare. Omul devine puternic 
în credință şi se apără mai bine de rele, stă neclintit în faţa valurilor şi 
vânturilor lumii. Credinţa reprezintă forma cea mai profundă a trăirii şi se 
află la baza ființei umane. 

Credinţa este o legătură tainică prin care se uneşte omul cu 
Dumnezeu, un bun lăuntric, o dovadă a ceea ce este dincolo, cunoaştere 
adevărată şi deopotrivă speranță. Necredinţa nu există în sine, ci 
reprezintă una din feţele viclene ale ignoranței. Se întâlneşte şi fenomenul 
întunecării teismului prin aşa-zisul ateism, care este fie ignoranță (a), fie 


* Ibidem, p. 507. 

82 Joachim Wach, op. cit., p. 19-34. 

5 Hajime Nakamura, Orient şi Occident: O istorie comparată a 
ideilor, tradusă din engleză de Dinu Luca, Bucureşti, Editura Humanitas, 
1997, p. 202-206. 

84 Martin Heidegger, Fenomenologie şi teologie, în Martin Heidegger, 
Repere pe drumul gândirii, tradusă din germană de Thomas Kleininger şi 
Gabriel Liiceanu, Bucureşti, Editura Politică, 1988, p. 411. 

credință în altceva decât Dumnezeu (b). Chiar şi acolo unde aparent nu 
există Dumnezeu, el se reflectă într-o hierofanie sau într-un simbol. 

Se spune adeseori greşit despre buddhism că ar fi o religie fără 
Dumnezeu. În buddhismul MahAyAna, al „marii căi”, de fapt şi cel mai 
răspândit, Buddha are statut de zeu, în vreme ce în buddhismul 
HinAyAna, al „micii căi”, el este un profet şi are statut uman. Dumnezeu 
trece în ideea de nirvA Na (fără voinţă). 

Pe de altă parte, o dată cu Friedrich Nietzsche s-a afirmat cu putere 
teologia negativă a morţii lui Dumnezeu. Dar aceasta nu a vrut să 
însemne ateism, ci aducerea soartei în mâna omului. În cele din urmă, 
negând existenţa lui Dumnezeu, s-a ajuns la crearea unei noi religii şi a 
unui Dumnezeu văzut în voinţă sau în altceva. 


5. Ideea de experienţă spirituală 


Trăirea este un act existențial adânc şi înalt. Prin ea se împlineşte 
menirea noastră ca fiinţe şi se dă contur rostului vieții pe pământ. Mai 
presus de cugetare şi sentiment, trăirea nu le anihilează, ci le 
îngemănează, unind totodată şi celelalte câmpuri de expresie ale omului, 
aşezate în trepte, de la nivelurile fizic, fiziologic şi psihic până la 
nivelurile afectiv, mental şi spiritual. Trăirea adună toate aceste energii 
întru desăvârşirea individului. Ea este o experienţă profundă, de natură 
religioasă. Există, fireşte, mai multe tipuri de experienţe, dar considerăm 
trăiri acele experienţe încărcate de sens şi sacralitate. Există mai multe 
tipuri de trăire. Nu toate au aceeaşi profunzime. Cel mai înalt grad de 
sacralitate îl are trăirea mistică, enstaza sau beatitudinea, starea de pace şi 
fericire supremă. 

A fi nu înseamnă numai a exista, ci a exista prin participarea 
întregii ființe, a trăi. Trăirea este experiența profundă. Experienţa 
manifestă actul existenţial. Îi dă menire. Numai că ea nu trebuie să fie 
superficială, ci, din contră, esenţială. Considerăm trăirea atât ca punct de 
plecare, cât mai ales ca punct de sosire în acest itinerariu inițiatic uman 
înspre centrul ființei şi al existenței. De fapt, paradoxal, drumul merge 
înainte pentru a se reîntoarce în urmă, iar cunoaşterea este în esență o 
redescoperire. 

Prin trăire Wilhelm Dilthey înțelege o pogorâre a spiritului în el 
însuşi, o anumită stare sufletească înaltă, dar aflată în relație cu 

obiectivitatea lumii înconjurătoare*5. Trăirea trebuie diferențiată de 
experiența concretă, după ce în prealabil ea a fost delimitată de 
experiment. În viaţa de zi cu zi experienţa religioasă trăită a ajuns să fie 
chiar discreditată. Cauza este materialismul, alături de nepăsarea şi 
ignoranța lumii moderne, nu atât reducerea la sentiment şi măsurarea 
valorii ei în funcție de intensitatea acestui sentiment, cum susținea 
Gerardus Van der Leeuw8$. Dar fenomenologul olandez al religiei 
sublinia corect că experienţa nu se reduce la sentimentul religios?”. Pentru 
a înţelege cel mai bine trăirea, Gerardus Van der Leeuw sugerează 
raportarea ei la eveniment??. Experienţa trăită nefiind obiectivă, 
experimentarea îi conferă acest caracter. De la sens şi semnificații se trece 
la fapt şi fenomene. Pentru a explica sensul experienței religioase, 
Gerardus Van der Leeuw evidențiază legătura ei cu întregul, cu 
eternitatea şi cu realitatea ultimă. În viziunea lui trăirea religioasă este de 
natură eshatologică şi se depăşeşte pe ea însăşi, însemnând vie acquise 
(viață împlinită)9. Max Weber vorbeşte de o divizare a unităţii ce 
caracteriza imaginea primitivilor asupra lumii în două direcţii: 1) o 
cunoaştere raţională şi o dominare a rațiunii asupra naturii şi 
b) experienţele mistice, care conferă mântuirea întru intimitatea divină??. 
În ceea ce priveşte experiența mistică, sociologul german al religiilor o 
defineşte ca orgiastică, extatică şi extracotidiană, ca îndepărtată de orice 
fel de acţiune a rațiunii orientată către un scop concret, motiv pentru care 
constată că e considerată sacră”. William James, în analiza sa devenită 
clasică asupra experienţei religioase, menționează că aceasta comportă o 
anumită impresie de realitate”?. Trăirea religioasă ne poartă într-un alt fel 


* Wilhelm Dilthey, Trăire şi poezie, tradusă din germană de Elena 
Andrei şi I. M. Ştefan, Bucureşti, Editura Univers, 1977, p. 206. 

5 Gerardus Van der Leeuw, op. cit., p. 451. 

37 Ibidem, p. 451. 

88 Ibidem, p. 452. 

59 Ibidem, p. 453. 

Max Weber, Sociologie des religions, tradusă din germană de Jean- 
Pierre Grossein, Paris, Éditions Gallimard, 1996, p. 352. 

” Ibidem, p. 361. 

” William James, L'expérience religieuse, tradusă din engleză, Paris, 
1908, p. 41-66. 

de realitate, deosebită esenţial de experiența obişnuită. Între elementele ce 
se diferențiază, Juan Martin Velasco numeşte: transcendențţa şi ruptura de 
nivel în chip defintiv, total şi ultim”. 

Sensul experienţei religioase ori al trăirii nu este empiric, senzorial 
sau perceptiv. El se află în existenţă, iar nu în cunoaştere. Pentru 
Immanuel Kant experienţa este un produs al dinamismului conştiinţei, iar 
aceasta o modelează. Raportul este inversat la Max Scheler, întrucât 
primează experienţa. La Kant, experiența „consistă în legarea sintetică a 
fenomenelor într-o conştiinţă, întrucât această legătură este necesară”. 
Nu ne preocupă acest tip de experiență plasată de Kant între simţuri şi 
intelect, ca loc de formare a cunoaşterii şi ca teritoriu predilect al 
obiectelor. Filosoful de la Königsberg defineşte experienţa ca „sistem pe 
bază de legi empirice”, însă el admite că experiența în general formează 
un sistem ce are ca fundament legi transcendentale şi ele conţin condiția 
ei de posibilitate. Formele cunoaşterii şi esenţa în sine a lucrurilor, altfel 
spus fenomenul pur şi lucrul în sine sunt cele două elemente ale 
experienței potrivit lui Immanuel Kant. Arthur Schopenhauer distinge 
între experiență externă şi experienţă internă, obiectul metafizicii nefiind 
cercetarea experienţei particulare, ci explicarea experienţei în ansamblu, a 
sursei acesteia. Totuşi, Kant, şi după el Schopenhauer, leagă cu 
predilecție experienţa de cunoaşterea empirică. Este vorba, însă, şi de o 
experiență mult mai profundă, o experiență religioasă, tărâm al 
subiectului, legată de ontologie şi nu de gnoseologie sau de 
epistemologie. Relaţia nu se realizează între subiect şi lucrul în sine, aşa 
cum apărea în teoria lui Immanuel Kant despre experiență, ci între om şi 
Dumnezeu, între relativ şi absolut, între parte şi întreg. Această relație 
specială o definim ca trăire. Ştiinţele spiritului cunosc diverse tipuri de 


” Juan Martin Velasco, op. cit., p. 59. 

” Immanuel Kant, Critica raţiunii pure, partea a Il-a, Bucureşti, 
Editura Ştiinţifică, 1969, p. 184-187. 

°” Idem, Critica facultății de judecare, traducere de Vasile Dem. 
Zamfirescu şi Alexandru Surdu, Bucureşti, Editura Ştiinţifică şi 
Enciclopedică, 1981, p. 400. 

è Arthur Schopenhauer, Lumea ca voință şi reprezentare, tradusă de 
Emilia Dolcu, Viorel Dumitraşcu şi Gheorghe Puiu, Iaşi, Editura Moldova, 
1995, p. 312. 

experienţe, unele dintre ele, însă, depăşind sfera științifică. Este vorba mai 
ales de experiențele filosofice sau de cele religioase, adică de experiențele 
de natură spirituală. Experienţa poate fi de două feluri: 1) empirică, 
obiectivă, bazată pe experiment şi 2) spirituală, subiectivă, în esenţă trăire. 

Edmund Husserl subliniază chestiunea idealizării experienței în 
ştiinţe şi combate caracterul unilateral al acestei viziuni”. Părintele 
fenomenologiei filosofice este interesat de genealogia experienței şi caută 
să acceadă la momentul anterior impunerii acestei perspective idealizante 
asupra experienţei, ce marchează ştiinţele. Francis Bacon evidenţiază 
dificultățile morale şi ambiguitățile antropologice prezente în procesul 
cunoaşterii experienţei. Aristotel aduce în discuţie unitatea unică a 
experienţei şi caracterul ei universal. Această universalitate este diferită 
de cea a ştiinţei. De asemenea, filosoful helen concepe experienţa prin 
raportare la ştiinţă. Înţelesul ştiinţei la el este diferit de acela al ştiinţelor 
moderne, căci înseamnă „cunoaştere”. G. W. F. Hegel aduce o contribuţie 
importantă în teoria despre experiență. Este vorba de elementul dialectic 
al experienței. Potrivit viziunii lui Hegel, experiența este realizarea 
scepticismului prin el însuşi. Conştiinţa care întreprinde experienţa este 
umgekehrt (reîntoarsă). Ea se reîntoarce spre sine. Prin urmare, cel ce 
trece prin experiență ia cunoştinţă de experiența sa. Acest proces al 
reîntoarcerii conştiinţei spre ea însăşi prin experiență este o mişcare 
dialectică. Martin Heidegger constată că Hegel nu interpretează 
experiența în termenii dialecticii. Din contră, gândeşte dialectica pornind 
de la esenţa experienţei. 

Experienţa nu este înțeleasă numai in nuce (în sine), ci şi cum 
relatione (în relaţie). Accentul cade pe continuitatea experienței, pe 
legătura ei cu experiențe noi. Se formează, astfel, un lanţ al experiențelor. 
Potrivit observației inedite a lui Hans-Georg Gadamer, un om al 
experienței nu este un om trecut prin cât mai multe experiențe, ci unul 
deschis spre experienţe noi”. Interesează, aşadar, factorul calitativ, nu cel 
cantitativ în experiență. Omul trece prin mai multe experienţe în decursul 


” Edmund Husserl, Die Krisis der europäischen Wissenschaften und 
die transzendentale Phänomenologie, p. 48. 
”% Martin Heidegger, Hegels Begriff der Erfăhrung, în Holzwege, p. 169. 
” Hans-Georg Gadamer, Wahrheit und Methode. Grundzüge einer 
philosophischen Hermeneutik, Tübingen, J. C. B. Mohr, 1990, p. 361. 

vieţii sale, iar ele au menirea de a-l forma. Experienţa veritabilă este aceea a 
propriei istoricităţi. Ea dă omului conştiinţa finitudinii sale. În consecință, 
părintele hermeneuticii filosofice numeşte experiența drept expresie a 
finitudinii umane'%, când, de fapt, sensul profund al experienţei subliniază 
tocmai infinitudinea umană. La acest adevăr trimite experiența spirituală. 
Pe această viziune adâncă a experienței mizează Vittorio Macchioro în 
cartea sa Teoria della religione comme una esperienza. Există mai multe 
tipuri de experiențe spirituale, dintre care cele mai profunde sunt 
experiențele religioase, iar dintre acestea — trăirea mistică. 


6. Ideea de trăire mistică 


Metafizica, dar îndeosebi mistica sunt disciplinele la care ar fi bine 
să ne reîntoarcem. Nae Ionescu definea metafizica drept „acea viziune de 
ansamblu, acea viziune totală a existenţei”10!. Totodată, el arăta că ea 
oferă echilibrul în existenţă „acelora care şi-au ratat mântuirea”, dar ea 
conduce la împăcare şi nu la mântuire ca experienţa religioasă1%2. Arthur 
Schopenhauer evidenția, ca mulți alți filosofi, nevoia de metafizică a 
omului, pe care-l numeşte „animal metafizic”193, răspunzând astfel 
concepţiei lui Aristotel despre om ca zoon politikon (animal politic). 

Martin Heidegger se întreba ce este metafizica. În ceea ce priveşte 
filosofia, el o numeşte „ştiinţă a ființei” pentru a o elibera ulterior de 
ştiințificitate prin demonstrarea tezei că filosofia nu este ştiinţă, ci „a 
devenit liberă”1%%. Având ca obiecte libertatea, nemurirea şi Dumnezeu, 
metafizica nu este ştiinţă la Immanuel Kant. 

Dacă metafizica descoperă centrul existenței în interiorul omului, 
teologia îl plasează în afara lui, în Dumnezeu. În atare condiţii, mistica 
este chemată să le unească, să facă sinteza. 


1% /bidem, p. 363. 

101 Nae Ionescu, Tratat de metafizică, Bucureşti, Editura Roza 
vânturilor, 1999, p. 18. 

102 Jbidem, p. 19. 

103 Arthur Schopenhauer, op. cit., vol. II, p. 291. 

104 Martin Heidegger, în Fenomenologie şi teologie din Repere pe 
drumul gândirii, p. 398-402. 

În ceea ce priveşte mistica, Nichifor Crainic o numeşte „ştiinţa 
îndumnezeirii omului”1%5 şi are convingerea că misticii trăiesc realul şi-l 
văd pe Dumnezeu în sufletul lor. Experienţa mistică este cea mai 
profundă dintre experienţele umane trăite. De la mistica sufletului se 
călătoreşte inițiatic spre mistica adâncirii în sine şi a interiorităţii, mistica 
spiritului, mistica lui Dumnezeu şi mistica viziunii unității. Mistica nu 
înseamnă fantezie vizionară, ocultism, spiritism, mister ori foame de 
miracole. Se deosebeşte şi de sensul peiorativ dat cuvântului „misticism”. 
Extazul mistic este mai degrabă o enstază şi nu trebuie confundat cu 
manifestări patologice sau diverse tipuri de maladii psihice, esenţialul 
fiind contemplaţia divină, puritatea sufletească şi sfințenia vieții, nimic 
excepțional, ci totul firesc, conducând spre identitatea supremă. Mistica 
reprezintă o cale de acces către adevărul ultim, care este unitatea supremă 
şi absolută, identitatea dintre parte şi întreg, dintre sinele individual şi 
sinele universal. Este cea mai profundă dintre disciplinele religiei, 
însemnând comuniunea dintre om şi Dumnezeu. Petre Ţuţea subliniază 
importanța misticii cunoaşterii, o raportează la har, de care este intim 
legată, sugerează înţelegerea relaţiei dintre har, chemare şi căutare, 
apreciază mistica pentru că transcende tensiunea dintre subiect şi obiect 
şi, de asemenea, accentuează că: „Istoria ne arată că certitudinea are 
sediul în mistică”1%5, 

Mistica iudaică este reprezentată de Kabbala, disociată între o 
doctrină secretă şi o învăţătură practică. Scopul suprem în Kabbala este 
cunoaşterea lui Dumnezeu. În vreme ce Kabbala teoretică se clădeşte pe 
două opere fundamentale: Zohar (Lucrarea carului) şi Sepher Yetsirah 
(Lucrarea creaţiei), Kabbala practică urmăreşte purificarea omului prin 
comuniunea cu divinitatea. 

Mistica islamică datorează mult sufismului, dar şi unor personalități 
ca: Ibn'Arabi, Al-Hallaj şi Al-Gazzali. Filosoful islamic Al-Gazzali 
sublinia transformarea radicală a omului prin mistică şi oferea o utilă 
definiţie a acesteia: „Dorinţa şi pasiunea se sting, conştiinţa este golită de 
obiectele lumii şi se concentrează asupra lui Dumnezeu, iar în cele din 


1% Nichifor Crainic, Curs de teologie mistică, Bucureşti, Editura 
Universităţii Bucureşti, 1938, p. 34. 
1% petre Ţuţea, Omul. Tratat de antropologie creştină, vol. II, laşi, 
Editura Timpul, 1993, p. 5. 

urmă misticul este binecuvântat cu viziunea plină de fericire, astfel încât 
iese din sine şi sălăşluieşte în Realitatea Divină”1%. 

Mistica buddhistă conţine viziunea şcolii MahAyAna (marea cale), 
care interpretează experiența mistică prin teoria originii relaționale 
(patitya samutpAda) ca XYnyatA (vid). Golul, însă, cum arată Hajime 
Nakamura, „nu este neant sau anihilare, ci este acel ceva care se află la 
mijloc între afirmație şi negaţie, existență şi nonexistență, eternitate şi 
anihilare”1%8. Filosoful japonez avertiza că doctrina vidului în buddhism 
nu înseamnă nihilism, ci o deplinătate a existenței, nicidecum neantul, 
vidul fiind umplut cu dragoste şi compasiune de bodhisatmva!*. Pe de 
altă parte, ideea de nirv ANa salvează buddhismul de interpretarea eronată 
că ar fi nihilist. Credinţa, pe care se fundamentează mistica buddhistă că 
totul este vid exprimă, de fapt, starea de echilibru perfect, de zero dintre 
cei doi poli, pozitiv şi negativ. 

Mistica Zen buddhistă are convingerea că omul are de la început 
gândirea lui Buddha şi are nevoie numai de experimentarea ei concretă 
ori, mai profund, de trăirea acestui adevăr. Se practică, prin urmare, 
diverse discipline meditative, care au menirea să-l readucă la lumină pe 
Buddha din fiecare din noi. Maeştrii Zen dau întâietate experienței trăite 
prin mistică față de cuvintele şi învăţătura textelor sacre. Nu 
discriminarea prin gândirea discursivă, ci experiența mistică, unificatoare 
contează în viață. 

Mistica hindusă are centrul în ideea de dharma. Termenul a fost 
tradus prin „lege”, dar trebuie reţinut că reprezintă „legea cosmică”, 
singura lege adevărată aflată la baza universului. Georges Dumézil 
defineşte dharma din unghiul vechii societăţi indiene ca: ansamblul 
privilegiilor şi servituţiilor specifice fiecărui tip, fiecărei clase de 
oameni”"!%. Pentru credinciosul hindu mistica înseamnă o cufundare în 


oceanul firii, spiritului şi beatitudinii (saccidAnanda), potrivit cu 


19 AI-Gazzali, în TArA Chand, Growth of Islamic Thought in India, în 
SarvepAlli RAdhAkPENan (editor), The History of Philosophy. Eastern and 
Western, London, George Allen and Unwin Ltd., 1952, p. 498. 

108 Hajime Nakamura, op. cit., p. 39. 

10 Tbidem, p. 395. 

110 Georges Dumézil, Idées romaines, Paris, Éditions Gallimard, 1969, 
p. 45. 

terminologia preferată de SwAmI VivekAnanda'!!, precum şi o uniune 
sublimă cu Dumnezeu. 

Mistica creştină are diverse aspecte. Accentul cade fie pe 
îndumnezeirea omului (Dumitru Stăniloae), fie pe înomenirea lui 
Dumnezeu (loan Cassian). Nikolai Berdiaev propune o importantă 
deplasare de accent în mistică scriind următoarele: „Misticii propovăduiau 
taina naşterii lui Dumnezeu în om. Dar există o altă taină - taina naşterii 
omului în Dumnezeu. Există o chemare a omului ca Dumnezeu să se nască 
în el. Dar există şi o chemare a lui Dumnezeu ca omul să se nască în el"117. 
Filosoful rus identifica în acest punct taina creştinismului, exprimată prin 
modelul lui lisus Hristos. Menirea omului este, aşa cum citim în 
Horologium Sapientiae, a lui Heinrich Seuse, „per Christum hominem ad 
Christum deum !"115. Aceasta e calea mântuirii. Alţi mistici creştini au 
fost: Francesco d” Assisi, Santa Teresa de Jesus şi San Juan de la Cruz etc. 


Parmenides şi viziunea sa despre unitate, despre Totul veşnic, 
existent, static şi noncreat, care este Unu!14, ca şi Plotin cu teoria sa 
despre Unu ca existenţă primordială, în liniştea lui maiestuoasă şi 
eternă'15, sunt alte modele de mistici. Mircea Florian, deşi o numeşte 
misticism, folosind un termen cu sens peiorativ în română, vede mistica 
drept principiul idealismului şi al panteismului, drept resortul 
imanenţei11$. Misticii au subliniat structura unitară a universului şi au 
excelat printr-o viziunea monistă a lui. Moniştii au luminat existenţa 
unităţii de la baza sintezei universale. Prin mistică se intuiesc principiile 


absolute, esența fiinţei şi existenţei din univers. 


11 SwAml VivekAnanda, The Complete Works of SwAmI 
Vivek Ananda, vol. IV, New Delhi, MotilAl BanArsldAss, 1937, p. 323. 

? Nikolai Berdiaev, Sensul creației, traducere de Anca Oroveanu, 
Bucureşti, Editura Humanitas, 1992, p. 130. 

* Heinrich Seuse, în Nichifor Crainic, Curs de mistică germană, în 
„Astra”, nr. 1, Braşov, 2000, p. 76: „de la Hristos omul la Hristos zeul”. 

4 Parmenides din Elea, în Filosofia greacă până la Platon, vol. I, 
partea a 2-a, Bucureşti, Editura Ştiinţifică şi Enciclopedică, 1979, p. 220. 

` Plotin, în Grigore Tăuşan, Filosofia lui Plotin, laşi, Editura Agora, 
1993, p. 48. 

é Mircea Florian, Misticism şi credinţă, Bucureşti, Editura Fundaţiei 
Regale pentru Literatură şi Artă, 1946. 

7. Ideea de unitate 


Cu privire la relaţia dintre Dumnezeu şi om, ea se manifestă fie pe 
calea devoţiunii prin rugăciune, fie a misticii prin meditaţie. Trăirea 
religioasă, cu toate că mult mai mult decât un sentiment, are şi ipostaza 
acestuia, dar într-o îmbinare sublimă a finitului cu infinitul sau, cum 
spunea Friedrich Schleiermacher, a dependenței absolute cu gustul 
infinitului”. 

Între om şi Dumnezeu nu există o diferență de calitate, ci de 
cantitate, aceea dintre parte şi întreg. Unitatea calitativă este conferită de 
spirit. Esenţa spiritului nu se găseşte în afara lui, în reprezentare, aşa cum 
o explica G. W. F. Hegel'1€, ci în subiect, nu în predicat, în sine, nu în 
exprimare şi manifestare. Spiritul există prin el însuşi, nu prin formele 
sale de expresie şi el simbolizează suprema identitate. 

Adevărata identitate a fiecăruia dintre noi este dată de natura divină 
a sufletului. Ea este, de fapt, identitatea supremă dintre sinele individual şi 
sinele universal, dintre parte şi întreg, dintre om şi Dumnezeu. 

În ceea ce priveşte relaţia dintre sufletul uman şi Dumnezeu, 
Olivier Lacombe distingea trei direcții majore: 1) creştinismul - diferenţa 
ontologică dintre sufletul uman şi Dumnezeu, deşi putem descoperi în 
Biblie ideea identităţii supreme"; 2) hinduismul - sufletul uman este 
unul şi acelaşi cu Dumnezeu (echivalenţa  Arman=Brahman); 
3) buddhismul - doctrina inexistenţei sufletului (an Armav Ada), enunțată 
de Buddha celor cinci fideli discipoli la SamAth imediat după 
iluminare!?%. În vechea cultură egipteană regăsim aceeaşi idee a 
identității dintre Dumnezeu şi sufletul omului în Cartea morților, unde se 
spune la un moment dat: „Eu sunt eternitatea,/ eu sunt Râ,/ care a venit 


17 Friedrich Schleiermacher, Discours sur la religion, traducere, Paris, 
1944, p. 152. 

1 G, W. F. Hegel, Fenomenologia spiritului, traducere, Bucureşti, 
Editura Iri, 2000, p. 3. 

1 Biblia sau Sfânta Scriptură, Ioan X, 30 şi 38 şi Luca XVII, 21, 
Bucureşti, Editura Institutului Biblic şi de Misiune al Bisericii Ortodoxe 
Române, 1991, p. 1220. 

1% Olivier Lacombe, /ndianite. Etudes historiques et comparatives sur 
la pensée indienne, Paris, Société d'edition Les Belles Lettres, 1979, p. 9. 

din Noun,/ şi sufletul meu este Dumnezeu”121. În religia Amazulu 
cuvântul simunye este fundamental şi înglobează sensul identității 
supreme, însemnând „împreună”"172. 

Scopul nu este unirea cu Dumnezeu, ci reîntoarcerea la unitatea 
eternă, care-l are pe Dumnezeu drept cel mai reprezentativ model, deci nu 
un deo unitum (unit cu Dumnezeu), ci cum deo unum ac idem (cum 
Dumnezeu este unul, tot astfel omul), conform cu terminologia 
consacrată de Meister Johann Eckhart’. 

Eliberat de ego, de orice dualitate, multiplicitate, diferenţiere şi 
diversitate, spiritul omului se contopeşte sublim cu Dumnezeu. Aceasta 
este cea mai adâncă şi cea mai înaltă trăire. Nu este greu să ajungi la ea, 
dar este aproape imposibil s-o păstrezi şi în acest punct rezidă suferința şi 
drama umană. 

Remus Rus subliniază cele două căi dinspre Dumnezeu spre om şi 
invers prin două elemente de bază ca: „participarea iubitoare şi iertătoare 
a lui Dumnezeu la viaţa omului, dar şi participarea prin dăruire totală a 
omului la viaţa divină”174. 

Relaţia cu divinul, totuna cu sacrul în cele din urmă, este cea care 
prevalează. Există două concepte diferite, sacrul şi divinul, das Heilige, 
sacer, la genul neutru şi der Heilige, sanctum, la genul masculin. 
Wilhelm Dancă socoteşte că sanctum este valoarea maximă a divinului, 
în vreme ce sacer este valoarea reflectată a divinului'?5. Considerăm că 
mai degrabă sanctum semnifică transcendenţa, divinul, iar sacer - 
imanenţa, sacrul. În ceea ce priveşte raportul dintre sacru şi divin, 
accentul nu trebuie să cadă nici pe separarea lor ca în religiile monoteiste, 
nici pe confuzia lor ca în religiile indigene, ci pe integrarea lor într-o 


2I The Book of the Dead, 153 b, editată de B. E. A. W. Budge, în Max 
Guilmot, Le message spirituel de l'Egypte ancienne, Paris, Editions Hachette, 
1970, p. 143. 

122 Zulu Tribal Heritage, Cape Town, Struik Publishers Ltd., 2000, p. 29. 

'% Rudolf Otto, Mistica Orientului şi mistica Occidentului, traducere de 
Mihail Grădinaru şi Friedrich Michael, laşi, Editura Septentrion, 1993, p. 86. 

124 Remus Rus, în Antonie Plămădeală, Mircea Păcurariu, loan I. Ică, 
op. cit., p. 530. 

'% Wilhelm Dancă, Mircea Eliade. Definitio sacri, Bucureşti, Editura 
Ars Longa, 1998, p. 113. 

structură unitară. Scopul ar fi revelarea divinului în om sau théosis 
(îndumnezeirea) de care vorbea Dionisie Pseudo-Areopagitul. Dar 
îndumnezeirea, cum arată Dumitru Stăniloae, „nu stă într-o dilatare fizică, 
substanțială a naturii omeneşti, ci într-o purificare şi intensificare 
spirituală. (...) o trezire şi o amplificare a puterilor spirituale ce stau 
amorţite în firea noastră”12€. Îndumnezeirea este văzută de Dumitru 
Stăniloae ca o creştere continuă a dragostei din ea însăşi. În aceeaşi 
măsură în care sporeşte dragostea divină, tot astfel şi capacitatea de iubire 
a omului. Dumitru Stăniloae mizează pe eliberarea îndumnezeirii omului 
de tirania conceptelor şi pe exprimarea ei prin iubire. El aşează la baza 
îndumnezeirii firii omeneşti problema chenozei, a smereniei, cea care 
preschimbă firea dumnezeiască în fire omenească. Prin smerenie 
dumnezeirea a pogorât în umanitate. Înnobilarea se produce, însă, nu din 
afară, ci dinlăuntrul omului prin îndumnezeirea firii sale. Dumitru 
Stăniloae interpretează chenoza ca o autorestrângere a puterii lui 
Dumnezeu. Renunţarea la această putere directă conduce la înlocuirea ei 
cu iubirea. Chenoza ajută la împletirea dintre firea dumnezeiască şi cea 
omenescă, la comunicarea şi comuniunea lor şi, totodată, înlesneşte 
manifestarea îndumnezeirii omului în cele din urmă. De asemenea, 
Sfântul Grigorie Palama este văzut în interiorul isihasmului creştin ca 
exemplu al triumfului viziunii moniste despre omul chemat pe pământ să 
se bucure de roadele îndumnezeirii!?”. Potrivit Sfântului Athanasie 
scopul suprem al vieţii omului este îndumnezeirea, realizată prin har şi 
după modelul lui Iisus Hristos178. 

Conceptul fheosis (îndumnezeirea), prezent în creştinismul ortodox, 
indiferent creştinismului catolic, este aprig contestat de reformaţi şi 
protestanți, socotit drept naturalizare a harului. Dificultățile receptării ei în 
teologia reformată şi protestantă sunt identificate de Hans-Dieter 
Döpmann în influența nominalismului medieval şi respectiv a lui 
Immanuel Kant, care tranşează prin exprimarea opoziției dintre intelect şi 


1% Dumitru Stăniloae, Jisus Hristos sau restaurarea omului, p. 187. 

127 Dumitru Stăniloae, Sfântul Grigorie Palama. Viaţa şi scrierile lui, 
în Filocalia, vol. VII, Bucureşti, Editura Institutului Biblic şi de Misiune al 
Bisericii Ortodoxe Române, 1977, p. 211. 

'% Mihai D. Vasile, op. cit., p. 245. 

sensibilitate, personal şi ontologic, etic şi fizic, spre deosebire de 
patristică129. 

Prezența în om implică prezenţa în acte, faptul că Dumnezeu este 
mai presus de bine şi rău, de orice fel de atribute, dar rămâne imanent. 
Gerardus Van der Leeuw afirmă convingător că Dumnezeu înseamnă 


. Seg ca . . sait agx 130 
experiența trăită, iar forma de expresie a acesteia este puterea spirituală ~. 


8. Ideea de om 


a. Omul religios 

Preocuparea pentru stabilirea fundamentului fiinţei umane este 
veche şi de mare însemnătate. Esența umană poate fi privită dintr-o 
multitudine de puncte de vedere. Homo faber este omul care 
confecționează unelte. Stăpânirea focului a reprezentat un moment crucial 
pentru om şi omenire. Apoi, vânătoarea a determinat diviziunea muncii 
după sex (bărbații aduceau carne, iar femeile — fructe şi rădăcini), acest 
lucru intensificând procesul de umanizare. Alte identități ale omului sunt: 
homo sapiens, homo ludens, homo economicus şi zoon politikon (animal 
politic). Celebra denumire de homo sapiens prezintă omul drept cea mai 
importantă ființă din univers. Anticii, pentru a reliefa importanța omului 
şi modul său de manifestare, l-au văzut ca microcosmos, ca entitate ce 
concentrează în sine toate elementele universului, aparținând atât lumii 
materiale, cât şi celei spirituale. Conceptul de homo ludens defineşte omul 
ca ființă care se joacă sau se amuză pe sine. De aici a derivat arta. 
Oamenii au fost mai apoi recunoscuți, de asemenea, şi ca ființe religioase 
şi simbolice, apărând conceptele de homo religious şi homo symbolicus. 
Dacă privim spre cele mai îndepărtate momente ale umanității, 
descoperim caracteristici şi activităţi care demonstrează eforturile 
concentrate ale omului de a-şi orienta viaţa în relaţie cu sacrul. De la 
morminte până la picturile din peşteri, găsim semne evidente ale 
rădăcinilor religioase ale umanităţii. O anumită conştiinţă exclusiv 
antropologică prezentă în lumea creştină a creat conceptul de homo deus 
(om-zeu), ce reprezintă condiția şi destinul vieții noastre. Modelul este 
Mântuitorul lisus Hristos. Lumea antică nu cunoştea un astfel de raport 


12 Hans-Dieter Döpmann, în Antonie Plămădeală, Mircea Păcurariu, 
Ioan I. Ică, op. cit., p. 259. 
130 Gerardus Van der Leeuw, op. cit., p.153. 

faţă de om. Creştinismul a întors întreaga lume spre om şi a făcut din om 
soare al lumii""!. Totuşi, antropocentrismul trebuie înlocuit cu 
teofanismul şi cosmocentrismul. S-a impus mai apoi conceptul de 
homo humanus (om uman). 

Mircea Eliade, pe care Constantin Noica îl compara cu 
G. W. F. Hegel, românul având asupra sa „tăria faptelor”, pe când 
germanul - „tăria speculaţiilor”“”, propune o reîntoarcere la învățătura 
societăților arhaice în vederea recuperării sacrului, a cosmomorfismului 
uman, a statutului omului ca homo religiosus (om religios), în ciuda 
definiției sale ca zoon politikon (animal politic) din lumea civilizată 
modernă. 

Funcția de bază a sacrului este medierea între realitatea 
transcendentă şi omul religios. Această mediere se exprimă cu predilecție 
prin: mit, ritual şi simbol. Homo religiosus este omul legat profund de 
sacru prin existenţa sa. El este subiectul experienţei religioase şi al trăirii 
religioase, spre deosebire de omul contemporan care refuză transcendența 
şi trecerea, se construieşte în istoria evenimenţială, socotindu-se subiect şi 
agent al istoriei. Omul religios se găseşte la întâlnirea dintre axa verticală 
şi cea orizontală, trăieşte sub semnul spiritualității şi este însetat de adevăr 
şi de semnificaţiile sale. Toate activităţile lui sunt sacramente, căci se află 
permanent în comunicare cu zeii şi participă la sfințirea lumii. 
Impulsionat de nevoia de centru, de voinţa de a fi în centrul universului, 
omul religios sacralizează spațiul şi-şi cosmicizează existenţa, iar lumea 
sa devine „un tărâm al sacralității, ordinii şi structurii, opus haosului 
profanului”!%5. 

Homo religiosus se străduieşte să ajungă periodic în acel illud 
tempus, în timpul originar, în clipa desăvârşită în care s-a creat totul. 
Timpul originii este prin excelență timpul cosmogoniei, clipa în care a 
apărut lumea. Omul religios redevine periodic contemporan cu zeii, 
transcende timpul istoric şi ajunge să trăiască în timpul care nu se scurge. 


BI Patrick T. Burke, The Major Religions, Oxford, Blackwell 
Publishing-House, 1996, p. 287. 

132 Constantin Noica, Adevăratul înțeles al sacrului, în Istoricitate şi 
eternitate, Bucureşti, Editura Capricorn, 1989, p. 219. 

15 Carl Olson, The Theology and Philosophy of Eliade, London, Mac 
Millan Academic and Professional Ltd., 1992, p. 103. 

Nostalgia perfecțiunii începuturilor explică reîntoarcerea in illo tempore. 
Omul religios trebuie să imite modelul zeilor pe baza principiului 
filosofic imitatio Dei, să facă ceea ce au făcut aceştia la începuturile 
lumii. Pentru omul religios viaţa este cea mai mare taină din univers, iar 
moartea nu e privită în mod tragic ca un sfârşit, ci ca o continuare a vieţii 
într-un al plan de existenţă: „Moartea omului şi cea a umanităţii sunt 
indispensabile regenerării lor. O formă, oricare ar fi ea, din chiar faptul că 
există ca atare şi că durează, slăbeşte şi se uzează, ca să-şi recapete 
vigoarea, trebuie să fie reabsorbită în amorf, fie şi numai pentru o clipă; 
să fie reintegrată în unitatea primordială din care a ieşit; cu alte cuvinte, să 
reintre în haos (în plan cosmic), în orgie (în plan social), în întuneric 
(pentru seminţe), în apă (botezul pe plan uman, Atlantida în plan 
istoric)”!**. Omul religios îşi trăieşte existența pe două planuri: viaţa 
umană şi viaţa transumană, reprezentând participarea activă la existența 
întregului cosmos. Ființarea omului arhaic este deschisă spre lume. El nu 
trăieşte niciodată singur pentru că în el trăieşte o parte a lumii. Fiecare 
acţiune umană îşi are un corespondent în lumea zeităților. 

Bryan S. Rennie vede homo religiosus ca simbol al umanității în 
general'%5. Conceptul de homo religious nu este reducţionist pentru că 
este integrator. Definirea omului ca om religios, plasarea religiozității la 
baza ființei nu este exclusivistă, ci include toate celelalte identități ale 
omului într-o relaţie de tip întreg - părți componente. Identitatea de om 
religios îl ajută pe om să-şi creeze un ideal în viață, să-şi cosmicizeze 
existența (să-i imprime ordine şi siguranță) şi să-i confere sens. 

Paradigmă care ne ajută să înţelegem ideea trăirii, homo religiosus 
„représente l’homme total” (reprezintă omul total), în viziunea lui Mircea 
Eliade, care defineşte omul ca om religios!*. Omul total în viziunea lui 
Lucian Blaga ar fi omul cultural, creația culturală fiind esenţa omului. 
Totuşi, în definirea fiinţei umane, religiozitatea în sensul credinței are 
primatul în fața creativităţii, nu toți oamenii fiind creativi. 


154 Mircea Eliade, Mitul eternei reîntoarceri. Arhetipuri şi repetare, 
Bucureşti, Editura Univers Enciclopedic, 1999, p. 88. 
'55 Bryan S. Rennie, Reconstructing Eliade. Making Sense of Religion, 
Albany, The State University of New York Press, 1996, p. 41. 
136 Mircea Eliade, La nostalgie des origines. Méthodologie et histoire 
des religions, p. 27. 

b. Omul areligios 

În concepţia lui Charles Darwin, omul apare ca ultimul produs al 
unui proces mecanic evolutiv. Omul contemporan şi-a desacralizat treptat 
existența, încercând să se elibereze de superstiţiile strămoşilor săi. El este 
marcat de negări şi refuzuri ale realităţilor sacre, de care încearcă în 
continuu să se lepede. El este omul areligios şi se socoteşte doar subiect şi 
agent al istoriei, întrucât nu recunoaşte nici o chemare către 
transcendență. Totodată, el consideră că sacrul este o piedică în calea 
libertăţii sale. Majoritatea celor fără Dumnezeu sau fără religie, au însă în 
continuare, în mod inconştient, un comportament religios. Nu există 
profan în stare pură. Se pune întrebarea dacă existența omului modern 
mai este încărcată de vreun sens sau are un destin tragic. El trăieşte în 
istoric, dar în istoria evenimențială, fără încercarea de a o aboli. În esență, 
istoria înseamnă memorie şi nu eveniment. Mircea Eliade arată că „pentru 
omul tradițional, omul modern nu oferă nici tipul unei ființe libere, nici al 
unui creator de istorie”!*. 

Omul areligios este marcat de o criză profundă a sensului. 
Descoperirea modernității, mirajele civilizației au condus către un progres 
material, dar şi către desacralizare, pierderea reperului, confuzia valorilor, 
ignorarea esenței existenței umane şi chiar către haos. Dintre 
caracteristicile civilizaţiei de azi, care adeseori ignoră valorile culturale, 
se impun dictatorial tehnicismul şi materialismul. Omul este redus la 
funcțiile maşinii. El devine robot. Totodată, se absolutizează rolul 
cuceririlor tehnicii, văzută ca scop nu ca mijloc, iar banii sunt luaţi drept 
valoare supremă. Multe vieţi se irosesc cu intenția voită de a face cât mai 
mulți bani, de a profita de o poziţie socială în detrimentul celorlalți. 
Ipocrizia, egoismul, aroganța şi ignoranța, cele mai crunte defecte umane, 
sunt privite drept calități. Extremismul şi excentricitatea sunt considerate 
valori. Instituţiile de stat concentrează puterea şi în faţa lor individul pare 
o fărâmă. Nu numai că nu mai este ascultat, ci este umilit şi tratat cu 
dispreţ. Colectivitatea, masa, cantitatea, mărimea contează, individul fiind 
strivit. Acestea se ascund în spatele unor legi, care nu sunt universale, 
aşadar sacre, ci relative, plămădite tot de oameni. Societatea este clădită 
pe baze materiale, nu spirituale şi de aceea se clatină înaintea valorilor 
absolute, în primul rând a libertăţii. Modelul pe care-l propunem nu este 


137 Idem, Mitul eternei reîntoarceri. Arhetipuri şi repetare, p. 150. 

sihăstria, ci aşezarea comunităților umane pe alt fundament. Legăturile 
spirituale sunt cele trainice. Familia trebuie să fie centrul, nu statul. 
Dragostea, prietenia sunt perene şi pe ele este necesar să clădim. Socialul, 
economicul, politicul mizează pe ruptură şi conduc la haos, câtă vreme 
religiosul se înalță pe unitate şi este singurul rezistent. Religia, însă, în 
esenţa ei este individuală şi tainică, nu instituţională şi publică. Religia nu 
înseamnă reguli, obligaţii, tabuuri, ci drepturi, libertăţi, altfel şi-ar perima 
sensul de bază. Educaţia este cea care fixează de timpuriu anumite norme 
de convieţuire, nicidecum religia, ce are menirea să povățuiască, să 
conducă omul spre mântuire. 

Omul are nevoie stringentă de a se umaniza, de a redeveni 
homo humanus după o perioadă adâncă şi lungă de înstrăinare de esenţa 
sa, datorată pragmatismului, materialismului, ateismului şi pozitivismului 
ştiinţific. Este nevoie de reîntoarcerea la statutul religios al omului, de 
recuperarea sacrului şi revalorizarea legăturii trainice a finitului cu 
infinitul exprimată prin ideea cosmomorfismului. S-a pierdut astăzi 
valoarea cosmică perenă, transcendentul. Trăirea este înlocuită cu distrac- 
ţia, amuzamentul, cu forme superficiale, dar guvernate de plăceri profane. 
Omul de azi adesea confundă mijloacele cu scopul. Eficacitatea, profitul 
şi interesul guvernează nestingherite. Redresarea lumii moderne n-ar 
trebui să înceapă de la domeniul social. O boală se vindecă pornindu-se 
de la cauză, iar nu de la efecte. Aşadar, haosul economic, politic şi social 
se îndreaptă prin căutarea soluţiei în metafizică şi în mistică sau mai exact 
în raportul omului cu sacrul, cosmosul, sinele şi spiritualitatea. René 
Guénon, în cartea sa La crise du monde moderne (Criza lumii moderne), 
povăţuia pe omul contemporan că ar fi bine să fie preocupat de principii 
şi nu de consecinţe şi să caute rezolvarea crizei sale existenţiale altundeva 
decât în materialitateI*8. 

O trăsătură caracteristică a societății de azi este că omul a devenit 
mult mai izolat şi se simte singur. Uzul şi abuzul sunt două arme folosite 
de către societate pentru a controla individul. În țările estice domină 
abuzul îndeosebi al conducerii politice, omul pierzându-se în psihologia 
mulțimii ca animalul în turmă. În țările vestice se întrebuinţează uzul de 
către sistemele economice cu predilecție, iar omul devine un robot, un 


15 René Guenon, La crise du monde moderne, Paris, Editions 
Gallimard, 1946, p. 124. 

sclav al muncii adeseori numai pentru interes material, irosindu-şi astfel 
viaţa. Sunt oameni care-şi irosesc viaţa muncind până la epuizare, iar alții 
distrându-se exagerat. Fără îndoială, există valori în lumea contemporană, 
iar civilizația nu este apusul culturii, cum apărea la Oswald Spengler. 
Progresele ştiinţei şi tehnologiei nu trebuie ignorate. 

Omul contemporan, însă, este tulburat de ideea morţii şi decade 
uneori chiar în disperare, iar alteori în inconştienţa sfârşitului implacabil. 
Pentru homo religiosus moartea este iniţiatică, un pasaj către un alt mod 
de existență. Moartea se îngemănează firesc cu viaţa, ca o continuare a 
acesteia. Ea este urmată de o renaştere. Nu împotriva morţii ar trebui să 
luptăm, ci a mirajelor ce ne fac să ne irosim viața şi ne răpesc sensul 
adevărat al trăirii. 

Angoasa în fața neantului este un fenomen specific modern. În 
religie, în general, moartea nu este niciodată înţeleasă ca un sfârşit 
absolut, ca neantul. Moartea este mai degrabă un ritual de trecere către o 
altă modalitate de a fi şi de aceea se află în relaţie cu simbolismele şi 
ritualurile de iniţiere, de renaştere sau de reînviere. Pentru omul arhaic ea 
înseamnă inițierea. Dar pentru lumea modernă, moartea este golită de 
sensul ei religios şi asimilată sfârşitului implacabil, neantului. În faţa 
neantului omul modern este paralizat. În unele religii omul participă prin 
moartea sa la Fiinţa absolută şi, astfel, el trăieşte moartea ca pe un prag de 
trecere de la un nivel de existenţă la altul superior. Aceasta nu înseamnă 
valorizarea morții, ci pregătirea pentru această experiență majoră pentru a 
o întâmpina cu înţelepciune, detaşare, pace, seninătate şi serenitate. 

Ruperea de arhetipuri şi de structuri simbolice nu-l ajută pe om să 
se regăsească pe sine. Din contră, îl izolează în univers şi-n realitate, iar el 
se depărtează de esenţa sa, până la a-şi pierde identitatea. Uitarea este 
principalul mecanism al desacralizării. Religiosul ajunge să fie transferat 
în sfera esteticului, dacă nu să coboare în inconştientul uman. Refugiul 
religiosului îl reprezintă visele şi imaginaţia. O dată evacuat religiosul din 
existența omului contemporan, este plasată în locul său o adevărată 
mitologie a materiei. Stanislas Deprez întrevede două căi de urmat pentru 
omul contemporan, areligios: „(...) fie a continua desacralizarea pentru a 
produce un om rațional, în întregime eliberat de superstiţiile sale, dar şi 
total relativist şi neposedând nici un fel de valoare la care să se raporteze, 
ceea ce antrenează apariţia unei frici noi, aceea de istorie; fie să 
redescopere importanţa lui homo religiosus şi să înțeleagă cum acesta 

acționează în faţa crizelor care marchează implacabil întreaga 
existență”1%9. Prin urmare, fie nihilismul, fie conștiința sacrului sunt 
singurele opţiuni valabile pentru omul de azi pentru a ieşi din criza sa 
profundă. Conform cu Douglas Allen, varianta exemplară care rezolvă 
orice fel de criză existențială a omului este religia“. 

Conceptul homo religiosus nu este o simplă abstracțiune. 
Religiozitatea este esența ființei umane. Negarea statutului religios al 
omului semnifică negarea propriei identități şi negarea de sine. 

c. Sfântul şi sacerdotul 

Există două modele de viaţă de urmat pentru cei meniţi să conducă 
umanitatea. Unul este acela al sfântului, iar celălalt al sacerdotului. În 
sfânt este revelată transcendenţa lui Dumnezeu şi slava lui, pe când în 
sacerdot imanenţa lui Dumnezeu şi lucrarea lui. Primul are calitatea 
supremă a detaşării şi a răcelii cosmice, iar celălalt a comunicării şi a 
căldurii umane. 

Primul model este al omului care a ales retragerea dinaintea celor 
lumeşti şi trecătoare. El urmează mai degrabă detaşat, decât egoist şi 
indiferent, calea sa personală spre mântuire. Călugărul şi isihastul în 
creştinism preferă să se reîntoarcă la puritate, la simplitate, la natură şi-şi 
trăiesc viaţa departe de zgomotele civilizaţiei. În buddhism condiţia de 
arhat (merituos) se încadrează în această primă categorie, pe când în 
hinduism există mai multe experienţe de acest tip: asceți, înţelepţi, 
învățați şi yogini etc., adică muni, PZi, sAdhu, guru. 

Al doilea model este al omului care a ales implicarea în cele lumești 
şi efemere pentru a transmite şi altora învățătura. Altruismul 
caracterizează această cale, întrucât mântuirea celorlalți este finalitatea. 
Preotul, părintele, prelatul în creştinism ilustrează această categorie. În 
buddhism condiția de bodhisattva (fiinţă iluminată), iar în Yoga cea de 
jvanmukti (eliberat în viaţă), aparțin clasei celor ce se întorc în lume şi-i 
ajută pe ceilalți să se mântuiască. 

Oamenii obişnuiţi nu suntem obligaţi să alegem una sau alta dintre 
aceste două modele de viaţă, ci să ascultăm cu smerenie de aceşti oameni, 
să le respectăm şi să le urmăm poveţele. 


15 Stanislas Deprez, Mircea Eliade: la philosophie du sacre, Paris, 
L'Harmattan, 1999, p. 19-20. 
'% Douglas Allen, op. cit., p. 217. 

Burebista asculta sfatul lui Decaineos (Deceneu). Regalitatea era 
sacră în trecut, regele, împăratul fiind trimisul lui Dumnezeu pe pământ. 
Regele RAjarAja I din sudul Indiei a construit temple pentru a-şi spăla 
păcatul crimelor făcute de el şi oştenii săi în războaie. Împăratul AXoka a 
contribuit substanțial la propovăduirea şi răspândirea buddhismului chiar şi 
dincolo de granițele de atunci ale Indiei. Împăratul moghul Akhbar era recu- 
noscut pentru toleranța sa față de alte religii decât islamul, căreia îi aparţinea. 


d. Virtuţile 

Potrivit cu învățătura Sfinților Părinţi, virtuțile sunt expresiile 
umane ale atributelor lui Dumnezeu. Prin virtuți Dumnezeu se pogoară în 
om, iar omul se înalță la Dumnezeu. Dumitru Stăniloaie se exprimă 
poetic despre ele: „Virtuţile sunt aripile cu care omul zboară tot mai sus în 
lumina lui Dumnezeu, în timp ce conştiinţa sa se adânceşte”1"1. 

Dintre acestea numim: înțelepciunea, seninătatea, serenitatea, pacea 
interioară, detaşarea, compasiunea, altruismul, generozitatea, bunătatea, 
blândeţea, calmul, răbdarea, mila, iertarea, smerenia, simplitatea, inocența 
şi puritatea etc. 

Între virtuțile sufleteşti Sfântul loan Damaschin fixează patru 
generale: bărbăţia, prudența, cumpătarea şi dreptatea, din care se nasc apoi: 
credința, nădejdea, dragostea, rugăciunea, smerenia, blândeţea, răbdarea, 
bunătatea, nemânierea, cunoştinţa dumnezeiască, neiuţimea, simplitatea, 
netulburarea,  nefăţărnicia,  neînfumurarea,  nemândria,  nepizmuirea, 
neviclenia, neiubirea de argint, compătimirea, milostenia, generozitatea, 
neîntristarea, sfiala, evlavia şi dorul după Împărăția lui Dumnezeu ş.a.1%2. 
Calitățile trupeşti sunt definite de Sfântul Damaschin drept unelte ale 
virtuţilor: înfrânarea, postul, foamea, setea, privegherea, mâncarea puţină, 
mulţumirea cu o singură haină, băutura numai de apă, sărăcia, neaverea, 
austeritatea, neîmpodobirea, neiubirea de sine, singurătatea, liniştea, 
mulțumirea cu ce ai, tăcerea şi sănătatea trupească etc.1%%. Potrivit lui 
Grigore Sinaitul, scara mică a virtuţilor are patru trepte care duc la 


11 Dumitru Stăniloaie, Rugăciunea lui lisus şi experiența Duhului 
Sfânt, p. 64. 

12 loan Damaschin, Cuvânt minunat şi de suflet folositor, în Filocalia 
sau culegere din scrierile Sfinţilor Părinţi care arată cum se poate omul 
curăţi, lumina şi desăvârși, vol. IV, Bucureşti, Editura Harisma, 1994, p. 204. 

18 Ibidem, p. 205. 

desăvârşire: a) lepădarea - ridică din iad pe cel ce zace acolo şi slobozeşte 
pe cel robit de bunuri materiale; b) supunerea - slujirea lui Hristos; c) ascul- 
tarea - lucrează prin porunci şi d) smerenia - împărăteasa virtuților"? 
Cetatea virtuţilor cuprinde: bărbăţia, chibzuinta, neprihănirea şi dreptatea1“5. 

În Yoga SYira, Patañjali definea Yoga ca „încetarea stărilor psiho- 
mentale ale conştiinţei” (yogaZcittavPttinirodhaH) şi preciza că acestea 
sunt următoarele: 1) ignoranța (avidy A), 2) egoismul (asmizA), 3) 
ataşamentul (rAga), 4) aversiunea (dve2a);, 5) dorința de a trăi 
(abhinivea), în sensul complacerii în existența profană şi în ciclul 
samsaric!. În locul voinţei de a trăi, Weltlust (poftă de viaţă) sau celebra 
Wille (voinţă) din filosofia lui Arthur Schopenhauer", inzii aşează dorul 
de mântuire şi nemurire. Toate aceste stări psiho-mentale sunt kleža (cauze 
ale suferinței), iar prin distrugerea lor este eliminată suferința!“£. 
SurendranAth Dasgupta susține întemeiat că din aceste stări rele provin 
faptele, acțiunile (karmA)'“%, ce au o conotație negativă în soteriologia 
indiană. Stările psiho-mentale produc răul şi trebuie înainte de orice 
înlăturate pentru cultivarea după aceea a virtuţilor în drumul spre mokZa 
(eliberare). 

Pentru a se ajunge la suprema calitate, omul trebuie să 
îndeplinească patru reguli majore, potrivit daoismului. Lao-Tze, în 
capodopera sa Dao De Jing (Calea veritabilă şi virtutea fundamentală), le 
numeşte astfel: 1) eliberarea de egoism (wu si), 2) eliberarea de pasiuni 
(wu yu); 3) adoptarea supleţii (gui rou) şi 4) adoptarea simplităţii 


(gui jian) ™. 


144 Grigore Sinaitul, în Filocalia sau culegere din scrierile Sfinților Părinți 
care arată cum se poate omul curăţi, lumina şi desăvårşi, vol. VII, p. 139. 

14 Ibidem, p. 120. 

146 Patañjali, Yoga SYtra II, 3, tradusă din sanscrită de Constantin 
Făgeţan, Bucureşti, Editura Alfa Sirius Impex şi Informația, 1993, p. 123. 

147 Arthur Schopenhauer, Lumea ca voință şi reprezentare, vol. I, p. 126. 

148 Mircea Itu, Indianismul lui Eliade, Braşov, Editura Orientul latin, 
1997, p. 251. 

14 SurendranAth Dasgupta, A History of Indian Philosophy, vol. 1, 
New Delhi, MotilAl BanArsIdAss, 1988, p. 266-267. 

15 Lao Tze, Dao De Jing (Calea veritabilă şi virtutea perfectă), tradusă din 
chineza veche de Ilie Vasile-Drugan, Bucureşti, Editura Imperator, 1999, p. 12. 

V. Istoria ca viață spirituală 


Paradoxul ființei umane este a trăi în istorie şi a aspira la depăşirea 
ei. Condiţia umană este, aşadar, ambivalentă prin apartenenţa tragică la 
timpul şi istoria cronologică, pe de-o parte, şi prin voinţa de a evada din 
ele şi speranța de mântuire, pe de alta. Îngrădirile aduse de istoria 
evenimențială, timpul linear, istoric şi condiția umană marchează 
dramatic viața omului. Acesta caută libertatea, nemurirea şi mântuirea, 
care se află dincolo de limitele existenței profane guvernate de istorie, 
timp şi destin. Prin existența noastră mundană lăsăm impresia că suntem 
condamnaţi să trăim într-o istorie implacabilă. De aceea simţim nevoia de 
a ne apăra împotriva vicisitudinilor acestei istorii, de a căuta căi pentru a 
evada din istoria profană. Salvarea poate fi realizată prin simbol, mit, 
rituri şi arhetipuri. Calea este luminată de o conştiinţă religioasă autentică. 

Mircea Eliade nu împărtăşeşte punctul de vedere al lui 
G. W. F. Hegel potrivit căruia sensul salvării sinelui este prin a rămâne în 
istorie şi în existența lumească. Astfel, filosoful român al religiei propune o 
altă cale: salvarea sinelui prin transcenderea timpului şi a istoriei. Martin 
Heidegger deplânge soarta tragică a omului şi nu întrevede nici o 
posibilitate de transcendere a istoriei. Mircea Eliade se detaşează de 
filosofia existențialistă şi, într-un spirit optimist, găseşte două soluții 
remarcabile de a depăşi istoria profană: creativitatea şi imaginaţia. Savantul 
român al religiilor este preocupat de sensul istoriei şi de trecerea de la 
semnificaţia de constrângere la cea de libertate, aşa cum scoate în evidență 
Roberto Scagno'*!. Atunci când foloseşte expresiile sale preferate: la 
terreur de l'histoire (teroarea istoriei)'?, la chute dans le Temps et la 
roue des existences (căderea în Timp şi în roata existențelor)!** şi Ja sortie 


du temps (ieşirea din timp)", Mircea Eliade se referă la istoria 


15 Roberto Scagno, Libertà e terrore della storia: genesi e significato 
dell 'antistoricismo di Mircea Eliade, Torino, 1982. 

15 Mircea Eliade, Le mythe de l'éternel retour. Archetypes et 
répétition, p. 171. 

153 Idem, Aspects du mythe, Paris, Éditions Gallimard, 1963, p. 112. 

154 Idem, Images et symboles. Essais sur le symbolisme magico- 
religieux, Paris, Éditions Gallimard, 1952, p. 97. 

evenimențială şi la timpul ca durată sau la istoria profană (istoricism) şi la 
timpul profan (curgere). Abolirea timpului şi a istoriei se realizează prin 
eterna reîntoarcere la istoria sacră primordială întrupată în mituri. 

Mitologia se găseşte la baza religiei. Centrală în interpretarea 
mitului este interpretarea istoriei. Mitul are un puternic conţinut de 
adevăr, învăluit într-o poveste. Istoria mitică înseamnă istorie sacră şi se 
distinge de istoria profană, temporală, ireversibilă. Datele mitice sunt, 
totuşi, date istorice. Esenţa anistorică a mitului precedă existenţa istorică. 
Esenţa mitică este atemporală şi oferă modele exemplare pentru existența 
temporală şi istorică. Procesul mitizării este o transfigurare a istoricului în 
transistoric, un exemplu elocvent fiind mitizarea personajelor istorice. 
Regenerarea periodică în societăţile arhaice se făcea prin repetiție, prin 
anularea timpului ca durată şi prin revalorizarea timpului ca rotund, ciclic 
şi cosmic. Pe de altă parte, istoria profană se clădeşte pe sensul opresiv şi 
terifiant al timpului trecător, ireversibil, văzut ca durată. 

Este mai autentic pentru om a trăi în termenii exemplarității 
transcendente a modelelor mitice şi religioase, transcendente, atemporale 
şi transistorice decât a se identifica cu dimensiunea temporală şi istoricis- 
tă a existenței profane. Astfel, experienţa structurilor mitice, simbolice 
anistorice ale sacrului ne poate vindeca de teoroarea istoriei concrete şi de 
anxietatea existenţială. 

Nu doar istoria mitică este sacră. ludaismul oferă un foarte 
interesant model, regăsit şi amplificat în creştinism: istoria văzută ca 
teofanie. Istoria nu mai este privită ca a) un ciclu mitic care se repetă ad 
infinitum, ci ca b) o serie de teofanii. Evenimentele vieţii omului sunt 
manifestări ale lui Dumnezeu. În ceea ce priveşte creştinismul, adesea 
este luminată prezența lui Dumnezeu în istorie. Dumitru Stăniloae 
exprimă această idee metaforic: „Paşii lui Dumnezeu calcă duduind 
magnific prin întreaga istorie”!55. 

Se pot distinge trei semnificații ale istoriei în înțelesul uzual al 
termenului: a) istoria ca cronică (cronologia), b) istoria pozitivistă ca 
evoluție, care neglijează intenţiile umane şi sensurile interne şi c) istoria 
plenară, care e explanatorie şi reprezintă o istorie care conferă sens. 
Totodată, se impune trasarea diferenţei între istorie şi istoricism. Trebuie, 


'55 Dumitru Stăniloae, Ortodoxie şi Românism, Sibiu, Tipografia 
Arhidiecezană, 1939, p. 311. 

însă, aduse în discuţie şi alte dimensiuni ale istoriei. Esenţiale sunt 
sacralitatea istoriei şi caracterul ei existențial. De asemenea, istoria ca 
memorie, conştiinţă de sine şi trăire. Istoria personală, subiectivă a fost 
mereu ignorată în folosul istoriei colective. Experiențele religioase sunt 
manifestate în istorie. Aceasta poate fi văzută ca identică, în cele din urmă, 
cu trăirea spirituală. În viziunea lui Lucian Blaga, care propunea „boicotul 
istoriei” prin modelul ilustru al satului românesc, istoria trebuie revalorizată 
ca act spiritual". Lucian Blaga deosebea două modele de istorie: a) istoria 
inevitabilă, care se produce fără voința omului şi este expresia puterii 
destinului şi b) istoria ca act spiritual, legată de faptele şi conduita omului, 
expresie a voinţei acestuia. Prima este o istorie exterioară, cea de-a doua 
fiind interioră în raport cu omul şi viața sa. Viziunea despre istorie ca act 
spiritual înseamnă „ieşire din lume şi din istorie, act de desfacere din 
contingențele individualismului şi din mrejele lumii sensibile”. 

Istoria ajunge să nu mai însemne informare, ci formare. Ea nu se mai 
reduce la o suită de evenimente profane ca: domnii, războaie, crime şi 
violență. Se identifică sublim cu viaţa spirituală a omului. În istorie nu se va 
mai vorbi exhaustiv numai de personalități sumbre ca: Alexandru cel Mare, 
Genghis-Khan, Napoleon Buonaparte, Hitler sau Stalin, ci şi de perso- 
nalităţi luminoase ca: Buddha, Moise, Iisus, Zarathustra sau Mahomed. 

Intrarea Orientului în istorie este celebrată de savanți. Ea, însă, ar 
trebui continuată de o intrare a Occidentului în transistorie sau într-o 
istorie spirituală. Devalorizarea istoriei profane se face fie prin 
revalorizarea istoriei ca sacră, ca viaţă spirituală (a), fie prin accesul în 
transistorie (b). O altă metodă este reintoarecerea la anistorie (c), 
prezentă şi la istoricul italian al religiilor Ernesto de Martino în conceptul 
deistorificării prin mit şi rit. 

Bryan S. Rennie deosebeşte două clase: a) istoria ca evenimente 
antecedente şi b) istoria ca experinţă trăită şi evidenţiază mai multe 
semnificaţii ale istoriei: 1) experiență personală; 2) totalitate a experiențelor 
umane; 3) succesiune cronologică a evenimentelor unice şi ireversibile din 
lumea exterioară; 4) descriere adecvată a tot ceea ce a trecut în decursul 


'5 Lucian Blaga, Fiinţă istorică, în Opere XI, Trilogia cosmologică, 
Bucureşti, Editura Minerva, 1988, p. 359 
157 77. 
Ibidem. 

timpului şi 5) ilustrare a acelor evenimente care sunt considerate ca 
determinante'"* 

În hermeneutica istoriei se face o interesantă distincţie între 
verticala tradiţiei ce se află în complementaritate cu orizontala contextului 
istoric. Emilio Betti subliniază necesitatea situării istorice"? ?. Paul Ricoeur 
arată că nu trebuie neglijată legea contextului, care ilustrează 
condiționarea istorică. Insă, în afara condiționării istorice, există şi o 
condiționare transistorică de care trebuie ținut seama. Prezentul este 
integrat în conceptul de înțelegere. Din interiorul acestuia, el se raportează 
la trecut sau la viitor. Principiul de urmat este sugerat de Hans-Georg 
Gadamer prin expresia Horizontverschmeltzung (fuziunea orizontu- 
rilor)!®'. Preocuparea pentru cunoaşterea trecutului izvorăşte din dorința 
de a justifica prezentul prin trecut, după opinia lui Thomas O’Laughlin’® 
Joseph Fálaky Nágy consideră că această căutare pentru reprezentările 
efective ale trecutului este motivată de dorinţa de a integra trecutul în 
prezent!®. Nu este vorba numai de acest aspect, ci de înțelegerea trecutului 
pentru cunoaşterea prezentului, de procesul continuității în istorie, precum 
şi de căutarea sensului şi utilizarea învățăturilor trecutului pentru beneficiul 
prezentului. De asemenea, în istorie orientarea nu este doar spre trecut, CI şi 
spre viitor: „Istoria nu trebuie doar să explice trecutul, ci şi să prevadă 
viitorul”, după cum susține Edward Burnett Tylor!**. 

Istoria este dinamică. Ea nu se cantonează într-un stadiu arhetipal, într- 
o etapă arhaică, ci se modifică, dar fără a pierde ceea ce a acumulat. Istoria se 
regenerează neîncetat. Ea conţine o posibilitate neîngrădită de reactualizare şi 
creativitate, Semnificaţii noi apar în istorie pe două căi: a) prin îmbogăţire sau 
progres (sensul bun); b) prin degradare sau regres (sensul rău). Rudolf 


15 Bryan S. Rennie, op. cit., p. 44. 
'5 Emilio Betti, Teoria generale della interpretatione, vol. I, Milano, 
1955, pe 426. 
Paul Ricour, Le conflit des interprétations, în De l'interprétation. 
Essai sur Freud, Paris, Editions du Seuil, 1965, p. 9. 
16! Hans-Georg Gadamer, op. cit., p. 290-291. 
'% Thomas O’Laughlin, Celtic Theology. Humanity. World and God in 
Early Irish Writings, London, New York, Continuum, 2000, p. 5. 
'% Joseph Fálaky Nágy, Conversing with Angels and Ancients. Literary 
Myths of Medieval Ireland, Dublin, Four Courts Press, 1996, p. 3. 
Edward B. Tylor, Primitive Culture, vol. I, p. 5. 

Bultmann arăta că scopul în înțelegerea istoriei ar fi îmbinarea între ființa 
istorică şi conştiinţa istorică, tradiția jucând rolul de alter-ego!€ 

Istoria nu este fixă, univocă şi totalitară. Ea nu este un cod de legi, 
ci expresia unor păreri mai mult sau mai puţin argumentate. Istoria este 
plurivocă şi polivalentă. Ea este deschisă interpretării, care se face din 
mai multe perspective: militară, politică, economică, socială, psihologică, 
artistică sau religioasă. Înțelegerea istoriei presupune iniţierea omului 
într-o ordine transistorică, simbolică, arhetipală, sacră şi spirituală. Nu 
este vorba de o devalorizare a istoriei, ci de o revalorizare a istoriei prin 
raportarea ei la cosmic. 

Istoria profană este evenimenţială, cronologică, fragmentară şi 
obsesiv pragmatică. Ea decade în istoricism. Istoria sacră este 
tradițională, mitică şi exemplară. Ea poate fi individuală şi existențială sau 
colectivă, exprimată prin tradiție şi mereu reactualizată de memorie. 
Înlocuirea istoriei profane nu înseamnă adoptarea unei concepții 
antiistorice, ci antiistoriciste. Argumentul forte este că nu este anihilată 
conştiinţa istorică, ci ea este reorientată. 

Se impune diferenţierea istoriei de istoricism. Acesta este un produs 
al pozitivismului ştiinţific. Reprezintă o istorie dusă la extrem, manevrată 
de dogmatism metodologic. Hans-Georg Gadamer avertiza asupra 
reducţionismului istoricist şi-l respingea cu tărie şi convingere'%. În 
demersul separării istoriei de istoricism, mijloacele sunt participarea 
activă, cuprinderea intuitivă şi „descrierea interioară”, după cum 
sugerează Ugo Bianchi“. 

Istoria sub impactul învățămintelor religiei este tentată să treacă de 
la semnificații superficiale ca: eveniment, factualitate, obiectivism, carac- 
ter colectiv, implacabil, concret, cronologic la sensuri profunde ca: me- 
morie, conştiinţă de sine, experiență personală, subiectivă, individuală, 
trăire şi viaţă spirituală. Pe de-o parte se găseşte istoria evenimențială, 
cronologică, lineară, ce pendulează haotic între actualitate şi perenitate şi 
nu vede comuniunea între trecut şi prezent. Pe de altă parte, există istoria 


'% Rudolf Bultmann, Das Problem der Hermeneutik, în Glauben und 
Verstehen, vol. II, Tübingen, 1958, p. 228. 

16 Hans-Georg Gadamer, Le problème de la conscience historique, 
Louvain, Paris, 1963, p. 77. 

1% Ugo Bianchi, La religione nella storia delle religioni, în Il metodo 
della filosofia delle religione, Padova, 1975, p. 26. 

tradițională, mitică, rotundă, sacră şi spirituală, ce se identifică sublim cu 
memoria şi experienţa trăită. Revalorizarea istoriei ca spiritulă ar însemna 
că nu va mai fi o prăpastie între real şi ideal, între history (istorie), care, 
de fapt, înseamnnă his story (povestea lui) şi story (poveste). 


A doua parte 
ISTORIA RELIGIILOR 


1. Conceptul de istoria religiilor 


Istoria religiilor nu este o disciplină teologică, aşa cum sugerează 
autorii manualului de istoria religiilor pentru seminarile teologice'%. De 
asemenea, ea nu este nicidecum o disciplină laică, după cum autorii 
acestui manual se grăbesc s-o catalogheze de la bun început’, 
sacralitatea fiindu-i intrinsecă. Studiul religiei nu se face informativ, ci 
formativ. În ceea ce-l priveşte pe istoricul religiilor, Mircea Eliade 
consideră că scopul lui suprem „este să înțeleagă, şi să-i ajute şi pe alţii să 
înțeleagă comportamentul omului religios (homo religiosus) şi universul 
său mental, ceea ce nu este deloc uşor”. 

Atitudinea nu este a scientismului, a falsei obiectivităţi sau a 
indiferenţei. Istoria religiilor se integrează nu în domeniile istoriei, ci în 
ale religiei, în religiologie ori ştiinţa religiei sau studiul integral al 
religiilor, alături de fenomenologia religiei, hermeneutica religiei, 
psihologia religiei, sociologia religiei, antropologia religiei şi filosofia 
religiei, teologia fiind o disciplină distinctă de toate acestea. 

Mircea Eliade este numit corect istoric al religiilor, deşi el înțelegea 
altfel, mult mai complex această disciplină față de părintele ei, Raffaele 


168 Alexandru Stan şi Remus Rus, op. cit., p. 5. 
'% Ibidem, p. 5. 
170 Mircea Eliade, Sacrul şi profanul, Bucureşti, Editura Humanitas, 
2002, p. 108. 

Pettazzoni, unul din mentorii savantului român. Nu era atras de 
exactitatea istorică, de diviziunea pe domenii a istoriei religiilor, 
profesionistă, dar rece şi fără privire de ansamblu. Petru Raffaele 
Pettazoni, istoria religiilor înseamnă istoricism, nu în sensul restrictiv 
absolut al termenului, ci în sensul fidelității trainice față de istorie. 
Savantul italian rezolvă problema reducţionismului în concepția sa despre 
istoria religiilor prin argumentul autonomiei religiosului. Benedetto Croce 
nega posibilitatea constituirii istoriei religiilor ca disciplină deoarece nu se 
susține subiectul acesteia (autonomia religiosului) şi nici metoda 
(comparaţia), având impresia că metoda comparativă, prin esenţa sa, este 
legată de clasificarea lucrurilor şi aceasta n-o poate face decât ştiinţa, nu 
şi religia. Pentru Mircea Eliade istoricul religiilor trebuie să fie un spirit 
enciclopedic, să aibă o cunoaştere atotcuprinzătoare, să apeleze şi la alte 
discipline şi, totodată, să înțeleagă şi să explice materialul său de lucru. 
Istoria religiilor nu mai este o simplă şi seacă disciplină istorică, cu 
specialişti în diverse domenii, ci „ea este şi o hermeneutică totală, 
deoarece este chemată să descifreze şi să expliciteze toate întâlnirile 
dintre om şi sacru, începând cu preistoria şi până în zilele noastre””!. În 
conceptul de istoria religiilor, accentul se pune pe termenul religie, nu pe 
istorie. În acelaşi concept statutul istoriei este mai degrabă de metodă, 
câtă vreme cel al religiei este de disciplină. 

O istorie a religiilor este un domeniu predilect pentru experiența 
personală a unei hermeneutici culturale. Aceasta reprezintă un act creator, 
o hermeneutică creativă, expimată prin opere, dar şi prin noi sensuri şi 
semnificaţii. Pe lângă faptul că este un act creator, este şi un act 
existenţial. Istoria religiilor, prin caracteristicile sale, permite construirea 
unei adevărate hermeneutici totale. Este un act creator, un act existențial, 
o disciplină umanistă, care insistă asupra lărgirii orizontului cultural, 
asupra cunoaşterii culturilor îndepărtate în timp şi spaţiu: „Consider, într- 
adevăr, că orice studiu istoric implică o anumită familiarizare cu istoria 
universală; în consecinţă, cea mai riguroasă specializare nu îl dispensează 
pe savant de obligaţia de a situa cercetările sale în perspectiva istoriei 


I Idem, La nostalgie des origines. Méthodologie et histoire des 
religions, Paris, Editions Gallimard, 1978, p. 116. 

universale (...). E vorba pur şi simplu de a nu pierde din vedere unitatea 
profundă şi indivizibilă a istoriei spiritului uman”! 72. 

Istoria religiilor este o disciplină umanistă, care insistă asupra 
lărgirii orizontului cultural şi apropierii de culturi îndepărtate în timp şi 
spaţiu. Din câmpul studiului, istoria religiilor trebuie să treacă în acela al 
umanismului, evoluția fiind de la istoria religiilor, prin hermeneutica 
totală înspre un nou umanism. Acesta nu este un umanism teoretic, ci se 
constituie prin valorizarea experienței religioase în lumina hermeneuticii 
totale, morfologice", cu funcţie restauratoare şi soteriologică. 
Hermeneutica totală vizează şi reducerea diversităţii fenomenelor 
religioase la elemente fundamentale şi îndeosebi la structuri comune, într- 
un demers sublim spre suprema unitate. 

Emilian Vasilescu distinge între o istorie simplă a religiilor şi o 
istorie comparată, complexă a religiilor, care să se ocupe cu studiul lor 
comparat, insistând asupra deschiderii spre religiile necreştine şi spre 
dialogul interreligios în manualul său''*. Definind istoria religiilor, 
preotul Vasilescu arată că „este acea ramură a istoriei generale care se 
ocupă cu descrierea şi caracterizarea tuturor religiilor, sub toate formele 
pe care acestea le-au luat în decursul vremurilor”!"5. 

Credem că este corect ca istoria religiilor să nu fie integrată în 
istorie, ci în religie şi definită prin raportare la celelalte discipline din 
cadrul religiologiei. Istoria religiilor trebuie să colaboreze cu celelalte 
discipline din studiul religiei, ca şi cu teologia, filosofia, filologia, arta şi 
ştiinţele exacte. Însă, raportarea la alte discipline nu se face pe poziţii de 
superioritate. De pildă, fenomenologia nu este un capitol al istoriei 
religiilor, aşa cum apare ea la Ugo Bianchi. Dialogul disciplinelor ar 
trebui să aibă tendința ca din interdisciplinaritate să treacă în 
transdisciplinaritate. James W. Heisig indică faptul că dialogul presupune 
subsumarea raţiunii la autoritatea tradiției şi în favoarea unei credințe 
puternice, simple, nemijlocite şi perseverente. Totodată, dialogul nu 


172 Mircea Eliade, Istoria credințelor şi ideilor religioase, vol. |, 
tradusă din franceză, Chişinău, Editura Universitas, 1992, p. XI. 
1? David Cave, Mircea Eliade 's Vision for a New Humanism, Oxford 
and New York, Oxford University Press, 1993, p. 19. 
174 Emilian Vasilescu, op. cit., p. 10. 
175 Ibidem, p. 3. 

înseamnă instigarea simbolurilor specifice ale unor credințe asupra altora 
pentru a le compara meritele şi neajunsurile. Filosoful american distinge 
mai multe semnificaţii majore ale dialogului interreligios, pornind de la 
exemplul raportului dintre creştinism şi buddhism: 1) înţelegerea şi 
aprecierea istoriei religioase a umanităţii; 2) calmarea ostilităților dintre 
religii, 3) ecumenismul; 4) promovarea pluralismului religios; 
5) convertirea mijloacelor de expansiune şi 6) convertirea autocunoaşterii 
prin implicare reciprocă în textele sacre ale celeilalte religii '€. 

În viitor istoria religiilor ar fi bine să fie înlocuită cu disciplina 
numită religii comparate. 


II. Religiile arhaice 
1. Religia în epoca pietrei 


Apariţia religiei o dată cu primele urme ale omului pe pământ 
dovedeşte importanţa şi necesitatea religiei şi îndeamnă la speculația 
legată de natura religioasă a omului. 

Preistoria se referă la epoca de piatră. Ea se divide în: 1) paleolitic, 
subîmpărțit în: inferior, mijlociu şi superior; 2) mezolitic şi 3) neolitic. 

1) Paleoliticul 

Paleantropii sunt primii oameni care s-au ridicat la poziția verticală. 
Totuşi, ruptura cu oamenii dinaintea lor este redată de capacitatea de a 
stăpâni focul. Această capacitate datează din paleoliticul inferior. În acest 
sens, s-au descoperit urmele unor vetre de foc datând din acea perioadă. 
Oamenii se foloseau de instrumente fabricate din piatră, os sau lemn, dar 
cel mai important lucru era capacitatea lor de a le crea. Viaţa societății în 
preistorie era o viaţă religioasă. Toate momentele fundamentale ale 
existenței, cum ar fi: naşterea, perpetuarea, supraviețuirea sau moartea 
aveau la bază un sens religios. Paleoliticul este caracterizat, în primul 
rând, printr-o dependenţă totală a omului de natură, devenită mai apoi 
armonie cu aceasta. 


6 James W. Heisig, Dialoguri la câţiva centimetri deasupra 
pământului. Revendicările credinței într-o epocă interreligioasă, traducere de 
N. I. Mariş şi Mona Mamulea, Bucureşti, Editura Merc Serv, 2003, 
p. 141-144. 

Paleoliticul inferior s-a desfăşurat între 1.000.000 - 100.000 de ani 
î. Hr. Această perioadă se caracterizează prin cultul craniilor şi o 
puternică influență a magiei, ce nu era diferențiată de religie. 
A. Leroy-Gourhan susţine că existența craniilor se explică prin faptul că 
ele s-au conservat mai bine ca alte oase ale corpului uman. E. O. James 
din Londra, însă, arată că este vorba de un cult al craniilor cu sens 
profund religios şi argumentează cu vestigii descoperite la Monte Circeo 
în Italia, la Ofnet în Germania şi la Shu-ku-tien în China. Oamenii de 
Neanderthal practicau canibalismul, dovezi fiind descoperite în peşterile 
de la Moula-Gercy. Nu lipsa hranei se afla la baza canibalismului cum 
s-ar crede sau explica în grabă, deoarece hrana era din belşug. Exista în 
acelaşi timp teamă şi respect față de duşman, iar, prin mâncarea lui, omul 
peşterii îşi însuşea calităţile acestuia. 

Paleoliticul mijlociu, cuprins între 100.000 - 35.000 î. Hr., avea ca 
specific sacrificiul animalelor. Exista credinţa că în urma sacrificiului 
animalelor, acestea se vor înmulţi şi vânatul va deveni mai bogat. Între 
vânător şi vânat exista o „solidaritate mistică”, cu menirea de a sublinia 
înrudirea societăţii umane cu lumea animală, aşa cum susţine Mircea 
Eliade!””. Animalele erau considerate asemănătoare oamenilor, dar dotate 
cu puteri supranaturale. Uciderea animalului era un ritual şi se făcea cu 
scopul hrănirii. În diferitele scenarii ale reînnoirii periodice a lumii 
aproape întotdeauna se întâlnea grija pentru recolte, vânat sau peşte, adică 
pentru hrana zilnică. Valoarea pe care omul din societățile tradiționale o 
acorda hranei făcea parte integrantă din comportamentul său față de 
cosmos. Alimentele nu serveau numai pentru hrană, „ele constituie şi 
rezerve de puteri magico-religioase, sunt semne, indicând situația socială 
a individului sau destinul lui, şansa lui în circuitul cosmic”!'5. Craniile şi 
oasele animalelor erau aşezate într-un mod special pentru a le pregăti 
pentru călătoria dincolo. Uneori craniile animalelor erau golite, iar corpul 
lor era fie ars, fie umplut cu pietre şi aruncat într-un lac. 

Paleoliticul superior, încadrat temporal aproximativ între 
35.000 - 10.000 î. Hr., se caracteriza îndeosebi prin cultul morților. 


177 Mircea Eliade, Histoire des croyances et des idées religieuses, vol. 
I, Paris, Éditions Payot, 1979, p. 51. 
178 Idem, Mefistofel şi androginul, traducere din franceză, Bucureşti, 
Editura Humanitas, 1995, p. 150. 

Osemintele sunt documentele ce s-au păstrat. Descoperiri importante s-au 
făcut la Chapelle-aux-Saints în Franţa, Teshik Tash în Uzbekistan şi 
Predmost în Moravia. Înmormântările nu erau întâmplătoare, lângă 
cadavre găsindu-se podoabe şi chiar hrană. Ele se făceau în grote sau în 
natură. Deosebit de sugestive erau orientarea cadavrelor, cea spre răsărit 
comunicând în legătură cu speranța renaşterii, dar şi poziționarea 
cadavrelor, cea chircită trimițând la semnificația naşterii, la stadiul de 
foetus. Mircea Eliade interpretează această informaţie ca o solidarizare 
între viaţa sufletului şi cursul astrului solar. Exista credinţa vieţii de după 
moarte. Aceasta era ilustrată prin vopsirea cadavrelor cu ocru roşu, ca 
simbol al sângelui şi al vieții, ca şi al continuității ei după moartea 
individului. De asemenea, mortul continua în acest fel să participe la viața 
comunității. Credinţa vieţii de după moarte s-a prelungit cu credința în 
renaştere, reîncarnare şi apoi cu credinţa în nemurire. Grota, peştera au 
primit sensul de sanctuar. Picturile rupestre (de pe pereții unor grote) erau 
mărturii vii ale existenţei acelor oameni. Ele reprezentau oameni, animale 
şi scene de vânătoare. Un exemplu ar fi localitatea Căciulat, din judeţul 
Sălaj. La Trois-Freres, în Franţa s-a descoperit reprezentarea picturală a 
unui om cu urechi de lup, labe de urs, coadă de cal, coarne de cerb şi chip 
de  bufniţă, identificarea mistică  vânător-vânat fiind evidentă. 
Reprezentările nu aveau valoare artistică în sens estetic, ci preponderent 
magică prin funcție şi finalitate. Se ridică chestiunea dacă picturile 
rupestre erau imagini sau simboluri. Matriarhatul dominant era ilustrat şi 
prin credinţa în zeițe sau într-o zeiță-mamă. Reprezentările zeițelor aveau 
exagerări ale organelor sexuale, astfel amplificându-se ideea fecundității 
şi a fertilității. 

2) Mezoliticul 

Mezoliticul s-a întins cronologic între 10.000 - 6.000 î. Hr. Este o 
perioadă creatoare marcând trecerea omului de la vânător la agricultor. Se 
impune solidaritatea omului nu doar cu vânatul, ci şi cu vegetaţia, într-un 
sens profund mistic. Mircea Eliade accentuează asupra ideii că 
descoperirea agriculturii pentru om are conotații profund religioase şi nu 
se referă la fenomenul empiric al agriculturii, ci la misterul naşterii, morții 
şi renaşterii cuprins în ritmul vegetației". Sacrificiul era atunci larg 
răspândit. Credinţa în viaţa de după moarte şi mai ales în nemurire, ca şi 


1? Mircea Eliade, op. cit., p. 53. 

riturile funerare caracterizau din punct de vedere religios această perioadă 
istorică îndepărtată. Se întâlnea în mezolitic şi ritul ciopârțirii cadavrului 
cu scopul de a face inofensiv spiritul celui mort. Capul era socotit sediul 
sufletului, ca şi la celți ulterior. Analiza specificităţilor mezoliticului din 
punct de vedere religios s-a bazat pe un grup de morminte descoperite la 
Schmâckwitz, lângă Berlin. 


3) Neoliticul 

Neoliticul, cuprins între 6.000 - 2.500 î. Hr., avea drept 
particularitate de bază trecerea omului din statutul de vânător în acela de 
agricultor şi crescător de animale. Totodată, omul nu mai locuia în peşteri 
şi grote, ci îşi construia singur locuinţe. În acelaşi timp, prin ridicarea de 
case îşi consacra teritoriul, conferea sacralitate spaţiului şi-şi cosmiciza 
existența. În afară de locuinţe, omul înălța şi locuri de cult şi temple. 
Sacrificiul animalelor şi ofrandele de cereale şi fructe erau esenţiale. Dacă 
în paleolitic nu se făcea distincția între corp şi suflet, o astfel de dualitate 
a apărut pentru prima dată în neolitic, după cum susține Ovidiu 
Drimba'*. Deosebit de semnificativ este faptul că omul neolitic a devenit 
conştient de religiozitatea sa, de sensul şi semnificaţiile acesteia. Viaţa 
societății a devenit viață religioasă. Emilian Vasilescu apreciază că 
principalele evenimente în viața omului erau: naşterea, perpetuarea şi 
supraviețuirea. La Cernica s-a descoperit un cadavru din acea perioadă. 
Avea mâinile şi picioarele legate. Acest fapt ilustrează credința că, astfel, 
mortul nu se reîntoarce între cei vii să le facă rău. De asemenea, în 
neolitic s-a trecut de la înmormântare la incinerare. Arta avea o funcţie 
preponderent magică, întrucât nu era un act estetic pur, ci avea o funcţie 
religioasă. Se înălțau monumente impunătoare pentru a învinge timpul. 
Astfel a apărut cultul megalitic. Acesta era ilustrat prin dolmen (mase de 
piatră), menhir (aliniamente de piatră) şi cromleh (pietre curbate). 
Dolmenul era un simbol al cultului strămoşilor, reprezentând mormântul 
unei căpetenii. Un exemplu de dolmen de 150 de tone se află la Cueva de 
Menga în Andaluzia, în timp ce în Madagascar menhirul este considerat 
locul unde se strângeau sufletele rătăcitoare ale morţilor. Dolmenul era 
prevăzut cu un orificiu pe unde se introducea hrana. El era numit şi 


15 Ovidiu Drimba, Istoria culturii şi civilizației, vol. I, Bucureşti, 
Editura Ştiinţifică şi Enciclopedică, 1985, p. 28. 

„orificiul sufletului”, fiind locul pe unde se elibera sufletul. Prin funcția 
sa, menhirul era legat de cultul morţilor. Un menhir celebru este 
aliniamentul de la Carnac în Bretagne (Franţa). Aşezarea menhirilor sub 
formă de cerc creează un cromleh. Acesta avea cel mai adesea rolul de 
monument funerar. Cel mai impresionant cromleh (krom-lek în bretonă) 
este celebrul ansamblu de la Stonehenge, lângă Salisbury (Anglia), al 
cărui cerc cel mai vechi datează din 2.750 î. Hr. Monumentul era în 
corespondenţă cu marile cicluri ale naturii, cu astrele cosmosului şi era 
închinat lunii şi nu soarelui, cum s-a crezut iniţial. Trebuie subliniate, 
totodată, caracterul său funerar, precum şi destinaţia sa legată de plecarea 
şi reîntoarcerea sufletelor morţilor. Un foarte important exemplu de 
construcții megalitice îl oferă cele 30 de temple din Malta, care datează 
din neolitic. În secolul al XX-lea, Constantin Brâncuşi reia în sculptura sa 
acest motiv al construcțiilor megalitice. Supravieţuieşte credința că 
înălțarea megaliților asigură nemurirea celor ce-i înalță şi celor cărora le 
sunt destinate aceste monumente cuceritoare. 


2. Religiile indigene 


A) Istoria culturilor arhaice subliniază că oamenii de atunci nu erau 
primitivi în sensul de necivilizaţi şi sălbatici. Chiar dacă erau popoare fără 
scriere, ele nu erau înapoiate. Culturile lor trebuie înţelese din interior şi 
nu cu grila civilizaţiilor de azi sau cu prejudecățile omului modern. 
Lucien Lévy-Bruhl susține existența unei mentalități prelogice la 
primitivi, influenţa grupului asupra gândirii individului şi pierderea 
elementului cognitiv în favoarea elementului emoţional. Claude Lévi- 
Strauss subliniază, însă, necesitatea depăşirii falsei antinomii dintre 
mentalitatea logică şi mentalitatea prelogică. Astăzi se înlocuieşte 
termenul de „primitiv” cu acela de „arhaic” sau cu cel de „indigen”, 
tocmai pentru a-l elibera de semnificaţia peiorativă. Pentru a exemplifica, 
religiile indigene se referă la popoare vechi ca: a) bantu din Africa de 
Sud, cafrii din Mozambic şi pigmeii din Congo (Africa); b) eschimoşii, 
pieile roşii, indienii din Antile, indienii din Pampas şi patagonezii 
(America); c) melanezienii, polinezienii, maori şi papuaşii (Oceania); d) 
aborigenii (Australia) şi e) triburile muNAa, gond şi draviA (Asia) etc. 

Popoarele indigene erau nomade şi seminomade. Se ocupau cu 
vânatul, olăritul şi ţesăturile. Purtau tatuaje şi obiecte de podoabă. Viaţa 

socială se concentra în jurul familiei. Aceasta se definea ca monogamică 
sau poligamică. 

B) În ceea ce priveşte doctrinele religioase, politeismul era 
definitoriu pentru religiile indigene, dar se întâlneau şi panteismul, 
monoteismul primitiv, dualismul (Asia şi Oceania) şi deismul (Africa). 
Animismul avea o mare importanță. Spiritele erau fie ale naturii (bune 
sau rele), fie suflete ale morţilor. Şamanismul era axat pe aducerea ploii 
în ținuturile secetoase, dar şi pe comunicarea cu spirite din lumea cealaltă. 
Fetişismul, caracterizat prin portul de amulete şi talismane norocoase, era 
larg răspândit. Se întâlnea şi cultul animalelor sub forma totemismului 
(credinţa în strămoşul animal, reprezentat prin păsări, reptile sau diferite 
animale). Tabuuismul era şi el prezent. Avea două semnificaţii: a) lucruri 
sacre, consacrate şi b) lucruri periculoase, interzise. Tabuurile erau adesea 
reguli de igienă sau prescripţii morale. Pe de altă parte, utilitarismul îşi 
punea amprenta asupra religiilor indigene, agonisirea hranei, 
supraviețuirea, ca şi vindecarea fiind fundamentale. Ideea de mana se 
regăsea la melanezieni. Numai că mana sau credința într-o forță 
impersonală nu apărea în toate religiile şi nu era unica formă religioasă 
veche. Din păcate s-a exacerbat rolul ei. La indienii din Dakota se regăsea 
termenul wakan, care desemna divinitățile, misterele, toate puterile 
ascunse, în vreme ce, la indienii Iroquois, termenul orenda semnifica 
proprietatea tuturor fenomenelor, activităților şi lucrurilor. 

C) Cosmogonia avea mai multe variante, de la credinţele totemice, 
la cele animiste (în special la amerindieni), apoi dualiste sau panteiste. În 
Africa, de pildă, la dogonii sudanezi se spunea că zeul Amma a pus în 
mişcare haosul inițial, care a devenit un ou, ce s-a despicat datorită 
mişcării accelerate şi a creat universul. Miturile cosmogonice la aceste 
popoare erau esenţiale. De obicei exista credința naşterii lumii dintr-o 
materie preexistentă, cel mai adesea apa. 

D) Cu privire la pantheonul zeilor, remarcăm credinţa într-un zeu 
suprem, văzut ca personificare a forțelor naturii. În Africa de Vest el era 
creatorul, organizatorul, în timp ce în Africa Centrală era puternicul, 
stăpânul. Era văzut şi ca izvor al vieţii, cel din cer şi marele suflet. Marele 
zeu sau Marele spirit se numea Kifchi Manitu la pieile roşii în America, 
Mangundi la papuaşii din Noua Guinee, Re/ma la polinezieni şi Baiame 
la aborigenii australieni. 

E) Cultul era săvârşit de capul familiei. Scopul era îndepărtarea 
primejdiilor ce amenințau familia. În ceea ce priveşte locurile de cult, se 
observă că în Africa nu existau temple, ritualurile şi ceremoniile 
îndeplinindu-se în natură. Se constată o interesantă identitate între preot şi 
medic. Mantica sau ghicitoria avea un rol predominant. Vindecătorii şi 
ghicitorii aveau un statut aparte. Aducerea ploii, citirea viitorului şi 
interpretarea viselor aveau o mare pondere. Se îndeplineau rituri şi 
dansuri (de exemplu: dansul lupilor, bizonilor şi urşilor), însoţite de tobe, 
bătăi din palme şi măşti. Iniţierile la vârsta pubertăţii erau cele mai 
importante şi răspândite. Dintre sărbători se distingea, la polinezieni, pae 
atua sau „reînnoirea zeilor”. Cu acest prilej se scoteau idolii din altare, 
erau curăţaţi, scuturați de praf, unşi cu uleiuri parfumate şi readuşi în 
templu. Dacă dintre mituri cel cosmogonic era cel mai important şi cel 
mai răspândit, dintre ritualuri - trecerea la maturitate. În ceea ce priveşte 
inițierea, ea era foarte răspândită, Bronistaw Malinowski identificând 
două semnificații majore: a) predarea tradiției şi continuitatea acesteia; b) 
punerea novicelui în relație cu puteri supranaturale şi cu personalități 
superioare (de exemplu: spiritele protectoare şi divinităţile tutelare ale 
indienilor din America de Nord, eroii mitologici la melanezieni sau tatăl 
atotputernic la aborigenii australieni)'*!. 

F) Ritul funerar se baza în special pe îngropare. Moartea era văzută 
ca trecere în altă viață. Fericirea şi nefericirea nu depindeau de fapte, ci de 
situaţia socială de pe pământ. Exista şi credința în nemurire. Scriind 
despre aceasta, Bronisław Malinowski spune întemeiat că „religia îl 
salvează pe om de la o abdicare în fața morții şi a distrugerii”. Se poate 
identifica aici un scop al religiei. Exista în Africa credința că moartea vine 
de la Dumnezeu şi în acest caz nu e nimic de făcut, dar putea veni şi de la 
un spirit rău, care va trebui împăcat, sau de la un duşman, ce trebuie 
descoperit şi pedepsit cu ajutorul vrăjitorilor. În America era credinţa într- 
o împărăție a morţilor, spre care drumul era lung şi anevoios, plin de 
încercări. 

G) În ceea ce priveşte sufletul, în Oceania şi Australia se detaşa 
credința că înfăţişarea sufletelor era albă, astfel explicându-se de ce 


'51 Bronistaw Malinowski, Magie, știință şi religie, traducere de Nora 
Vasilescu, Iaşi, Editura Moldova, 1993, p. 50. 

182 Jbidem, p. 73. 

europenii au fost consideraţi strămoşi reînviaţi. La melanezieni nu numai 
oamenii aveau suflete, ci şi animalele, plantele şi obiectele. 


a. Religiile nativilor africani 

A) Istoria aduce argumente numeroase că în Africa populaţiile erau 
tribale. Se caracterizau prin agricultori, crescători de animale (în special 
vite), vânători, dar şi războinici (de exemplu zuluşii conduşi de celebrul 
Shaka, cei cărora nu le lipseau niciodată sulița şi scutul). Unele populaţii 
trăiau în comunități săteşti, cum ar fi Bantu în Africa de Sud, altele în 
ginte şi triburi. Boşimanii erau oamenii tufişurilor, dar unii africani erau 
nomazi. Henry Callaway insistă asupra următoarelor elemente esențiale 
în religia triburilor Amazulu din Africa de Sud: a) unkulunkulu (tradiţia 
cosmogonici), b) amatongo (venerarea strămoşilor), c) izinyanga 
zokubula (divinaţia) şi d) abatakati (magia medicală şi vrăjitoria)'%. La 
fel ca în cazul lui Unkulunkulu de la Amazulu din Africa de Sud, triburile 
Leza şi Nyambe din Zambezi au realizat identificarea între Marele Zeu şi 
Primul Om. De asemenea, ei erau una cu cerul şi ploaia. Nu era o 
confruntare a omului cu natura, ci o armonie cu ea. Natura era considerată 
casa omului. Apariţia şi manifestarea fenomenelor naturale i-a determinat 
pe indigenii din Africa să creadă în existența unei puteri personale mai 
presus ca natura. 

B) Cosmogonia la populaţia Kond era opera zeiţei Lesa. Aceasta 
era creatoare, atotputernică şi justiţiară. La populația Bantu, Leza era zeul 
creator. 

C) Din punctul de vedere al doctrinei religioase, observăm mai 
multe credinţe: a) în spiritele naturii; b) în mai mulţi zei, politeismul fiind 
larg răspândit (de pildă la populaţiile Yoruba din Nigeria etc.); c) într-o 
piramidă a spiritelor ce stăpânesc lumea (la populaţia Nuer), d) în 
existența unui mesager între oameni şi zei, deci a semizeilor (de exemplu: 
Nyikang la populaţia Shilluk şi, de asemenea, în Sudul Africii, Mngoma - 
spiritul ce făcea legătura între lumea de aici şi cea de dincolo); e) 
fetişismul sau venerarea unui amulet, talisman ori obiect vrăjit pentru că 
simboliza un spirit, f) totemismul sau credinţa într-un strămoş animal 
(crocodilul, leul sau elefantul etc.); g) monoteismul primitiv sau credinţa 


'5 Henry Callaway, The Religious System of the Amazulu, Natal, 
Springvale, 1870. 

într-un mare zeu sau într-un zeu suprem (de pildă: Kaang sau şeful din 
ceruri la Bushmen (Boşimani) sau Lesa la tribul Kond) şi h) deismul - 
credinţa într-un Dumnezeu creator care stătea în ceruri, dar nu intervenea 
în lume, întrucât atunci când intervenea se produceau boli şi nefericire (de 
pildă populaţia Bantu susținea că divinitatea, după ce a creat omul, nu se 
mai preocupă de el); i) în profeți, şamani şi sacerdoți. 

D) Pantheonul zeilor era bogat. Populaţiile Yoruba din Nigeria 
aveau pe Obatala ca zeu suprem, iar Odudua, soţia lui, era zeița neagră. 
Olorun era zeul cerului, Shango - zeul tunetului şi al fulgerului, Oun - 
zeul războiului, iar Elegba - divinitatea simbolizând falusul etc. 
Unkulunkulu a ieşit din pământ, dar religia la Amazulu era mai degrabă 
uraniană ca htoniană, având în centru soarele (Ianga). Populaţia Kond 
din Tanganika credea în zeiţa Kyala sau Lesa. Divinitatea Lesa a ajuns să 
fie în ape când apărea o furtună, iar cutremurul de pământ era pasul său 
puternic. Trăznetul era însuşi zeul suprem, manifestat în mânia sa. 
Pretutindeni în Africa apărea credinţa într-un mare zeu ceresc. Locul său 
a fost luat în principal de cultul strămoşilor. La populaţia Tshi, Njankupon 
era zeul suprem. El reprezenta cerul şi ploaia. Leza era Fiinţa supremă a 
triburilor Bantu din valea Kafu. Era creatorul şi locuia în cer. La populația 
Fang din Congo, Nzame, creator şi stăpân al cerului şi al pământului, juca 
un rol important în viaţa religioasă. Populaţia Suk cunoştea pe Tororur 
(cerul) şi pe Vat (ploaia). La populaţiile Ewe se găsea zeul Mawu. Norii 
erau veşmintele sale. Lumina era uleiul cu care-şi ungea corpul. La 
triburile Masaii apărea Ngai, zeu invizibil, ce locuia în cer. O stea 
căzătoare erau ochii lui când se apropia de pământ. 

E) Cultul avea o importanță majoră. În unele cazuri sacrificiile erau 
aduse zeului sau zeităților, în altele erau aduse divinității sau spiritului 
decedatului, iar în altele - numai spiritelor şi decedaţilor consideraţi 
intermediari între om şi divinitate. Astfel, populaţia Nkole din Uganda nu 
aducea sacrificii zeului, socotind că acesta nu aşteaptă să primească 
vreunul. În a treia zi după luna plină se aduceau jertfe paznicului spiritelor 
(emandwa) şi strămoşilor (emizimu) numărați până la trei generații în 
urmă'*?. Amintirea spiritelor şi a strămoşilor includea adesea ofrande. 
Iniţierea avea o mare importanţă, la fel şi ritualurile de trecere la 


15 The Encyclopedia of Religion, vol. IV, New York, Mac Millan 
Publishing House, 1987, p. 544-545. 

maturitate. Divinaţia era şi ea la mare preţ. Existau sacerdoți, chiar profeți 
şi mai ales şamani, oameni care aduceau ploaia atât de necesară în 
ținuturile secetoase ale Africii. 

F) Ritul funerar avea la bază îngroparea. Religiile Africii erau 
religii ale vieţii, accentul căzând pe viața socio-cosmică. 

G) Cât priveşte sufletul, exista credinţa în tripartiția lui: 1) sufletul 
vital, care dispare după moarte; 2) sufletul individual, care trece în lumea 
strămoşilor şi 3) sufletul transcendent, care se reîntoarce la Dumnezeu. 


b. Religiile nativilor americani 

A) Din unghiul istoriei, se constată că în America de Nord se 
practicau pescuitul, vânatul şi cultivarea pământului. Supravieţuirea şi 
agonisirea hranei erau esențiale. Divinaţia şi vindecările s-au răspândit la 
populaţiile arhaice din America de Nord. Indienii Navaho împărțeau 
vieţuitoarele în două clase, după criteriul dacă erau sau nu dotate cu grai. 
Fiecărui animal sau plantă îi corespundea un element natural. 

B) În ceea ce priveşte izvoarele, se constată că la indienii americani 
se găseşte o întreagă literatură magică, din care cele mai interesante 
lucrări sunt: 1) Trickster Tales (Poveştile şarlatanului) şi, în cadrul lor, 
Manabozho 's Adventures (Aventurile lui Manabozho); 2) Journeys to the 
Other World (Călătorii spre lumea de dincolo), ca exemplu fiind aceea 
despre dorința unei tinere de a se mărita cu o stea, temă ce aminteşte 
numaidecât de Luceafărul lui Mihai Eminescu. 

C) Cosmogonia era fundamentală. Aileen O"Bryan analizează 
miturile de origine la indienii Navaho, creaţia celor patru lumi întunecate 
fiind continuată cu a cincea, adică cea în care trăim. După credinţele 
tribului Navaho, pământul se numea „femeia orizontală” sau „femeia 
culcată”. Un mit Zuni povesteşte că la începutul timpului, in illo tempore, 
Gemenii războiului, traversând un lac, au coborât în lumea subterană. Ei 
au adus la suprafață oameni care trăiau în adâncul pământului. Gemenii 
au luat naştere din Creatorul care s-a transformat în soare. Soarele a dat 
naştere unor fiinţe inteligente, libere şi puternice. În acest sens, el a 
însămânţat spuma Pământului Mamă şi din acea spumă au luat naştere 
gemenii. Aceştia au coborât, printr-o deschizătură dintre munţi, în 
tenebrele subterane de unde au încercat să-i scoată la suprafață pe oameni. 
În miturile indienilor nativi americani erau adesea implicate animale şi 
păsări (de pildă: miturile şi legendele indienilor Sioux culese de Marie L. 

McLaughlin), chiar cu semnificația identificării omului cu ele. 
Identificarea avea la bază armonia universală şi se petrecea şi cu privire la 
astrele cereşti. James Mooney discută miturile la indienii Cherokee, focul 
şi călătoria spre Soare-Răsare fiind elemente de bază în cosmogonia lor. 

D) Cultul se desfăşura în natură. Simbolistica spațiului avea o 
importanță deosebită. Orientarea se făcea după susul şi josul râului, după 
steaua polară sau după soare. Spaţiul era văzut ca circular de către indienii 
Sioux. Arhitectura circulară se regăsea şi la locuinţele indienilor Navaho, 
numite hogan. Religia indienilor Navaho se axa pe riturile de vindecare, 
pe când la triburile Zuni pe vânătoare. Sărbătorile erau fie calendaristice, 
fie ocazionale. Existau numeroşi preoți, magicieni, vraci sau şamani. La 
eschimoşi exista un zeu suprem numit Pirksoma. 

În America de Sud se găseau triburi care trăiau din pescuit, vânat 
sau fructe. Populaţia Mapuche credea în mai mulţi zei. Soarele, luna, 
focul şi vântul erau venerate. Religia Quecha reprezenta un amestec între 
inca, şamanism şi creştinismul catolic. 


c. Religiile nativilor asiatici 

A) Istoric vorbind, Asia de Sud din punctul de vedere al religiilor 
indigene este reprezentată în special de grupul DraviA în sudul Indiei şi 
grupul MuNAa în BihAr, OrissA şi Madhya Prade>. De asemenea, se 
întâlnea grupul tibetano-birmanez în Tibet şi NAgaland. Triburile Gond 
aveau ca specific Xivaismul şi se găseau în sudul Indiei. În Asia de Sud- 
Est (reprezentată de Birmania, Thailanda, Cambodgia, Vietnam, 
Malaysia, Singapore, Indonezia şi Philippine) se practicau vânatul şi 
agricultura. Astăzi patru dintre marile religii ale lumii convieţuiesc în 
această zonă: creştinismul, islamul, buddhismul şi hinduismul. 

B) Doctrinele religioase erau reprezentate mai ales de politeism. 
Zeii şi demonii erau concepuţi antropomorfic. În Asia de Sud-Est se 
remarcă, de asemenea, unele credinţe dualiste, în Bine şi Rău. Exista şi o 
însemnată diviziune între pământ, unde dominau bărbaţii şi lumea 
lăuntrică, unde stăpâneau femeile. Alte credinţe erau animismul şi cultul 
strămoşilor. 

C) Pantheonul zeilor nu era bogat. La triburile Gond, Sitala era 
zeiţa bolilor. O altă zeiță importantă era a pământului. Triburile Gond 
aveau un zeu suprem numit Bhagavan. Acesta era adesea identificat cu 
Siva, cultul zeului Siva fiind larg răspândit la populaţiile draviAiene, care 

erau matriarhale şi se închinau unei mari zeițe - Zeița Mamă. DraviAienii 
aveau şi zeități locale numite grAmadevatA şi credeau în spirite ale 
naturii numite yakZa şi yakZin |. 

D) Cultul avea loc în natură. Se practicau jertfe. Alte caracteristici 
ale religiei draviAienilor erau ascetismul, cultul p YA, aspectul feminin 
şi creativ al divinității şi conferirea aceluiaşi statut animalelor şi 
oamenilor. Credinţele din Asia de Sud-Est se caracterizau prin aducerea a 
numeroase jertfe. 

E) Ritul funerar era complex prin viziune, iar nu prin reprezentare. 
Cei ce mureau, călătoreau într-un ţinut aflat sub pământ, considerat lăcaş 
al fericirii. Exista credinţa în ființe supranaturale, bune sau rele, care 
influențau destinul oamenilor. Triburile din Asia de Sud-Est credeau în 
viaţa de dincolo de mormânt şi în reîncarnare. 

F) La triburile Gond, sufletul avea două forme de expresie: j/ şi 
sanal. JĀ reprezenta forța vitală. Cuvântul a dat ulterior termenul j Aa, 
binecunoscut în hinduism şi jainism. Sanal perpetua individualitatea 
omului. 


d. Religiile aborigenilor australieni şi ale popoarelor din Oceania 

A) Dacă privim istoric, observăm că în Australia aborigenii erau 
organizați în grupuri de 30-40 de persoane şi se aflau adesea în căutare de 
vânat şi provizii. În Oceania, melanezienii se ocupau cu tranzacții, comerţ 
şi diverse planuri de viitor. Schimburile comerciale ajungeau să formeze 
relațiile între oameni, fie de prietenie, fie de rudenie. Organizarea era în 
comunități săteşti. 

B) Cosmogonia juca un rol primordial în religiile Oceaniei şi 
Australiei. Despre zeii aborigenilor se ştie că au creat universul şi omul, 
văzut ca strămoșul mitic al tribului. În trecerea lor pe pământ, au revelat 
misterele. Cea mai importantă cosmogonie în Noua Zeelandă se referă la 
Tatăl Cer şi Mama Pământ. La început, cei doi erau strâns legaţi. Ei au 
născut pe Tumata-nenga, Tanemahuta şi alți zei. Aceştia, dornici de 
lumină, au tăiat tendoanele ce legau cerul de pământ. Cerul a fost împins 
tot mai sus, până ce Rangi a fost aruncat în eter şi a apărut lumina. Dar, în 
mitologia Maori exista şi ideea unei zeități primordiale supreme numită 
Io, creatorul zeilor şi al universului. Creatorul fidjian al lumii este 
Ndengei, închipuit sub formă de șarpe. În Timor, Usi-Nemo (Domnul 
Soare) s-a unit cu Usi-Afu (Doamna Terra) şi a dat naştere întregii lumi. 

Mitologia melaniezienilor se remarcă prin absența aproape completă a 
miturilor cosmogonice. Exista credinţa că lumea a existat dintotdeauna în 
forma în care o găsim şi astăzi. Credinţa aceasta se regăsea şi în 
Philippine. În Indonezia, Micronezia şi Polinezia se întâlnea credința în 
apa primordială. Exista şi credinţa originii lumii dintr-o piatră aruncată 
din cer (în Indonezia, Philippine, Tonga, Samoa, Micronezia şi 
Polinezia). De asemenea, în Polinezia se întâlnea şi mitul originii lumii 
dintr-un haos primordial. Triburile din Borneo de Sud-Est credeau că la 
începuturi existau cerul şi marea, în care înota un mare şarpe, cu o 
coroană de aur pe cap. În Papua exista credința că omenirea la începuturi 
avea capacitatea de a reîntineri după modelul schimbării pielii la şerpi, 
credinţa existând şi în Samoa într-o formă preschimbată. 

C) În ceea ce priveşte eshatologia (sfârşitul lumii), în Indonezia 
mitul eshatologic este legat de simbolul şarpelui şi de acela al ţiparului. 

D) Doctrinele religioase cele mai răspândite în Australia şi Oceania 
erau politeismul, tabuuismul şi totemismul. 

E) Pantheonul zeilor avea la bază politeismul. Toţi zeii supremi 
australieni îşi manifestau voinţa prin diverse fenomene naturale, cum ar 
fi: tunetele (Daramulun), trăznetele (Pullallana), vântul (Baiame), 
aurora boreală (Mungangaua) şi, în sfârşit, curcubeul (Bundjil şi 
Nurrundere). Zeii australieni păstrau legături concrete cu cerul. Ei erau 
buni. Erau numiţi „Tatăl nostru”. Iho, zeu ceresc în Noua Zeelandă şi 
Tahiti, era mai degrabă un concept decât un zeu propriu-zis. Tangaroa 
era zeul suprem al pantheonului Maori. Populaţia Maori din 
Noua Zeelandă denumea cerul Rangi. Pământul era Papa. 

F) Cultul la Maori era axat pe karakia sau invocaţia adresată 
spiritelor strămoşilor. Lovirea umărului drept cu mâna stângă era unul din 
elementele ritualului karakia, diferențiat pe triburi. La aborigenii 
australieni se întâlneau ritualurile de iniţiere, în special cel de pubertate. 
Legea era în centrul vieţii. Băieţii învățau legea, iar femeile nu. Bătrânii 
impuneau şi vegheau legea. Vrăjitorul era responsabil pentru orice boală 
sau moarte. Dintre ritualuri la melanezieni cele mai însemnate erau 
circumcizia şi iniţierea băieţilor. În acest sens, coliba bărbaţilor juca un 
rol foarte important, dar şi în ceea ce priveşte planurile de viitor. Potrivit 
melanezienilor, ziua este eternă, iar noaptea a fost descoperită şi adusă de 
omenire. Polinezienii erau autoritari şi ierarhici. Aveau structuri sociale 
bine determinate, iar încălcarea tabuurilor era pedepsită cu moartea. Ei se 

sprijineau pe ideea de putere şi pe tabuuri. Tabu este un termen provenit 
din aria culturală a Polineziei (ta=sacru, sfințit şi bu=foarte). El semnifică 
o interdicţie cu caracter sacru, a cărei încălcare atrage automat sancţiuni 
de ordin magic şi social. Cuvântul va avea drept echivalent în religiile 
altor popoare pe: sacer la romani, aghios la greci şi kodansch la evrei. 
Sigmund Freud, în lucrarea sa Totem und Tabu, dă termenului tabu sensul 
de „sacru”, „consacrat”, pe de-o parte şi „interzis”, „dezagreabil” şi 
„periculos”, pe de alta. De asemenea, el numeşte tabu toate localitățile, 
obiectele şi persoanele purtătoare sau surse ale unei însuşiri misterioase. 

G) Ritul funerar la Maori avea specific ca cel mort să fie legat de 
un băț pentru a fi ţinut într-o postură fermă şi să fie aşezat cu faţa spre 
soare. Se cânta keka, după care urmau uhunga (lamentaţiile). La Maori se 
practica îngroparea. 


3. Religiile precolumbienilor 


a. Religiile vechilor mexicani (mayaşilor, olmecilor, toltecilor, 
aztecilor şi zapotecilor) 

A) Istoria, prin sursele sale, arată că în vechiul Mexic existau mai 
multe populaţii băştinaşe. În peninsula Yucatan şi Guatemala în secolele 
I-VIII d. Hr. trăiau mayaşii. Civilizaţia lor datează încă din mileniul 
al III-lea î. Hr. Mayaşii se găseau în Mexic, Yucatan, Guatemala, Belize, 
Honduras şi Salvador. Cultura maya a cunoscut mai multe etape: 
a) epoca preclasică (1800 î. Hr. - 300 d. Hr.), când s-au ridicat primele 
temple piramide, s-a creat scrierea hieroglifică şi s-a format ierarhia 
sacerdotală; b) epoca clasică (300 d. Hr. - 900 d. Hr.), când s-au construit 
centre politice şi religioase dintre care cel mai influent era Chichen Itza 
(gura izvorului străinului) cu templele sale, între care Templul jaguarului 
şi Templul războinicilor, dar când mayaşii au fost loviți de epidemii şi de 
invazia unor triburi străine şi c) epoca postelasică (900 d. Hr. - secolul al 
IV-lea d. Hr.), când s-a petrecut instalarea toltecilor la Tula. Limba maya 
fiind monoslabică, scrierea se făcea mai mult pe baza sunetelor, 
folosindu-se şi semne ideografice. Olmecii trăiau pe la 1250 î. Hr. 
Construiseră un mare centru religios intitulat La Venta şi o piramidă de 
17 m. Teotihuacan (locul unde oamenii devin zei), era cel mai înfloritor 
centru în secolul al III-lea î. Hr. Cultura olmecă era considerată 
cultura-mamă în arealul mexican. Toltecii aveau capitala la Tula, aflată 

azi la 80 km nord de Ciudad de Mexico. Ei se întâlneau în secolul 
al VI-lea d. Hr. şi erau un popor agricol, ce se distingea prin blândețe. 
Toltecii l-au introdus pe popularul zeu Quetzalcoatl în religia vechilor 
mexicani, dar şi sacrificiile umane în practica riuală, care aveau să fie 
esenţiale la azteci. Bine organizaţi, toltecii au fost, totuşi, învinşi de azteci, 
la fel ca şi zapotecii, cei ce au existat până în secolul al XVI-lea d. Hr. 
Zapotecii au înălţat un însemnat centru religios la Monte Alban. Aztecii, a 
căror nume însemna „oamenii din ținutul încețoşat Aztlan”, un loc 
legendar, considerat insulă pentru că se spunea că au venit pe bărci, sunt 
cei mai cunoscuţi strămoşi ai mexicanilor. Ei erau mândri războinici şi de 
aceea temuti, iar nu iubiţi de celelalte popoare din vechiul Mexic. În 
1325 d. Hr. aztecii au înălțat oraşul Tenochtitlan, devenit capitală mai 
târziu. Erau războinici, dar se ocupau şi cu mai multe tipuri de comerţ. Se 
poate vorbi despre poporul mexican din secolul al V-lea î. Hr., trecând 
prin secolul al XVII-lea d. Hr., odată cu cucerirea spaniolilor şi până 
astăzi. Hernan Cortez, conducătorul armatelor spaniole, profitase de 
faptul că Moctezuma al II-lea, stăpânul aztecilor, a crezut că acesta era 
unul cu zeul Quetzalcoatl, care urma să vină pe ape, cam în perioada când 
au sosit spaniolii. Astfel, aztecii i s-au supus lui Cortez şi conchis- 
tadorilor, dar şi-au dat seama curând că spaniolii erau oameni şi nu zei, cum 
crezuseră şi i-au măcelărit în ceea ce s-a numit „Ja noche triste” (noaptea 
tristă). În 1521, la şase luni distanță, însă, spaniolii s-au reîntors şi i-au 
înfrânt pe azteci. Tot de atunci datează şi primele creştinări din Mexic, 
realizate prin botezuri în aer liber şi ulterior prin ridicarea de biserici. 

B) Izvoarele sau cărțile sacre ale mayaşilor erau Popol vuh 
(Cartea sfatului sau a comunităţii) şi Analele Cacichilor, în vreme ce 
Tonalamatl (Cartea zilelor) era opera sacră a aztecilor. 

C) Cosmogonia la mayaşi apare în lucrarea Popol vuh 
(Cartea poporului). Este vorba despre crearea universului de către 
perechea divină Tepeu şi Cucumatz. Apoi universul se dezvoltă după legi 
instituite de zeii creatori şi urmate strict de natură şi de oameni. 
Cosmogonia la azteci cunoştea o diviziune pe mai multe vârste: 
a) naui-ocelotl sau „cei patru jaguari”, patronată de zeul Tezcatlipoca: 
oamenii erau devoraţi de jaguari;, b) naui-eecatl sau „cele patru vânturi”, 
patronată de Quetzalcoatl: furtuni declanşate de zeu; c) naui-quiauitl sau 
„cele patru ploi”, patronată de zeul Tlaloc, al ploii şi trăznetului şi d) naui- 
atl sau „cele patru ape”, patronată de zeiţa apei Chalchiuhtlicue. Lumea 

de azi este naui-ollin sau „cele patru mişcări” ale lui Quetzalcoatl. În 
credinţa aztecilor anul avea 18 luni a câte 20 de zile fiecare. Într-o altă 
variantă cosmogonică, Tonacatecuhtli a creat 600 de zei, după care, 
împreună cu ei, l-a zămislit pe om. 

D) Doctrinele religioase la vechii mexicani se caracterizau printr-o 
îmbinare între politeismul dominant şi dualismul discret. Astfel, ca şi la 
azteci ulterior, la mayaşi s-a infiltrat dualismul. La azteci, stăpânul şi 
stăpâna dualității erau Ometecuhtli şi Omecihuatl. 

E) Pantheonul zeilor la vechii mexicani era politeist. Mayaşii aveau 
ca zeu suprem pe Kinck-ahan, zeul soare. El purta barbă. Creatorul lumii 
era Hunab, divinitate invizibilă şi imaterială. Zeița malefică Ixchel era 
reprezentată de o bătrână cu un şarpe pe cap. Ea era zeiţa ţesătoriei şi a 
inundaţiilor. Ixtab era o divinitate protectoare a sinucigaşilor. Zeul 
porumbului şi al agriculturii era Yum Kax. Zeul ploii Chaak prefera 
sângele copiilor. Zeul morţii era 4h Puch, iar zeul războiului Ek Chuah. 
Aztecii aveau în fruntea pantheonului perechea divină Tonacatecuhtli şi 
Tonacacihuatl. Zeii principali erau fiii lor: Quetzalcoatl, Huitzilopochtli şi 
Tezcatlipoca. Nu toți zeii sunt personificări ale fenomenelor naturii. Zeii 
aztecilor se împărțeau în două grupe de bază: a) zeii creatori şi b) zeii 
naturii. Quetzalcoatl, „şarpele cu pene” sau „reptila cu pene”, era cel mai 
popular dintre zeii aztecilor. Denumirea vine de la şarpe (coati) şi de la 
pasărea cu penaj verde (quetzal) simbolizând sfinţenie şi nobleţe. Iniţial 
fusese un zeu al toltecilor, dar a fost numaidecât acceptat şi de cuceritorii 
lor, aztecii. El era zeul civilizator prin excelență. Era cunoscut şi ca zeul 
preoţilor. Dintre calităţile sale se distingeau blândeţea, moralitatea şi 
ascetismul. Nu-i erau pe plac sacrificiile. În reprezentări Quetzalcoatl 
apare în două ipostaze celebre ca destinat vieţii, respectiv ca destinat 
morţii. Moartea şi reînvierea erau legate de el. Huitzilopochtli era 
„vrăjitorul pasărea muscă”. Aparţinea numai aztecilor. El era zeul soare, 
asimilat lui Inti de la incaşi, dar şi zeul războiului. Era un zeu sângeros 
căruia îi erau închinate jertfele omeneşti. Era asimilat cu Marte de la 
romani şi Ares de la vechii greci. Tezcarlipoca era „oglindă fumegândă”. 
El era un zeu solar. Nu avea atribute războinice ca Huitzilopochtli, ci 
administrative. Era zeul dreptății şi reprezenta luceafărul de dimineaţă. 
Era văzut şi ca rival al lui Quetzalcoatl. De la spiritul vântului şi al 
aerului, Tezcatlipoca a devenit zeitatea supremă a aztecilor. Rivalitatea 
dintre 'Tezcatlipoca şi Quetzalcoatl ilustra rivalitatea dintre azteci şi 

tolteci. Alți zei ai aztecilor erau: Tlaloc - zeul ploii şi al fertilităţii, căruia i 
se sacrificau copii şi fecioare, Mixcoatl - zeul vânătorii, Metztli - zeiţa 
lunii, Omacatl - zeul bucuriei, Yacatecuhtli - zeul patron al comerțului şi 
al călătoriilor, Centeotl - zeul porumbului şi al agriculturii şi Xilonen - 
zeița porumbului tânăr. 

F) Cultul se desfăşura în temple. Mayaşii îşi construiau colibe şi 
temple dreptunghiulare amplasate în vârful unei piramide. În afara 
templelor de la Chichen Itza, impresionant este Templul soarelui de la 
Palenque. Aici a fost descoperită mumia regelui Pakat care a dovedit că 
templele la vechii mexicani nu erau doar locuri de sacrificiu, ci şi 
monumente funerare şi, ca şi piramidele egiptenilor, călăuze spre şi 
dinspre lumea de dincolo. Mayaşii cunoşteau rituri legate de naştere, 
pubertate şi căsătorie. Deşi nu atât de semnificative ca la azteci, totuşi 
sacrificiile nu lipseau. Aveau cultul soarelui, lunii şi zeului apelor. 
Cunoşteau şi practica circumciziei. Locurile de cult ale aztecilor erau 
temple numite „casa lui Dumnezeu” (feoca!lli). Tempele aveau forma 
piramidelor şi erau cu multe etaje. Casta sacerdotală cunoştea cam 5000 
de preoţi şi un mare preot de sânge regesc. Preoţii purtau îmbrăcăminte 
neagră şi părul lung. Ei erau foarte respectați. Răspundeau de educarea 
tinerilor şi de ştiinţe. 

G) Ritualul sacrificiului avea o importanță majoră la azteci. 
Termenul „sacrificiu” derivă din expresia latinească sacri-ficium (facerea 
sacrului) şi reprezintă consacrarea (sființirea) unei jertfe prin intermediul 
căreia lumea profană are acces la sacru fără să fie distrusă de acesta. 
Sensul de bază al termenului de „sacrificiu” era, desigur, religios şi se 
referea la un act de cult prin care anumite obiecte erau consacrate şi 
oferite unui zeu sau altor forțe supranaturale, după cum se arată în The 
Encyclopedia Britannica". Iniţial scopul sacrificiului era contractual, aşa 
cum precizează formula do ut des (dau şi dai sau a da şi a primi) pentru a 
deveni renunţarea la profan pentru sacru, la efemer pentru etern, la murire 
pentru nemurire. Formula în limba latină do ut des trasmite şi un transfer 
de putere magică, eliberarea unui curent de energie, în opinia avizată a lui 
Gerardus Van der Leeuw. Efectele sacrificiului nu se reduc la darurile 
oferite deoarece „în cazul sacrificiului energiile religioase puse în joc sunt 


15 The New Encyclopedia Britannica Macropedia. Knowledge in 
Depth, vol. al XXV-lea, Chicago, University of Chicago Press, 1994, p. 770. 

mult mai puternice, de unde şi ravagiile lor”"%. Cu toate că nu poate fi 
acceptat pe deplin şi justificat în viziunea europeanului modern, 
sacrificiul trebuie înţeles ca un fapt simbolic şi cultural cu totul special. 
Nu este o chestiune de civilizaţie, ci de cultură. În consecinţă el nu trebuie 
judecat cu grila civilizaţiei, cu instrumentele ei de măsură. Conchistadorii 
spanioli creştini au transformat societatea sacrificiului într-una a 
masacrului. Este o diferență majoră între uciderea rituală şi crimele de 
război ale conchistadorilor sau exterminările cutremurătoare în numele 
Crucii. Daniel Dubuisson este descalificat ştiinţific atunci când, în cartea 
Mythologies du XX-ème siècle (Mitologii ale secolului XX), pune semnul 
egalităţii între sacrificiile aztece şi crimele din lagărele de concentrare 
naziste. Deosebirea dintre sacru şi profan se impune în acest exemplu, ca 
şi aceea dintre omorâre rituală, respectiv crimă abominabilă. Sacrificiile 
există şi astăzi, în societăţile moderne, dar s-a trecut de la sacrificiul 
uman, animal sau de plante, de la sacrificiul ritual la sacrificiul simbolic. 
Sacrificiul a coborât în interiorul omului. 

La azteci erau larg răspândite sacrificiile omeneşti. Sacrificaţii erau 
aleşi dintre sclavi, prizonieri, femei, copii sau tineri. Prizonierii de război 
constituiau jertfa cea mai de seamă. Cu cât erau mai viteji şi de rang mai 
înalt, cu atât ofranda era mai preţuită de zei. Sclavii erau sacrificați în 
ceremonii secundare. Rare erau ocaziile când se sacrificau femei şi copii, 
iar aceasta se petrecea în ritualurile fecundității, pentru a se asigura 
creşterea plantelor prin puterea magiei conştiente. Uneori se practica şi 
canibalismul ritual, în credinţa că cel ce mânca un om putea să-i absoarbă 
virtuțile. Prizonierul era pregătit, îmbrăcat special pentru ceremonie. 
Apoi victima era înşfăcată de preoți şi întinsă pe piatra de sacrificiu. 
Coşul pieptului îi era sfâşiat şi i se smulgea inima, care apoi era arsă şi 
mâncată de preoți. Capul era dat la păstrat preoţilor în casa craniilor. 
Măruntaiele erau azvârlite la câini. Trupul era aruncat pe trepte la 
mulțime şi mâncat în timpul ritualului ulterior. Jertfa închinată zeului 
focului era arsă pe rug, în timp ce jertfa dedicată apei era înecată. În 
fiecare an în onoarea soarelui aztecii țineau cele patru zile de post după 
modelul zeilor. Apoi jertfeau în foc oameni bolnavi de lepră, căci 
semănau cu un zeu bubos. Sacrificiul la azteci nu era o abatere de la 
normele juridice şi morale, aşadar nu era o crimă, ci, dimpotrivă, era o 


186 Mircea Eliade, Istoria credințelor şi ideilor religioase, vol. I, p. 13. 

expresie a respectării şi venerării lor. Numai sacrificiul repetat periodic 
facea cu putință existența zeilor, viața socială a oamenilor şi asigura 
bogăţia recoltei în anul viitor. 

Ceremonia desfăşurată în onoarea zeului Tezcatlipoca era 
dramatică. Cu un an înainte de execuţie se alegea prizonierul de război cel 
mai frumos şi viteaz. Preoţii îl învățau manierele regeşti, iar, în timp ce se 
plimba cântând din flaut melodii divine, primea omagiile adresate chiar 
de zeul Tezcatlipoca. Cu o lună înainte de ziua sacrificiului, patru tinere 
împodobite ca nişte zeițe, deveneau însoţitoarele lui şi-i îndeplineau toate 
dorinţele. În ziua sacrificiului, el îşi lua rămas bun de la consoarte şi 
pornea în fruntea procesiunii ce se forma în cinstea sa, caracterizată 
printr-o atmosferă de bucurie şi ospăț. Apoi, îşi lua rămas bun de la 
cortegiu şi pătrundea în templu, însoţit de cei opt preoți care-l serviseră 
tot anul. Preoții urcau primii treptele templului, iar el îi urma rupând pe 
fiecare treaptă unul dintre flauturile cu care cântase. Sus pe platformă, 
preoţii îl aşezau pe piatra sacrificiului şi-i smulgeau brusc inima. Cea mai 
bună hrană pentru zei, cea mai prețioasă dintre ofrande era inima omului. 
Corpul lui nu era aruncat pe scările templului, ci purtat cu cinste, iar capul 
său era înfipt, la un loc cu alte cranii, într-un gard de pari în apropierea 
templului. 

Vărsarea propriului sânge era un alt procedeu pentru a dobândi 
protecția divină. Oamenii practicau penitenţe cumplite. Astfel, aztecii se 
automutilau sau îşi treceau prin limbă un fir pe care erau inşirați spini ai 
plantei maguey. Cu cât era mai înaltă poziția socială a individului şi cu 
cât, drept consecinţă a acestui fapt, el avea cunoştinţe mai aprofundate 
despre practicile rituale, cu atât mai riguros erau respectate posturile, 
penitenţele şi torturile. 

Piramidele de la Teotihuacan au o frumuseţe aparte şi o importanță 
majoră. Este vorba despre Piramida lunii şi Piramida soarelui. Lor li se 
adaugă un templu închinat zeului Quetzalcoatl. 

H) Ritul funerar avea la bază îngroparea. Aztecii cunoşteau şi 
incinerarea. Mayaşii se temeau de moarte. Ceremonia înmormântării se 
constituia din bocetele şi urletele rudelor. Gura mortului era acoperită cu 
făină de porumb ca să-i servească drept hrană pe lumea cealaltă. Sufletul 
mortului era luat de diavoli. Se practica înhumarea, dar şi incinerarea în 
cazul nobililor. Organizarea universului are o formă specifică şi foarte 
interesantă la azteci: existau cinci direcții orizontale (punctele cardiale 

plus centrul), 9 lumi inferioare sau 9 lumi subpământene şi 13 lumi 
superioare sau 13 ceruri unde mergeau sufletele morţilor. La soare 
mergeau războinicii, prizonierii şi victimele sacrificate. Răsplata şi 
pedeapsa după moarte depindeau de felul morţii, iar nu de faptele omului. 
Răsăritul este casa soarelui, locul de ardere, lumea lui Quetzalcoatl; 
Nordul este locul întunericului, regatul morții, Apusul este al femeilor, 
lăcaşul porumbului şi al zeiţei pământului; Sudul este al muzicii, 
dansului, focului, plăcerilor şi jocului. Mictlan era stăpân peste tărâmul 
morţii, lumea subpământeană şi inima pământului. Acolo omul era însoțit 
de un câine. Exista, însă, şi un paradis, cu ținuturi umede şi văi ale 
munților. Acolo merg cei înecaţi şi morţi de boli. În casa soarelui din cer 
se duc cei ucişi în bătălie, cei jertfiți şi războinicii. Xochatlapan era 
tărâmul-grădină pentru copii. Calendarul se găsea în centrul religiei 
aztece. El era distribuit în două secţiuni: o succesiune rituală a zilelor 
numită fonalpohuatli şi calendarul solar divizat în optsprezece luni a câte 
douăzeci de zile şi o perioadă nefastă de cinci zile. Numele lunilor era legat 
de recoltă şi indica originea agricolă sacră a acestui fel de calcul al timpului. 
O combinaţie a celor două sisteme permitea numerotarea anilor. Aceştia nu 
se socoteau în funcţie de o unitate infinită, ca la noi, ci în unități ciclice de 
cincizeci şi doi de ani. Marile ceremonii aztece se celebrau după anul solar. 
Trecerea de la un ciclu la altul era interpretată ca sfârşitul unei existente şi 
începerea alteia noi. Teama că natura ar putea să-şi oprească odată cursul 


existenței dădea ritului o profundă solemnitate”. 


b. Religia peruvienilor (incașilor) 

A) Istoria precizează că peruvienii au trăit în vechiul Peru, dar şi în 
Ecuador, Columbia, Bolivia şi Chile. Erau conduşi de un mare preot. 
Construiseră oraşe înfloritoare. Spaniolii conduşi de Francisco Pizzaro 1- 
au cucerit pe incaşi. Atahuallpa, ultimul Inca, a fost înfrânt şi ucis. 

Cultura incaşilor datează din 1200 î. Hr. şi cuprinde o zonă care 
astăzi este reprezentată de statele: Peru, Columbia, Ecuador, Bolivia, 
Uruguay, Argentina şi Chile. Suveranul se numea Inca. Se remarcă o 
diferență în interiorul civilizaţiei inca între regiunile de coastă şi cele ale 
Anzilor. Civilizaţia de coastă e mai veche. 


187 3. Soustelle, Civilizaţii precolumbiene, Bucureşti, Editura 


Humanitas, 1995. 

B) Izvorul principal al religiei incaşilor este textul sacru numit Imn 
către Viracocha. 

C) Cosmogonia îl găseşte pe zeul Pachacamac, fiul soarelui şi al 
lunii, drept creatorul şi păstrătorul lumii. El a creat bărbatul şi femeia. La 
început a fost creat lacul Titicaca. Pe de altă parte, Viracocha era zeul 
creator, venerat deopotrivă ca creatorul, cât şi ca susținătorul lumii. 

D) Ca doctrină religioasă, ca şi la mayaşi şi azteci, incaşii 
cunoşteau politeismul. Aveau, însă, forme antropomorfe ale zeilor. Ca 
formă de organizare se întâlnea monarhia divină. Regele inca era 
întruparea pe pământ a zeului soare. 

E) Pantheonul zeilor era dominat de zeul soare. Acesta era Inti sau 
Intip Şi era zeul suprem al incaşilor. Termenul inca, de fapt, însemna 
„poporul soarelui”. Luna era Mama Quilla, iar curcubeul - Cuycha. 
Catequil era zeul cerului şi al fulgerului. Chuqui illa era zeul tunetului şi 
avea o reprezentare statuară în Templul soarelui din Cuzco. Doi zei 
principali şi foarte populari erau Viracocha şi Pachacamac. Viracocha era 
cel mai popular dintre zeii incaşilor. Vira înseamnă „lavă”, iar cocha - 
„lac”. Zeul incaş are multe afinități cu Quetzalcoatl de la azteci. Acesta era 
creatorul şi păstrătorul a toate câte sunt. Pachacamac era zeul focului şi 
eroul civilizator. Totodată, el era marele spirit al pământului, nefiind, însă, 
pământul ca materie, solul, ci spiritul generator care animă toate câte sunt. 
Lui i se aduc sacrificii omeneşti, la fel ca lui Huitzilopochtli de la azteci. 

F) Cultul se desfăşura în temple. Acestea erau construcţii 
monumentale. Cel mai important era Templul soarelui din Cuzco. El era 
prevăzut cu mai multe porţi şi plăci de aur. Numai incaşii aveau dreptul să 
intre în el. Chipul soarelui se afla deasupra altarului aşezat la răsărit. 
Capitala incaşilor era la Cuzco. Preoții şi mai ales clerul vorbeau cu 
spiritele de dincolo, aveau darul prezicerii. Marele preot nu avea voie să 
se căsătorească. Preoţii se rugau şi pentru binele regilor. Termenul yana 
avea mai multe semnificații: a) supunere şi umilință în fața zeilor; 
b) ajutor dat cuiva şi c) servitor al statului şi al regelui'“%. Incaşii 
cunoşteau şi un sacerdoţiu feminin, preotesele fiind numite „fecioarele 
soarelui”. Se aduceau zeilor ofrande din frunze de coca şi de tutun. Ca 
ofrande se dădeau şi pietre prețioase, stofe, pene, aur, legume şi fructe. 


188 John V. Murra, Civilizație inca, traducere de Ata Iosifescu, 
Bucureşti, Editura Ştiinţifică şi Enciclopedică, 1987, p. 221. 

Vrăjitoria şi cercetarea măruntaielor animalelor erau adesea întrebuințate. 
Mărturisirea păcatelor în faţa unui preot era un obicei foarte respectat. La 
incaşi se făceau jertfe, dar multe erau de animale, numai rareori se 
petreceau sacrificii umane. Oamenii erau ştrangulaţi sau li se tăia gâtul. 
Moartea prin sufocare era considerată plină de sens. Un rol important îl 
avea sacrificarea băieţilor virgini moja. Ritualul trecerii la maturitate era 
cel mai răspândit. 

G) Ritul funerar avea la bază înhumarea. Cadavrele erau păstrate ca 
mumii. Hrana se punea lângă cadavre. Se împrăştia făină de porumb în 
jurul răposatului. Exista şi credinţa în viaţa viitoare şi în renaştere. 

H) La incaşi exista credința că sufletul îşi are sediul în cap, aceasta 
fiind o credinţă larg răspândită la popoarele antice. După moarte sufletele 
continuau să trăiască în jurul corpului. 

Civilizaţiile vechi din America Latină şi America Centrală erau 
înaintate prin educație şi precepte morale, dar crude prin sacrificiile 
umane, care pot fi înțelese numai prin prisma culturii, nu şi prin grila 
civilizației moderne. 


4. Religia vechilor egipteni 


A) Istoria vechiului Egipt este complexă. La începutul secolului 
al XIX-lea, Jean François Champollion descifrează scrierea hieroglifică şi 
deschide drumul egiptologiei. Între egiptologii de renume se remarcă 
următorii: Richard Lepsius, Jean Capart, Emmanuel de Rouge, 
J. G. Griffith, Williams Petrie, Guy Rachet, Adolphe Erman, Fernand 
Schwarz, Bob Brier, Zahi Hawass, Nick Wyatt şi Max Gulimot, iar la noi, 
în special, Miron Ciho. 

Herodot numeşte Egiptul „un dar al Nilului”. Pe egipteni îi numeşte 
„cei mai înţelepţi dintre oameni”? şi „cei mai învățați”. Se ridică 
problema de ce neam sunt egiptenii. Există mai multe ipoteze: a) veniți 
din Ethiopia; b) de rasă semită; c) de rasă ariană de nord; d) un amestec. 
Ultima este cea mai plauzibilă. 

În mileniul al IV-lea î. Hr. existau două state: Egiptul de Sus, la 
izvoarele Nilului, cu capitala la Theba şi Egiptul de Jos, în Delta Nilului, 


15 Herodot, Istorii, IL, 160. 
1% Ibidem, II, 77. 

cu capitala la Memphis. Statul egiptean unificat a cunoscut următoarele 
perioade istorice: 

1) Regatul timpuriu (3200 - 2778 î. Hr.), având capitala la Thinis - 
perioada thinită. Menes unifică cele două state şi fondează dinastia 
thinită. Fusese adorat zeul răului şi al dezordinii Seth, după care egiptenii 
i-au dat o mare importanță zeului Horus. În această perioadă se 
construiesc şi mormintele de la Abydos. 

2) Regatul vechi (2778 - 2263 î. Hr.), având capitala la Memphis - 
când se construiesc marile piramide, precum şi Sfinxul. Se creează 
Textele piramidelor. Religia este bine organizată. Au preponderență 
mitologia, sacerdoțiul, cultul morţilor şi magia. Zeu suprem este soarele. 
Egiptenii cunosc deja mumificarea. Osiris, zeul naturii, devine şi al 
morţilor, iar mai apoi al nemuririi. Faraonul Neferkare, numit şi Pepi 
al II-lea, are cea mai lungă domnie din istoria Egiptului. 

3) Regatul mijlociu (2263 - 1580 î. Hr.), având capitala la Theba. 
Are două perioade intermediare. Se scriu Textele sarcofagelor. Se 
observă supremaţia Thebei. În Egipt se impune cultul lui Amon. La un 
moment dat zeul Seth cunoaşte din nou preponderența. 

4) Regatul nou (1580 - 1085 î. Hr.), capitala este tot la Theba - 
apogeul cultural şi politic al Egiptului. Continuă cultul lui Amon. Apare 
cultul lui Aton. Reforma religioasă a lui Akhenaton marchează un 
moment de răscruce în religia egipteană, ca şi în istoria religiilor prin 
trecerea la monoteism şi monism. Se alcătuieşte şi limba neoegipteană. 
Dintre faraonii care domnesc în vremea regatului nou se disting Amenofis 
al III-lea, Amenofis al IV-lea, Tutankhamon și Horemheb. Tot în această 
perioadă istorică se încadrează şi domnia celebrului faraon Ramses 
al II-lea, care a construit numeroase temple, în special cel de la Luxor şi 
i-a înfrânt pe hittiți. 

5) Regatul târziu (1085 - 525 î. Hr.), având capitala la Sais. Din 
punct de vedere istoric se constată decăderea politică a Egiptului. Din 
unghiul religiei, aceasta atrage după sine cultul zeilor secundari şi 
revenirea la politeism, formalism şi ritualism exagerat. Totodată, capătă o 
mare importanță cultul animalelor, mai ales al taurului Apis. Teama de 
animale, dar şi faptul că ele erau în folosul oamenilor au condus la 
răspândirea cultului animalelor. Astfel, la Heliopolis şi Memphis era 
venerat taurul, simbol al vieţii, al fecundității şi văzut în relaţie cu cerul, la 
Bubastis - pisica, sugerând soarele prin ochii săi, la Hermopolis şi 

Abydos - pasărea ibis, reprezentând zeul Thot, iar la Kus şi Edfu - şoimul, 
legat de zeul Horus. De la reprezentările zoomorfe s-a trecut la imagini 
semiumane. Astfel, zeița Hathor era o femeie cu cap de vacă; zeul Anubis 
era un bărbat cu cap de şacal; zeul Sobek era un om cu cap de crocodil, 
iar zeul Horus era un om cu cap de erete. Dinastia libiană a fost 
continuată de regi kuşiți veniți din Ethiopia. Au urmat stăpâniri străine, 
rezultat al cuceririi făcute de: perşi (cu două domnii succesive), 
heleno-macedonieni (cu Alexandru cel Mare devenit suveran al Egiptului 
în 332 î. Hr.), romani, arabi şi turci. Cucerirea de către perşi a fost 
continuată de influența religiei helene şi a mozaismului. În perioada 
romană a pătruns creştinismul, iar apoi islamul arab şi turcesc. Drept 
rezultat s-a remarcat sfârşitul religiei egiptene. În ultima perioadă aceasta 
s-a redus la cultul zoolatriei, magie, rituri funerare şi la cultul soarelui. 
Zoolatria nu se exprima în sensul că totemismul ar fi la baza religiei 
egiptene. Erau venerate animale ca: taurul (simbol al procreaţiei), care 
avea grajdul său la Memphis, pisica, pasărea ibis, şacalul, cobra, gândacul 
(ca simbol al renaşterii, aşezat pe inima mumiei şi ca speranță a 
reîntoarcerii celui decedat). Ovidiu Drimba scrie despre „formele 
caricaturale ale zoolatriei” şi aduce acest argument pentru a se îndoi de 
justeţea consideraţiei lui Herodot că egiptenii sunt cei mai religioşi". Din 
nou Ovidiu Drimba, la fel ca şi Constantin Daniel în alte situaţii, în ciuda 
importanței şi valorii operelor lor, nu excelează în hermeneutica religiei 
(o altă dovadă fiind şi scara evoluționistă şi disprețul față de formele 
indigene şi arhaice de religie socotite primitive, cu întrebuințarea nuanței 
peiorative a termenului). Cu toate acestea, el riscă judecăţi neacoperite. 
Un alt exemplu este atunci când precizează că moartea la egipteni este 
privită cu încredere şi calm, ca un moment de trecere spre viaţa eternă, 
dar mai apoi notează că: „Religia egipteană îi oferea omului iluzoriul 
balsam al liniştii, al împăcării şi al speranței”, introducând amprente 
subiectiviste („iluzoriu”) în interpretare'?. Este de mare impotanță a se 
înțelege imageria animală în pantheonul zeilor la vechii egipteni. Aceasta 
este simbolică. În atare condiţii se impune rediscutarea zoolatriei. 
Egiptenii nu-şi imaginau cu adevărat că zeii aveau înfățișări zoomorfe. 


DI Ovidiu Drimba, Istoria culturii şi civilizației, vol. I, Bucureşti, 
Editura Ştiinţifică şi Enciclopedică, 1985, p. 138. 
'% Ovidiu Drimba, op. cit., vol. I, p. 139. 

Animalele erau mai degrabă o înfăţişare vie a zeilor, receptacol al 
formelor bune sau înfricoşătoare ale puterii divine, la care putea avea 
acces oricine. 

B) Dintre izvoare sau scieri sacre din religia egipteană se disting 
trei mari opere: 

a) Textele piramidelor sunt din perioada Regatului vechi. Conţin 
descântece, rugăciuni, imnuri şi formule rituale. Descântecele sunt 
destinate ritualurilor îndeplinite de faraon sau pentru faraon. Ele nu au 
titluri. Diferenţa dintre ele se face în funcţie de persoana la care sunt 
scrise. Au drept scop să-i garanteze faraonului nemurirea. Erau recitate la 
funeraliile faraonilor şi susțineau credinţa în zeul Râ (Ra). Identificarea cu 
zeul Râ urmează după itinerariul spiritual al faraonului cu barca lui 
Râ spre Țara de Apus. Există o importantă diferență între această 
identificare cu Râ şi cea cu Osiris din Textele sarcofagelor, când faraonul 
devine stăpân al lumii de dincolo. 

b) Textele sarcofagelor sunt din perioada Regatului mijlociu. Scrise 
pe coşciuge, aceste texte sunt alcătuite din formule, rugăciuni şi sfaturi 
pentru viaţa viitoare. Ele se adresează egipteanului de rând, nu doar 
faraonului şi sunt scrise la persoana I. Cultul funerar se extinde şi la 
clasele sociale, iar zeul Osiris capătă preponderență. Osiris făgăduieşte 
nemurirea fiecăruia prin identificarea cu el: „Trăiesc, mor, sunt Osiris”%5. 

c) Cartea morţilor este din perioada Regatului nou. Are în 
componența sa formule magice, fiind un veritabil ghid al lumii de 
dincolo. Se asigură fericirea în viaţa viitoare. Cartea este scrisă pe papirus 
şi se introduce în sarcofag împreună cu decedatul. Thot e considerat 
autorul acestei cărți. Are 192 de texte sau capitole. 

În afara acestor trei opere, există şi lucrări teologice, mitologice, 
imnuri către zei (Imn către Aton, Imn către Osiris şi Imn către Nil), 
povestiri (Povestea făranului bun de gură), literatură sapiențială 
(Învățătura faraonului Amen-em-hat), literatură magică şi poezii. 

C) Cosmogonia are o importanță majoră în religia vechilor egipteni. 
Exista credința că totul provine din haosul primordial Nun. Nu este vorba 
de creaţie din nimic, ci de organizarea haosului preexistent. De asemenea, 
numeroase mituri povestesc creaţia lumii dintr-un animal, o pasăre sau 
dintr-o floare (de exemplu: pruncul soare a ieşit din floarea de lotus la 


'% Remus Rus, Alexandru Stan, op. cit., p. 62. 

începuturi). Crearea lumii este adesea identificată cu crearea soarelui, 
egiptenii fiind un popor solar. O altă credință este că nămolul Nilului, 
încălzit de soare, a născut oamenii şi ființele. Creaţia oamenilor din 
lacrimile soarelui este o alta. La Heliopolis se spunea că Thot a creat prin 
puterea cuvântului. Ptah era văzut la Memphis ca zeul creator. A creat 
prin cuvânt sau prin logos. La Theba, Amon-RÂ era zeul creator. O altă 
concepţie îl are pe Atum drept creator solitar al universului prin 
autofecundare. Potrivit unei alte cosmogonii, Atum era creatorul tuturor 
divinităţilor. Din el s-a născut primul cuplu de zei: Shu (aerul) şi Tefnut 
(vidul), din care au apărut Geb (pământul) şi Nut (cerul). Cosmogoniile 
egiptene sunt împărțite şi în următoarele trei clase: heliopolitană, 
hermopolitană şi memphită. La Helipolis exista un loc numit „colina de 
nisip”. Acesta reprezenta „colina primordială”. Hermopolis era cunoscut 
pentru lacul din care se spune că a ieşit lotusul primordial. Din lotus a 
ieşit copilul sfânt, sămânța primilor zei. Cosmogonia memphită vorbeşte 
despre Ptah, care a făcut să existe zeii. Apoi zeii, prin corpurile lor 
vizibile, au intrat în fiecare plantă, piatră, în orice lucru ieşit din pământ. 
D) Din unghiul doctrinelor religioase, se poate afirma că religia în 
Egiptul antic are un rol covârşitor. Herodot scrie că egiptenii erau „cei 
mai religioşi dintre toţi oamenii”. Este o religie a naturii şi o religie 
cosmică. Este un complex, un amestec impresionant de credințe şi 
practici disparate uneori, alteori în armonie. Nu se pune accentul pe 
doctrină, pe dogme. În centru se găseşte adorarea soarelui. Accentul se 
pune pe armonia, ordinea şi comuniunea cosmică. Credinţa în ordinea 
cosmică are o însemnătate covârşitoare. Pentru înțelegerea religiei 
vechiului Egipt, Max Guilmot propune trei niveluri: a) filologic, al 
textelor; b) psihologic şi c) sintetic. Totodată, subliniază că este necesară 
ieşirea din lumea obiectelor şi din cadrul temporal!%5. Cultura scrisă 
capătă un rol primordial, limba egipteană fiind cea mai veche cunoscută 
de pe pământ. Reprezentarea despre univers este statică. Universul este 
văzut ca noncreat, iar ordinea sacră ca neschimbată şi fermă. Dintre 
caracteristici se remarcă în primul rând optimismul şi bucuria de a trăi. 
Animalele erau sacre, zeii având fie total, fie parțial o reprezentare 


'% Herodot, Istorii LI, 37. | 
, 195 Max Guilmot, Le message spirituel de l'Égypte ancienne, Paris, 
Editions Hachette, 1970, p. 12-13. 

animalieră (de pildă: pasărea Ibis pentru zeul Thot sau taurul Apis ca 
imagine vie pentru zeul Ptah). Adorarea animalelor aminteşte de religiile 
arhaice ale Africii, dar se regăseşte şi în hinduism. La vechii egipteni nu 
se produce separarea între zei şi oameni. Zeii au domnit pe pământ 
înaintea faraonilor. Ei erau muritori (mormântul lor aflându-se în Egipt) şi 
nemuritori în acelaşi timp, ca şi oamenii. Omul este nemuritor şi participă 
la viaţa veşnică, se bucură de ea. Moartea este văzută ca o simplă 
aparență, iluzie. Vechii egipteni au propus viziunea morţii ca trecere, ca 
transmutaţie spirituală. După cum arată Mircea Eliade, egiptenii „au 
articulat într-un singur sistem ceea ce părea prin excelență etem şi 
invulnerabil - cursa soarelui - ceea ce părea doar un episod tragic şi, la 
urma urmei, întâmplător - uciderea lui Osiris - şi ceea ce părea prin 
definiţie efemer şi fără sens: existența umană”. Religia, de asemenea, 
nu diferă de viaţa de zi cu zi. Viaţa zilnică e viaţă religioasă. Dumnezeu 
este ntr, cuvânt care înseamnă „pur”, „curat”, dar şi „putere”. Religia în 
vechiul Egipt se caracterizează îndeosebi prin panteism şi politeism, deşi 
sunt reprezentate şi teismul şi monoteismul. 

E) Pantheonul zeilor este bogat. Geb (Keb) reprezenta pământul şi 
Nut - cerul. Zeul Shu, aerul, s-a strecurat între ei şi a produs despărțirea 
cerului de pământ. Dar acest cuplu l-a născut pe Ră (Ra), soarele, cel ce a 
devenit zeu suprem la egipteni. Râ era adorat la Heliopolis ca Atum-RĂ, 
iar la Theba ca Amon-Râ. De la asocierea cu Amon, se va ajunge la 
sublima identificare cu Osiris, zeul morţii. Călătoria de la răsărit la apus a 
soarelui era văzută ca lupta victorioasă împotriva întunericului. El 
simboliza atât viaţa, cât şi ordinea universală. Numele său însemna 
„totul”, dar şi „nimic” în acelaşi timp. Era protectorul regalității. 
Totodată, era socotit stăpânul cunoaşterii şi cel ce aducea revelaţia. 
Egiptenii aveau multe legende despre luptele dintre soare şi vrăjmaşii săi, 
una fiind cea cu balaurul Apop. Horus, „cel îndepărtat”, copilul lui Râ, 
era foarte popular. Avea un cap de uliu. A luptat împotriva întunericului. 
Era cunoscut sub denumirea de „zeul şoim”. Se identifica sublim cu 
faraonul. Dacă Horus era soarele răsărind, Râ era soarele la amiază, iar 
Tum - soarele apunând. Ptah era un zeu al pământului, reprezentat adesea 
împreună cu faimosul taur Apis. El era zeu suprem la Memphis. A creat 
lumea prin gândul şi cuvântul său. Osiris (User), fiul mai mare al lui Geb, 


1% Mircea Eliade, Istoria credințelor şi ideilor religioase, p. 119. 

zeul pământului şi al lui Nut, zeiţa cerului, era zeul morților. Era venerat 
la Abydos. El personifica forțele naturii şi dăruia oamenilor nemurirea. 
Nu era doar zeul morţilor, ci şi al renaşterilor. El îşi asuma aspectul 
nocturn al soarelui, precum şi funcţia regenerării în univers. Isis (Eset) 
reprezenta pământul roditor şi fertil. Avea atribute magice. În aceeaşi 
ordine de idei, Seth era opusul, fiind demonul deşertului nisipos şi sterp. 
Zeu rău, războinic, el l-a ucis pe fratele său Osiris. Supuşii care depindeau 
de acest zeu erau, ca şi el, de culoare roşietică: nisipul deşertului, fierul, 
focul, sângele şi ceapa etc. Crocodilul şi hipopotamul erau animalele sale 
reprezentative. Totodată, el era întruparea ideii de rău. Sobek, zeul apelor, 
era înfățişat cu cap de crocodil. Thot, „mesagerul”, avea funcția de scrib şi 
consilier al zeilor. Era zeu suprem la Hermopolis. Adesea era reprezentat 
cu pasărea ibis în loc de cap. Maâr era zeița dreptăţii şi a adevărului. 
Zeița Hathor, adorată la Memphis, ca şi zeița Neith, „cea teribilă”, era a 
dragostei şi a maternității, apărând în reprezentări cu cap de vacă. 
Atum era zeul creator, demiurgul tuturor divinităților şi al lumii. 
Amon, care însemna „cel ascuns”, era zeul venerat la Theba. Templul de 
la Karnak îi este dedicat. Foarte importantă este identificarea lui cu Râ şi 
formarea perechii Amon-Râ. Nilul, râul sacru al egiptenilor, era venerat 
sub numele de Hapi. 

F) Faraonii erau trimişii zeilor pe pământ. Monarhia avea 
descendență divină la vechii egipteni. Regele era văzut ca parte 
fundamentală a pantheonului egiptean. Al cincilea nume al faraonului era 
„fiul lui Râ”. Faraonul se identifica sublim cu zeul soare. El apărea ca 
încarnare a zeiței Maât, rezultând că era un model exemplar pentru toți. 
Avea porunca în gură, înțelepciunea în inimă, iar cuvântul său era 
strigătul zeiței dreptății. Zeii reprezentau, de fapt, imaginea idealizată a 
faraonului. Acesta se trezea în zorii zilei, iar una dintre îndatoririle sale de 
bază era adorarea zeilor. Faraonul asigura stabilitatea cosmosului, dar şi 
continuitatea vieţii. Chiar şi după moarte, el îşi păstra aureola divină. 
Mircea Eliade scrie despre ascensiunea faraonului la cer”. Constantin 
Daniel, după ce elogiază contribuţia lui Aram M. Frenkian la egiptologie, 
susține că: „divinizarea faraonului era doar un artificiu pentru sporirea 
despotismului faraonului care, în felul acesta, exploata mai intens păturile 


197 Mircea Eliade, Histoire des croyances et des idées religieuses, 
vol. I, p. 107. 

ţărăneşti şi meşteşugăreşti egiptene”%. Este o deturnare a sensului prin 


prisma unei concepții mai puțin adecvate față de antichitate. De asemenea, 
chestiunea sclaviei şi a exploatării poporului egiptean de către faraon 
pentru înălțarea piramidelor se impune a fi reconsiderată şi înțeleasă din 
interior, aşadar în funcție de viziunea despre faraon ca trimis al zeului pe 
pământ, ca zeu viu. În atare condiţii, această chestiune este o observaţie 
venită din afară, străină şi falsă în contextul civilizației Egiptului antic. 

G) Cultul la vechii egipteni avea în centru respectul față de preoți şi 
faţă de zei. Zeii sunt ocrotitori şi milostivi. Oamenii îi iubesc. Un mare 
cler se găsea deasupra preoților, care erau împărțiți pe funcții. La 
Hermopolis cel mai mare preot era numit „cel mai mare dintre cei cinci ai 
casei lui Thot”, pe când la Heliopolis - „cel mai mare dintre văzători”!%?. 
Preoţimea nu avea un rol fundamental în Egiptul antic, cu excepția 
perioadei thebane. Existau şi preotese. Iniţial numiţi de faraoni, cu timpul 
preoții au avut funcţiile ereditare în Egiptul antic. Administrația templului 
se făcea de către un consiliu de preoţi numiţi web, adică „cei curaţi”, 
aceştia fiind preoţii faraonului. În afara lor, Egiptul antic a mai cunoscut 
preoții Am ntr (profeţii), it ntr (părinţii divini) şi wr maa (prevăzătorii). Ca 
şi în India, preoții erau vegetarieni. Exista şi obiceiul ca preoții să fie 
circumcişi. Cultul era de două feluri: zilnic şi festiv. Ofrandele constau în 
fructe, prăjituri, pâine şi carne etc. Se aduceau şi sacrificii umane, dar ale 
prizonierilor. De pildă, Amenofis al II-lea, după o victorie, a sacrificat lui 
Amon şapte şefi sirieni. La construirea unei piramide, după prima piatră 
se aducea un sacrificiu uman. Zeița Isis avea puteri magice. Magia şi 
mantica aveau şi ele un rol important la egipteni, ca la majoritatea popoa- 
relor antice. Egiptenii, ca şi romanii mai târziu, considerau unele zile ale 
anului faste şi altele nefaste. Existau şi calendare speciale în acest sens. 

H) Reforma se conturează încă din timpul faraonului Amenofis 
al III-lea (1400 - 1362 î. Hr.) sub forma cultului lui Aton, discul solar. 
Domnia este continuată de Amenofis al IV-lea (1361 - 1340 î. Hr.), iar 
capitala trece la Tell-el-Amarna. Amenofis al IV-lea îşi ia numele 
Akhenaton, care înseamnă „gloria discului solar” sau „slavă lui Aton”. 
Templele nu mai erau acoperite pentru ca soarele să fie văzut şi adorat în 
toată splendoarea sa. Astăzi este o discuție dacă reforma lui Akhenaton 


1% Constantin Daniel, Civilizaţia Egiptului antic, Bucureşti, Editura 
Sport-Tursim, 1976, p. 8. 

1 Ibidem, p. 111. 

era politică sau religioasă. Pentru Mircea Eliade a fost o reformă 
politică”%. Apărută ca reacţie împotriva clericilor de la Theba şi a 
sacerdoţiului lui Amon-Râ, considerăm reforma lui Akhenaton ca 
religioasă în esența ei. Argumentul forte este, însă, trecerea de la 
politeism la monoteism şi monism. Monoteismul lui Moise s-a inspirat 
din monoteismul lui Akhenaton, dar nu a preluat şi monismul. Un alt 
aspect important se produce pe plan artistic prin accentul pus pe 
umanizare, pe firesc, prin coborârea artei din monumental în redarea reală 
a trăsăturilor. Reforma va dispărea după moartea lui Akhenaton, socotit 
ulterior un eretic. Fiul său, Tutankhamon, care înseamnă „imaginea vie a 
lui Amon”, a murit tânăr, în urma unui complot de care a fost acuzat 
vizirul Ay, ce a urmat la domnie înainte ca puterea să revină generalului 
Horemheb. Descoperirea, în Valea regilor, a mumiei lui Tutankhamon 
revoluţionează cercetarea în acest domeniu şi este considerată prima dintre 
minunile lumii. Astăzi se caută mumia uneia dintre soțiile lui Akhenaton, 
frumoasa Nefertiti, ce apărea în toate reprezentările pictografice alături de 
soțul ei, până a căzut în dizgrație şi a fost înlocuită cu una din fiicele ei. Pe 
de altă parte, arheologii au cercetat şi ruinele palatului împărătesei 
Cleopatra, astăzi sub apele Mării Mediterana, la Alexandria. 

I) Ritul funerar aparţine la vechii egipteni domeniului credinței, iar 
aceasta îi ridică pe muritori la zei, aşa cum susţine Fernand Schwarz". 
Egiptenii aveau cultul morţilor. Gândul morţii era prezent în viața 
egipteanului, aceasta având şi menirea de a-l pregăti pentru moarte în 
vederea nemuririi. Morţii erau îngropați cu provizii. Se constată 
caracterul practic al credinței în nemurire, concreteţea vieţii de dincolo, 
care este un fel de viață fizică. Nu există separație între suflet şi trup. 
Drumul este greu până în lumea de dincolo. Se disting mai multe credinţe: 
1) sufletele morţilor merg într-un loc trist, în apus (la Memphis), 2) 
sufletele călătoresc fericite spre apus împreună cu Râ (la Heliopolis) şi 3) 
sufletele morților se duc printr-o crăpătură a muntelui (la Abydos). Mortul 
ajunge în împărăția lui Osiris. Existența după moarte este o continuare a 
vieții actuale. Menirea egipteanului în lumea de dincolo este să-l servească 
pe Osiris, cum l-a servit pe faraon. Paradoxal, el devine una cu Osiris. 

J) Populară este credinţa în judecata lui Osiris. Pe talerul balanței se 
aşează inima şi pe celălalt o pană, simbolul zeiţei Maât, a dreptăţii. Oms 


*% Mircea Eliade, Histoire des croyances et des idées religieuses, vol. 
I, p. 119. 
1 Fernand Schwarz, Initiations aux Livres des morts égyptiens, Paris, 
Éditions Albin Michel, 1988, p. 15. 
105 


Universitatea Spiru Haret 


aşteaptă rezultatul cântăririi, să vadă dacă devorează inima mortului. 
Monstrul Oms este jumătate crocodil şi jumătate hipopotam. Thot scrie 
rezultatul judecății. 

K) Arta îmbălsămării la egipteni cu smirnă, scorţişoară şi tămâie, 
cu specificul ei, reprezenta un model pentru alte popoare. Pregătirea 
mumiei avea la bază extragerea creierului şi a viscerelor, ce ulterior erau 
parfumate şi păstrate în urne. Pe locul inimii se punea simbolul unui 
scarabeu (Kepher, cuvânt ce înseamnă „devenire”). El era din argilă. 
Scarabeul reprezenta imaginea zeului solar suprem, fiind şi simbolul 
autogenerării, aşa cum indică Maria Carmel Betrd”%?. Popularitatea şi 
funcția determină ca simbolul scarabeului să devină o amuletă puternică 
şi preferată. Inima (4b) este asociată la vechii egipteni nu sentimentului, 
ci conştiinţei. Este, totodată, şi sediul memoriei şi al imaginaţiei. Egiptenii 
considerau că lumea era împărțită în trei: cerul, pămăntul şi Duat, lumea 
inferioară, locul de unde răsărea şi apunea soarele, de unde izvora şi se 
vărsa Nilul şi, de asemenea, sălaşul sufletelor celor morți. Hieroglifa 
pentru Duat este un cerc reprezentat printr-un om ce-şi prinde picioarele 
sau un şarpe ce-şi muşcă coada. În ceea ce priveşte viaţa de după moarte, 
existau destinul stelar, destinul solar şi destinul osirian. Cu timpul cele trei 
variante s-au suprapus şi s-au identificat sublim. 

L) Piramidele (Mer), dincolo de opere de artă, reprezentau, de fapt, 
monumente funerare. Celula permitea lui Ba să-şi ia zborul. Orientarea se 
făcea spre răsărit. Ferestrele mici din piramide aveau rolul de a indica 
calea pe unde plecau faraonii după moarte. Mastaba, o construcție mare 
de cărămidă sau piatră, cu zidurile înclinate, însemnând „banchetă” în 
arabă, era pentru oamenii obişnuiţi, iar piramidele pentru faraoni. Marile 
piramide sunt socotite minuni ale lumii, binecunoscute fiind cele de la El 
Giseh ale lui Hufu, Hafra şi Menkaura, numiţi de vechii greci Kheops, 
Khefren şi Mykerinos. Piramida lui Kheops are 137 metri, cea a lui 
Khefren este cu 8 metri mai mică, iar cea a lui Mykerinos are 66 metri. 
Templul la vechii egipteni este numit „locul inimii” (Ser Ab) şi reprezintă 
spaţiul coincidenţei contrariilor, unde timpul este abolit. Templele de la 
Luxor şi Karnak şi templul lui Horus de la Edfu sunt, de asemenea, 
cruciale în cunoaşterea religiei vechilor egipteni. Sfinxul îl reprezenta pe 


E Maria Carmel Betrò, Hicroglyphes. Les mystères de l'écriture, 
Paris, Editions Flammarion, 1995, p. 116. 

zeul soare, dar şi pe faraon. Leul htonic simbolizează triumful vieții. Leul 
este şi simbolul zeului Osiris. Valea regilor, situată la vest de Theba 
conţine morminte aflate unele la 100 metri adâncime. 

M) Mumificarea este descrisă de Herodot. Timp de 70 de zile 
cadavrul era păstrat în natron, o soluţie de carbonat de sodiu, după care era 
înfăşurat în pânză de in îmbibată cu clei aromat. Mumia se închidea după 
aceea într-un sicriu de lemn cu gravuri în interior şi exterior. Egiptenii au 
început să conserve trupul din epoca predinastică, credința în viaţa de după 
moarte conducând la procesul de mumificare. Se spunea despre 
conservarea trupului că ar fi fost o revelaţie divină, zeul Anubis învăţându-i 
practicile. Anubis (Anpu) era şacalul gardian al cimitirului şi călăuză spre 
lumea de dincolo. El conducea sufletele la judecata lui Osiris. 

N) Sufletul continua să existe după moarte. Egiptenii credeau în 
nemurirea sufletului. Acesta era scindat în mai multe părți: 

a) Ba - în timpul vieţii animă trupul şi după moarte trece într-o altă 
viață. Are drept simbol cocorul şi exprimă libertatea. Este sufletul 
independent de corp. 

b) Ka - principiul vital, legat de corp, nu-şi ia zborul ca ba (bai), ci 
coboară în pământ. Este energia, spiritul păzitor al omului sau sufletul 
individual, dar şi imboldul nemuririi. 

c) Ran - numele omului. Are o realitate ce trebuie păstrată şi după 
moarte. 

d) Akh — inima. Este cântărită pe balanţă într-o „decată. 
Reprezintă voinţa. Legat de eternitate, este „spiritul transfigurat”? 

Fernand Schwarz consideră că părțile componente ale lumii 
concrete sunt: corpul, numele, umbra şi inima, în vreme ce lumea 
imaginară se alcătuieşte din: Akh sau corpul luminii, Ka sau forța vitală 
universală, Ba sau identitatea a paradoxală şi Sahu sau corpul gloriei ori 
prezenţa lui Dumnezeu în om”. Umbra se numeşte Shut şi este imaginea 
silențioasă a personalității noastre. Sahu răspunde de comportamentul 
social al individului, de caracterul său. Ran sau numele veghează calitatea 
a ceea ce suntem. Conform unei alte viziuni, ar fi vorba de următoarele 
diviziuni ale sufletului la egipteni: Ka (sinele individual), Ba (sinele 
universal), Akh (spiritul), Sahu (trupul mumificat), Sekhem (puterea), 
Ab (inima) şi Khaib (umbra). Hieroglifa ce simboliza pe Ba era la început 
o pasăre, apoi o pasăre cu cap de om, barba acestuia simbolizând 
caracterul său divin. Ba se naşte odată cu omul şi-l însoţeşte de-a lungul 


2% Mircea Eliade, op. cit., vol. I, p. 111. 
204 Fernand Schwarz, op. cit., p. 23-24. 

întregii sale existențe. Reprezintă voința şi conştiinţa omului. Deşi 
principiu spiritual, Ba poate acţiona prin propria sa forță în lumea 
materială. Ba asigura ființei individualitatea, personalitatea sa. Insă nu 
doar oamenii aveau Ba, ci şi zeii. Hieroglifa lui Ka reprezintă două braţe 
înălțate în gestul de a îmbrăţişa, aceasta simbolizând protecţia. Ka este 
principiul vieţii. Emanaţie a zeului Râ, el animă toate ființele. Ka proteja 
defunctul atât în timpul vieţii, cât şi după moarte. Spre deosebire de Ba, 
rezervat la început doar faraonului, Ka putea aparține oricui: zeilor, 
regilor sau oamenilor de rând. Până şi unele obiecte erau considerate ca 
având Ka (de exemplu unele temple). Faraonul şi zeii aveau mai mulți 
Ka, ajungând în anumite perioade până la 40. Hieroglifa lui 4kh este 
pasărea ibis, în Egipt existând credința că această pasăre reprezintă 
apariții ale morţilor. Cuvântul egiptean este apropiat de cel ce înseamnă 
lumină, fiind derivat de la o rădăcină cu semnificaţia de „a străluci”. 
Aparține cerului şi este o forță spirituală cu caracter supranatural. In 
Textele piramidelor se spune că Akh este natura unor zei ca Râ sau Osiris. 
Amândoi sunt Akh într-o anumită fază a ciclurilor existenţei lor. Noţiunea 
de Akh este, de asemenea, legată de ideea de renaştere. Khet era trupul 
perisabil, muritor, nepreschimbat încă în mumie. Sekhem este un termen 
ce poate fi tradus prin „putere” sau „capacitate”. Este pus în relație mai 
degrabă cu zeii decât cu oamenii. Sahu, la rândul său, reprezintă mumia, 
trupul ce nu se transformă, corpul luminos şi atemporal. La început a fost 
tradus prin „strămoş” sau „glorie”. Mai târziu va reprezenta „mumia”, iar 
în cele din urmă va fi tradus prin „corp spiritual”. Sahu trebuie să se 
unească cu Ba şi Ka. Astfel, în Cartea egipteană a morților se spune: 
„Faceți ca Sufletul meu la mine să poată veni,/ Oriunde s-ar găsi!.../ O, 
voi, Paznici ai Cerului, păziți-mi Sufletul;/ Dacă zăboveşte faceţi-l să-mi 
caute Trupul!.../ Oh! Apropiaţi-mi Sufletul de Corpul meu GloriosP2%5. 
Khaib (umbra) este imaginea tăcută a personalității umane: „Pe când voi, 
demoni, care îl ţineţi pe Osiris închis,/ Să fiți aruncaţi în tenebre şi în 
abis,/ Ca Umbra mea să nu fie capturată, prin voi!/ Ca Sufletul meu să nu 
fie încarcerat prin voi!/ Fie-mi deschisă calea pentru Sufletul şi Umbra 
mea!””®®, Ran (numele) era însăşi esența ființei umane, formula magică a 
naturii sale secrete, dezvăluită prin cuvântul scris. Moartea definitivă era 
echivalată cu uitarea şi cu ştergerea numelui de pe templu (de pildă în 
cazul faraonului Akhenaton). Toţi oamenii, dar şi zeii aveau un nume 
secret, ce nu putea fi distrus. Pronunţarea numelui însemna un act magic, 


*% Cartea egipteană a morţilor, cap. al LXXXIX-lea, p. 127. 
*% Jbidem, cap. al XCII-lea, p. 131. 

modelarea unei imagini spirituale, deoarece rostirea însemna creaţie. În 
teologia memphită, zeul Ptah a creat lumea gândind-o în inima sa şi apoi 
rostind cuvintele. Ab sau Jb (inima) este lăcaşul conştiinţei, rațiunii, 
spiritului, martor interior al gândurilor. Inima din punct de vedere fizic 
este Hati. Pe mumie, în dreptul inimii, era depusă o amuletă în formă de 
scarabeu. Aceasta simboliza forța devenirii. Totodată, scarabeul îi 
conferea puterea de a traversa zonele cele mai obscure ale lumii de 
dincolo şi capacitatea de a rezista în fața pericolelor. Defunctul îi cerea 
inimii sale să fie alături de el, unită cu ființa sa şi să depună mărturie în 
favoarea lui la cântărire: „Inima mea Jb o am de la cereasca mea mamă,/ 
Inima Hati îmi vine din viața pământeană, Să nu-mi aducă mărturii 
mincinoase şi vini/ Şi să mă respingă astfel judecătorii divini!/ Să fie 
mărturii adevărate/ Despre viața mea de pe pământ, după fapte..." 
Religia şi cultura egipteană au influenţat pe evrei, heleni, fenicieni 
şi romani etc., precum şi numeroase popoare învecinate. Farmecul lor 
rămâne veşnic. M. E. Matie scrie despre influenţa cultului zeului Osiris 
asupra creştinismului şi exemplifică prin: ritualul de Paşte, judecata de 
apoi, învățătura despre împărăţia subpământeană şi caznele la care sunt 


Fi PE ._. 208 
supuşi duşmanii lui Osiris” * etc. 


III. Religiile orientale 
A) Religiile Orientului Apropiat 


1. Religia canaaneenilor 

A) Din unghiul istoriei se constată că exista un amestec de populaţii 
în Siria antică, învrăjbite între ele, în majoritate semitice: canaaneeni, 
fenicieni, aramei, amoriţi şi filisteni etc. 

Canaaneenii trăiau în anul 3100 î. Hr. între Iordan şi Marea 
Mediterană. Construiseră trei importante oraşe-cetăţi: Lahish, Betshan şi 
Ierihon. Cunoşteau o civilizație înaintată, influențată de civilizațiile 
egipteană şi mesopotamiană şi cu influență, la rândul ei, asupra evreilor. 

B) Dintre izvoarele sacre se distinge Legenda lui Aqhat, care era 
fiul regelui Daniel, un rege canaanean legendar. 

C) Cosmogonia canaanecană cunoştea concepția creaţiei din haos, 
peste care bântuie un vânt puternic. Îmbrăţişându-se, vântul l-a născut pe 


07 Tbidem, cap. al XXX-lea, p. 66. 
2% M. E. Matie, Miturile Egiptului antic, Bucureşti, Editura Ştiinţifică, 
1958, p. 68. 

Mot, iar din el au apărut făpturile create. O altă cosmogonie avea la bază 
două principii: Dorinţa şi Întunericul, din unirea cărora au apărut Aerul şi 
Aura (răsuflarea). Aerul este inteligenţa pură, iar Aura e prima ființă. 

D) Ca doctrină religioasă, constatăm că poporul canaaneean avea o 
religie politeistă şi o religie a naturii, cu accent pe cultul fertilităţii. 
Zeitățile lor erau personificări ale fenomenelor naturale. Religia 
canaaneeană a fost considerată imorală şi decăzută datorită prostituţiei 
sacre, motiv pentru care este adeseori depreciată în textele biblice. 
Prostituţia sacră fusese prezentă şi în Babilon. 

E) Pantheonul zeilor era foarte bogat, dar ordinea zeilor era diferită 
în fiecare cetate. În frunte se afla zeul E7 (cel puternic sau primul), cu 
soţia sa Asherat- Yam, protectoarea mării. Baal (stăpânul) era zeul furtunii 
şi avea ca animal simbolic taurul. Dagon era un zeu agrar, adorat ulterior 
şi de fenicieni. 

F) Cultul se desfăşura în locuri sacre situate pe înălțimi. Mai târziu 
au fost ridicate temple luxoase. Existau şi preoți şi preotese. Zeii 
interveneau în viața oamenilor. Ei trebuiau îmbunaţi prin jertfe, cea mai 
apreciată fiind aceea a primului băiat născut, sacrificiu numit molk, 
practicat şi de evrei. Se aduceau ofrande constând în mâncare, băutură, 
tămâie, cereale şi legume, dar se făceau şi sacrificii animale şi omeneşti la 
punerea pietrei de temelie a unei construcţii. Practicile divinatorii, magia 
şi mantica, portul amuletelor erau foarte răspândite. Dintre sărbători cele 
mai însemnate erau cele agrare şi sărbătoarea Anului Nou. 

G) Ritul funerar dezvăluie faptul că la canaaneenii s-a întâlnit mai 
întâi incinerarea şi apoi înhumarea cadavrelor. Se practica poziţia chircită 
la îngropare, aceasta simbolizând stadiul de fœtus. Ulterior s-a întâlnit 
mumificarea. Existau necropole la Ghezer şi Ierihon. Cadavrul era 
considerat sacru. 

H) Sufletele morţilor rămâneau în contact cu trupul părăsit. Un rol 
aparte îl juca credința în viaţa de dincolo. 


2. Religia fenicienilor 

A) Istoria arată că fenicienii aveau o inegalabilă măiestrie în 
practicarea meşteşugurilor, negoţ şi navigaţie. Ei au creat scrierea 
alfabetică. Erau renumiţi în lumea antică pentru numeroasele lor călătorii 
pe mare şi colonizările ce le-au urmat. Cea mai înfloritoare colonie a 
fenicienilor era Cartagina, în secolul al IX-lea î. Hr., colonie a oraşului 

Tyr. Fenicienii au ridicat şi trei însemnate oraşe-cetăți: Byblos, Ugarit şi 
Tyr. Oraşele feniciene erau independente (de exemplu: Cartagina sau 
localități în Malta ori Sardinia). În ceea ce priveşte oraşele-cetăţi 
întemeiate, fenicienii preferau promontorii sau insule apropiate de țărm. 
Istoria fenicienilor, ca şi a canaaneenilor de pe coastele Mării Mediterane, 
începe în mileniul al III-lea î. Hr. 

B) Dintre izvoarele scrise ale fenicienilor se disting: Cosmogonia 
fenica a lui Philon din Byblos, poemele şi Tăblifele de la Ugarit, numite 
şi Textele de la Ras Shamra (Capul Mărarului), cuprinzând povestiri şi 
poeme mitologice, dintre care în special Legenda lui Keret şi Miturile lui 
Baal. Lor li se adaugă şi scrieri ale evreilor şi helenilor, precum şi 
inscripții din oraşele feniciene. 

C) Cosmogonia avea mai multe variante la fenicieni. Una dintre ele 
arăta că la început au existat Timpul, Dorinţa şi Muma tuturor lucrurilor. 
S-au născut apoi Aerul şi Aura. O altă cosmogonie se referă la existența 
Eterului şi Aerului, care l-au născut pe zeul Ulomos, ce a dat naştere 
Oului cosmic, care, spart în două, a creat cerul şi pământul. 

D) Ca doctrină religioasă în religia fenicienilor se distinge 
politeismul. 

E) Pantheonul zeilor era dominat de Baal. Acest zeu avea foarte 
numeroase apelative. Unul dintre ele era Baa/-Hammon, numit „stăpânul 
altarelor cu miresme”. El fusese asimilat cu Chronos de la vechii greci şi 
cu Saturn de la romani. Avea coarne de berbec. Era zeul cerului şi al 
fertilității. Lui i se sacrificau copii. Sacrificiile erau clasificate în funcție 
de scopul lor şi erau asemănătoare cu cele ale iudeilor (Jertfa de împăcare, 
jertfa de răscumpărare a unui păcat şi Jertfa de iertare etc.), după cum 
arată Constantin Daniel”. În altă ipostază, ca stăpân al pământului, el s-a 
luptat cu Yam, prinţul mării. A fost omorât de acesta, dar răzbunat de 
soţia sa Anat, sora lui Baal. Aceeaşi poveste fusese reluată cu Baal omorât 
de Mot şi răzbunat de Anat, care l-a ucis pe Mot. Melkart, „regele 
cetăţii”, zeu principal în Tyr, era identificat cu Hermes de la vechii greci. 
Asherat apărea ca şi la canaaneeni şi era zeița fecundității şi a războiului. 
Sepesh era zeiţa soarelui, identificată cu Shamash de la asiro-babilonieni. 
Alţi zei erau Reshef (cel luminos), cunoscut şi în mitologia egipteană, zeu 


20 Constantin Daniel, Civilizaţia feniciană, Bucureşti, Editura Sport- 
Turism, 1979, p. 89. 

al fulgerului şi al focului, asimilat de heleni lui Apollo şi Eshmun, având 
un templu la Tyr, zeu al vindecării, asimilat lui Asclepios de la heleni. 
Noron era un zeu vindecător şi apărător, adorat în Ugarit. Yarih era zeul 
lunii, în timp ce Yamm era zeul mării tot la Ugarit. Zeul morţii era Mot, 
prezent şi el la canaaneeni. Adonis (adon însemnând „domn”), se afirma 
ca un zeu foarte popular la fenicieni, fiind preluat şi de vechii greci. 
Exista şi o triadă Baal-Anat-Adonis. Zeița Tanit era a cerului şi avea drept 
simboluri: rodia, urechea şi porumbelul. Ea forma un cuplu cu zeul Baal. 
Foarte interesant era faptul că în locul numelui zeilor se preferau porecle 
sau alte apelative, căci cunoaşterea numelui dădea puteri miraculoase 
omului respectiv. De asemenea, se remarcă migraţia atributelor la zeii 
fenicieni, ca şi în hinduismul vedic. Fenicienii adorau şi râuri, arbori sau 
munți ca sacri. 

F) Cultul se desfăşura în templele pe care le-au construit fenicienii 
sub influența egiptenilor. Ele erau ridicate pe înălţimi. Regele era şi 
marele preot. Se aduceau ofrande zeilor. Acestea constau în fructe, 
prăjituri şi carne de animale şi păsări. Jertfa primilor născuţi era la mare 
cinste la fenicieni, ca şi la canaaneeni şi evrei. Ei aveau obiceiul să-şi 
jertfească preoții, căci ei erau mai aproape de zei şi sacrificiul lor dădea o 
mai mare certitudine. Funcţia cea mai însemnată a preoţilor la fenicieni 
era păzirea cu stricteţe a tabuurilor şi a specificului ritualurilor. Raderea 
părului era considerată un semn de puritate rituală, la fel ca şi veşmântul 
de in şi picioarele fără încălțări. Magia şi mantica erau şi ele reprezentate 
la fenicieni. Ca şi babilonienii şi canaaneenii, fenicienii cunoşteau 
prostituția sacră, ritualul întreținerii unei relații sexuale cu un străin era 
răspândit. Herodot scrie că: „orice femeie autohtonă este obligată să se 
aşeze măcar o dată în viaţă în templul zeiței Venus şi să se dea unui 
străin!" Exista şi prostituție masculină, banii câştigaţi fiind numiţi 
„banii câinelui”. Ei erau daţi templului canaaneean. 

Dacă în cazul canaaneenilor defăimarea a venit din partea evreilor 
(vizând în principal prostituția sacră), la fenicieni a izvorât din ostilitatea 
purtată faţă de ei de către heleni şi romani (accentul punându-se pe 
condamnarea sacrificiilor de copii). 


210 Herodot, Istorii, 1, 199. 

3. Religia arameilor 

A) În istorie se subliniază că între Canaan şi Mesopotamia se afla 
ținutul arameilor numit Aram sau Siria. Arameii, atestaţi de la începutul 
mileniului al II-lea î. Hr., erau un popor semitic. Ei nu aveau un stat 
unitar, ci mai multe state mai mici. Limba aramaică era folosită în 
antichitate ca limbă diplomatică. Cele trei mari oraşe-cetăți ale arameilor 
erau: Damasc, Palmyra şi Hamat. Arnold J. Toynbee aşează civilizația 
arameilor între civilizațiile fundamentale ale omenirii, alături de cea 
greacă veche, arabă, indiană şi chineză?!!. 

B) Jzvoarele sunt reprezentate de manuscrisele de la Marea Moartă, 
inscripțiile arameilor, textele sacre ale evreilor, textele cuneiforme 
asiriene şi unele papirusuri egiptene. 

C) Ca doctrină religioasă la aramei s-a impus politeismul. 

D) Pantheonul zeilor îl avea în frunte pe zeul Sin, al lunii. Hadad 
era zeul furtunii, cunoscut şi ca zeu soare. Afargatis, soţia lui Hadad, era 
zeița fertilităţii. În reprezentări ea stătea pe un tron păzit de doi lei. 
Denumirea romană a acestei zeițe era Dea Syra. Ea era adorată în templul 
de la Hierapolis. Baal era prezent, ca şi la canaaneeni şi fenicieni şi chiar 
Yahvé de la evrei, numit Yaho. Nabu era un zeu akkadian asimilat lui 
Thot la egipteni şi lui Hermes la greci. Arameii adorau zei ai popoarelor 
cu care intrau în contact: evrei, canaaneeni, asiro-babilonieni sau hittiţi. 

E) Cultul se caracteriza în special prin portul unor idoli. Spre 
deosebire de canaaneeni, arameii nu cunoşteau jertfele umane şi mai ales 
nu cele de copii. 

F) Ritul funerar era reprezentat de îngropare. Se dădea o mare 
importanță mormântului, unde se credea că răposatul continuă să 
vieţuiască până la călătoria sa în împărăţia morților. 

G) Exista credința în viața de după moarte a sufletului omenesc. 

Mulţi dintre aramei au trecut la iudaism, mandeism, maniheism sau 
creştinism şi ulterior islam. 


B) Religiile Orientului Mijlociu 


1. Religiile mesopotamienilor 


211 Arnold J. Toynbee, A Study of History, vol. 1, Oxford, Oxford 
University Press, 1956, p. 72-84. 

A) Istoria Mesopotamiei a fost zbuciumată. Mesopotamia era 
numită „țara dintre râuri” (Tigru şi Eufrat). Existau două popoare: 
sumerienii, nesemiţi, în sud şi akkadienii, semiţi, în nord. Mai vechi decât 
ei erau protosumerienii. În ceea ce-i priveşte pe sumerieni, Constantin 
Daniel identifică similitudini interesante între civilizaţia lor şi cea de pe 
Valea Indusului, fiind o moştenire a acesteia”!7. Subiectul a stat în centrul 
preocupărilor lui Jean-Marie Casal”. Istoria regilor din Babilonia începe 
cu imperiul din Akkad, la 2350 î. Hr. şi merge până la stăpânirea 
kassiţilor. Foarte importantă, însă, este dinastia lui Hammurabi. Acesta 
pune bazele primului imperiu babilonean (1728 - 1.686 î. Hr.). Al doilea 
imperiu babilonean era condus de Nabucodonosor al II-lea (605 - 62 î. Hr.). 
În anul 330, Babilonul a fost cucerit de Alexandru cel Mare. 
Asiro-babilonienii sunt şi ei semiţi. Apoi urmează invazia hittiților şi a 
kasiţilor până în 1150 î. Hr. Regii din Asiria au mai multe regate. Istoria 
lor începe de la 2500 î. Hr., de la înființarea oraşului Assur şi până la 
stăpânirea arameilor. Asirienii aveau două cetăţi celebre: Assur şi Ninive. 
Popor războinic, asirienii pun stăpânire pe Babilon. Asirienii erau temuți 
pentru cruzimea lor. De pildă, reprezentări înfăţişează prizonieri torturați, 
dar şi căpetenii din Elam jupuite de vii de regele Asiriei. Cel mai 
important conducător asirian era Assurbanipal (668 - 626 î. Hr.), care 
avea palatul său la Kalab. Războinic, vânător, Assurbanipal era şi iubitor 
de cultură, o dovadă fiind biblioteca sa de la Ninive, cuprinzând 20.000 
de tăblițe de lut cuprinzând texte religioase sau ştiinţifice. 

B) Izvoarele se împart în mai multe clase: a) texte istorice; b) texte 
mitologice; c) texte cultice; d) texte sapienţiale şi e) texte juridice”!*. 
Acestei diviziuni i se adaugă şi textele oraculare. 

1) Marele poem epic al creaţiei. Numele poemului este Enuma 
elish, potrivit primelor cuvinte din text. Poemul era recitat de preoți. La 
început se aflau haosul, Apsu, ca ocean al apelor dulci şi Tiamat, ca 
marea sărată. Marduk o învinge pe Tiamat şi creează lumea. Este o 


212 Constantin Daniel, Civilizaţia sumeriană, Bucureşti, Editura Sport- 
Turism, 1983, p. 15 şi p. 37. 

215 Jean-Marie Casal, Civilizaţia Indusului şi enigmele ei, tradusă din 
franceză de Constantin Daniel, Bucureşti, Editura Enciclopedică, 1978. 

214 Constantin Daniel, Civilizaţia asiro-babiloneană, Bucureşti, Editura 
Sport-Turism, 1981, p. 347. 

cosmogonie sumbră şi o antropogonie pesimistă, aşa cum apreciază 
Mircea Eliade”!5. Tema este binecunoscută: imaginea primordială a unei 
totalități acvatice, din care se desprinde o primă pereche: Apsu şi Tiamat. 
Ca multe alte zeități, Tiamat este perceput atât ca femeie, cât şi bisexuat. 
După unele surse, Apsu este masa de apă dulce pe care pluteşte pământul, 
iar Tiamat reprezintă apa sărată, marea. Din amestecul apelor dulci cu 
apele sărate s-au născut mai multe perechi divine. Lakhmu şi Lakhamu 
reprezintă a doua pereche divină sacrificată pentru a se naşte omul. Cea 
de-a treia pereche este a zeilor Anshar şi Kishar care în sumeriană 
înseamnă „totalitatea elementelor superioare” şi „totalitatea elementelor 
inferioare”. Prin cuplarea celor două totalități complementare se naşte 
zeul cerului Anu. Acesta îl va naşte pe Ea sau Nudimmud în akkadiană. 
Apsu este înlăturat ca zeu de către Anu şi Ea, prin uciderea lui. Enuma 
elish era recitată în temple cu ocazia Anului Nou, cu scopul de a se reitera 
cosmogonia. 

2) Epopeea lui Ghilgamesh. Opera cuprinde 3000 de versuri 
organizate în 12 cânturi şi povesteşte faptele de vitejie ale lui 
Ghilgamesh, rege în prima jumătate a mileniului al III-lea î. Hr. şi 
salvator al oraşului Uruk. El o respinge pe zeiţa Ishtar, care se 
îndrăgostise de el. Ea îl blestemă şi se răzbună omorându-l pe Enkidu, cel 
mai bun prieten al lui Ghilgamesh. Acesta ajunge în Insula fericiților. 
Călătoria iniţiatică a lui Ghilgamesh reprezintă cea mai importantă parte a 
cărții. Eroul îi cere nemurirea lui Ut-Napishtim, care-i spune că împotriva 
morţii orice luptă e zadarnică. Ut-Napishtim, regele de dinainte de potop, 
este singurul om devenit nemuritor împreună cu soţia sa. Pentru meritele 
din timpul potopului el a primit această favoare de la zei. Din adâncul 
mării, Ghilgamesh aduce planta care dă viață veşnică, dar nu vrea s-o 
mănânce el, ci cu un gest altruist, o dăruieşte locuitorilor oraşului Uruk. 
Un şarpe îi fură planta miraculoasă, însă, şi o mânăncă întinerind pe loc. 
Astfel, Ghilgamesh pierde viaţa veşnică. În Împărăţia morților 
Ghilgamesh va sta de vorbă cu Enkidu. Prietenia dintre Ghilgamesh şi 
Enkidu se regăseşte în iada lui Homer în prietenia dintre Ahile şi 
Patrocle. Epopeea lui Ghilgamesh este o ilustrare dramatică a condiţiei 


”15 Mircea Eliade, Histoire des croyances et des idées religieuses, vol. 
I, p. 84. 

umane definite prin caracterul inevitabil al morţii. Se exprimă 
imposibilitatea, chiar şi pentru un erou, de a obţine nemurirea. 

3) Codul lui Hammurabi. Era închinat zeului Shamash sau chiar 
considerat ca preluat de la el. Această lucrare juridică reprezintă legile 
civile ale babilonienilor, „legile dreptății pe care Hammurabi, regele 
înfăptuitor, le-a aşezat şi prin care el a făcut ca ţara să apuce pe calea cea 
bună şi spre o guvernare fericită””"€. Nerespectarea fidelității era 
pedepsită cu moartea. Soţia era supusă soțului. Lipsa de respect a copiilor 
față de părinți era aspru pedepsită. Cel ce nu preda sclavul fugar era 
osândit la moarte. În altă parte se scrie despre salariile zilnice în diverse 
meserii, iar altundeva despre plata chiriilor. 

4) Scrisorile de la Tell-el-Amarna. Acestea sunt documente istorice 
despre relaţiile dintre egipteni şi popoarele Mesopotamiei. 

5) Coborârea zeiței Ishtar în infern. Zeița coboară în infern pentru 
a-i reda viaţa iubitului ei Tammuz, dar Ereshkigal, zeiţa infernului, o 
loveşte cu 70 de boli. Mircea Eliade comentează această operă prin 
prisma eşecului zeiţei iubirii de a aboli moartea. El povesteşte şi 
interpretează mitul”. 

6) Mitul lui Adapa. Eroul, numit „fiul omului”, considerat Primul 
Om, a trăit în oraşul Eridu, unde se găsea şi un templu închinat zeului Ea. 
Adapa refuză nemurirea simbolizată de apa vieții oferită de zei. 

7) Mitul lui Etana. Acesta urcă la cer pe un vultur pentru a obține 
nemurirea de la Ishtar, dar cade şi moare. 

8) Invocare către zeul Marduk şi soția lui, Sarpanitum. Este un imn 
de laudă închinată zeului glorificat al Babylonului. 

9) Imn către Inanna. Este închinat zeiţei Ishtar venerată în cele 
două ipostaze majore ale sale: ca zeiță a plăcerii şi ca zeiţă a furiei. 

10) Lamentaţie despre sfârşitul oraşului Ur. Un atac militar străin 
nimiceşte un centru înfloritor de cultură cum a fost Ur în antichitate. Pe 
parcursul a 450 de versuri ce s-au păstrat, scrise în babiloniana veche, 
autorul deplânge soarta oraşului său. 

11) Dialogul despre mizeria umană. Este un text sapienţial care 
transmite suferințele unui babilonian lovit de soartă. 


21 Codul lui Hammurabi, Epilog, 1-10, în Athanase Negoiţă, Gândirea 
asiro-babiloniană în texte, Bucureşti, Editura Ştiinţifică, 1975, p. 353. 

217 Mircea Eliade, op. cit., vol. I, p. 79. 

C) Cosmogonia este ilustrată de poemul Enuma elish. Conform 
mitologiei sumeriene, zeița Mah l-a creat pe om din lut. La asiro- 
bablonieni există credința că zeii creatori au zidit cerul şi pământul. 
Universul este creaţia zeilor, cei dintâi fiind zeii primordiali şi cosmici. Ei 
vor da naştere zeilor creatori, iar aceştia - tuturor făpturilor vii ale lumii. 
Soarta oamenilor este apărată de zeii ce dăruiesc viaţa veşnică prin: 
a) iarba nemuririi; b) apa vieţii lungi şi c) saliva de viaţă fără de moarte”. 

D) Din punctul de vedere al doctrinelor religioase, se constată 
trăsături astrale şi cosmice, politeism, credinţe htoniene şi vegetale, 
precum şi credinţe în demoni, iar, în special la protosumerieni, animismul 
şi antropomorfismul. Ovidiu Drimba susţine că nu există urme de 
animism, totemism, fetişism sau zoolatrie în religia mesopotamienilor, 
fără să-i ia în considerare, aşa cum se vede, pe protosumerieni, şi 
apreciază religia mesopotamienilor drept „mai evoluată decât cea 
egipteană” sub acest raport’. Religia ţine de cultură şi nu de civilizaţie, 
unde se pot face astfel de clasamente şi se poate judeca din prisma 
evoluției şi progresului. Ovidiu Drimba caracterizează, de asemenea, 
religia mesopotamienilor ca în primul rând naturistă, deoarece zeul 
vegetației, al furtunii şi al ploii era venerat în fiecare din cetăţi şi o mare 
însemnătate îi era acordată zeiţei fecundității şi fertilităţii, protectoare a 
familiei”. Fiecare oraş avea un zeu principal, care era fondatorul şi 
protectorul său, regele fiind mesagerul acestui zeu şi, deopotrivă, marele 
preot. La mesopotamieni zeii sunt nemuritori, în vreme ce oamenii, spre 
deosebire de religia egipteană, sunt muritori, cu excepţia lui Ut-Napishtim 
şi a soţiei sale. În Sumer, divinul era definit ca forţă sau ca transcendență 
spaţială. Zeilor le corespundea câte un astru. Ei sunt numiţi responsabili ai 
ordinii cosmice, care se întâmplă uneori să fie tulburată. O idee 
fundamentală în teologia sumero-babiloneană este exprimată de Mircea 
Eliade: corespondenţa dintre macrocosmos şi microcosmos”!. loan Petru 
Culianu precizează că în cultura mesopotamiană concepţia fundamentală 


215 Constantin Daniel, op. cit., p. 253. 
21 Ovidiu Drimba, op. cit., vol. I, p. 87. 
*% Ovidiu Drimba, op. cit., vol. I, p. 86. 
1 Mircea Eliade, Cosmologie şi alchimie babiloneană, Bucureşti, 
Editura Vremea, 1937, p. 21. 

este omologia cer-pământ-om, exprimată prin simboluri”. Suveranii 
mesopotamieni îşi celebrau sacralitatea prin ritualuri şi ceremonii, cele 
mai cunoscute fiind zagmuk la sumerieni şi akitu la akkadieni. Aceşti regi 
nu deveneau zei, spre deosebire de Egiptul antic unde faraonul era un zeu 
viu, ci-l întruchipau pe zeu pe pământ, fiind socotiți ca mijlocitori între 
oameni şi lumea divină. La mesopotamieni exista şi credinţa în demoni. 
În fața acestora, omul era neputincios. El a ajuns în robia demonilor prin 
păcat. Astfel, păcătuind, omul era părăsit de zeu. 

E) Pantheonul zeilor mesopotamieni se compune din zei principali 
şi zei secundari, împărţiţi pe funcţii. În frunte se găseşte o triadă cosmică: 
Anu, Enlil şi Ea. De la credinţa în cultul strămoşilor se trece la aceea într- 
un zeu al casei, protector al vetrei, iar apoi într-un zeu agrar, protector al 
comunităţii şi în cele din urmă într-un zeu al cetăţii. La sumerieni cei trei 
zei principali erau: Mirsu (zeul irigaţiei), Mush (şarpele) şi Sumuguan 
(zeul animalelor). Pantheonul era bine organizat şi se constituia chiar 
într-un sistem teologic. Odată cu unificarea Sumerului şi Akkadului, 
preoții s-au străduit să creeze un sistem teologic. Religia astrală 
babiloniană îşi avea originea în religia sumeriană. Anu (An în sumeriană), 
socotit cel mai vechi dintre toţi zeii, era cerul şi tatăl zeilor, domnind 
împreună cu soția sa, Antu, născută din el. Mai avea o soție numită 
Ninzalli şi o concubină Ninursalla, iar zeiţa Ishtar îi devine ulterior soție. 
Enlil era pământul, dar şi vântul şi furtuna. Îşi avea sălașul în muntele cel 
mare ce făcea legătura între cer şi pământ. El a creat pe balaurul Labbu 
pentru a-i pedepsi pe oameni. Soţia lui era Ninlil. Zeița Mah era mama 
oamenilor şi a zeilor. Zeul Ea se mai numea Enki. Era zeul apelor. Era 
favorabil oamenilor spre deosebire de Anu şi Enlil. El a salvat lumea de 
distrugere prin potop. Era şi zeul învățăturii, înțelepciunii şi ştiinţelor. 
Zeul Enki era şi stăpânul lumii inferioare. Avea, totodată, şi atribute 
magice, fiind cunoscător al vrăjitoriei, artei descântecelor şi prezicător al 
viitorului. A doua triadă era formată de Sin (zeul masculin al lunii), 
Shamash (zeul soare, lumina, zeul zilei şi al dreptății) şi Zshtar (fiica lui 
Sin, zeiţa dragostei, a fecundității şi a plăcerii). Ea devine zeița războiului 
la asirieni. Ca stăpână a luptei, era reprezentată uneori şi cu barbă. Ea era 
numită şi Innana în sumeriană. Îi era atribuit astrul Venus, în vreme ce lui 


2 Toan Petru Culianu, Mircea Eliade, traducere de Florin Chiriţescu şi 
Dan Petrescu, Bucureşti, Editura Nemira, 1995, p. 48. 

Marduk - Jupiter. Animalul ei era leul. Templele ei aveau femei ca 
preotese, iar acestea erau numite ishtaritu. Iubitul zeiței era Tammuz sau 
Dumuzi în sumeriană, zeul naturii, al vegetației, identificat cu Adonis de 
la fenicieni. Adad era zeul furtunii. El aducea ploaia. Era considerat şi 
stăpânul oracolelor. Zeul Urash era al agriculturii, pe când zeul Zamama - 
al războiului, la sumerieni zeul războiului fiind Ninurta. Gula era o zeiță 
vindecătoare a bolilor. Ea s-a identificat apoi cu zeița Bau şi a reprezentat 
aurora. În infernul numit Arallu domneau Nergal, fiul zeului Enlil, 
identificat iniţial cu Shamash (zeul morţilor), şi soţia sa Ereshkigal. 
Marduk, fiul lui Ea, apărea ca zeul Babilonului. Era un zeu solar, socotit 
ziditorul lumii. Stăpânul zeilor şi al regilor, el a ajuns zeul suprem la 
mesopotamieni. Puterea lui cea mai mare consta în ajutorul pe care-l 
dădea oamenilor sărmani sau bolnavi. Ca şi Hermes la vechii greci sau 
Thot la egipteni, Marduk era scribul zeilor. La asirieni domnea 
binevoitorul zeu Assur, asimilat lui Anshur, tatăl lui Anu. Avea şi 
caracterele zeului soare şi ale zeului pământ deopotrivă. A fost substituit 
cu zeul Marduk. Tigrul şi Eufratul, ca şi Nilul la egipteni, erau zei. Aceste 
popoare se rugau şi unui zeu al casei, căruia îi era închinat adesea cultul. 

F) Cultul se făcea în temple, care erau construite cu mai multe etaje şi 
cu zigurate (turnuri foarte înalte), pe care le descrie în amănunt Herodot”. 
Foarte însemnat era faptul că templul nu reprezenta doar un lăcaş religios, 
ci şi un centru administrativ şi economic. Ele aveau o importantă forță 
economică. Se făcea şi comerţ în temple. Dar, ele erau şi centre de cultură. 
De asemenea, în temple unii sclavi îşi puteau răscumpăra libertatea. 
Menirea cultului era mijlocirea contactului dintre om şi divinitate. 

Templele babiloniene erau cele mai impresionante. Statuia zeului 
avea un rol esenţial în cult. La sumerieni preoții se înfățişau complet goi în 
fața altarului. Astfel, zeul îl putea privi în toată goliciunea lor, lipsiţi de 
întinare. Ulterior s-a trecut la veşmintele albe de in. Preoţii erau împărțiți pe 
funcţii (rugăciunea, jertfele, muzica, curățirea, ghicirea, tălmăcirea şi 
bocitul). Ei aveau o mare importanță în civilizația asiro-babiloneană. 
Deosebirea dintre preoţi şi oamenii de rând se făcea prin veşmânt. Existau 
şi preotese, surori ale zeului. Ele aveau dreptul să se căsătorească, dar să nu 
aibă copii. Constantin Daniel arată că influenţa preoțimii era în strânsă 


*% Herodot, Istorii, |, 181. 

legătură cu puterea statului, în sensul că dacă statul era puternic, preoțimea 
era dezavantajată, iar în vremuri de restrişte ea îşi impunea puterea”. 

Sacrificiile omeneşti se făceau nu în cadrul cultului vreunui zeu, ci 
în rituri funerare. Mesopotamienii se distingeau prin pioşenie, ca slavii 
ulterior. Exista credința la mesopotamieni că zeii i-au creat pe oameni ca 
aceştia să lucreze pentru ei şi, astfel, zeii să fie liniştiţi, să trăiască în pace. 
Mijlocul prin care oamenii intrau în legătură cu zeii era cel mai adesea 
rugăciunea. Ea presupunea şi ofrande. Împreunarea mâinilor, închinarea, 
sărutarea veşmintelor sau a picioarelor reprezentării zeului erau 
componente ale rugăciunii. Se aduceau, de asemenea, jertfe de animale, 
iar oamenii primii născuţi erau preferați din pricina inocenţei lor. La 
moartea regelui se sacrificau regina, la fel ca şi slujitorii apropiați, aşa 
cum arată C. Leonard Wooley”. 

În cultul religios limba folosită era sumeriana, care s-a impus ca 
limbă liturgică. Magia, inclusiv cea neagră, şi mantica, în forma ei 
haruspicina, în special redată prin cercetarea ficatului victimei de către 
preoţii baru şi explicarea viselor erau răspândite. Sumerienii credeau în 
realitatea propriu-zisă a viselor. Ca şi la etrusci, animalele de casă erau 
considerate aducătoare de noroc şi, de asemenea, asiro-babilonieni 
interpretau zborul păsărilor. Foarte interesant şi inedit era faptul că 
divinaţia sau mantica se făcea şi din imaginea feţei unui individ. Naşterile 
monstruoase, precum şi diferite evenimente din viaţa omului aveau şi ele, 
desigur, o mare importanță în prezicerea viitorului. Asiro-babilonienii, ca 
şi romanii, practicau ordaliile în scopul divinaţiei. Dintre acestea, cea mai 
răspândită era aruncarea în apă pentru a se vedea dacă se îneacă sau nu, 
înecarea fiind interpretată ca vină. Apa şi focul erau folosite deopotrivă în 
riturile de purificare. Descântecele erau fie verbale, fie prin gesturi şi se 
făceau noaptea la lumina torțelor. 

Astrologia, prezentă încă din poemul Enuma elish, avea un rol 
primordial. Originea astronomiei se află, de fapt, în astrologia asiro- 
babiloneană. Preoții akkadieni urmăreau din zigurate mişcările planetelor, 
care erau apoi interpretate. Cea mai importantă în acest sens era luna, zeul 
Sin. Aveau un calendar bazat nu pe soare ca la egipteni, ci pe lună. 


2 Constantin Daniel, Civilizaţia asiro-babiloneană, p. 154. 

%5 C. Leonard Wooley, The Sumerians, Oxford, Clarendon Press, 
1929, p. 47. 

Sărbătorile puteau fi: a) ordinare (lunare, ţinute primăvara) şi 
b) extraordinare (prilejuite de victorii). Ele erau legate de anotimpuri sau 
erau ocazionate de inaugurările unor temple. 

G) Ritul funerar avea la bază înhumarea. Se remarcă frica de 
moarte. Două simboluri marchează religia mesopotamienilor: a) Pomul 
vieţii şi b) Insula fericiților, unde se află Ut-Napishtim. Mormintele erau 
simple, fără podoabe, spre deosebire de practica religioasă de la egipteni. 
Mesopotamienii cereau zeilor o viață lungă. Nu se bazau pe credinţa în 
nemurire, ca egiptenii. Viaţa îndelungată era privită ca un dar al zeilor 
pentru o viață virtuoasă. 

H) Exista credinţa că sufletul supravieţuieşte trupului şi coboară sub 
pământ. Exista, de asemenea, credinţa în cântărirea sufletului în balanță 
după moarte, ca şi la egipteni. 


2. Religiile iranienilor 

a. Mazdeismul şi zoroastrismul 

A) În istorie, Iranul a fost numit Persia până în 1933. Iranienii erau 
un popor de origine ariană. Erau oameni puternici, cu voință tare, nomazi, 
viteji şi muncitori. În vechiul Iran existau mai multe popoare indo- 
europene, între care: perșii, elamiţii, sciții, mezii şi urartienii. Imperiul 
persan a dispărut o dată cu înfrângerea lui de către armata lui Alexandru 
cel Mare, în anul 331 d.Hr. 

Zoroastrismul se întâlnea în Iran, dar şi în Afghanistan, Turkestan, 
Uzbekistan, Tadjikistan şi în India (ph Ars/). Zoroastrismul a fost lovit de 
cucerirea de către musulmani în 652 d. Hr. şi aproape înfrânt. În Iranul 
islamizat, zoroastrienii sunt numiţi ghebri sau „necredincioşi”, deşi ei îşi 
spun behdin sau „cei de religie bună”. Unii au fugit în India (la Mumbal 
şi GujarAt), dar şi în Pakistan. Există zoroastrieni reformişti şi 
zoroastrieni conservatori, diferența fiind cu privire la rugăciuni şi 
ceremonii pentru morți. Zoroastrismul se opune ascetismului şi 
monahismului. El se pro-nunță pentru răsplata potrivit faptelor, pentru 
muncă şi-i apără pe săraci. 

Religia în Persia era văzută ca opoziţie faţă de minciună şi faţă de 
lipsa de viaţă echilibrată. Se remarca intransigența față de rău. Religia era 
asemănată cu un copac, ramurile fiind poruncile şi interdicțiile, trunchiul 
fiind calea de mijloc, iar rădăcinile - modurile de guvernare. Mazdeismul 
este o religie etică, formată din: a) gândurile bune (humañ), b) cuvintele 

bune (hukht) şi c) faptele bune (huvarsh®). Purificarea se face prin spălare 
şi prin mărturisirea păcatelor. A vorbi cu gura plină şi a merge desculț, de 
pildă, sunt considerate păcate. 

B) Între izvoare, trebuie menţionată în primul rând cartea sacră 
Avesta (Ştiinţa) - o culegere de texte religioase cu un conţinut variat. A 
fost scrisă pe 12000 de piei de bou, distruse în mare parte de Alexandru 
cel Mare şi reconstituită din memorie. Se împarte în Gathas - imnuri, 
Yasna - ceremonialul liturgic, Yashta - imnuri închinate diferitelor zeități 
şi Videvdat - purificarea rituală. Zend-Avesta, adică Avesta plus 
comentariu, era împărțită în patru părți: primele trei formează Marea 
Avesta sau textele liturgice şi a patra este Mica Avesta sau formulele de 
rugăciuni şi calendarul. Alte scrieri vechi persane sunt: Istoria creației, 
care zugrăveşte conflictul dintre Ahura Mazda şi Ahriman, Spiritul de 
înțelepciune, ce conţine răspunsurile date de Spirit la 62 de întrebări ale 
unui înțelept despre religie, Faptele religiei, lucrare cuprinzând doctrina, 
ritualul şi tradiţia şi Arda-Viraf-Namak, care este Divina Commedie 
pentru perşi. Celebră este capodopera lui Firdousi intitualtă Shah-Name 
(Cartea regilor). 

C) Cosmogonia în mazdeism are o culoare aparte. O concepție 
interesantă prezentă în cartea sacră Avesta se referă la organizarea 
materiei cosmice prin trecerea luminii în energie. Zervan este considerat 
părintele lui Orhmazd şi Ahriman. Totul este numit fie Spaţiu, fie Timp. 
Din întreg s-au născut Orhmazd şi Ahriman, Lumina şi Întunericul. Este 
probabil ca Zervan să fi fost un zeu celest, izvorul Timpului, stăpân al 
soartei tuturor lucrurilor. O altă cosmogonie foarte răspândită arată că 
universul a fost creat în urma conflictului dintre bine şi rău, ilustrat de 
principiile personificate în zeii Ahura Mazda (Ormuzd) şi Angra Mainyu 
(Ahriman). În timpul leşinului lui Ahriman, Ohrmazd (Ormuzd) creează 
lumea spiritelor şi a materiei. Când se trezeşte, Ahriman porneşte din nou 
lupta, dar nu împotriva lui Ohrmazd, ci a creaţiei lui. El străpunge cerul, 
poluează apele, invadează pămânul cu insecte, otrăveşte plantele şi 
împrăştie boli. Numele primului om era Gayomart şi acesta era semidivin. 
El s-a împreunat cu Desfrânata primordială şi a apărut prima pereche 
Mashye şi Mashyane, care-l vor proclama pe Ahriman creator, îşi vor 
mânca copiii şi animalele. Drept consecinţă a actelor lor, ei sunt pedepsiți 
cu sterilitatea, dar nasc mai mulți copii care se căsătoresc şi specia umană 
se perpetuează. 

D) Doctrinele religioase cele mai răspândite în mazdeism erau 
politeismul şi dualismul, care era dominant. 

E) Pantheonul zeilor avea ca stăpân suprem pe Ahura Mazda, 
stăpânul înțelept, zeul cerului din timpul zilei, creatorul şi pe Mithra, zeul 
nocturn, ce fusese soarele şi căruia i se sacrifica taurul. Alte zeități erau: 
Sroasha (disciplina), Vayu (vântul), întâlnit şi la arieni şi în hinduismul 
vedic, Anahita (fecunditatea), care era frumoasă şi puternică, Mah (luna) 
şi Zervan (timpul şi destinul). Cu toate acestea nu politeismul, ci tendința 
dualistă era pregnantă. Aceasta avea la bază Binele reprezentat de 
Ormuzd şi Răul simbolizat de Ahriman. Împărăţia Binelui era stăpânită 
de Ahura Mazda (Ohrmazd în greacă veche) şi cea a Răului de Angra- 
Mainyu (Ahriman în greacă veche). 

Ahura-Mazda (Ormuzd) stătea aşezat pe discul solar. El era 
considerat creatorul cerului şi al pământului şi autorul ordinii din lume. 
Înţelept, conform cu numele său (mazda), sfânt şi drept, el locuia în cer. 
Ahura Mazda era echivalat cu zeul VaruNa de la arieni. Ohrmazd era 
identificat cu timpul veşnic, dar în spaţiu era limitat. 

Dumnezeu, Binele este veşnic, în vreme ce Răul va avea sfârşit, dar 
e fără început. Astfel, Ahriman este limitat în spaţiu şi în timp. Împărăţia 
Răului este şi ea ierarhizată. Se află în fundul prăpastiei, în întuneric. 
Lupta dintre cele două împărăţii s-a petrecut la începutul lumii şi s-a 
încheiat cu triumful binelui. Dar lupta dintre cele două puteri se dă şi 
astăzi în lume. Omul trebuie să fie de partea lui Ahura Mazda prin cult şi 
precepte morale. Cel mai important precept este ferirea de necurăţenie. 
Există, totodată, ca o lege morală puternică, datoria de a-i pedepsi pe cei 
răi, devenită războiul sfânt. 

F) Zoroastru (Zarathustra în persană) a trăit în secolul 
al VI-lea î. Hr. (599 - 522). El venea dintr-o familie de crescători de vite. 
Conform tradiţiei, era un zaotar, adică un preot sacrificator şi cântăreț. El 
aduce spiritualizarea religiei populare. Se ridică pentru apărarea săracilor, 
împotriva jertfelor de animale şi pentru transpunerea religiei pe un plan 
umanitar şi social. Se ridică împotriva cultului daevas (zeilor şi 
demonilor) şi chiar al lui Mithra şi Anahita. El este întemeietorul religiei 
persane în 628 î. Hr. Fire blândă, Zoroastru părăseşte familia la 20 de ani 
în căutarea răspunsurilor şi se retrage în munți la şapte ani. La 30 de ani 
primeşte revelaţia, adică i se arată Gândul cel Bun, care-l duce în faţa lui 
Ahura Mazda. Acesta l-a chemat să-i fie profet şi l-a instruit. Profetul 

Zoroastru va predica noua religie timp de 10 ani, întâmpinând multe 
dificultăţi, ca şi în ceea ce priveşte luarea de adepți, situaţie ce o va avea 
şi Muhammad în islam. Până la urmă a reuşit să-l convertească chiar pe 
rege. A fost închis. A fost înjunghiat în faţa altarului în 551 î. Hr. 
Zarathustra a pus un mare accent pe morală şi a fost un reformator al 
mazdeismului, tot astfel cum Buddha reforma hinduismul. Raportul 
dintre bine şi rău a trecut din planul mitologic, în cel uman, social sau 
individual. Omul trebuia să dea dovadă de fapte bune, vorbe bune şi 
gânduri bune. Calitățile principale erau socotite următoarele: cinstea, 
dreptatea şi pietatea. Ca şi în creştinismul ortodox, practicarea acestor 
vituţi şi nu formalismul ritualurilor sau ceremoniilor reprezenta adevărata 
esenţă a religiei. 

G) Cultul se baza în principal pe lectura din Avesta şi pe rugăciuni. 
Casta preoţilor era bine organizată. Nu aveau temple, nici statui ale zeilor. 
Clasa sacerdotală era a magilor. Aceştia vegheau îndeplinirea ritualurilor, 
îngrijeau mormintele regilor, interpretau visele şi pregăteau băutura sacră. 
Ca şi arienii în India, vechii iranieni aveau o băutură sacră numită haoma. 
Naşterea şi căsătoria erau ceremonii principale. Ritualul pubertății şi al 
trecerii la maturitate era cel mai important. Băieţii purtau centura kushti 
pentru toată viaţa. Dintre sărbători se disting cea a lui Mithra, cea a 
Anului Nou şi cea a zilei profetului Zoroastru. Foarte important era cultul 
focului, ca şi în ritualurile vedice de la inzi. 

H) Ritul funerar era complex. După ce muribundul murea, cadavrul 
era spălat cu urină de vacă şi îmbrăcat într-o haină albă de bumbac. Se 
aducea un câine, care mirosea mortul pentru a alunga duhul rău sau 
demonul morţilor. Cadavrul era dus în Turnul tăcerii (dakhma), unde 
vulturii îi mâncau carnea de pe oase. Ca şi la inzi, nu se plângeau morții. 
Persia este socotită drept tărâm al îngerilor. Argumentul îl oferă energiile 
amesha spenta trimise de Ahura Mazda şi calitățile repezentate de ele: a) 
vohu-mano (buna intenție); b) xathra vairya (suveranitatea divină); 
c) asha (justiţia strălucitoare) şi d) ameretat (nemurirea). 

I) După moarte, sufletul rămânea trei zile lângă cadavru, apoi 
mergea pe un pod numit chinvat (cel ce discerne) şi trecea peste o 
prăpastie. Podul se lărgea pentru cei buni şi se îngusta pentru cei răi. 
Iadul, cuibul demonilor, se afla sub pământ. În rai, sufletele erau în 
comuniune. ladul nu era un loc veşnic, ci era asociat cu purgatoriul 
catolic. Sufletul era judecat şi cântărit pe o balanță. Dacă balanţa nu se 

înclina în nici o parte, sufletul era trimis în hamestagan (locuinţa 
greutăților egale), unde suferea doar de frig şi de cald. Dacă se înclina 
balanţa, sufletul mergea spre un loc de fericire sau spre un loc de chinuri. 
Suferințele erau descrise cu detalii, în vreme ce fericirea nu. 


b. Mandeismul 

A) Din punctul de vedere al istoriei, mandeismul apare ca o sectă 
religioasă gnostică, în Irakul de sud şi în Iran. Termenul gnosticism 
provine de la cuvântul grecesc gnosis, gnoseos, cu mai multe semnificaţii 
de-a lungul istoriei sale: cunoaştere, percepţie senzorială sau cunoaştere 
ezoterică. Clasicii heleni dădeau acestui termen sensul de cuprindere 
rațională a unui obiect când subiectul se întâlnea pentru prima dată cu 
el'*. Termenul gnosis semnifică atât cunoaşterea, cât şi actul cunoaşterii, 
cunoaştere ce-l are ca obiect în primul rând pe Dumnezeu (Dumnezeul 
adevărat), apoi întreaga existență şi sinele. Acest proces de cunoaştere 
seamănă mai degrabă cu o iluminare decât cu un act rațional. Ideile 
fundamentale ale gnozei sunt: 1) mântuirea prin cunoaşterea lui 
Dumnezeu (mântuirea prin cunoaştere) şi 2) nu-l putem cunoaşte pe 
Dumnezeu decât prin Dumnezeu (ideea harului). 

Mandeismul are 8000 de credincioşi astăzi. El a apărut în secolul 
al II-lea î. Hr. Manda înseamnă „cunoaştere”. 

B) Izvoarele sunt anonime, fiind vorba de nişte scrieri din secolul 
al VI-lea d. Hr.: Ginza (Tezaurul), Sidra Rabba (Cartea mare), 
Sidra a Jahia (Cartea lui loan) şi QOolasta (Liturghiile), cuprinzând 
rugăciunile şi regulile de urmat în ceremoniile religioase ale botezului şi ale 
înmormântării. 

C) Cosmogonia în mandeism se caracteriza prin concepţia că lumea 
a fost creată din ființe cereşti ce au ieşit din Marele Mana. Lumea nu este 
bună, pentru că e plină de suferință. 

D) Doctrina religioasă de bază era dualismul, completat cu un 
politeism discret. Dualismul domina concepția religioasă în mandeism. 

E) Pantheonul zeilor era sărac. Exista la bază o învăţătură despre o 
divinitate supremă numită Marele Mana, Regele luminii sau Prima viaţă. 
Soarele era socotit o divinitate răufăcătoare, ca şi luna şi planetele. 


22 Rudolf Bultmann, Gnosis - The Gnostic Usage, în Gerhard Kittel, 
Teological Dictionary of the New Testament, vol. I, Michigan, W. B. 
Erdmans Publishing Company, 1978, p.688-715. 

F) Cultul se desfăşura în temple mici, unde intrau doar preoții. 
Credincioşii rămâneau afară. Preoţii şi preotesele purtau haine albe, 
curăţenia fiind esenţială. Kusta era declarația solemnă a neofitului că era 
credincios învățăturii mandeene. Rugăciunile se făceau zilnic dimineaţa. 
Mandeismul are unele influenţe asupra creştinismului. Kurt Rudolph 
arată că botezul se petrece de mai multe ori în mandeism spre deosebire 
de creştinism, iar dacă mântuirea creştină este eliberarea de păcat, cea 
mandeană e o eliberare de puterile demonice. De asemenea, el consideră 
că dualismul mandean derivă din maniheism””. 

G) Ritul funerar ilustra concepția, ca şi în mazdeism, că se 
desfăşoară o luptă între lumină şi întuneric, dar în fiinţa omului. O altă 
caracteristică este interzicerea doliului. 

H) Sufletul se găseşte în trup ca într-o închisoare şi tinde să se 
elibereze de el. Lamentaţiile nu-şi au rostul deoarece este bine că sufletul 
se eliberează de trup. 


c. Maniheismul 

A) Din punct de vedere istoric, maniheismul a apărut în secolul 
al II-lea d. Hr. Fericitul Augustin a fost maniheist. Maniheismul a 
supravieţuit în paulicianism în Asia Mică (secolul al VII-lea) şi în 
bogomilism în Balcani (secolul al X-lea). 

B) Izvoarele maniheismului sunt cele şapte tratate care alcătuiesc 
Canonul maniheist. Ele au fost redactate de Mani. 

C) Doctrina religioasă cea mai pregnantă este dualismul. Acesta 
trece de pe teren moral pe teren fizic. Binele şi Răul sunt lumina şi 
întunericul, spiritul şi materia. Din buddhism maniheismul a preluat teoria 
reîncarnărilor, iar dogma trinității - din creştinism. Paulicienii i-au 
mărturisit lui Petru din Sicilia că există un Dumnezeu, tatăl ceresc, care are 
putere în lumea de apoi şi un Dumnezeu, creatorul lumii, cu putere asupra 
lumii acesteia. Bogomilismul conține credința în căderea lui Satan din 
pricina orgoliului său, pentru că a vrut să imite puterea lui Dumnezeu crea- 
torul şi să domnească peste univers. Ar trebui luate în considerare şi alte două 
doctrine gnostice dualiste importante cum sunt marcionismul şi catharismul. 

loan Petru Culianu susține că cel mai impozant sistem gnostic şi 
cea mai puternică biserică misionară în secolul al III-lea erau reprezentate 


221 Kurt Rudolph, Theogonie, 78. 

de maniheism'"5. Hans Jonas distinge între gnosticismul sirio-egiptean 
caracterizat printr-un dualism moderat şi gnosticismul iranian sau 
maniheismul, ilustrat printr-un dualism radical””?. Hans Jonas afirmă că în 
enoză simbolul chemării este atât de proeminent încât religiile 
mandeeană şi maniheistă s-ar putea defini ca religii ale chemării”“. Hans 
Jonas a caracterizat gnosticismul ca un tip special de viziune filosofică 
asupra lumii”"”, în vreme ce E. R. Dodds l-a văzut ca o mișcare ale cărei 
scrieri proveneau din experienţa mistică”?, punct de vedere împărtăşit şi 
de Gershom Scholem. 

O analiză pertinentă a gnosticismului din unghiul dualismului 
realizează loan Petru Culianu”. Declaraţia că lumea este rea nu 
înseamnă anticosmism. Hinduismul şi buddhismul sunt prin excelență 
religii cosmice, iar dacă hinduismul mizează pe monism în cele din urmă, 
în buddhism este binecunoscută teoria vidului, aşadar nici una dintre cele 
două religii nu este dualistă. 

D) Mani (215 d. Hr. - 273 d. Hr.) este întemeietorul. Se considera 
trimisul divinității supreme. El s-a născut în anul 216 d. Hr. A călătorit în 
Iran şi în India. A avut viziunea sau pretenţia că întemeiază o religie nouă. 
Spunea că adevărul este unul, dar a fost revelat prin Buddha, Zoroastru şi 
lisus. Voia să sintetizeze cele trei religii într-o religie universalistă. 
Potrivit lui Mani, predicatorul sau misionarul trebuia să rătăcească 
perpetuu în lume, propovăduind doctrina şi călăuzindu-i pe oameni spre 
adevăr. 

E) Cultul avea la bază postul, rugăciunea şi mărturisirea păcatelor. 
În maniheism existau două clase de credincioşi: a) cei aleşi şi b) auditorii. 
Nu se făceau sacrificii. Nu există oameni buni. Nu există decât cei 
chemaţi. Ei primesc conştiinţa tragicului condiției umane. Totodată, ei 


*% Joan Petru Culianu, Gnozele dualiste ale Occidentului, traducere de 
Thereza Petrescu, Bucureşti, Editura Nemira, 1995, p. 55. 

29 Idem, Gnosticismo e pensiero moderno: Hans Jonas, Roma, 
L’Erma di Bretschneider, 1985, p. 55. 

230 Hans Jonas, La religion gnostique. Le message du Dieu êtranger et 
les debuts du christianisme, Paris, Editions Flammarion, 1978, p.175. 

3I Idem, The Gnostic Religion, Boston, 1963, p. 320-340. 

2 E. R. Dodds, Pagan and Christian in an Age of Anxiety, Cambridge, 
Cambridge University Press, 1965, p. 69-101. 

* loan Petru Culianu, op.cit., p. 31-32. 

ştiu să alunge singuri întunericul printr-o comportare ascetică. Aceasta 
presupune abstinența de la carne şi vin, renunţarea la proprietatea 
individuală, dar şi respingerea căsătoriei. Totuşi, ascultătorii sau soldații 
se putea căsători, dar aleşii nu. În maniheism mântuirea însemna a auzi 
chemarea Mesagerului luminii. 


C) Religiile Orientului confluent cu Europa 


1. Religiile inzilor 

a. Hinduismul 

Indologia scoate în lumină că este corect a se vorbi despre religiile 
şi nu despre religia Indiei. India, ca centru de iradiere culturală, a jucat în 
Asia rolul Greciei şi Romei în Europa. Întreaga cultură asiatică se înalță pe 
edificiul culturii indiene. Este necesar de ştiut că acest fundament cultural 
indian stă şi la baza culturilor europene, cu mult înainte de a se afirma 
lumea greco-romană. Hinduismul este una dintre marile religii ale lumii şi 
religia majoritară a Indiei. Se mai întâlneşte şi în alte țări din Asia, Africa şi 
în comunitățile de indieni din Europa (în special în Marea Britanie), 
Australia şi America de Nord. În secolul al V-lea î. Hr. perșii îi numeau pe 
indieni hinduşi ca denominaţie pentru locuitorii din Țara Indusului. 

Cuvântul hindu provine de la numele râului Sil dh, numit de 
europeni Indus. Hinduismul poate fi privit atât ca religie, ca filosofie, cât 
şi ca ansamblul cultural şi spiritual indian. În ceea ce priveşte religia 
hindu, ea se divide în următoarele secţiuni: 1) credinţele populare 
indigene; 2) religia draviAienilor; 3) religia arienilor; 4) religia vedică 
(vedismul);, 5) religia textelor BrAhmaNA; 6) religia brahmanică sau 
upanişadică (brahmanismul);, 7) hinduismul clasic (şcolile ortodoxe de 
filosofie indiană); 8) hinduismul practic (Yoga şi Tantra), 9) hinduismul 
epopeic şi devoţional; 10) hinduismul contemporan, divizat în: 
neobrahmanism, viZNuism, Sivaism şi Saktism etc. În cadrul religiei 
hindu, vedismul şi brahmanismul sunt componentele fundamentale. 
Vedismul ilustrează religia vedică. Însă, brahmanismul se referă uneori 
nu atât la textele brahmanice, cât la filosofia brahmanică din textele 
upanişadice. Sarvepălli RădhăkPENan, în cartea Indian Philosophy, 
distinge trei tipuri de religie în raport cu textele sacre indiene: a) religia 
naturii (Veda); b) religia legii (BrâhmaNa) şi c) religia spiritului 

(Upani ad). În sens filosofic, hinduismul se restrânge la şcolile 
ortodoxe de filosofie indiană numite darsanA (viziuni). În sens cultural, 
hinduismul cuprinde întregul ansamblu cultural indian, inclusiv 
buddhismul, jainismul, sikhismul, islamul şi creştinismul în India. 

Richard Reschika, într-o carte despre opera lui Mircea Eliade”, 
întărea una dintre ideile scriitorului român, considerând ca interesul 
crescând pentru spiritualitatea indiană se datorează existențialismului 
european care a pus problema condiţiei umane, a condiţionării, ce 
reprezintă, de fapt, problema centrală a filosofiei indiene, care propune o 
altă viziune decât existențialismul. 

India consideră viaţa în această lume ca pe un ciclu infinit, alcătuit 
din naştere, suferinţă, moarte şi renaştere. Această universalitate a durerii 
nu conduce, însă, la o filosofie pesimistă. Nu este vorba despre 
deplângerea soartei omului. Filosofia indiană are ca fundament voinţa de 
a se elibera de existenţa profană, de a transcende condiţia umană. Ea nu 
este un atac împotriva vieţii, ci a existenţei în lumea de dureri şi plăceri, 
în locul ei propunându-se viaţa spirituală orientată spre eliberare. 

1) Religia vedică (vedismul) 

A) Istoric vorbind, vedismul apare în continuarea religiei arienilor 
în mileniul al II-lea î. Hr. 

B) Izvorul religiei vedice este corpusul de texte vedice. Ele au fost 
scrise la 1200 î. Hr. şi sunt următoarele: a) Rg Veda (imnurile); b) Yajur 
Veda (formulele sacrificiale), c) SAma Veda (cântecele) şi d) Atharva 
Veda (descântecele). Termenul veda înseamnă „cunoaştere” şi „ştiință”. 
Veda, de la verbul ved (a cunoaşte), regăsit în latinescul video-ere, este 
un corpus de scrieri sacre, revelate, Zruri (auzite), compus şi transmis pe 
cale orală în vechea limbă indo-ariană, devenită sanscrita vedică. 
Specialiştii au fost de multe ori tentaţi să separe Vedele de ansamblul 
literaturii indiene, privindu-le ca pe un produs exclusiv al creaţiei 
arienilor. Într-un sens mai larg, termenul de veda nu cuprinde doar cele 
patru cărți sacre indiene, ci un întreg complex literar în care sunt incluse 
urmatoarele lucrări: SaMhitA, BrAhmaNA, AraNWakA, Upani.Zad, 


254 Sarvepălli RădhăkPENan, Indian Philosophy, vol. I, London, 
George Allen and Unwin Ltd., 1966, p. 67. 
35 Richard Reschika, Introducere în opera lui Mircea Eliade, 
traducere de Viorica Nişcov, Bucureşti, Editura Saeculum, 2000, p. 20-22. 

SYirA şi VedalgA4”. SaMhitA sunt culegeri de imnuri şi incantaţii. 
BrAhma NA reprezintă texte elaborate de brahmani şi dedicate practicii 
sacerdotale, dar şi reflecţiei teologice în jurul problemei sacrificiului 
vedic. Textele Ara MakA serveau drept obiect de meditaţie celor ce trăiau 
în păduri (Ara A). VedA au fost compuse şi compilate pe durata a mai 
multor secole în zone diferite ale Indiei şi de către generaţii diverse de 
poeți, preoţi şi filosofi. Literatura vedică, aşa cum arată Hermann 
Oldenberg, este un „izvor din care purcede totul, ceva mult mai izbitor 
decât în literatura Greciei, unde suntem mereu trimişi înapoi spre poemele 
lui Homer”. 

Literatura vedică este, după expresia lui R. N. DaNAekar, asemenea 
unui curcubeu, în care nu se distinge clar când o culoare începe şi când se 
termină, cu marginile în fuziunea următoarei culori. Etapele literaturii 
vedice sunt: 

I. SaMhitA, colecții de imnuri, rugăciuni, formule sacrificiale, 
litanii şi formule magico-religioase. Termenul saMhitA denotă tendința 
de „punere laolaltă” (saM+hitA) şi de organizare a tradiţiei orale 
existente în forma versurilor. Acestea au fost aranjate după conţinut în 
patru colecţii Sa Mita: 

a) Rg Veda (Veda imnurilor de laudă - Fk), conţinând o poezie ultra 
rafinată, preponderent cu specific religios, imnuri de slavă şi rugăciuni. 

b) Yajur Veda (Veda formulelor sacrificiale - yajur), conținând 
formule în marea lor majoritate împrumutate din Rg Veda, întrebuințate 
în ritualuri. 

c) SAma Veda (Veda cânturilor - sAm A), cuprinzând mantrA din 
Rg Veda. 

d) Atharva Veda (Veda formulelor magice - atharvan), destinată 
maselor, mult mai arhaică în conţinut. 

II. BrAhmaNA, texte în proză conţinând discuţii teologice, 
discursuri asupra laturii principale a religiei acelei perioade - tehnica 
ritualului sacrificiului. 


36 Jean Filliozat, Filozofiile Indiei, Bucureşti, Editura Humanitas, 
1993,p.7. 

*7 Hermann Oldenberg, India antică. Limba şi religiile ei, traducere de 
Lidia Rus şi Remus Rus, Bucureşti, Editura Enciclopedică, 1995, p. 21. 

III. UpaniZad, fie incluse în BrAhmaNA, fie comentarii separate 
ale textelor vedice, excepție făcând creaţiile mai noi, care sunt opere 
independente. Acestea reprezintă începutul literaturii filosofice în India. 

Textele vedice erau considerate apauruZeya (creaţie para-umană, 
divină), Cea mai mare autoritate în fiecare pas al vieţii era Veda, sursa 
supremă de cunoaştere. Toate ritualurile de trecere, cât şi gesturile aparent 
neînsemnate, cotidiene, precum scăldatul sau mâncarea erau reglate de 
vedapram ANa (întâietatea sau evidența Vedei). Cei care trăiau în 
societate conform autorității tradiţiei erau ortodocşii, credincioşii în 
caracterul revelat al textelor vedice. Aceştia erau astikA, adică cei ce 
susțineau realitatea şi existența Vedelor (asti = este, există). Rg Veda sunt 
cele mai importante texte vedice. Colecţia cuprinde 1020 de imnuri 
împărțite în zece cărți. 

Studierea Vedelor era o datorie pentru orice arian. Învățătura era 
individuală, bazată pe o relaţie de tip maestru - discipol sau colectivă şi 
ținută în mici colegii (cara Na). 

C) Cosmogonia este tema fundamentală a textelor vedice. Există 
mai multe tipuri de cosmogonie în imnurile vedice. Ele sunt următoarele: 
1) mitul fecundării apelor primordiale (Agni); 2) mitul descompunerii 
unui gigant primordial (PuruZa) "5; 3) mitul desprinderii creaţiei dintr-o 
unitate-totalitate, raportul dintre ființă şi neființă (sat - asa?) sau creația ex 
nihilo (din nimic)” şi 4) mitul despărțirii cerului de pământ (lupta 
mitologică dintre Indra şi VPtra). 

Nasadasya (Imnul  Creaţiunii) îmbină strălucit cele două 
perspective clasice cu privire la cosmogonie, cea teologică şi cea 
ştiinţifică, fără să le vadă în opoziție. Totul s-a născut prin puterea 
căldurii. Doar zeul creator ştie cum s-a petrecut, căci lumea, ceilalți zei şi 
oamenii au apărut mai târziu. La baza creației stau atinomiile ființă - 
neființă, întuneric - lumină, deasupra - dedesubt, puterea activă - puterea 
pasivă etc. În poem sunt mai multe întrebări decât răspunsuri, semn că 
nimeni nu ştie exact cum a fost la începuturi, cu excepţia lui Dumnezeu, 
finalul imnului introducând echivocul prin afirmaţia că poate nici zeul 
creator nu ştie. În aceeaşi ordine de idei, celebră este propoziţia sanscrită 


38 Ro Veda X, 90. 
* Ibidem, X, 121 şi 129. 

kaH adhA veda ? (cine ştie cu adevărat?)". Mihai Eminescu transpune 
în proză, în limba germană, imnul vedic sub titlul Cosmogonie der Inder 
(Cosmogonia inzilor). Imnul Creaţiunii reprezintă principala sursă de 
inspiraţie în cosmogonia eminesciană din poemele Scrisoarea I şi 
Rugăciunea unui dac. Într-un alt imn vedic se spune că prin 
dezmembrarea gigantului primordial PuruZa au apărut brahmaNA 
(preoţii) din cap, kÆAtriyA (războinicii) din braţe, vaiZyA (negustorii) 
din coapse, iar XYdrA (servitorii) din tălpile picioarelor. Creaţia este 
rezultatul unui sacrificiu cosmic. Zeii îl sacrifică pe Puru=a. Din corpul 
său tăiat în bucăţi iau naştere animalele, cerul, pământul, zeii şi clasele 
sociale. Cerul este capul său, iar picioarele - pământul, luna îi este 
conştiinţa, în vreme ce ochii reprezintă soarele. Din gura lui au luat 
naştere Indra (stăpânul zeilor) şi Agni (focul), iar din respirația sa a apărut 
VAyu (vântul). Descompunerea gigantului PuruZa din Veda este o temă 
reluată prin autosacrificiul lui Prajăpati în textele Brăhma NA. Prajăpati s- 
a autosacrificat pentru ca prin propria sa jertfă să creeze Universul. La 
început Prajăpati era unitatea-totalitate nemanifestată. Dorința (kAma) l-a 
făcut să se multiplice. Astfel, prin asceză el s-a încălzit. Drept consecință 
a creat prin emanaţie şi prin transpiraţie. O variantă vorbeşte de emisie 
seminală. La început el l-a creat pe Brahman. Apoi, prin cuvânt, a creat 
Apele. Din această dorință, de a se reproduce prin Ape, a apărut un ou din 
coaja căruia a ieşit Pământul. La urmă, în etapa a treia a creaţiei, a generat 
devA (zeii) pentru a popula cerurile şi asurA (demonii) pentru a popula 
pământul. Imnul cosmogonic vedic este omolog cu legenda brahmanică. 
Autosacrificiul lui Prajăpati este exemplar. El a creat prin emanație, prin 
căldura interioară degajată în afară. Conform cu Satapatha Brăhma Na”, 
s-au creat atunci cuvântul, apele, pământul şi zeii pentru a popula cerul, 
iar demonii pentru a popula pământul. Prajăpati este identificat cu timpul 
prin simbolul anului, cu altarul şi cu universul. Sacrificantul se identifică 
sublim cu  Prajăpati, recreează unitatea supremă prin repetarea 
cosmogoniei şi obține un nou mod de a fi, sacru, câştigând nemurirea. 


* Ibidem, X, 129. 
aal Šatapatha Brâhma Na XI, 1,6,1. 

D) Doctrina religioasă specifică a religiei vedice este henoteismul 
sau kathenoteismul (credinţa în mai mulţi zei, fiecare devenind, la rândul 
său, zeu suprem). 

E) Pantheonul zeilor nu are în frunte un zeu suprem. Se remarcă 
migrația atributelor, dar şi schimbarea poziţiei zeilor. Trecerea de la 
mitologia ariană la cea vedică nu este bruscă. Ea este marcată prin zeul 
suveran Varu NA, prezent în ambele mitologii. El a urcat la zei venind din 
clasa demonilor şi este stăpânul cerului nocturn. De asemenea, VaruNa 
este zeu suveran şi stăpânul ordinii universale. Cu toate acestea, portretul 
cel mai elocvent al unui zeu vedic este acela al lui Indra, stăpânul zeilor, 
căruia îi sunt dedicate 250 de imnuri din Rg Veda. Lupta dintre Indra şi 
demonul VPtra este importantă în mitologia indiană. Ea simbolizează 
cosmogonia, întrucât uciderea unei ființe primordiale amorfe naşte viața 
şi lumea. De asemenea, ea marchează trecerea de la haos la cosmos, de la 
impersonal la personal. Lupta se încheie, ca în basmele româneşti, cu 
triumful binelui asupra răului. Zeul Agni are un statut aparte în Rg Veda. 
EI este zeul focului şi ocrotitorul sacrificiului. Totodată are şi rolul de 
preot al zeilor. Agni îi ajută pe oameni prin alungarea bolilor, vrăjilor, 
demonilor şi întunericului. Facultăţile spirituale ale zeului focului, 
regăsite şi la zeul Hermes la heleni, sunt probate prin asimilarea dintre foc 
şi inteligenţă, ca şi prin căldura interioară, nu fizică şi psihică, ce sunt 
exterioare, ci spirituală. Agni veghează asceza (tapas). Zeului Soma îi 
sunt dedicate 120 de imnuri vedice. Tescuirea plantei soma este un 
simbol al împreunării sexuale. Sucul rezultat este benefic pentru om. 
Planta are, totodată, şi o valoare mistică interesantă, fiind numită „băutura 
nemuririi”. Ca virtuţi ale acestei plante miraculoase şi a zeului ce o 
reprezintă numim: vindecarea unor boli, întărirea puterilor, vigoarea, 
potența, reînsuflețirea spiritului şi prelungirea vieţii etc. În pantheonul 
vedic zeii Brahmă, Vi. EN, Siva formează o importantă tripartiție, numită 
trimurti. Brahmă este creatorul, Vi=Nu - susținătorul, iar iva - 
distrugătorul. Brahmā creează lumea şi, totuşi, este mai puțin prezent ca 
ceilalți doi în texte sau temple. ViENu este binevoitor şi simbolizează 
întregul, ca şi categoria spaţiului. Siva are un aspect malefic. Perechea 
Rudra-Siva este o epifanie a puterilor demoniace. Siva simbolizează, însă, 
şi virilitatea, puterea creaţiei şi este venerat încă din perioada draviAiană a 
culturii indiene, deşi în mitologia vedică nu are aceeaşi importanță. Siva o 


133 


Universitatea Spiru Haret 


are pe Parvat/ ca soție. Ea era zeița munților şi apărea şi în alte ipostaze: 
Durga (inaccesibila), KAL (cea neagră) sau MahAdevi (marea zeiță). 
Ganesa era fiul lor şi era reprezentat cu cap de elefant. ViENu avea ca 
soţie pe LakZim, zeiţa frumuseţii şi a bogăției. K Ama era zeul iubirii, iar 
GaruA4a - zeul pasăre. Pe de altă parte, există o interesantă diviziune a 
zeilor vedici în trei mari clase: a) zeii cereşti: Dyaus era cerul şi tatăl, 
Mitra era zeul cerului diurn, SYya era soarele, iar UXA - aurora 
(care venea pe un car tras de doi cai roşii şi două vaci roşii), b) zeii 
atmosferici: Indra, războinic din fire, era al fulgerului, Rudra era al 
furtunii, Parjanya - al tunetului, iar VAyu - vântul şi c) zeii pământeşti: 
PPthiv/ era zeiţa pământului, Agni - zeul focului, cu barba roşie şi părul în 
flăcări (căruia i se închină primul şi ultimul imn vedic) şi Soma. Se 
întâlneau şi zeități secundare, cum ar fi: gandharv A, care păzeau băutura 
nemuririi şi apsArA, nimfe ale apelor. Existau şi eroi, de pildă Manu şi 
PuruZa, din al cărui trup dezmembrat s-au născut oamenii. 

F) Cultul în perioada vedică a hinduismului avea un specific aparte: 
„Cultul vedic nu cunoaște sanctuarul. Ritualurile se efectuau în natură sau 
în casa sacrificantului””7. Cultul vedic se făcea în casa sacrificantului sau 
era ales un teren din natură. Se îndeplineau sacrificii de animale prin 
sufocare. De la sacrificiul animalelor s-a ajuns la cel al plantei soma. Se 
aduceau ofrande de legume, fructe şi cereale. Existau două categorii de 
preoți, capelanii şi oficianţii cultului. 

Analizând ritualurile vedice şi cele ebraice ale sacrificiului ca fiind 
„un act religios care prin consacrarea unei victime, modifică starea 
persoanei morale care-l îndeplineşte sau a anumitor obiecte de care se 
interesează aceasta”2%, Henri Hubert şi Marcel Mauss observă că 
sacrificiul vedic are toate aspectele specifice ritualului sacrificiului: 
aspectele ispăşitoare (atribuite duhurilor rele), monumentul consacrat 
divinității, părți de comuniune (asumate de cel care aduce sacrificiul), cât 
şi imagini sacerdotale. Sacrificiile pot fi de mulţumire, de ispășire sau de 
cerere. 


** Mircea Itu, Cultură şi civilizaţie indiană, Bucureşti, Editura Credis 
a Universităţii Bucureşti, 2000, p. 53. 

** Marcel Mauss, Henri Hubert, Eseu despre natura şi funcția 
sacrificiului, traducere de Gabriel Gavril, Iaşi, Editura Polirom, 1997, p.55. 

În India, aşa cum scoate în lumină Mircea Eliade, „construirea 
altarului vedic al focului reproducea crearea lumii, altarul fiind el însuşi 
un microcosmos, o imago mundi” 

În ceea ce priveşte riturile, ele se divid în textele vedice, ca şi în 
cele brahmanice, în două categorii: a) solemne (srauta) şi b) domestice 
(e Phya). Cele solemne sunt îndeplinite de oficianți şi se caracterizează, 
aşa cum arată Charles Malamoud în cartea Le sacrifice dans l'Inde 
ancienne”, prin trei focuri sacrificiale, prezenţa obligatorie a oficianţilor, 
distincţi față de sacrificant, spre deosebire de cele domestice, care pot 
avea un singur foc şi presupun doar prezența stăpânului casei. Ritul 
solemn se bazează pe sruti, revelaţia directă, auditivă a adevărului etern, 
pe când ritul domestic - pe sm Pi, tradiţie şi memorie. Exemplele cele mai 
însemnate de rituri solemne sunt agnihotra, ofranda adusă focului şi 
sacrificiul plantei soma. 

Dintre ritualuri cel mai important este consacrarea (dik2ă). 
Madeleine Biardeau, în cartea Le sacrifice dans l'Inde ancienne“, 
susține că ritualul consacrării reprezintă o moarte a individului profan, 
desigur inițiatică, şi o renaştere la stadiul divin, care este cel al 
sacrificantului (yajamăna) pe tot parcursul sacrificiului. 

Cât despre ceremonii, upanayana semnifică introducerea 
discipolului pe lângă maestru. Ceremonia este prezentă nu numai în 
cultura indiană, ci şi în cea helenă sau chineză. O altă ceremonie 
semnificativă la indieni este cea a întronării regale intitulată râjasuya. În 
literatura vedică ceremonia sacrificiului calului, asvamedha, este bine 
reprezentată. Ea se desfăşoară primăvara, momentul temporal semni- 
ficând renaşterea. Sacrificiul calului are menirea de a regenera cosmosul. 
Un imn din Rg Veda, intitulat PuruZasukta, vorbeşte despre sacrificiul lui 
Purua, puruZamedha, bineînţeles şi el cosmogonic. 


2 Mircea Eliade, Imagini şi simboluri, traducere de Alexandra 
Beldescu, Bucureşti, Editura Humanitas, 1994, p. 63. 

245 Charles Malamoud, în Madeleine Biardeau, Charles Malamoud, Le 
sacrifice dans l'Inde ancienne, Paris, Presses Universitaires de France, 1976, 
p. 38. 

246 Madeleine Biardeau, în Madeleine Biardeau, Charles Malamoud, 
op. cit., p. 92. 

Sensul sacrificiului este moartea inițiatică în lumea profană pentru 
renaşterea în cosmos şi obținerea nemuririi. Sacrificiul repetă ideea 
autosacrificiului lui Prajăpati, aşadar cosmogonia. Înălțarea altarului 
simbolizează creaţia şi cosmicizarea. Prajăpati este identificat cu Anul. 
Altarul sacrificial se înălța pentru a se reconstitui şi rearticula corpul lui 
Prajāpati. Recrearea Cosmosului dezarticulat în urma Creaţiei reprezintă 
sensul sacrificiului în textele Brăhma Nā. 

G) Ritul funerar în religia vedică, parte componentă a 
hinduismului, avea la bază incinerarea cadavrelor. 

H) Sufletele merg în pământ la Yama, zeul morţii. Mesagerii lui 
sunt cucuveaua, porumbelul şi doi câini. O altă credință devine 
fundamentală în tradițiile religioase ale Indiei: transmigrarea sufletului. 
Există, de asemenea, credinţa în fantome (pret) şi strămoşi (pitar A). 


2) Religia brahmanică (brahmanismul) 

A) Istoria arată că brahmanismul a apărut ca o creaţie a preoţilor, ca 
o sistematizare a religiei vedice. Totodată, brahmanismul a fost şi o 
reacție împotriva ritualismului vedic şi a bogăției panthenonului zeităților 
în vedism. Brahmanismul reprezintă învățătura textelor Brâhma NA, dar 
şi filosofia brahmanică din Upani ad. Alături de vedism, brahmanismul 
este a doua mare subdiviziune a hinduismului. 

B) Izvoarele sunt bogate. Dintre textele brahmanice cel mai 
important este Satapatha BrâhmaNa, operă fundamentală pentru 
cunoaşterea semnificației sacrificiului indian, ca şi a specificului unor 
ritualuri indiene. Dacă dintre cele 18 texte epice numite PurāNa, Vi£Nu 
Pură Na este cel mai important şi se ocupă de creaţia lumii, a zeilor şi a 
oamenilor, de istoria dinastiilor de regi, opera fiind dedicată zeului 
suprem Vi=Nu, ca şi Bhăgavata PurāNa, cea despre viaţa lui KPENa, 
întruparea umană a acestui zeu, dintre textele BrăhmaNA reținem, 
desigur, Satapatha BrâhmaNa. Textele BrâhmaNA descriu ritualurile, 
explică sensul lor ascuns şi clarifică originea şi semnificaţia lor prin 
raportare la mituri şi legende. Comentariile vedice BrāhmaNA conţin 
secțiuni numite AraMakA (Cugetări din pădure) pentru meditaţia în 
linişte. Cu toate acestea, textele fundamentale pentru brahmanism sunt 
Upani Sad şi din acest motiv religia brahmanică a fost denumită religia 
upanişadică. UpaniZad sunt învăţăturile secrete pentru un număr restâns 

de discipoli. Ele excelează prin speculaţia teologică şi idealismul pur. 
Există în jur de 100 de UpaniZad, dintre care 12 principale, cum ar fi: 
Chăndogya, BPhadăraWaka, Ka Tha, Kena, Īsā, Taittiriva, Aitareya, 
MuNAala, Mă NAikya, Svetăsvatara, Maitrayâni şi Prasna. Dintre autorii 
acestor texte menționăm câțiva: Aruni, Yajăavâlkya, Taittiriya, SaNAilya, 
Uddalaka, Jainali, Maitu şi Pratandâna etc. Textele UpaniZad au fost 
lectura preferată a filosofului Arthur Schopenhauer, consolarea sa. Mai 
mulți cercetători s-au ocupat cu predilecție de învăţătura acestor texte sacre 
indiene, între ei numărându-se următorii: S. K. Belvalkar, Rudolf Otto, 
René Guenon, Carlo Formichi, Max Wallesser, David Hume, S. 
RâdhăkPENan, Swāmī Vivekânanda, Hermann Oldenberg şi Paul 
Deussen etc. 

C) Sistemul textelor upanişadice, după cum indică Paul Deussen, 
dezvăluie următoarele componente majore: 1) teologia - doctrina despre 
Brahman ca principiu suprem prezent în tot ceea ce există în univers; 
2) cosmologia - doctrina despre desfăşurarea acestui principiu în întreaga 
lume; 3) psihologia - doctrina despre pătrunderea acestui principiu în 
sufletul omului; 4) eshatologia - doctrina despre soarta sufletului după 
moarte şi despre eliberare şi 5) etica - doctrina despre comportamentul 
omului în viață“. Ar trebui adaugată aici şi soteriologia. 

Sensul termenului upaniZad se desprinde din etimologia sa. Astfel, 
este vorba despre un substantiv format prin aplicarea prefixelor upa 
(către, lângă), ni (jos) pe rădăcina verbală Zad (a şedea). S-au dezvoltat 
semnificaţii ca: „stând în aşteptare“, „stând alături“ sau „şezând la o 
întâlnire secretă“. Iniţial, termenul se referea la discipolul aşezat lângă 
maestru pentru a asculta învățătura. Termenul upaniZad are trei 
semnificaţii principale: a) cuvânt secret sau formulă secretă; b) text secret, 
rezervat unei categorii de inițiați şi c) sens secret sau alegoric al unei 
noțiuni rituale sau filosofice. 

Dintre textele UpaniZad, Chândogya UpaniZad, emblematic 
pentru disciplina misticii, sintetizează mesajul central şi înțelepciunea 
acestor texte: ideea echivalenței dintre ârman (sinele individual) şi 
Brahman (sinele universal). BPhadăra Waka Upaniad este important 


1 Paul Deussen, Filosofia Upanişadelor, traducere de Cornel Sterian, 
Bucureşti, Editura Tehnică, 1994, p. 49. 

pentru cunoaşterea lui Brahman şi pentru disciplina gnoseologiei. Cel mai 
însemnat din punctul de vedere al disciplinei metafizicii este Ka 7ha 
Upani ad. Dialogul dintre Yama, zeul morţii şi Naciketas este celebru în 
Ka Tha  Upaniad. Cicerone Poghirc, în cartea Philologica et 
linguistica”, îl compară întemeiat cu acela dintre Demiurg şi Hyperion 
din poemul Luceafărul de Mihai Eminescu. Luceafărul cere „o oră de 
iubire” şi condiția de muritor. Naciketas vrea nemurirea, însă nici unul 
dintre ei nu-şi va putea depăşi statutul. Reţinem critica adusă de Naciketas 
conceptului de fericire. Potrivit soteriologiei indiene, fericirea înseamnă 
transcenderea ciclului samsaric al naşterilor, morţilor şi renaşterilor şi 
obținerea eliberării (mok2Za), nicidecum o simplă mulțumire de sine 
profană odată cu satisfacerea unor interese personale, ci beatitudinea 
supremă. Din Upanifad se desprinde ideea că eliberarea constă în 
cunoasterea lui ârman. Cunoaşterea lui ãtman nu aduce eliberarea, ci ea 
este eliberarea însăşi. 

Pe de altă parte, se schimbă semnificaţiile unor concepte filosofice 
indiene odată cu UpaniZad. De exemplu, citta nu mai înseamnă 
„gândire”, „mental”, „conştiință”, ci simbolizează o experiență metafizică 
şi prezenţa constantă a spiritului în el însuşi. 

Se aduce o grea lovitură ideii de acțiune, de făptuire, întrucât tot 
ceea ce este legat de karma (acţiune) atrage suferința, exprimată prin 
eterna reîntoarcere în ciclul samsaric al existenței lumești. Nu este 
devalorizată viaţa, ci existența mundană şi profană. Viaţa este revalorizată 
din perspectiva spirituală a mântuirii, idealul suprem fiind soteriologic: 
nemurirea şi libertatea. Calea, potrivit cu textele upanişadice, este 
cunoaşterea, scopul fiind eliberarea (moka). Ignoranţa, necunoaşterea 
(avidyă) este aneantizată, căci ea se află la originea suferinței alături de 
egoism (aha Mrăra). În atare situaţie, o celebră propoziţie upanişadică din 
BPhadăra Waka UpaniZad sintetizează sensul drumului existenţei şi 
cunoaşterii umane: asato mă sad gamaya, tamaso mă jyotir gamaya, 
mPtyor mă am Ptam gamaya (Condu-mă de la neființă la ființă, condu-mă 


de la întuneric la lumină, condu-mă de la moarte la nemurire)”. 


2% Cicerone Poghirc, Philologica et linguistica, Bochum, 


Studienverlag Dr. N. Brockmeyer, 1989, p. 73. 
9 BPhadăra Waka Upani Zad 1, 3, 28. 

1) În ceea ce priveşte teologia, brahmavAda (doctrina despre 
Brahman) este fundamentală în Upani Zad. Cunoaşterea lui Brahman este 
scopul vieţii. Ea este posibilă nu totalmente, ci esențialmente. Conduce la 
cunoaşterea de sine, care înseamnă eliberarea. Cuvântul Brahman derivă 
din rădăcina sanscrită bPh, care înseamnă „mare” şi din particula man, 
provenită fie din cuvântul manas (minte, gândire, spirit), fie din cuvântul 
manua (om, bărbat, omul primordial). Au fost evidențiate de către 
specialişti mai multe semnificaţii ca: „formulă sacră”, „rugă”, „vrajă”, 
„putere magică” şi „forță a voinţei”. În Rg Veda descoperim sensul de 
„preot”, de „sacerdot”, iar cuvântul desemnează uneori „rugăciunea” 
închinată zeilor. În BrâhmaNA, termenul denumeşte  „sacrificiul”, 
precum şi „puterea cosmică” misterioasă care conferă echilibru şi susține 
întreg universul. În Chândogya UpaniZad, Brahman este numit prin 
paradoxuri ca: sat (ființă) şi asat (neființă); satyam (realitate) şi asatyam 
(nonrealitate). În BPhadăra Waka UpaniZad, Brahman apare ca satyasya 
satyam (realitatea realităţii). Alte posibile definiri unilaterale ale noțiunii 
Brahman sunt: vorbire, suflu, văz, auz, minte şi inimă”S0. Prin două 
expresii interesante, Brahman este definit ca tad ekam (acel unu) şi anyad 
eva (şi celălalt)”. În general în textele UpaniZad, însă, ajunge să-l 
desemneze pe Dumnezeu în statutul său nedeterminat, transpersonal, 
principiul absolut, nemurirea, unitatea-totalitate, sinele universal. Puterea 
unică nu mai este deţinută de un zeu, ci de un principiu metafizic, care 
este unitatea supremă, realitatea ultimă, Dumnezeu (Brahman). Întregul, 
absolutul era denumit fad ekam (acel unu) în Imnul creațiunii din Rg 
Veda”, Prajăpati în BrăhmaNA, dar Brahman în UpaniZad. Dacă 
Brahmă reprezintă genul masculin şi pe zeul creator, Brahman este 
neutrul. El este Dumnezeu. Transcendent şi imanent deopotrivă, 
suprapersonal, transpersonal, nedeterminat, fără calități şi atribute. El 
scapă instrumentelor logicii formale şi nu poate fi cunoscut prin studiu, 
intelect sau simţuri”**, ci intuitiv. Calea este a unei experienţe spirituale, 
directe, subiective şi nemijlocite, a trăirii. Dacă în creştinism şi în islam 


2 BPhadăra Waka Upani ad, IV, 1, 2-7. 
*5! Ibidem, II, 3, |. 
“2 Rg Veda X, 129. 
*5 Ka Tha Upani Ead I, 2, 23. 

calea este de la Dumnezeu spre om, a revelaţiei, în hinduism şi în 
buddhism ea este de la om la Dumnezeu, a intuiţiei. 

În cele din urmă natura lui Brahman este inexprimabilă 
(anirvacaniya). Brahman este definit via negativa ca net -- neti (nu aşa - 
nu aşa; nici aceasta - nici aceea)", dar şi via positiva ca saccidănanda 
(fire, spirit şi beatitudine). Brahman nu este o ființă izolată locuind în 
vreun spațiu al universului, ci reprezintă fundamentul întregii existențe, 
cauza materială şi eficientă a lumii, unitatea situată la baza multiplicității 
şi veşnicul. Brahman este realul, sinele suprem, esența conştiinţei, 
fundamentul cunoaşterii şi beatitudinea. Taittiriya arată în textul 
upanişadic scris de el că: brahmăvidăpnoti param (Cei ce-l cunosc pe 
Dumnezeu ating înălțimile)”. Rabindranath Tagore spunea în cartea 
The Religion of Man (Religia omului): ya etad vidur am Ptas te bhavanti 
(Cei ce-l cunosc pe Dumnezeu trăiesc în nemurire)”. 

2) Înlocuirea cosmogoniei vedice cu o interesantă cosmologie este 
un alt demers upanişadic. Potrivit filosofiei upanişadice, lumea este doar 
o aparență (măyă), iar omul trebuie să se ridice deasupra ei (prin 
transcendere) sau s-o resacralizeze pentru a se elibera. Doctrina despre 
lume se numeşte măyăvăda. Concepţia despre lume ca aparenţă este 
prezentă în filosofie în special la Platon şi la Immanuel Kant. Filosoful de 
la Königsberg distinge între noumen (lucrul în sine) şi phainomen 
(fenomenul pur). Filosofia upanişadică porneşte de la aceeaşi idee a 
caracterului iluzoriu al lumii din punct de vedere ontologic, dar nu separă 
irevocabil pe Dumnezeu de lume, aşa cum se petrec lucrurile în 
transcendentalismul kantian, ci mizează pe imanenţă, pe o revalorizare 
spirituală a existenţei în lume prin prezenţa lui Brahman în ea. 

3) Doctrina despre sine, numită ârmavăda, stă la baza psihologiei 
upanişadice. Ca şi la vechii egipteni, în viziune indiană Dumnezeu 
sălăşluieşte în inima omului, unde se află sufletul, sinele individual, 
ătman. Termenul acesta este esențial în filosofia indiană. El desemnează 
sufletul omului, sufletul universal în relaţie cu sufletele individuale Gzvă), 
sinele individual în relaţie cu sinele universal (Brahman), dar şi spiritul. 
Conform cu Rg Veda, ătman este suflul vital. Ca principiu vital, 


iz B Phadăra Nyaka Upani Žad II, 3, 6. 

*5 Taittirba UpaniZad II, 1, 1. 

256 RabindranAth Tagore, The Religion of Man, New Delhi, Harper 
Collins Publishers, 1993, p. 59. 

simbolizează viaţa în sine. Există trei mari viziuni despre suflet: 
a) materialismul (citra 0) - sinele corporal, trupul; b) idealismul (cifra 1) - 
sufletul suprem identic cu sinele universal şi c) realismul (cifra 2) - 
sufletul individual, independent de trup. Materialiştii identifică eronat 
sinele cu cele cinci simţuri sau cu trupul. Sal karăcărya, în comentariul 
său la Chândogya Upaniēad, sugera interpretarea expresiei sanscrite 
săriral samutthăya (ceea ce se ridică din propriul corp) prin „cel ce 
renunţă la noțiunea identităţii sinelui cu trupul”. Pe de altă parte, ātman 
poate cunoaşte mai multe învelişuri (fosă): a) annamaya ătman (sinele de 
felul hranei sau întruparea); b) pră Namaya ătman (sinele de felul suflului 
vital); c) manomaya ătman (sinele de felul minţii); d) vij Sânamaya ătman 
(sinele de felul cunoaşterii) şi e) ănandamaya ătman (sinele de felul 
beatitudinii)"%. Totodată, ârman cunoaşte mai multe stări: veghea, 
somnul fără vise, somnul cu vise şi starea încetării pluralității şi a 
contopirii cu Brahman. 

Atman este noncreat, static şi etern. El este spiritul, fiind diferit de 
simţuri, activități mentale, trup, psihic, ego, de fapt înglobându-le în el pe 
toate acestea, dar fără să se reducă doar la unul dintre aspecte. Lumina lui 
âtman este lumina mistică, esenţa divinității, dar aceeaşi cu a fiinţei 
umane. Atman simbolizează sinele, sufletul uman, sufletul universal în 
relaţie cu sufletele individuale (j fă), spiritul. 

4) La baza eshatologiei brahmanice se găseşte doctrina 
trasmigraţiei sufletului Referitor la soarta sufletului după moarte se 
disting trei concepţii: a) nimicirea - sufletul dispare complet; b) izinerariul 
- sufletul călătoreşte spre iad sau rai ori spre lumea cealaltă şi 
c) fransmigrarea - sufletul peregrinează prin mai multe existente. 
Brahmanismul şi în general hinduismul, ca şi alte religii asiatice, mizează 
pe doctrina transmigrării sufletului. La baza acesteia se găseşte karma 
(acţiunea). Peregrinarea dintr-o existență în alta (sansarana) şi reîncarnarea 
într-un regn sau altul sunt influențate de faptele omului şi nu de o putere 
exterioară, impersonală a destinului orb. Reîncarnarea este un mit care nu 
trebuie disprețuit sau luat în derâdere, ci înțeles simbolic (principiul 
continuității vieții) sau ştiinţific (individul moare, dar specia continuă). 


2I Śaľkarācārya, comentariu la Chândogya Upanizad VI, 8, 7, în 
Chândogya UpaniSad, tradusă din sanscrită de SwAmI GaMbhlrAnanda, 
Calcutta, Advaita Asrama, 1992, p. 468. 

*% Taittir ba Upani Sud II, 3, |. 

5) Hinduismul nu este o religie cu o marcă etică pregnantă. Cu 
toate acestea, o importantă componentă etică se regăseşte în brahmanism. 
Este vorba despre conduita umană diferențiată în pricipal în două noțiuni: 
1) asceza (tapas) şi 2) renunţarea (ny Asa). Termenul tapas poate avea 
mai multe semnificaţii: a) căldură şi agitație; b) energie în acțiune, 
austeritate şi forță conştientă care se mişcă sau impulsionează obiectul; c) 
ardoare şi fervoare; d) devoțiune; e) suferință şi penitenţă şi f) căldură 
interioară produsă prin experienţe spirituale”. Pe lângă conduita 
ascetică, omul poate renunţa la lume, continuând să trăiască în lume. 
Astfel, brahmanismul propune patru stadii tradiționale ale vieții umane: 
a) brahmacArin (discipol sau ucenic); b) gPhastha (cap de familie); 
c) vanaprastha (pustnic sau eremit) şi d) sa MW Asin (pelerin sau ascet). 
Acestea sunt numite şi stări de împăcare, serenitate sau AsramA (lipsă de 
eforturi)“. Capul de familie trebuie să îndeplinească cinci îndatoriri: 
a) să ofere lui Dumnezeu o lectură pioasă, b) strămoşilor apă şi alimente, 
c) zeilor jertfe, d) animalelor hrană şi e) oamenilor ospitalitate. Viaţa de 
eremit e caracterizată prin post şi rugăciune. Ascetul meditează asupra 
adevărului suprem, aşteptând clipa reunificării cu Brahman. 

6) Ideea eliberării (moka) reprezintă temelia soteriologiei 
brahmanice şi upanişadice, precum şi indiene în general. Eliberarea se 
realizează în brahmanism prin cunoaştere. Resorbirea în marele tot este 
esența mântuirii brahmanice. Aceasta se obţine prin cunoaştere, iar nu 
prin dogme, practici şi reguli. 

Potrivit doctrinelor gnostice este de ajuns să cunoşti pentru a fi 
mântuit. La baza hinduismului şi mai ales a brahmanismului stă mân- 
tuirea prin cunoaştere, considerată de unii erezie, iar de alții scop al vieţii 
omului: „Există printre indieni o erezie a acelora care filosofează printre 
brahmani, care duc o viaţă independentă, înfrânându-se să mănânce ființe 
vii şi orice hrană gătită. Ei spun că Dumnezeu este lumină, nu ca lumina 
care se vede, nici ca soarele sau focul, ci pentru ei Dumnezeu este discurs, 
nu acela care îşi află expresia în sunetele articulate, ci acela al cunoaşterii 


29 Jean Herbert, Jean Varenne, Vocabulaire de I'hindouisme, Paris, 
Dervy-Livres, 1985, p. 104. 

260 Set Asvatara Upanizad |, 6, 21. 

(gnosis) prin care misterele tainice ale naturii sunt pătrunse de către 
înțelept'?*!. 

Scopul vieţii omului, conform cu învățătura upanişadică, este 
intuiţia adevărului absolut şi anume unitatea dintre ârman şi Brahman. 
Înţelepciunea upanişadică poate fi sintetizată în mesajul ideii unităţii 
supreme dintre parte şi întreg, dintre om şi Dumnezeu, dintre sinele 
individual şi sinele universal, exprimat prin identitatea dintre ărman şi 
Brahman. Odată cu sublima cunoaştere a sinelui individual, a unităţii 
dintre âtman şi Brahman, omul experimentează lumina interioară 
(antar jyoti H), lumina fiind esenţa divinității şi a spiritului. 

Identitatea dintre ătman şi Brahman reprezintă fundamentul misticii 
şi al spiritualităţii indiene. Este, de fapt, o tautologie. Totodată, exprimă 
ideea reintegrării în conştiinţa universală şi refacerea întregului disociat în 
părţi în urma cosmogoniei. 

Repetiţia acestei idei a identității supreme devine obositoare pentru 
unii, dar este un leitmotiv în Upani. Zad. Se pune accentul pe importanţa ei 
majoră, fiindcă, de fapt, reprezintă sinteza supremă. 

Doctrina despre Brahman (brahmavăda) şi doctrina despre ätman 
(âtmavăda) se împletesc în ideea echivalenţei dintre sinele individual şi 
sinele universal, cheia filosofiei upanişadice şi indiene deopotrivă. Ea este 
exprimată prin următoarele propoziții din Upanizad: 1) ayam ătma 
brahma (Acest sine este Brahman), 2) sarva khălv-idam brahma 
(Tot ceea ce există este Brahman), 3) ahaM brahmăsmi (Eu sunt 
Brahman) şi 4) tat tvam asi (Acela/EI tu eşti). 

Saroj KumAr Das, filosof advaitin, compara propoziția sacră 
upanişadică fat tvam asi (Acela/EI tu eşti) cu o propoziţie esenţială în 
creştinism, susținând că afirmaţia lui lisus Hristos: „Eu şi Tatăl meu una 
suntem”? este un model valabil pentru toți oamenii”. Cuvântul sanscrit 
tat înseamnă deopotrivă „acela”, cât şi „el” la Nominativ, neutru, 
singular. Văzut ca  transpersonal şi nedeterminat, substantivul 


26l Elaine Pagels, Evangheliile gnostice, traducere de Walter Fotescu, 
Bucureşti, Editura Herald, 1999, p. 17. 
%2 Biblia, loan X, 30. 
2&8 Saroj KumAr Das, A Study of the VedAnta, Calcutta, University of 
Calcutta Press, 1937, p. 163. 

„Dumnezeu” nu poate fi, din punct de vedere gramatical, decât la genul 
neutru şi exprimat printr-un pronume. 

D) Doctrina religioasă predominantă devine  monoteismul. 
Henoteismul vedic dispare în favoarea credinței într-un singur zeu, 
Brahman. Totuşi, monoteismul este sublimat prin monism şi panteism în 
religia brahmanică. De la magie se trece la metafizică pentru a se ajunge 
la mistică în cele din urmă. Mitologia, pregnantă în Veda, lasă locul 
misticii în UpaniZad. Idealismul magic este înlocuit cu idealismul 
metafizic, încununate în mistică. 

E) Pantheonul zeilor îl găseşte pe Brahman ca zeu unic, devenit 
apoi principiul unităţii din univers şi regăsit în tot ceea ce există. Zeii 
vedici pălesc. Praj Apati devine stăpânul creaturilor. Purua reprezintă 
omul, partea bărbătească. Brahman este entitatea absolută, sinele 
universal şi Dumnezeu transpersonal şi nedeterminat. 

F) Cât priveşte cultul, se observă că textele BrăhmaNA au 
organizat religia în jurul ideii de sacrificiu. Zeii cărora li se adresau oblații 
nu mai erau în centrul atenției ca în vedism. Accentul se punea pe 
mecanismul sacrificiului. Astfel, sacrificiul a devenit suficient în sine. El 
producea şi ordona cosmosul. Atenţia s-a mutat de la zei la ritual. Acest 
sacrificiu, obiect al speculației brahmanice, reprezenta fundamentul 
universului, garantul ordinii şi armoniei cosmice şi sociale, iar deopotrivă 
sursa prosperității. Sacrificiul era văzut ca principiul vieţii şi sufletul 
tuturor făpturilor, după cum este scris în Satapatha BrAhma Na”. Sensul 
sacrificiului era de a asigura calitatea de a fi zeu (dev Arma), iar funcția lui 
- de a da viaţă veşnică sacrificatorului. Prin forța sacrificială, ceea ce e 
omenesc şi trecător redevenea divin şi etern. Virtutea sacrificiului nu 
pierea odată cu reîntoarcerea oficiantului la viața mundană. După moarte 
oficiantul îşi recâştiga natura divină. Sacrificiul a devenit el însuşi un zeu 
- PrajApati. Odată cu textele AraMWaha se realizează trecerea de la 
sacrificiu la cunoaşterea metafizică. Din ritual, sacrificiul devine simbol. 
El coboară în interiorul uman, devenind meditaţia asupra sinelui. Este 
revalorizat prin interiorizarea lui. Urmează înţelesul mistic al sacrificiului. 

G) Ritul funerar continuă tradiţia vedică, adică incinerarea. 


2% Šatapatha BrâhmaNa VIII, 6, 1, 10. 

H) Sufletul omului este nemuritor. După moartea individului, 
sufletul transmigrează şi se reîncarnează trăind o nouă existenţă sau se 
eliberează din cercul samsaric al naşterilor, morților şi renaşterilor. Există 
şi credinţa în călătoria sufletului spre lumea de dincolo. În acest sens, se 
deosebesc două căi: a) pitar AyAna (calea taţilor sau a strămoşilor) şi 
b) dev Ay Ana (calea zeilor). 


3) Hinduismul clasic 

Filosofia este legată strâns de religie şi practicile cultului. Sistemele 
ortodoxe sau astikA se bazează pe învăţăturile Vedelor, pe caracterul lor 
revelat, iar cele heterodoxe sau n Asti A neagă autoritatea Vedelor. Chiar 
dacă părerile sunt diferite printre comentatorii avizaţi ai filosofiei indiene, 
totuşi ea există în forma ei specifică. De pildă, Rudolf Otto defineşte 


şcolile filosofice indiene ca doctrine ale mântuirii, nu metafizică”, iar 


René Guânon le numeşte metafizică pură”*. Şcolile de filosofie indiană 
sunt mai degrabă soteriologii decât sisteme filosofice. Filosofia în viziune 
orientală are un sens mult mai larg, fiind o filosofie practică, a vieții şi nu 
neapărat una sistemică. Filosofia nu este separată de religie în India. 

În filosofia indiană accentul nu cade pe filosof, ci pe ideatică. Nu 
originalitatea importă, ci apartenenţa la tradiţie, aşadar nu originalul, ci 
originarul. În India, filosofia speculativă este o cale practică în vederea 
eliberării. Cunoaşterea metafizică nu e scopul, ci doar arma cu care 
scopul poate fi atins. Finalitatea activității spirituale nu este o anumită 
consolare filosofică legată de existenţa în lumea de dureri şi plăceri, ci 
voința de a obţine depăşirea condiţiei umane. Metafizica este înţeleasă în 
filosofia indiană ca o teorie a realității, iar experienţa se referă la căutarea 
lui Dumnezeu în om. Realul este fundamentul experienței şi implicat în 
ea. Aşa cum subliniază S. RAdhAkPENan, „În India, filosofia este pentru 
viață; adevărul trebuie trăit. Scopul indianului nu este doar de a cunoaşte 
realitatea ultimă, ci de a o realiza şi de a deveni una cu ea". 


26 Rudolf Otto, West-Ostliche Mystik, Gotha, Vergleich und 
Unterscheidung zur Wessensdeutung, 1929. 
2% René Guénon, Introduction générale à l'étude des doctrines 
hindoues, Paris, Les éditions Véga, 1932. 
207 SarvepAlli RAdhAkPENan, Ch. Moore, A Sourcebook in Indian 
Philosophy, Princeton, 1957. 

Şcolile filosofiei indiene se numesc darsanA (viziuni) şi sunt, în 
esență, soteriologii. Ele sunt următoarele, împreună cu mentorii lor: 
Nyâya lui Gautama, Vaise=ika lui KaNaAa, SăMkhya lui Kāpila, Yoga 
lui Pataăjali, MimăMsă lui Jaimini şi Vedânta lui BădarayaNa. Aceste 
şcoli pot fi grupate şi două câte două potrivit cu ideologia lor, astfel: 
Nyāya -VaiseZika, SăMkhya - Yoga şi Pūrva MimăMsă - Uttara 
MimâMsă (Vedânta). În afara lor, mai există şcolile de filosofie buddhistă 
şi jainistă, precum şi şcolile materialiste, între care CArvAka şi LokayAta 
sunt cele mai importante. 

Logica formală şi filologia caracterizează Nyâya, iar cosmogonia şi 
teoria pluralismului atomic aparțin şcolii VaiseZika. SăMkhya se afirmă 
prin pledoaria pentru cunoaştere metafizică, prin realitatea ontologică a 
lumii înconjurătoare şi prin dualismul spirit-materie, în vreme ce Yoga 
prin tehnicile de meditație şi uniunea mistică. MimăMsă se construieşte 
într-o interesantă teorie a percepţiei şi a altor simţuri. Vedânta 
încununează viziunile indiene cu idealismul ei, în special monist. Aşadar, 
şcolile ortodoxe de filosofie indiană sunt: a) Nyāya, preocupată în 
principal de logică sau de legile ce guvernează procesele raționale şi 
strategiile de contradicţie; b) VaiseZika, cu acentul pe cauza universului, 
spaţiu, timp, substanță, elemente, mişcare şi relații dintre oameni; 
c) SăMkhya, realist-dualistă, cu atenție faţă de categoriile filosofice 
abstracte şi față de realitatea lumii înconjurătoare; d) Yoga, care se 
preocupă de tehnicile practice pentru dezvoltarea mentală şi fizică, 
pregătind uniunea cu Absolutul; e) MīmāMsā, filologică, dar şi 
preocupată în mare parte de practica religioasă şi f) Vedânta, idealistă, 
fondată pe Upani ad şi bazată pe principiul că Brahman este singura 
realitate, finală şi indivizibilă. 

A) Nyâya 

Şcoala Nyâya de filosofie indiană îl are ca mentor pe Gautama, cel 
ce a scris Nyăya Sutra. El nu este acelaşi cu Buddha. Nyâya se distinge 
prin accentul pus pe logică. Metafizica şi psihologia în Nyâya darsana 
sunt continuate în VaiseZika darsana. 

Nyāya reprezintă în special logica formală şi filologia. Între altele 
se ocupă de mijloacele de cunoaştere din perspectiva metodei şi le 
numeşte pe următoarele: a) percepția, b) inferența, c) analogia, 
d) evidenţa şi e) silogismul. De asemenea, după cum remarcă Satiscandra 

Caterjl, NyAya exclude memoria dintre categoriile cunoaşterii şi o 
consideră validă numai dacă ea corespunde naturii obiectului şi conduce 
la o activitate practică”. Sunt enumerate 16 noţiuni logice şi se 
precizează că eliberarea depinde de o cunoaştere corectă a naturii acestor 
noțiuni. Metafizica şcolii NyAya se caracterizează printr-un pluralism 
realist, aşa cum arată Mircea Eliade”, care o consideră mai degrabă o 
metodă logică decât o şcoală de filosofie. De altfel, istoricul român al 
religiilor, în timpul studiilor sale în India, a vizitat o şcoală tradițională 
indiană (fola), condusă de un pANAit (învăţat). În discuţia cu acesta, a 
subliniat faptul că în India nu se dă importanță detaliilor istorice şi 
cronologiei, ci mesajului, învățăturii, iar, legat de NyAya, a evidențiat 
paradoxul filologiei: a face cercetări fragmentare asupra a ceea ce nu 
poate fi fragmentat, adică spiritul”. Filosofia indiană este eliberată de 
complexul erudiţiei şi al intelectualismului, de studiile analitice ce separă 
în amănunte neconcludente, toate acestea fiind asimilate în hinduism de 
către filologie, care adesea face confuzia între scopuri şi mijloace. 

B) VaiseZika 

Şcoala VaiseZika face corp comun în teorie cu şcoala Nyâya de 
filosofie indiană. Mentorul se numeşte KaNaAa, care înseamnă 
„mâncătorul de atomi”, aluzia fiind la teoria originii lumii provenite din 
combinaţia atomilor şi pluralismul acestora ca puncte esențiale în doctrina 
acestei darsana (viziuni). Contra cosmologiei SAMkhya, şcoala de 
filosofie indiană NyAya-VaiseZika aduce doctrina atomismului şi patru 
dintre elementele cosmice (pământul, apa, focul şi aerul), după cum 


precizează SurendranAth Dasgupta””!. 


2%  Satiscandra Caterjl, Early NyAya-VaiseZika, în SarvepAlli 


RAdhAkPENan, History of Indian Philosophy. Eastern and Western, vol. I, 
London, George Allen and Unwin Ltd., 1952, p. 220. 

* Mircea Itu, L 'indianisme de Mircea Eliade (teză de doctorat), Paris, 
Sorbona, Ecole Pratique des Hautes Etudes, 1999, p. 300. 

2 Mircea Eliade, Filologie şi cultură, în Mircea Handoca (editor), 
Erotică mistică în Bengal. Studii de indianistică (1929 - 1931), Bucureşti, 
Editura Jurnalul literar, 1994, p. 28. 

2771 SurendranAth Dasgupta, A History of Indian Philosophy, vol. 1, New 
Delhi, VarANasl, PatnA, Bangalore, MadrAs, MotilAl BanArsldAss, p. 310. 

Numele şcolii provine din cuvântul sanscrit viseZa (particularitate 
sau specificitate). Importanţa ei constă în categoriile logice în care sunt 
încadrate toate fenomenele. Acestea sunt şapte: a) substanţa; b) calitatea; 
c) mişcarea; d) generalitatea; e) particularitatea; f) nonexistența şi 
g) inerenţa. Ele sunt definite şi subîmpărţite. Inerenţa sau conexiunea 
inseparabilă (samăvaya) se distinge de conexiunea accidentală şi 
separabilă (saMyoga) şi reprezintă relația dintre un lucru şi proprietățile 
sale, întreg şi părțile sale, gen şi specii, mişcare şi obiectul mişcării. 
Nonexistenţa, la rândul ei, se divide în nonexistență mutuală (de pildă 
focul şi cârpa) şi nonexistență absolută (de pildă focul în apă). 

Sufletul, ca şi în cazul altor şcoli filosofice indiene, este considerat 
pur, atoatepătrunzător, fără început şi sfârşit. Mintea se află în 
interdependență cu sufletul şi-i oferă posibilitatea de a cunoaşte obiectele 
exterioare, ca şi calităţile intrinseci. Spiritul este fără calități, ca şi 
eliberarea, care este văzută nu ca o stare, ci ca un conținut şi o esenţă. 
Dumnezeu este prezent, cu toate că nu ca zeu creator, ci ca suflet şi sine 
universal. Atenţia se acordă teismului într-o fază ulterioară atât în 
Vaisezika, cât şi în Nyâya. Se face trecerea de la panteism la teism, deşi 
în hinduismul upanişadic sensul era invers. 

C) Să Mikhya 

Mentorul şcolii SăMkhya este Kāpila, autorul tratatului SãMkhya 
Sūtra. Între alţi comentatori asupra textului clasic al lui Kāpila în filosofia 
SăMkhya s-au distins: Isvara KPENa, VAcaspati Misra, Vijiâna Bhik=Zu 
şi Aniruddha. 

SaMkhya a apărut ca o reacţie contra idealismului metafizic şi a 
misticii devoționale. 

Împreună cu Yoga, SăMkhya formează una dintre cele mai 
importante şcoli filosofice indiene. Dacă Yoga reprezintă mai degrabă 
latura practică şi experimentală, SăMkhya - pe cea teoretică şi 
intelectuală. Mistica ilustrează Yoga, câtă vreme metafizica - SăMkhya. 
Calea este a uniunii mistice în Yoga, dar a cunoaşterii metafizice în 
SaMkhya. Calea spre mântuire este a tehnicilor în Yoga, însă a gnozei în 
SaMkhya. 

Surendranăth Dasgupta, în tratatul său A History of Indian 
Philosophy”, opinează că diferenţa dintre SăMkhya şi Yoga consistă în 
faptul că prima este ateistă, iar a doua teistă. Ideea sa este preluată şi de 
discipolul său, Mircea Eliade. Dar SāMkhya se fundamentează pe textele 
upanişadice, unde doctrina despre Brahman este cea mai importantă. 
Chiar dacă nu este teism, totuşi monoteismul şi mai ales panteismul şi 
monismul sunt reprezentate, iar Brahman, Dumnezeu este mereu prezent, 
ca transpersonal, nedeterminat, fără atribute şi calităţi. Aşadar, este greşit 
a se califica şcoala SăMkhya drept ateistă. Ca şi filosofia buddhistă, cea 
SaMkhya are ca fundament textele upanişadice, unde cunoaşterea e 
drumul spre eliberare, dar unde credința în Dumnezeu e fundamentală. 
Totuşi devoţiunea are un rol important, iar sursa de inspiraţie pentru 
teoria SăMkhya este poemul Bhagavad Gită. Chiar dacă nu este vorba de 
Dumnezeu personal, ci transpersonal (Brahman), chiar dacă nu 
devoţiunea, ci gnoza (jfiâna) este relația omului cu el, totuşi UpaniZad şi 
în consecință SăMkhya nu pot fi niciodată socotite ateiste. 

Ca mod de gândire, SaMkhya este preocupată de cunoaşterea lumii 
exterioare, de stările mentale şi de fixarea diferenţelor prin raportare la 
suflet. Cele trei principii fundamentale ale filosofiei SăMkhya sunt: 
1) realitatea ontologică a lumii exterioare; 2) intuiţia unui sens teleologic 
al materiei şi al experienţei şi 3) dialectica eliberării sufletului din ciclul 
samsaric al naşterilor, morţilor şi renaşterilor. În ceea ce priveşte 
realitatea lumii exterioare, Kāpila spune următoarele: na vijiânamătram 
bh Ahyapratite (Lumea nu este numai o idee, pentru că avem 
aprehensiunea directă a realității)”. Lumea nu este privită ca iluzorie, ca 
măyă, cum se întâmplă în filosofia Vedânta, ci ca reală. De asemenea, 
şcoala SăMkhya atacă doctrina şcolilor NyAya şi MImAMSsA, în care 
descoperă o confuzie între realitatea obiectivă şi construcția gramaticală 
sau între lume şi limbaj. 

Dualismul purua - prakPti (spirit - materie) este esențial în 
filosofia SăMkhya. Totuşi, în SăMkhya preclasică dualismul spirit - 
materie este absent. Din păcate multe din textele acesteia au fost 
pierdute. În ceea ce priveşte prak/Pli, accentul se pune pe actualizarea 


** Ibidem, vol. I, p. 332. 
* Kapila, Sa Mkhya Sūtra 1, 42. 

potenţelor acesteia. Materia are trei calități (eu Mă): a) sattva - 
luminozitate şi inteligență, b) rajas - energie motrică şi activitate mentală 
şi c) tamas - inerție şi obscuritate”"?. Puru.Za este pentru fiecare persoană, 
individual şi semnifică inteligență pură, în vreme ce Atman este universal 
şi semnifică fire, spirit şi beatitudine pură” 5. 

Alte aspecte ale doctrinei SăMkhya sunt inexistența unui 
Dumnezeu creator, în sensul inexistenței unui factor supranatural, ca şi 
lipsa misticii. Din punctul de vedere al disciplinelor filosofice, SăMkhya 
se opreşte asupra teoriei cunoaşterii, instrumentelor cunoaşterii, evoluției 
naturii şi dialecticii realităţii. Intre instrumentele cunoaşterii se află 
percepția, asupra căreia insistă mai ales MImAMsA. Percepția poate fi de 
două feluri: a) nirvikalpa - percepţia brută şi b) savikalpa - percepţia 
netă”'€. Inferența are trei dimensiuni: a) pYrvavat - efectul cauzei; 
b) sesavat - cauza efectului şi c) sAmAnyatodPta - de la general la 
general”. 

În filosofia SăMkhya o importanță aparte o are ontologia. În afara 
teoriei realității lumii înconjurătoare, în ontologia SăMkhya se insistă 
asupra celor 25 de principii (tattvA). Acestea sunt următoarele: 1) puru Za 
(spiritul), 2) prakPti (natura sau materia), 3) buddhi (intelectul); 
4) ahaMkAra (eul), 5) paNi (mâinile), 6) pAdA (picioarele); 7) vik 
(organele sunetului); 8) pAyu (organele excreţiei); 9) upastha (organele 
sexuale), 10) cakZus (văzul), 11) srotra (auzul), 12) ghrANa (simţul 
olfactiv); 13) rasana (simţul gustativ); 14) tvac (simţul tactil), 15) manas 
(simţul intern sau mintea); 16) r Ypa (forma sau culoarea), 17) sabda 
(cuvântul sau sunetul); 18) gandha (mirosul); 19) rasa (gustul sau 
savoarea); 20) sparsa (pipăitul sau tactul), 21) tejas (focul), 22) AkAsa 
(cerul sau eterul); 23) pPthiv/ (pământul); 24) Ap (apa) şi 25) vAyu (aerul 
sau vântul). Focul, eterul, pământul, apa şi aerul alcătuiesc elementele 
cosmice numite şi elementele sensibile (bh YtA). Culoarea, sunetul, 


27 Isvara KPENa, Sa Mkhya Kărikă, tradusă din sanscrită de Sergiu Al- 
George, Bucureşti, Societatea Informaţia, 1993, p. 20. 

275 SurendranAth Dasgupta, op. cit., vol. I, p. 241. 

2% Mircea Eliade, Introducere în filosofia SăMkhya, în „Revista de 
filosofie”, București, 1930, p. 172. 

27 Ibidem, p. 174. 

mirosul, savoarea şi tactul formează elementele subtile (tanmAtrA). 
Văzul, auzul, simțul olfactiv, simţul gustativ, simţul tactil şi simţul intern 
reprezintă forțele cunoaşterii (j9Anendriy 4). Mâinile, picioarele, 
organele sunetului, organele excreţiei şi organele sexuale sunt forțele 
acţiunii (karmendriy A)". 

Ignoranța sufletului stă la baza durerii existențiale, iar potrivit 
filosofiei SaMkhya, cunoaşterea metafizică este soluția eliberării. 
Aspectele acestei eliberări sunt următoarele: studiul textelor sacre, 
cunoaşterea principiilor, renunţarea la tot ceea ce tulbură, înțelegerea 
lumii, dialectica, retorica şi politica. Suferința este universală şi se află la 
baza existenţei, potrivit cu SăMkhya ca şi cu buddhismul de care o 
apropie dialectica realității lumii, precum şi accentul pus pe evoluţie în 
ciuda creaţiei, de fapt pe creaţie în desfăşurare, pe dinamismul creaţiei. 
Între idealismul monist al filosofiei Vedânta, bazat pe unitate, realismul 
critic al filosofiei buddhiste, înălțat pe teoria golului metafizic, filosofia 
SaMkhya propune un realism dualist. 

Împotriva ideologiei buddhiste şi vedantine, SăMkhya aduce 
următoarele argumente: 1) recunoaşterea obiectelor cunoscute anterior 
contra doctrinei clipei iluminării în buddhism (4Zanavăda); 2) cunoaş- 
terea obiectelor exterioare contra idealismului vedantin (vijiânavăda); 
3) reducerea la absurd contra doctrinei vidului universal în buddhism 
(sinyavăda). 

Sal'karâcărya, mentorul şcolii KevalAdvaita Vedânta, aduce o 
critică pertinentă dualismului spirit - materie din filosofia SăMkhya: 
prak/Pti (materia) nu are inteligență şi sentimente, prin urmare nu poate 
orienta creaţia spre un scop anume şi nu poate crea; puru£a (spiritul), la 
rândul său, nu poate crea deoarece se află dincolo de relaţii, de categoriile 
experienței şi actului, le transcende. 

ISvara KPENa, autorul celui mai vechi comentariu despre filosofia 
SaMkhya, intitulat SãMkhya Kărikă, susține că există trei feluri de 
suferință: a) ădhyătmika, cauzată de fizicul şi psihicul persoanei în 
suferință, prin boli sau prin despărțirea de ceea ce este plăcut ori unirea cu 
ceea ce este neplăcut; b) âdhibhautika, provocat de animale sălbatice sau 
domestice, de insecte sau de vegetaţie; c) âdhidaivika, de origine divină 


278 Isvara KPENa, op. cit., p. 22 

sau celestă, provenind de la zei, demoni sau forțele naturii. Durerea are 
drept cauză, ca în majoritatea soteriologiilor indiene, ignoranța sufletului. 
Paradoxal, sulfetul este implicat în drama existenţei, dar liber, iar 
suferința este universală şi, totuşi, i se neagă existenţa în vederea 
eliberării. SăMkhya crede în pluralitatea sufletelor ca jainismul şi se 
pronunță pentru eliberarea lor din saMsāra (ciclul peregrinărilor), pentru 
moka (eliberare). 

Termenul sanscrit saMăra provine de la cuvântul sansarana, ce 
înseamnă „peregrinarea prin mai multe vieţi”. Este un rău în sine”, 
scopul nefiind reîncarnarea superioară, ci prevenirea oricărei reîncarnări, 
transcenderea limitelor condiției umane înspre eliberarea supremă şi 
nemurire. În studiul Religie şi spirit, integrat în Trilogia valorilor, Lucian 
Blaga prezintă saMăra ca mit al reîncarnării. El insistă, de asemenea, 
asupra interpretării psihologice a mitului samsarei în Trilogia culturii, 
studiul Geneza metaforei şi sensul culturii, capitolul intitulat Aspectele 
fundamentale ale creaţiei culturale. Pe de altă parte, cu privire la 
orizontul spaţial şi accentul axiologic al sufletului indic, Blaga distinge 
eul întregii lumi şi b) indul îşi multiplică eul, închipuind legea 
reîncarnării-. Prima idee se structurează pe înălțime, pe verticală şi 
reprezintă scopul vieții omului (identitatea supremă dintre sinele 
individual şi sinele universal), în timp ce a doua - pe lungime, pe 
orizontală şi reprezintă cauza existenţei umane (creaţia diversificată în 
multitudinea de nume şi forme). Karma (acţiunea) condiţionează 
transmigrarea. Astfel, în funcţie de acțiunile din viața prezentă, renaşterea 
va fi într-un regn superior sau inferior. Aşa cum prakPti (materia) conţine 
un imbold teleologic şi conduce la purua (spirit) în SăMkhya-Yoga, la 
fel saMăra îndeamnă spre moka sau spre nirv A Na. 

D) Yoga 

Yoga reprezintă una dintre cele şase darsan A (viziuni) din cadrul 
filosofiei indiene. Pentru că doctrina ei se aseamănă în mare măsură cu 


2P Lucian Blaga, Curs de filosofia religiei, Alba-Iulia, Editura Fronde, 
1994, p.30. 

“0 Idem, Opere IX, Trilogia culturii, Bucureşti, Editura Minerva, 
1985, p. 147. 

cea a şcolii SaMkhya, şcoala de filosofie respectivă este numită adeseori 
SAMkhya-Yoga. Numai că, la fel ca şi în cazul celorlalte şcoli, este vorba 
mai degrabă de soteriologie, de religie, decât de filosofie în limitatul sens 
occidental al termenului din limba elină. Cu toate acestea, mai interesant 
ni se pare faptul că Yoga a ajuns să simbolizeze întregul curent cultural al 
hinduismului, chiar spiritualitatea indiană în ansamblu. Celelalte direcții 
din filosofia indiană, nu numai din interiorul hinduismului, dar şi din 
exterior (de pildă: Tantra, buddhismul şi jainismul) au asimilat cu succes 
forme de Yoga. Popularitatea acestei discipline este conferită de accentul 
pus pe latura practică, cu toate că la bază se găseşte un solid fundament 
teoretic. Totuşi, nu există contradicții între teorie şi practică în Yoga, nu 
opoziţie, ci un prolific şi benefic raport de complementaritate. Prin 
transpunerea în concret a ideilor, prin însufleţirea trupului uman, care nu 
mai este privit ca un produs al materiei, ca un material brut, însă ca un 
lăcaş inefabil al spiritului, prin faptul că oferă un model practic de viață 
umană, ancorată într-un ideal înalt, Yoga s-a răspândit în întreaga lume şi 
chiar a devenit o adevărată religie. 

Cuvântul sanscrit yoga, după cum arată celebrul gramatician indian 
PANIini, poate avea două rădăcini: 1) yuj - concentrare (de pildă expresia 
yuj sam Adhau) sau 2) yujir - legătură (de exemplu expresia yujir yoge). 
Este vorba fie de tehnica yogină a concentrării minții, fie de legătura 
mistică dintre om şi Dumnezeu, dintre yogin şi ISvara. Între semnificațiile 
termenului yoga se disting: „legarea laolaltă”, „înhămarea” şi „punerea la 
jug” a simţurilor, gândurilor şi sentimentelor care tulbură liniştea interioară. 

Chiar la începutul tratatului său, Pata9jali defineşte Yoga astfel: 
yogascittavPltinirodha H (încetarea stărilor psiho-mentale ale conştiin- 
ței)*!. Sunt numite cinci asemenea stări psiho-mentale tulburătoare: 
1) avidyA (necunoaşterea); 2) asmitA (egoismul), 3) rAga (ataşamentul); 
4) dvesa (aversiunea) şi 5) abhinivesa (dorinţa de a trăi). Dorinţa de a trăi 
profan este înlocuită prin voința de a trăi spiritual, sacru şi de a se elibera. 

Yoga are o origine străveche, încă din perioada draviAiană, când s-a 
descoperit statueta unui bărbat în postură yogină la Mohanjo DAro 
(mileniul al III-lea î. Hr.). Mentorul şcolii Yoga este Patagjali (secolul 


epi Pataðjali, Yoga SYtra I, 1, tradusă din sanscrită de Constantin 
Făgeţan, Bucureşti, Alfa Sirius Impex şi Informația, 1993, p. 19. 

al II-lea î. Hr.), iar textul sacru este Yoga S Ytra. Yoga se împarte în două 
mari clase: a) Yoga clasică sau teoretică, ilustrată de doctrina filosofică a 
tratatului lui Pata9jali şi b) Yoga populară sau practică, exprimată prin 
tehnicile de meditaţie ce au ca scop nemurirea, eliberarea şi uniunea 
mistică. Heinrich Zimmer considera că scopul doctrinelor filosofiei 
hinduse şi al practicii Yoga îl reprezintă depăşirea limitelor conştiinţei 
individualizate”. Astăzi Yoga se divide în alte două mari clase: a) Yoga 
posturală sau hinduistă şi b) Yoga meditativă sau buddhistă. 

Există mai multe tipuri de Yoga: 

1) Mantra Yoga este calea rugăciunii şi a sunetelor sacre prin 
folosirea formulelor sacre (mantr A). Giuseppe Tucci spunea că în şcolile 
hinduse există o mare scrupulozitate în a-i prescrie celui inițiat o mantra 
sau alta, deoarece aceasta echivalează cu punerea lui în legătură cu un 
anume plan spiritual'%5. 

2) KuNAalini Yoga utilizează posturi şi mantrA şi are ca scop 
dezvoltarea forţei sexuale. 

3) Dharma Yoga este preocupată cu salvarea virtuţilor datoriei 
religioase. 

4) Karma Yoga este calea acțiunii corecte şi se adresează celui ce 
îndeplineşte sarcinile zilnice fără ataşament faţă de actele sau de 
rezultatele actelor sale. 

5) JQAna Yoga acordă o importanță deosebită cunoaşterii. 
Înţelepciunea dobândită prin observaţie, studiu, experiment reprezintă 
însuşi obiectul meditației. 

6) Bhakti Yoga este calea devoțţiunii şi a dragostei, fiind centrată pe 
o zeitate, pe mistică, pe un sfânt sau pe o obligaţie din viață. 

7) RAja Yoga este calea controlului mental, concentrării, 
controlului respirației, posturilor, meditaţiei şi contemplației. 

8) Ha Tha Yoga este cea mai populară şi reprezentată dintre toate 
tipurile de Yoga. Cei opt paşi ai săi servesc ca prototip pentru multe alte 
forme. Este foarte elaborată şi sistematizată. Textele de început ale şcolii 
HaTha Yoga preced doar timpul invaziei musulmane din India secolului 


* Heinrich Zimmer, Mituri şi simboluri în civilizația indiană, 
traducere de Sorin Mărculescu, Bucureşti, Editura Humanitas, 1994, p. 34. 

*5 Giuseppe Tucci, Teoria şi practica mandalei cu referire specială la 
practica adâncurilor, traducere de loan Milea, Bucureşti, Editura Humanitas, 1995. 
154 


Universitatea Spiru Haret 


al VII-lea d. Hr. O contribuţie substanţială la varietatea sa a fost făcută în 
şcolile tantrice cu care este asociată. 

Filosofia Yoga se bazează pe doctrina SAMkhya. Cauza este 
suferinţa, iar scopul - uniunea mistică. Disciplina Yoga reprezintă, de 
fapt, o purificare a corpului, a minţii şi a sufletului pregătite pentru 
viziunea fericirii supreme. Metoda propusă de Patagjali, despre care se 
spune că a compilat celebrul tratat de Yoga, comportă tehnici multiple: 
fizice, fiziologice, psihice, mentale, spirituale şi mistice. 

Coborârea înlăuntrul propriului corp, interiorizarea liturghiei are un 
sens mistic în Yoga. Potrivit şcolii yogine, trupul uman este format din 
mai multe „râuri” (nadi), care înlesnesc circulaţia suflului vital, cele mai 
importante fiind idă, pingala şi sufumna. Ca şi în Tantra, energia 
feminină (ku NAalini) trebuie trezită. Ea trece prin centrii corpului subtil, 
prin cară, înspre creştetul capului, unde se uneşte cu principiul masculin. 
Unirea dintre Sakti şi Siva este idealul tantric, exprimat şi prin ritualul 
iubirii mistice maithuna. Există şapte centri psihici (cakrA) în interiorul 
corpului uman. Ei au următoarele denumiri şi caracteristici, aşa cum arată 
Jean Varenne în cartea Aux sources du Yoga (Despre sursele Yogăi): 
1) muladhăra (mila = rădăcină), anus, galben, pământ, silaba „lam”; 
2) svădhi.ZThâna (sau medhradhăra;, medhra = penis), sex, alb, apă, 
silaba „vam”, 3) mânipura (māni = bijuterie, pura = cetate), ombilic, 
roşu, foc, silaba „ram”; 4) anahata, inimă, gri, aer, silaba „yam” ; 5) 
visuddha, gât, alb, eter, silaba „ham”; 6) ajâă (ajfiă = poruncă, ordin), 
frunte, culoarea lunii, Mahant, silaba „auM”; 7) sahasrăra (sahasrăra = o 
mie), creştetul capului, culoarea diamantului, Brahman, lotusul cu o mie 
de petale?%*. 

Cultura şi spiritualitatea indiană, cunoscută prin lecturi bogate, dar 
mai ales printr-o experiență trăită, constituie fundamentul operei şi 
gândirii lui Mircea Eliade”. Pentru Mircea Eliade descoperirea Indiei 
echivalează cu descoperirea fenomenului Yoga, deoarece, aşa cum 


284 Jean Varenne, Aux sources du Yoga, Paris, Editions Jacqueline 
Renard, 1989, p. 181. 
"5 Mircea Itu, op. cit., p. 392. 
155 


Universitatea Spiru Haret 


spunea el: „Yoga reprezintă marele principiu al unității spirituale a 
Indiei”256. 

În cartea sa Le Yoga. Immortalite et liberte (Yoga. Nemurire şi 
libertate)“, Mircea Eliade enumeră ca fundamentale patru dintre 
conceptele care ne introduc în spiritul indian, ele fiind: 1) karman, ce 
reprezintă legea cauzalității universale; 2) măyă, iluzia cosmică, care face 
posibilă eterna reîntoarcere în ciclul existenţelor;, 3) nirvă Na sau realitatea 
absolută şi 4) yoga, mijlocul prin care se poate obţine eliberarea finală 
(mok£a). 

Yoga este renumită şi apreciată mai ales pentru tehnicile de 
meditație ce alcătuiesc latura ei practică. 

Primele etape din practica Yoga sunt psihofiziologice, pe când 
ultima este mistică. Totuşi, toate au o profundă valoare religioasă. 
Tehnicile Yoga sunt căi ale autonomiei spirituale. Remarcăm o evoluţie 
ascendentă înspre scop - eliberarea (moka). Deopotrivă, ea atrage după 
sine şi o involuţie a omului. 

În practica Yoga există mai multe etape, numite alga (membre). 

1) EkAgratAA reprezintă concentrarea într-un singur punct. Locul de 
plecare îl constituie această tehnică, iar concentrarea poate fi într-un obiect, 
într-un gând, într-o persoană sau întru Dumnezeu. Prin această tehnică 
preliminară, numită în sancrită ekAgratA, se elimină toate automatismele 
mentale şi tot ceea ce ne-ar distrage atenţia. Trebuie ca omul să lupte 
împotriva tentaţiilor subconştientului. Acesta are cel mai adesea o conotaţie 
negativă potrivit viziunii indiene. O soluţie pentru alungarea acestor ispite 
ar fi practica gândului contrar. Yoginul, însă, e obligat să nu uite niciodată 
că sarcina este de a gândi, nu a se lăsa gândit, aşadar, influențat de toate 
asemenea distrageri ale subconştientului. EkAgratA este exercițiul care 
ajută la atât de necesara controlare a activităților senzoriale, ca şi a 
manifestărilor dăunătoare ale  subconştientului. Sunt înlăturate 
automatismele psiho-mentale, sunt eliminate pasiunile şi tot ceea ce ne 
tulbură mintea, care se fixează într-un singur punct. Tehnica ekăgrată îşi 
propune să controleze două surse ale fluidității mentale: activitatea senzorială 
(indriya) şi cea a subconştientului (saMskAra). Un yogin poate în orice 


*5 Mircea Eliade, Yoga. Nemurire şi libertate, traducere de Walter 
Fotescu, Bucureşti, Editura Humanitas, 1993, p. 302. 

?87 Ibidem, p. 15. 

moment să-şi concentreze atenția într-un singur punct, devenind, astfel, 
detaşat de orice alt stimul senzorial sau mnemonic. Necesară pentru 
realizarea ekāgratA este o poziție comodă a corpului, aşa încât respirația să 
poată deveni ritmică. Prin această tehnică se construieşte o voință puternică a 
practicantului Yoga. 

2) Yama reprezintă abstinenţele. Pata9jali numeşte cinci abstinenţe 
în tratatul său Yoga S Ytra: ahi MS A-saty Asteya-brahmacary Aparigrah A 
yamAH (Stăpânirea de sine cuprinde nonviolenţa, sinceritatea, 
onestitatea, castitatea şi nonavariţia)*%. Analizând a patra dintre 
abstinenţe, cea sexuală (brahmac Arya), Mircea Eliade subliniază că ea nu 
semnifică oprirea actelor sexuale, ci distrugerea tuturor tentaţiilor”“”. De 
fapt, este un atac la adresa actului profan pentru a valoriza puritatea şi 
inocența. Cuvântul sanscrit înseamnă etapa dinaintea căsătoriei, dar în 
același timp defineşte pe adolescent, ca şi pe discipol. În ceea ce priveşte 
avariția (aparigraha), SurendranAth Dasgupta găseşte o explicație mai 
degrabă concretă, decât potrivită: „acceptarea a nimic altceva decât a ceea 
ce e absolut necesar". 

3) Niyama reprezintă disciplinele. Ele sunt atât fizice, cât şi psihice. 
PataYjali enumeră disciplinele în cartea sa: sauca-santoZa-tapa H- 
svadhy Ayesvara-pr ANidhanani niyamaH (Puritatea, reconcilierea, 
asceza, studiul,  devoțiunea pentru Dumnezeu, acestea sunt 
disciplinele)”!. Cuvântul auca înseamnă „curăţenie”, dar şi „purificare”, 
aşadar, se referă atât la nivelul fizic, cât şi la cel moral. De altfel, este 
puritatea. Reconcilierea (santo. Za) funcţionează prin raportare la alţii, dar 
şi la sine. Ea simbolizează absența dependenței de necesitățile 
existențiale. Asceza (rapas) poate semnifica şi capacitatea exemplară de a 
transcende opozițiile, diferența de orice natură. Studiul (svadhy Aya) este 
axat pe cunoaşterea doctrinei metafizice din Yoga, însă mai curând pe 
controlul de sine. În comentariul său la tratatul de bază al disciplinei 
Yoga, VyAsa indică faptul că studiul constituie stăpânirea tehnicilor 


*% Patagjali, Yoga S Ytra II, 30, op. cit., p. 176. 
* Mircea Eliade, Pata jali şi Yoga, traducere de Walter Fotescu, 
Bucureşti, Editura Humanitas, 1992, p. 68. 
*% SurendranAth Dasgupta, op. cit., vol. I, p. 270. 
1 Patagjali, Yoga S Ytra II, 32, op. cit., p. 179. 

eliberării şi repetarea silabei magice auM. SurendranAth Dasgupta 
citează şi alte discipline morale, cum ar fi: maitri sau a gândi că toţi 
oamenii îți sunt prieteni; mudita sau sentimentul de bunătate față de 
binele tuturor şi upekZa sau indiferența faţă de răul altora””?. 

4) Asana reprezintă poziţiile. Pata9jali explică poziţiile în tratatul 
său de Yoga clasică astfel: sfhira-sukham- Asanam (Poziţia stabilă şi 
agreabilă)“. Prin această tehnică începe de iure practica Yoga. Poziţia 
trebuie să fie naturală, confortabilă, hieratică şi să poată facilita realizarea 
meditației, fără să distrugă mobilitatea corpului. Pregătirea pentru 
meditație se face prin crearea unei stări calme. Se păstrează echilibrul 
static şi egalitatea spiritului cu el însuşi. Toate eforturile şi oboseala sunt 
înlăturate. Dacă vom compara tehnica Asana cu tehnica ekAgratA vom 
descoperi o interesantă similaritate: fixarea într-un singur punct a minții 
(ekAgratA) şi fixarea într-o singură poziţie a trupului (sana). În 
tratatul GherAnda SaMhitA se află o descriere elocventă a acestei 
tehnici: Aşezaţi piciorul drept pe pulpa stângă şi în acelaşi fel piciorul 
stâng pe pulpa dreaptă; încrucişaţi mâinile la spate şi apucaţi călcâiele 
(mâna dreaptă pe călcâiul drept şi mâna stângă pe călcâiul stâng). Apăsaţi 
bărbia de piept şi fixaţi-vă privirea asupra vârfului nasului”. SwAml 
PurNa precizează că există 8400000 de poziţii, tot atâtea câte specii se 
află pe pământ şi oferă câteva exemple: urdhva hasttAsana (poziţia 
arborelui), bilik Asana (poziția pisicii); fating Asana (poziţia fluturelui); 
vajrAsana (poziţia lui Adam) şi savAsana (poziţia decontractată după o 
săptămînă de exerciții yogine) etc. 

5) PrANAyAma reprezintă controlul respirației. Este cea mai 
răspândită dintre tehnicile yogine. Pata9jali precizează semnificaţia şi 
importanța acestei etape esențiale, spunând: tasmin sati svasa- 
prasvasayor gati-vicceda ll pr ANAy Ama (Aceasta fiind îndeplinită, 


292 SurendranAth Dasgupta, op. cit., volumul I, p. 270. 

*% Pata9jali, Yoga S Ytra II, 46, op. cit., p. 201. 

?94 Mircea Eliade, op. cit., p. 71. 

5 Gher Anda SaMhitA I, 8. 

*% SwAml PurNa, Elemente de Yoga, tradusă din engleză de Cătălin 
Mihai Gheorghe, Bucureşti, Editura Rao, 1995, p. 29-35. 

urmează prANAyAma, oprirea procesului de inspiraţie şi expiraţie) ”. 


PrANa este suflul vital. Prin Yoga se propune o respirație ritmică în 
vederea eliminării tensiunilor şi a tot ceea ce distrage atenţia omului. 
Yoginul are intenția de a armoniza cele trei momente ale procesului 
respiratoriu: inspirația (puraka), expiraţia (recaka) şi reținerea aerului 
(kumbhaka). Controlul respirației are o semnificaţie simbolică: depăşirea 
dependenţei omului de necesităţi fiziologice şi transcenderea fiziologiei 
umane. Prin controlul respirației se vizează prelungirea vieții şi obţinerea 
nemuririi. Mircea Eliade evidenţiază, cu fineţea metodei comparative, 
afinităţile existente între tehnica yogină a controlului respirației 
(pr ANAyAma) şi respiraţia embrionară în daoism numită 7 'ai-si, tehnica 
dhikr din islam, precum şi o metodă similară din isihasmul creştin”. 

6) Pratyah Ara reprezintă retragerea simţurilor. Se blochează orice 
fel de contact cu exteriorul. Pata9jali descrie această etapă în Yoga S Ytra: 
svavi ayasa Mprayoge citta-svar Ypanuk Ara ivendriyana M 
pratyahAraH (Simţurile fără a atinge obiectul, ca şi cum ar imita forma 
gândirii, constituie pratyahAra)”. Jean Varenne explică această etapă 
printr-o imagine plastică: broasca ţestoasă care intră în carapacea sa şi se 
închide acolo. Totodată, indianistul francez susține că tehnica fixării 
minții într-un singur punct (ekAgratA), poate fi interpretată drept o 
consecință a stăpânirii tehnicii retragerii simţurilor (pramwahAra)%. 
Regele Bhoja, un ilustru comentator al tratatului clasic al lui Patagjali, 
remarcă faptul că cele cinci simțuri coboară în ele însele şi nu mai sunt 
orientate spre înafară, spre obiectele exterioare. Avem de-a face în tehnica 
pratyahAra, după opinia avizată a savantului român Mircea Eliade, cu o 
retragere dincolo de lume, urmată de o aprofundare în sine"! Este vorba 
de o reintegrare în unitatea-totalitate. Retragerea simţurilor constituie, de 
fapt, ultima etapă în practica psiho-fiziologică a disciplinei Yoga. De aici 
se trece la tehnicile mentale, spirituale şi mistice, care sunt în număr de 
trei, dacă nu luăm în socoteală variantele lor. Deci, ele sunt: dh Ara NA, 


7 Patagjali, Yoga S Ytra II, 49, op. cit., p. 204. 
*% Mircea Eliade, op. cit., p. 82. 
9 Pata9jali, Yoga S Ytra II, 54 şi 55, op. cit., p. 211-212. 
*% Jean Varenne, op. cit., p. 121. 
31 Mircea Eliade, op. cit., p. 83. 

dhyAna şi sam Adhi. Sunt strâns legate între ele şi sunt aşezate într-o linie 
ascendentă. Cu toate acestea, tehnicile spirituale nu sunt separate de 
tehnicile psiho-fiziologice precedente. PataSjali afirmă şi el legătura 
dintre ultimele etape ale practicii Yoga prin propoziţia sanscrită: rayam 
ekatra sa Mama (Toate trei sunt una şi merg împreună)”. 

7) DhAraNA reprezintă concentrarea minții. Este prima treaptă în 
adevărata meditaţie Yoga. Pata9jali o caracteriza astfel: desa-bandhasa 
cittasya dhAra NA (Concentrarea este fixarea gândirii într-un singur 
loc)'%. Drept consecință, omul îşi păstrează autonomia faţă de tentaţiile 
lumii exterioare, ca şi ale subconştientului uman. Conştiinţa este liberă de 
orice contact cu acțiunile dinafară sau cu cele din interior şi cu orice fel de 
activitate. Această etapă are drept model tehnicile ekAgratA şi Asana 
prezentate anterior. Se poate zice, de asemenea, că tehnica ekAgrazA nu 
numai că anunță, dar chiar face parte din tehnica dh Ara NA, întrucât prin 
ea se explică felul cum se realizează concentrarea minţii. Fixarea minții 
este precedată, aşa cum am văzut, de fixarea trupului prin poziţii (Asana). 

8) DhyAna reprezintă etapa meditaţiei propriu-zise. Pata9jali 
explică penultima treaptă a practicii Yoga prin următoarele cuvinte: tatra 
pratyayaikatanata dhy Anam (În care orientarea conţinutului mental spre 
un singur obiect este meditaţia)”. Prin meditaţie se intră în esența 
fenomenelor, ca şi a tuturor lucrurilor şi ființelor şi se asimilează 
realitatea în adevărata ei dimensiune şi valoare. Mircea Eliade numeşte 
acest proces: „n curent de gândire unificată”5%5. SarvepAlli 
RAdhAkPENan consideră că dhyAna semnifică un curent de gânduri, 
neincomodat de nimeni şi de nimic. Este meditaţia pură“. SurendranAth 
Dasgupta subliniază continuitatea gândirii în etapa meditaţiei yogine, 
scriind astfel: „acelaşi gând trebuie să fie repetat constant în minte” ®. 


302 Patajali, Yoga S Ytra III, 4, op. cit., p. 220. 

*% Ibidem, III, 1, p. 217. 

304 Tbidem, III, 2, p. 218. 

305 Mircea Eliade, op. cit., p. 87. 

36 SarvepAlli RAdhAkPENan, Indian Philosophy, vol. II, Delhi, 
MotilAl BanArsIdAss, 1930, p. 374. 

307 SurendranAth Dasgupta, op. cit., volumul I, p. 272. 

9) Sam Adhi reprezintă enstaza. PataSjali, în Yoga S Ytra încearcă să 
definească ultima etapă dintre tehnicile Yoga prin textul: tad evartha- 
mAtra-nirbhAsam svar Ypa-s Ynyam iva samAdhiH (Şi aceasta, 
reflectând numai subiectul, ca şi cum forma proprie ar lipsi, devine 
enstaza)'%. SamAdhi este cea mai înaltă treaptă din practica Yoga şi 
constituie împlinirea tuturor eforturilor unui yogin. Jean Varenne 
analizează semnificaţiile date termenului sanscrit de câțiva indianişti de 


prestigiu: 1) position du psychisme (poziţie a psihismului) - Jean 
Filliozat; 2) apogée du recueillement (apogeu al 
reculegerii) - Paul Masson-Oursel; 3) concentration parfaite (concentrare 
perfectă) - Olivier Lacombe; 4) enstaze (enstază) - Mircea 


Eliade. Indianistul francez apreciază traducerea lui Eliade drept cea mai 
adecvată, pentru că susține ideea interiorizării, specifică noțiunii 
sanscrite”. Nu este nicidecum o ieşire din ființă, ci mai curând o 
aprofundare bine sugerată de orientalistul român. Am depăşit deja 
tehnicile psihofiziologice, prin urmare samAdhi, fiind o tehnică pur 
mistică, n-are nimic de-a face cu psihicul, aşa cum ar indica Jean 
Filliozat. De asemenea, prima tehnică mentală, concentrarea (dhAra NA) 
a fost depăşită şi ea o dată cu meditaţia (dhyAna) şi cu atât mai mult cu 
tehnica sam Adhi. Aşadar, nu poate fi vorba de o concentrare, chiar şi 
perfectă, cum spunea Olivier Lacombe, de vreme ce se realizează 
transcenderea planului mental. Mai aproape de sens se găseşte, însă, Paul 
Mason-Oursel, deşi explicaţia lui nu cuprinde toate semnificațiile 
termenului reunite într-un simbol, ca în cazul lui Mircea Eliade. 
SurendranAth Dagupta, după ce adeseori traduce cuvântul sanscrit 
sam Adhi prin „concentrare”, atunci când în teza sa de doctorat analizează 
practica Yoga, oferă o explicaţie corectă şi mult mai interesantă: 
„meditaţia stabilă în care gânditorul se pierde pe sine în interiorul 
gândului” 10. Alte definiții posibile ar fi: „unire”, „absorbire”, 
„conjuncţie” şi „totalitate”. Enstaza nu trebuie confundată cu transa 
hipnotică, tot astfel cum sacrul cu profanul. Enstaza este, de fapt, o stare 


308 Patajali, Yoga S Ytra III, 3, op. cit., p. 219. 
30 Jean Varenne, op. cit., p. 139. 
310 SurendranAth Dasgupta, Yoga Philosophy. In Relation to other 
Systems of Indian Thought, Delhi, MotiAl BanArsIdAss, 1996, p. 332. 

de beatitudine. Ea conţine două elemente: a) saMpraj Ata - conştiinţa şi 
etapa diferenţierii sau a meditaţiei cu sprijin; b) asaMprajĝAta - 
transconştiința şi etapa nondiferențierii sau meditaţia fără sprijin. Prima 
dintre ele are nevoie de ajutorul unui obiect sau al unei idei. Ea are, la 
rândul său, mai multe etape. Jean Herbert le aşează într-o clasă diferită de 
meditaţia cu sprijin, grupându-le astfel: a) avant agrandissement 
(cu creştere) - savitarka;, b) sans agrandissement (fără creştere) - 
nirvitarka; c) avec point de pression (cu punct de apăsare) -alamb Ana; 
d) sans point de pression (fără punct de apăsare) - niralamb Ana; e) avec 
délibération (cu deliberare) - savicara; f) sans délibération (fără 
deliberare) - nirvicara; g) méditation sur l'esprit (meditaţie asupra 
spiritului) - asmitA; h) méditation sur la pensée (meditație asupra minții) 
- sAnanda; i) méditation sur les organs (meditaţie asupra organelor de 
simț) - sukma; j) méditation sur les particules subtiles (meditaţie asupra 
particulelor subtile) - sthula ş.a.md."!. SarvepAlli RAdhAkPENan 
susține că starea de samAdhi este însoțită de următoarele elemente: a) 
deliberarea (vitarka); b) reflecția (vicara); c) beatitudinea (Ananda) şi d) 
sentimentul adevăratei personalităţi, care este spiritul uman (asmitA)”. 
Pentru a pătrunde în starea supremă de sam Adhi, trebuie să transcendem 
conştiinţa spaţiului şi a timpului, a condiției umane, ca şi cele cinci 
simţuri (fanmAtrA) şi cele cinci elemente (mah Abh YtA). Cele cinci 
simţuri sunt: 1) cuvântul (sabda); 2) contactul (spar2a); 3) forma (r Ypa); 
4) gustul (rasa) şi 5) mirosul (gandha), în vreme ce elementele sunt: 1) 
eterul (AkAsa), 2) aerul (vAyu), 3) focul (tejas); 4) apa (apa) şi 5) 
pământul (pPthiv]?. 

Scriind despre Yoga ca disciplină, Sergiu Al-George distinge şase 
părți sau membre. Din păcate, tehnici importante ca: yama, niyama şi 
Asana lipsesc, iar altele sunt aşezate într-o ordine arbitrară, de pildă: 
pratyahAra, dhyAna, pr ANAyAma, dhAraNA şi samAdhi. Indianistul 


311 Jean Herbert, Spiritualité hindoue, Paris, Editions Albin Michel, 
1972, p. 435. 

312 SarvepAlli RAdhAkPENan, op. cit., vol. IL, p. 380. 

3B Dictionnaire de la sagesse orientale. Bouddhisme, hindouisme, 
taoisme, zen, traducere de Monique Thiollet, Paris, Editions Robert Laffont, 
1989, p. 564. 

român adaugă, însă, etapa farka, dar traduce termenul sanscrit prin 
ipoteză” şi nu prin „reflecţie”, aşa cum s-ar fi cuvenit". 

Din nefericire, Mircea Eliade nu insistă asupra nuanţelor ultimei 
etape din Yoga, aşa cum făcea profesorul şi maestrul său spiritual 
SurendranAth Dasgupta. Astfel, există nouă stagii: a) stadiul savitarka, în 
care gândirea devine una cu obiectul, numele său şi conceptul; b) stadiul 
nirvitarka, în care gândirea devine una cu obiectul, ce nu mai are semne 
distincte ca: numele şi conceptul; c) stadiul savicara, în care percepem 
cele cinci simţuri, ce devin una cu mintea; d) stadiul nirvicara, în care 
cele cinci simţuri au devenit una cu mintea şi nu le mai percepem; 
e) stadiul Anandanug Ata, care reprezintă fericirea supremă, beatitudinea; 
f) stadiul asmirAnug Ara, când sufletul este acelaşi cu mintea; g) stadiul 
nir Ananda, deci mai presus de beatitudine; h) stadiul nirasmitA, deci mai 
presus de identificarea sufletului cu mintea şi i) stadiul nirodha, când nu 
mai există nici o treaptă mentală, iar intelectul se găseşte într-un vid 
pur""*. Mircea Eliade interpretează ultima etapă din practica Yoga într-o 
manieră genială, considerând-o expresie supremă a unuia dintre 
principiile fundamentale din univers, coincidentia oppositorum. Enstaza 
yogină transcende opoziţiile şi le unifică: totul cu nimicul, viața cu 
moartea şi ființa cu neființa. 

Cele opt facultăți sau „mari puteri” (mah Asiddhi) ale yoginului 
sunt: a) animan (micşorare), puterea de a deveni la fel de mic precum 
atomii; b) laghiman (uşurinţă), puterea de a deveni la fel de uşor ca lâna şi 
de a levita; c) gariman (greutate), puterea de a deveni mult mai greu, 
chiar de nemișcat; d) mahiman (nemărginire), puterea de a atinge orice 
obiect care poate fi văzut sau auzit la orice distanță; e) prăhămya (voinţă 
irezistibilă), puterea ce-i poate îndeplini yoginului orice dorință; f) prāpti 
(supremaţia asupra corpului), puterea de a ajunge la orice lucru, oricât de 
departe; g) Batva (stăpânirea elementelor), puterea de a crea şi de a 
distruge precum zeii şi h) vasirva (satisfacerea dorințelor), puterea de a 


îmblânzi animalele salbatice şi de a-şi impune voinţa şi asupra altora”!S. 


314 Sergiu Al-George, Filosofia indiană în texte, Bucureşti, Editura 
Ştiinţifică şi Enciclopedică, 1974, p. 227. 
315 SurendranAth Dasgupta, op. cit., p. 337-341. 
316 Mircea Eliade, Yoga. Nemurire şi libertate, p. 82-83. 

Marie-Madeleine Davy, în Enciclopedia doctrinelor mistice”, arată 
că cei ce au devenit jhanmultA (eliberaţi în viaţă) nu mai sunt oameni 
obişnuiţi, deoarece pentru ei limitările dispar. Ei devin omniscienţi, liberi şi 
nemuritori. Totodată, dobândesc următoarele capacități odată cu acest statut: 
darul profeţiei, posibilitatea de a se mişca precum vântul, invizibilitatea, 
puterea de a intra în corpul unei alte persoane, posibilitatea de a schimba 
orice metal în aur, doar cu ajutorul urinei şi, de asemenea, capacitatea de a 
vedea tot ceea ce există şi de a face să dispară tot. 

Sam Adhi reprezintă moka din hinduism, nirvANa din buddhism 
sau paradisul din creştinism şi islam. 

Ultima etapă din practica Yoga conferă libertatea. Nu este vorba de 
depăşirea condiției umane pentru a intra într-o condiţie superioară, cea 
divină, ci pentru mântuire şi dobândirea nemuririi. 

Există o opinie interesantă printre specialişti potrivit căreia prima 
categorie de enstază, cea cu sprijin, este rezervată ființelor supraumane 
(eroilor, semizeilor şi zeilor). Însă, observăm că se întâlneşte adeseori 
pericolul de a confunda ultima etapă, enstaza fără suport, cu vidul absolut, 
cu nimicul şi de aici se alunecă pe panta interpretării greşite a filosofiei 
indiene ca pesimistă, chiar nihilistă. Ținem să precizăm că nu este 
nicidecum un gol al conştiinţei, ci o absenţă a tuturor obiectelor şi o 
intrare în transconştiință. 

Yoginul, omul care a ajuns aici, se află într-o situaţie paradoxală, 
evidențiată şi de Mircea Eliade: rămâne în viaţă şi este, deopotrivă, 
mântuit”. El are un trup, dar el este spirit. El trăieşte în timp şi spaţiu, însă 
a cucerit nemurirea şi nemărginirea. El este om şi în acelaşi timp este 
Dumnezeu. Este muritor şi nemuritor. 

Pentru yogin, modelul suprem nu-l reprezintă dobândirea de siddhi 
(puteri supranaturale), un scop egoist urmat de falşii yogini şi de fachiri, 
ci identitatea cu Dumnezeu. Scopul este a redeveni ceea ce eşti: unul şi 
acelaşi cu spiritul veşnic, universul şi întregul, pentru că, aşa cum spunea 
şi unul dintre cei mai iluştri mistici creştini, Meister Johann Eckhart: Esse 


317 Marie-Madeleine Davy, Encyclopédie des mystiques, vol. III, Paris, 
Éditions Seghers, 1978, p. 241-242. 

3? Mircea Eliade, op. cit., p. 116. 

Deus est!$. Yoginul respectă principiul imitatio Dei şi acţionează în 
conformitate cu el. Idealul yoginului este de a imita gestul divin, aşa cum 
interpretează Mircea Eliade*!”, de a deveni asemănător unei statui, prin 
urmare de a corespunde stării perfecte. În ultima etapă, omul ajunge la 
transcenderea relaţiei dintre subiect şi obiect, dintre cunoaştere şi 
existență, reintră în suprema unitate. El atinge înălțimile metafizice şi, 
totodată, mistice, care semnifică distrugerea iluziei (a concepției că 
realitatea ar fi mundanul, existența în mocirla materialităţii, când, de fapt, 
ea este sacrul, spiritul). Ţelul este unificarea sublimă cu Dumnezeu. 
Devoţiunea faţă de ISvara, Dumnezeu personal, ar fi a doua variantă din 
punct de vedere axiologic față de unirea mistică dintre om şi Brahman. 


E) MīmāMsā 

Şcoala de filosofie MimăMsă lui Jaimini este foarte importantă 
pentru filologia indiană, ca şi pentru empirismul filosofic, în interiorul 
căruia se distinge teoria percepţiei şi a celorlalte simţuri. Jaimini a scris 
Karma Mimă Mă Sutra. 

MimâMsă se divide în Pūrva MimâMsă sau „prima cercetare” şi 
Uttara MimăMsă sau „a doua cercetare”, numită şi Vedânta. Ele se opun 
dualismului din şcoala filosofică SăMkhya-Yoga, ca şi logicii formale din 
şcoala filosofică Nyâya-VaiseZika. Propun monismul şi speculația 
metafizică, sublimate în mistică. 

Dacă MīmāMsā susţine caracterul revelat al textelor vedice şi se 
fundamentează pe Veda şi BrâhmaNa, Vedânta respinge caracterul 
revelat al textelor vedice şi se clădeşte pe filosofia din Upani Zad. Tema 
principală din opera lui Jaimini o reprezintă ceremoniile sacre şi răsplata 
care rezultă din îndeplinirea lor. Accentul este pus pe caracterul revelat al 
textelor vedice, considerate noncreate şi eterne. Pornind de aici, sunetele 
articulate sunt socotite veşnice şi sacre. Legătura dintre sonor şi sens nu 


318 Johann Eckhart, în Nichifor Crainic, Curs de mistică germană, în 
„Astra”, nr. 1, Braşov, 1999, p. 63. 
*19 Mircea Eliade, Yoga. Essai sur les origines de la mystique indienne, 
Paris, Libraire Orientaliste Paul Geuthner, 1936, p. 76. 

se datorează unei convenţii, ci naturii interne a cuvântului. Discuţia este 
mutată din sfera filosofiei în aceea a filologiei în MīmāMsā darsana. 


F) Vedăânta 

Cronologic Vedânta este ultima dintre darsana (viziuni), deşi 
axiologic poate fi prima. Vedânta mai este denumită şi Uttara MīmāMsā, 
în legătură cu şcoala filosofică Pūrva MīmāMsā a lui Jaimini cu care are 
aspecte teoretice în comun. Cuvântul sanscrit vedânta înseamnă „sfârşitul 
Vedelor”, dar şi „sfârşitul cunoaşterii? în sensul cunoașterii 
atotcuprinzătoare şi al împlinirii supreme sau o revărsare dinspre 
gnoseologie spre ontologie, dinspre „a cunoaşte” spre „a fi”. VedAnta a 
fost văzută şi ca principiul secret al textelor vedice. Ea se plasează, de 
fapt, după textele vedice şi încheie un mod tradiţional de gândire, 
deschizând calea spre filosofia buddhistă, fiind la confluența dintre 
hinduism şi buddhism. Vedânta nu se desprinde irevocabil de VedA, cu 
toate că atacă unele puncte ale filosofiei vedice, cum sunt: sacrificiul, 
ritualismul şi caracterul revelat al acestor texte. Se bazează, însă, pe 
înțelepciunea textelor UpaniZad, la fel ca SăMkhya şi buddhismul. 

Monier Monier-Williams numeşte egoistă viziunea vedantină în 
cartea sa Hinduism. Unii cercetători au acuzat filosofia şcolii Vedănta 
de ermetism şi intelectualism şi de exagerarea laturii teoretice în 
detrimentul practicii. Paul Deussen, însă, în cartea sa Das System des 
Vedânta (Sistemul VedAntei), numeşte cercetările vedantine drept cele 
mai intime şi rapide, deşi nu ştiinţifice, asupra misterelor ființei“?!. Multe 
personalități ale culturii indiene au adoptat filosofia vedantină şi adeseori 
filosofia indiană este identificată cu Vedânta, marca cea mai pregnantă a 
soteriologiei indice. Între filosofii indieni vedantini se găsesc următorii: 
BadarayaNa, GauAapada, Sarkara, Rāmanuja, Vallābha, Nimbarka, 
Srihar=a, Sureśvara, Padmapāda, Mādhava, RămakPENa, Vivekānanda, 
Aurobindo şi RādhākP=ŅNan etc. Există mai multe şcoli în interiorul 
Vedānta darśana (viziunii vedantine): KevalAdvaita lui Salkara, a 
nondualismului pur, Viśi&TAdvaita lui Rămanuja, a teismului şi 
nondualismului disimulat, Bhedābhedā a lui Nimbarka, a diferențierii şi 


32 Monier Monier-Williams, Hinduism, Delhi, MotilAl BanArsIdAss, 
1971, p. 28. 

321 Paul Deussen, Das System des Vedânta, Berlin, 1881. 

nondiferenţierii, SuddhAdvaita lui Vallăbha, a nondualismului clar şi 
Dvaita lui Mădhava, a dualismului etc. Sal'kara (780 - 820 d. Hr.) este un 
filosof monist şi panteist. Rămanuja insistă asupra unui monism calificat, 
ce are la bază trei principii: Dumnezeu ca Vi=Nu, sufletele individuale şi 
lumea lucrurilor materiale. Însă, monismul său este un nondualism 
disimulat în spatele unui teism preponderent. MAdhava profesa dualismul 
absolut, pe de-o parte Dumnezeu şi sufletele individuale şi pe de alta 
lumea materială. Nimbarka a căutat să împace dualismul cu monismul. 
Distincția dintre Dumnezeu şi suflete, pe de-o parte şi lumea materială, pe 
de alta, este fundamentală la acest filosof vedantin, la fel ca şi identitatea 
sufletelor cu Dumnezeu. VallAbha profesa un monism pur, în care 
KPENa era socotit supremul Brahman. 

Opera fundamentală pentru filosofia vedantină este Brāhma Sutra 
sau Vedănta Sutra, atribuită lui BădarayaNa, mentorul acestei darsana 
(viziuni). În ceea ce priveşte datarea acestei creaţii există două variante: 
secolul I î. Hr. sau secolul al II-lea î. Hr. Ca şi alți filosofi indieni, 
BădarayaNa este preocupat de închegarea unei doctrine despre Brahman, 
cauză materială şi eficientă a tuturor celor existente. Textul este, însă, 
greoi. Trei teorii principale se desprind de pe urma lecturii lui: 1) &tman şi 
Brahman sunt identici; 2) ătman şi Brahman sunt diferiți şi despărțiți 
până la eliberare; 3) â/man este de esență divină, dar nu identic cu 
Brahman. Olivier Lacombe, în cartea Indianite. Etudes historiques et 
comparatives sur la pensée indienne (Indianitate. Studii istorice şi 
comparative asupra gândirii indiene) deosebeşte trei viziuni religioase 
importante legate de suflet: 1) buddhistă - inexistenţa sufletului, 
exprimată de Buddha prin predica sa de la Samăth, anărmavăda; 
2) hinduistă - sufletul omului este acelaşi cu Dumnezeu, identitatea ârman 
= Brahman şi 3) creştină - diferenţa ontologică dintre sufletul uman şi 
divinitatea supremă”. Vidul caracterizează buddhismul, unitatea 
hinduismul şi dualitatea creştinismul. 

Dintre comentariile la textul clasic al lui BădarayaNa, cel mai 
valoros este al lui Salkara, intitulat Brāhma Sūtra BhāZya. Exegezele 
dualiste sunt fidele lucrării lui BădarayaNa. De pildă, filosoful vedantin 


* Olivier Lacombe, Indianite. Etudes historiques et comparatives sur 
la pensée indienne, Paris, Société d'editions Les Belles Lettres, 1979. 

Rămanuja oferă o interpretare mai apropiată de textul originar decât 
filosoful advaitin Salkara, numai că ultimul înnobilează textul prin 
comentariul său chiar mai reuşit în ansamblu ca obiectul de analizat. 

Opera lui Salkara este formată îndeosebi din comentarii la texte 
sacre indiene, vedantinul fiind, înainte de toate, un hermeneut. 
Preocuparea de bază a filosofiei lui Salkara este aceeaşi cu a şcolii 
VedAnta şi anume speculaţia filosofică despre adevărul ultim. 

În ceea ce-l priveşte pe Dumnezeu, există două viziuni în Vedânta, 
ca transpersonal şi ca personal. Sal'karăcârya distinge între modul de a fi, 
nirgu Na Brahman (Dumnezeu nedeterminat), transpersonal, fără calități 
sau atribute şi modul de a se manifesta, saguNa Brahman (Dumnezeu 
determinat), personal, cu atribute ori calități. Primul este Brahman, iar al 
doilea este ISvara. Nu sunt două entități de-sine-stătătoare, ci două aspecte 
ale aceleaşi entități, Brahman. Louis Renou observă că ISvara se găseşte 
pe un plan inferior în raport cu realitatea ultimă, transcendentă, cu 
Brahman, în vreme ce Olivier Lacombe susţine că ISvara este iluzia unei 
zeități suverane, deşi mai degrabă ar trebui s-o numim nevoia unui zeu 
suveran. Rudolf Otto, însă, vorbeşte despre împlinirea lui Brahman prin 
Îsvara şi de Brahman ca superlativ al lui ISvara*%. Raportul dintre 
Brahman şi ISvara este exprimată analogic de J. C. CaterjI prin relaţia 
dintre cărbunele în ardere şi cercul din jurul său“. Śaľ kara distinge între 
o cunoaştere superioară (parAvidyA) şi o cunoaştere inferioară 
(apar Avidy A) de comparat cu cele două tipuri de cunoaştere la filosoful 
Lucian Blaga: luciferică, respectiv paradisiacă”'””. Potrivit lui Sal'kara, 
cunoaşterea superioară se referă la Brahman, iar cea inferioară la ISvara. 
Lumea nu există în sine, singura realitate fiind Brahman, numit 
„spiritualitate în sine”*2€. Realul este idealul în filosofia lui Sal'karăcârya. 


*3 Mircea Itu, Cultură şi civilizație indiană, Bucureşti, Editura 
Universităţii din Bucureşti, 2003, p. 69. 

324 J, C. Caterjl, Filosofia esoterică a Indiei, Galaţi, Editura Porto- 
Franco, 1991, p. 34. 

3235 Mircea Itu, Indianismul lui Blaga, Braşov, Editura Orientul latin, 
1996, p. 25. 

326 Pierre Johanns, La pensée religieuse de l'Inde, Paris, Secretariat de 
Publications, Facultés Universitaires, 1954, p. 114. 

Raportul dintre Brahman şi măyă la Salkara se aseamănă cu cel 
dintre Marele Anonim şi cenzura transcendentă la Lucian Blaga. Măyă 
este o noţiune fundamentală în special în filosofia vedantină şi înseamnă 
measuring the Immeasurable (măsurarea Nemăsurabilului), un discurs 
despre Brahman, aşa cum susține L. Thomas O'Neil”. Māyā are mai 
multe semnificaţii, între care: capacitatea unor zei de a îmbrăca diverse 
forme, natura lucrurilor, iluzie, truc, magie, relativ, energie creatoare, 
ignoranță şi aspectul feminin, dinamic etc. Odată cu traducerea lui 
William Dwight Whitney a lucrării Atharva Veda Sa Mhită s-a impus 
sensul de „iluzie”, care a fost, totuşi, absolutizat. În ceea ce priveşte 
măyăvăda (doctrina despre măyă), se disting două direcţii fundamentale: 
a) pozitivă - măyă ca Sakti a lui ISvara, energie creatoare a lui Dumnezeu 
personal şi drum de la Dumnezeu spre lume, amintind de expresia „dor 
nemărginit” din capodopera Scrisoarea I a lui Mihai Eminescu şi b) 
negativă - măyă ca avidyă, ignoranță, drum de la lume spre Dumnezeu, 
obstacol în calea cunoaşterii omului, având afinitate cu „cenzura 
transcendentă” din filosofia lui Lucian Blaga’. Dumnezeu la Sal'kara 
are mai multe trăsături ca: omniprezență (infinit în raport cu spaţiul), 
eternitate (infinit în raport cu timpul), substanță universală, realitate 
perpetuă, entitate fără repaos şi libertate față de orice relaţii adevărate cu 
relativul””. Cu toate acestea, în cele din urmă Brahman este adevărul 
absolut, nu are formă (nirak Ara), restul fiind o iluzie a complexului de 
nume şi forme (n Amar Ypa). 

Scopul vieţii omului este eliberarea (mok.Za). Salkara arată că 
drumul spre eliberare are următoarele poteci: a) sama sau controlul 
minții; b) dama sau controlul simţurilor şi acțiunilor umane; c) uparama 
sau respectul îndatoririlor morale; d) fifikZă sau îndurarea suferinței; 


327 L, Thomas O'Neil, Măyă in Sa/kara. Measuring the Immeasurable, 
New Delhi, MotilAl BanArsldAss, 1980, p. 140. 

328 Mircea Itu, op. cit., p. 39. 

322 Olivier Lacombe, L'absolu selon le VedAnta. Les notions de 
Brahman et d'Atman dans les systemes de Salkara et RAmanuja, Paris, 
Librairie orientaliste Paul Geuthner, 1966, p. 158. 

e) sraddhă sau credinţa în maestru şi în textul sacru şi f) samădhăna sau 
unidirecţionarea conştiinţei". 

Potrivit lui Salkarăcârya (maestrul Sal'kara) există trei tipuri de 
realități: prătibhăsika sau empirică, vyăvahărika sau fenomenală şi 
paramărtika sau absolută (realitatea ultimă, Dumnezeu). Şcoala filosofică 
Advaita a lui Salkara are ca deviză propoziţia sanscrită eka evam 
advibam (Există doar unul, nondualul), dualismul fiind, de fapt, 
incapacitatea omului de a revela divinul în sufletul său şi proiectarea 
acestei neputințe în afară, într-o putere exterioară şi necunoscută. 

4) Hinduismul epopeic 

Hinduismul epopeic este o altă diviziune importantă a religiei 
hindu. El se bazează pe cele două epopei clasice indiene RAmAyaNa şi 
Mah Abh Arata. De asemenea, în religia epopeilor accentul este pus pe 
devoţional şi pe mesajul din poemul Bhagavad GHA (Cântecul 
preaînțeleptului), ca parte integrantă a epopeii Mah Abh Arata. Mesajul 
este centrat în jurul conceptului phalatPENavair Ajya (renunţarea la setea 
fructului), adică al făptuirii cu un scop spiritual şi fără a se aştepta o 
răsplată sau fără a se viza obţinerea vreunui profit, beneficiu ori 
satisfacerea vreunui interes personal material. Este încurajată făptuirea în 
spirit dezinteresat şi devotamentul (bhakti) faţă de divinitate. 

Cele două epopei indiene au fost compuse între 500 - 50 î. Hr. 
Scrisă de poetul clasic VAlmlki, RAmAyaNa (Calea lui RAma) este 
povestea vieţii lui RAma, a iubirii sale nepieritoare pentru soția lui, SItA. 
În hinduism, RAma devine model exemplar, la fel ca şi soţia lui. În 
epopee se îmbină mitul cu istoria, realul cu fantasticul. Din punct de 
vedere etic, epopeea prezintă un model de viaţă şi calități umane demne 
de urmat pentru credincioşii hinduşi. Accentul este pus pe virtuțile 
întrupate de eroul național RAma. Epopeea Mah Abh Arata (Marea Indie), 
scrisă de VyAsa, are un caracter preponderent didactic. Scopul este 
educarea în spiritul hinduismului. Tinerii din casta kZArriyA 
(războinicilor) erau instruiți pentru cunoaşterea şi respectarea valorilor 
religiei hindu. Intenţia era de a-i motiva în luptă şi a le indica sensul vieţii 
lor. Bhagavad GHA (Cântecul preaînțeleptului) reprezintă pentru 


30 SaTkara, Tattvabodha, tradusă din sanscrită de Ovidiu Cristian 
Nedu, în Advaita VedAnta, Editura Herald, Bucureşti, 2002, p. 142. 

hinduism ceea ce înseamnă Cântarea cântărilor pentru creştinism şi 
iudaism. Subiectul principal al poemului se referă la căile de eliberare, 
înfăţişate din perspectiva mai multor tipuri de Yoga: a faptei, a 
cunoaşterii, a renunțării, a concentrării, a înțelegerii şi a spiritului suprem 
etc. Dialogul dintre Arjuna şi KPENa, avatAra al zeului suprem ViENu, 
se axează pe două subiecte importante: cunoaşterea lui Dumnezeu şi 
imitarea modelelor divine. 


5) Hinduismul contemporan 

Hinduismul contemporan cunoaşte mai multe diviziuni: 
a) neobrahmanism; b) vişnuism; c) sivaism; d) saktism şi e) mişcarea 
BrahmA SamAj. 

Sectele vișnuiste cântă iubirea pentru Vi=Nu şi KPENa. Caitanya, 
scriitor bengalez, pune accentul pe latura emoţională în vişnuism, 
socotind iubirea arzătoare, la fel şi exaltarea mistică a lui KPENa. 
RAmAnanda creează o doctrină umanitară a adorării lui ViENu şi RAma. 

Adoratorii lui Siva alcătuiesc secta numită sivaism. Adorarea este 
mai ales sub forma de Siva li /gam (simbolul falusului). 

Saktismul reprezintă adorarea energiei feminine śakti a lui Siva. 
Există două secte saktiste: VAma mArga (calea de stânga) şi Daki Na 
mArga (calea de dreapta). 

Mişcarea BrahmA SamAj are mai mulţi adepţi şi o pondere 
importantă în hinduismul contemporan. RAm Mohan Roy, nemulțumit de 
formalismul religios, a studiat buddhismul, hinduismul şi creştinismul. În 
urma lecturilor sale, a afirmat că există un singur Dumnezeu în toate 
religiile. El a înființat mişcarea în secolul al XIX-lea cu intenția de a 
curăța brahmanismul de ritualism. De asemenea, a propus studierea 
Evangheliilor şi a textelor UpaniZzad. Alt membru ilustru al mişcării a 
fost DebendranAth Tagore, tatăl poetului. Kesab Candra Sen a vrut să 
întemeieze o religie universală. Totodată, el a propagat creştinismul. 

În ceea ce priveşte neobrahmanismul, acesta e susţinut de mari 
personalităţi contemporane ale Indiei. A) Sr/ RAmakPENa 
Paramaha Ma, pe numele lui GadadhAr Caterjl (1834 - 1886), a trăit opt 
ani în pădure, practicând asceza şi Yoga şi citind filosofie VedAnta. În 
religie s-a pronunțat pentru calea bhakti (a devoțiunii). A fost convins că 
năzuința spre unirea cu divinitatea şi comuniunea nemijlocită cu 

Dumnezeu reprezintă esenţialul în majoritatea religiilor lumii. S-a inițiat 
în islam şi creştinism. A mărturisit că l-a văzut pe lisus cu ochii. 
Dumnezeu nu s-a întrupat doar în Iisus, ci şi în Buddha şi KPENa şi în 
orice om ales şi pios. B) SwAm/ VivekAnanda se numea Narendran Ath 
Datta (1862 - 1902). A fost discipolul lui Srl RAmakPENa. Avea 
instrucţie universitară. A preferat şi el şcoala de filosofie VedAnta. Avea 
credinţa că sufletele individuale sunt una cu ființa divină. A subliniat 
adesea unirea cu Dumnezeu, dar nu numai prin meditaţie şi cunoaştere, ci 
şi prin fapte bune, prin ajutorarea săracilor. Biografia lui SwAmI 
VivekAnanda a fost scrisă de Romain Rolland. C) Aurobindo Ghose 
(1872 - 1950), a fost întemeietorul centrului spritual de la Auroville, lângă 
Pondicherry. A căutat să creeze o îmbinare între naționalism, hinduism şi 
mistică. A pus accentul pe interpretarea mistică a textelor vedice. D) 
RabindranAth Tagore (1861 - 1941) a insistat asupra iubirii de 
Dumnezeu şi devoţiunii. În loc de asceză, el a recomandat bucuria. 
Poeziile lui a fost închinate iubirii, vieții şi fericirii. Potrivit lui Tagore, 
profeţii sunt întruparea lui Dumnezeu, dar lisus nu e singurul. E) 
Mah Atma GATdhl (Mohamdas Karamcand GAT'dhI) a trăit între 1869 - 
1948. A evidenţiat sfințenia Vedelor şi Upanişadelor, Bibliei şi 
Coranului. A condus mişcarea de eliberare naţională indiană de sub 
dominaţia imperiului britanic. A impus două concepte jain fundamentale: 
ahi MA (nonviolenţa) şi satyagraha (căutarea adevărului). F) Sarvep Alli 
RAdhAkP2ZNan (1888 - 1975) a fost preşedintele Indiei din 1962 în 1967. 
Cultural şi politic a stabilit punți de legătură între Orient şi Occident. A 
fost preocupat de ceea ce au comun religiile. A scos în evidență primatul 
experienței personale a unirii cu Dumnezeu, cu realitatea absolută. 
Conform cu istoricul filosofiei indiene S. RAdhAkPENan, nici o religie 
nu are dreptul să pretindă că deţine adevărul absolut. Totodată, el a 
subliniat relativismul dogmelor. G) Oso RAjn a întemeiat 
o mişcare la Pune şi a devenit faimos în Orient prin cărţile sale şi mai ales 
prin modelul de viaţă ilustrat de secta ce a condus-o. 

Hinduismul este religia majoritară în India. În afara ei, există, însă 
şi alte religii ca: islamul, buddhismul, jainismul, sikhismul, creştinismul, 
iudaismul şi zoroastrismul. Creştinismul a pătruns în India din secolul I d. 
Hr., propovăduit de Sfântul Apostol Toma. Islamul a intrat în India în 
secolul al VII- lea d. Hr. 

Sikhismul 

A) Istoria arată că religia sikh a luat naştere în Nord-Vestul Indiei, 
în Pu9jAb. Este răspândită astăzi în India, Pakistan şi în diaspora indiană, 
în special în Marea Britanie, SUA şi Canada. 

B) Izvorul sikhismului este Adi Granth (Cartea dintâi) sau Granth 
Sahib (Cartea stăpânului), care este o colecţie de imnuri şi rugăciuni. 

C) Cosmogonia se referă la crearea lumii de către Dumnezeu 
creator. Dumnezeu are existență reală, a creat lumea care este mAyA 
(iluzie), dar nu are înfăţişare. 

D) Doctrina religioasă în sikhism este monoteismul. Religia sikh 
se remarcă prin adoptarea monoteismului islamic şi respingerea 
sistemului castelor. E o combinaţie între hinduism şi islam. Cuvântul sikh 
înseamnă „discipol”. 

E) Pantheonul zeilor are un singur zeu. Dumnezeu nu e un cuvânt 
abstract, ci o realitate. El este adevărul, existenţa fără formă, absolutul, 
eternul şi infinitul. Se descoperă prin creaţie şi har celor ce-l caută prin 
rugăciune. Dumnezeu e drept, iubitor şi corect. El e adorat prin iubire şi 
sfințenie. KAbir neagă autoritatea Vedelor şi a Coranului şi admite 
existența unui singur Dumnezeu: A//Ah-R Ama. NAnak spunea că ființa 
divină e unică şi ea se numeşte Hari. 

F) Există mai multe personalități în sikhism ridicate la rang de 
semizei. Ei sunt numiți guru (învăţaţi) şi sunt în număr de zece. Între 
aceştia se află: KAbir, NAnak, Govind Sil 'gh şi Caitanya. Ei sunt 
intermediari între Dumnezeu şi oameni. 

G) Cultul are în centru rugăciunea. Idolatria este respinsă. La fel - 
sacrificiile şi ascetismul. Se recomandă meditaţia, iubirea de Dumnezeu şi 
buna purtare morală. Guru Govind Sil gh a cerut respectarea celor cinci 
K: 1) kes (pletele netăiate şi barba nerasă); 2) ka/ gha (pieptenele purtat în 
părul prins în coc); 3) kara (brăţara de oțel); 4) kaccha (pantalonii scurți 
pe dedesubt) şi 5) kirpan (pumnalul). Templul cel mai renumit este Son A 
mandir (Templul de aur) de la AmPtsAr. 


Jainismul 

A) Istoria precizează că Jainismul este o religie născută pe teritoriul 
Indiei. Se plasează ideologic între hinduism şi buddhism, o dovadă fiind 
şi scopul ei, mântuirea, văzută ca eliberare, fie ca moka (în hinduism) 

sau ca nirvă Na (în buddhism). Astăzi se găsesc 15000000 de credincioşi 
jain în lume. 

B) Izvoarele religiei jain sunt în special textele AZ ga şi Upa/ga. 

C) Cosmogonia în jainism are propria variantă. Elaborată de 
MahAvlra, cosmogonia este foarte interesantă. Natura se organizează 
spontan şi inconştient pentru a sluji sufletul. Universul, deşi etern şi fără 
început, există pentru ca sufletul să se poată elibera. Dar această eliberare 
presupune ieşirea din cosmosul imaginat sub forma unui om în picioare, cu 
braţele îndoite şi pumnii pe genunchi. Acest macrantrop este alcătuit din 
trei lumi: inferioară (membrele inferioare), o lume mediană (regiunea 
brâului) şi lumea superioară (capul şi pieptul). Lumea de jos cuprinde şapte 
pământuri suprapuse. Zonele superioare ale primului pământ sunt locuite 
de optsprezece categorii de divinități. Lumea mediană corespunde celei 
descrise în cosmologiile buddhistă şi hindusă. Lumea superioară se împarte 
în cinci zone suprapuse, fiecare zonă având paradisul său. Cât despre a 
cincea zonă, culmea universului, ea aparţine sufletelor eliberaţilor. De aici 
rezultă că eliberatul nu transcende cosmosul, ci doar etajele sale. 

D) Doctrina religioasă jain combină politeismul cu panteismul. La 
baza filosofiei jain stă panvitalismul. Dintre ideile fundamentale ale 
religiei jain se pot reține următoarele: doctrina despre karma (acţiune) ca 
lege universală, inexistența unui zeu suprem ca şi în buddhism, 
pluralitatea sufletelor, relativitatea, ambiguitatea realului, ahiMsā (a nu 
face rău altuia) şi satyagraha (casa adevărului) etc. Esenţială în jainism 
este însemnătatea acordată vieţii. Principiul vieţii se regăseşte 
pretutindeni şi el trebuie respectat cu stricteţe, chiar şi în cazul unor forme 
de viaţă foarte mici şi aparent neimportante. Dintre doctrinele jain se 
remarcă în special următoarele: 1) ahiMă (nonviolenţa);, 2) satya 
(adevărul); 3) asteya (a nu fura), 4) brahmac Arya (celibatul), 5) karma 
(acțiunea), 6) dravyA (substanțele), 7) jWArmA (sufletele vii) şi 
8) aparigraha (nonataşamentul). Acţiunea (karma) nu se percepe, ci se 
deduce din fapte. Aceasta este cauza primă. Toate fenomenele şi 
schimbările sunt efectele ei. Potrivit jainismului există şase drawyA 
(substanţe): materia (pudeala), mişcarea (dharma), nemişcarea (adharma), 
timpul (kAla), spațiul (AkAsa) şi sufletul (ha). Acestea sunt substanţele 
fundamentale. Este foarte interesant că drawa înseamnă „curgere”, 
jainismul, ca şi buddhismul, punând accentul pe devenire şi transformare. 

E) Pantheonul zeilor este sărac. Există zei preluaţi din buddhism. 
Nu se regăseşte credința în Dumnezeu personal, dar jainiştii nu sunt atei. 
Ei cred în ființe superioare, cum sunt cei 24 învăţati (tirtha MkArA). 
Aceştia sunt mari spirite jain ce propagă ordinea sacră a religiei. Ultimul 
dintre ei este profetul Mahăvăra. 

F) Profetul jainismului, Mahăvira (marele erou), s-a născut la VaisAli, 
a avut o fiică şi a trăit în vremea lui Buddha (între anii 549 - 477 î. Hr.) şi 
totuşi cei doi nu s-au întâlnit niciodată. Amândoi aparțin castei 
războinicilor (k.Zărriy A), pe care o depăşesc devenind lideri spirituali. Pe 
de altă parte, nu ca profeţi ai unor religii noi, ci din convingere, ambii 
atacă ritualismul şi sacrificiul vedic, filosofia brahmanică (teza 
nonsubstanțialității), ca şi caracterul revelat al textelor vedice. La naştere 
Mahăvira se numea Vardhamâna (cel îmbelşugat). La vârsta de 30 de ani, 
ca şi tânărul Buddha, el renunță la viaţa lumească şi se dedică timp de 
13 ani tehnicilor ascetice şi meditative. A renunţat la îmbrăcăminte, iar, în 
ultima parte a vieții, a renunţat şi la mâncare. În cele din urmă va deveni 
un jina (învingător), termenul fiind baza denumirii viitoarei religii. 

G) Cultul are la bază conduita unui credincios jain. Aceasta 
presupune respectarea strică a trei principii: a) dreapta credință (samyak 
darsana), b) dreapta cunoaştere (samyak j:9Ana) şi c) dreapta purtare 
(samyak caritra). Prin respectarea lor se atinge nirvANa. Dreapta 
credință, dreapta cunoaştere şi dreapta purtare sunt cele trei giuvaere ale 
jainismului. Dreapta credință se referă la faptul că profetul jain a 
descoperit calea ce duce la adevăr. Dreapta cunoaştere se fundamentează 
pe separaţia între două tipuri de cunoaştere: indirectă sau raţională şi 
directă sau intuitivă. Dreapta purtare se clădeşte pe ideea de karma 
(acţiune). Viaţa e o continuă suferință. În jainism se propun cinci 
comandamente morale: abţinerea de la omorârea oricărei fiinţe, de la 
minciună, de la furt, castitatea şi nonataşamentul de bunurile materiale. 
Învățaţii jain au adoptat conduita ascetică şi sunt înzestrați cu merite 
deosebite şi cunoaştere superioară. Credincioşii jain se împart în două 
secte: a) Svetambăra, cei îmbrăcaţi în alb şi b) Digambăra, cei 
înveşmântați în aer, goi. Religia jain se impune prin respectul acordat 
vieţii, care cere un regim alimentar strict vegetarian, o îmbrăcăminte şi o 
încălțăminte fără piele, uneori chiar acoperirea gurii pentru a nu înghiți 

vreo insectă. Cele mai importante lăcaşuri de cult jainiste sunt templele 
indiene de la Mount Abu şi PAlitana. 

H) Ritul funerar se caracterizează prin incinerarea cadavrelor. 

I) Sufletul (jiva) şi nonsufletul (ajia) fac parte dintre principiile 
(tattvA) fundamentale în jainism. Sufletul este singura substanță 
conştientă. Nonsufletul este alcătuit din celelalte cinci substanţe. Cea mai 
importantă combinaţie dintre suflet şi materie este trupul uman. Acesta se 
găseşte în continuă transformare. În jainism, ca în majoritatea religiilor 
Indiei, există credinţa în transmigrarea sulfetului şi în reîncarnare. 
Separarea sufletului de orice condiționare karmică duce la eliberare 
(mok£a). 

Dintre credincioşii jain s-a remarcat în primul rând Mahātma 
Gal 'dhi, socotit Băpuji (tatăl națiunii indiene). 

Buddhismul 

A) Istoria evidenţiază că buddhismul a apărut în India şi a devenit 
apoi o religie panasiatică, precum şi una dintre marile religii ale lumii. 

Dezvoltarea istorică a buddhismului poate fi divizată în patru etape 
majore": 

1) de la mijlocul secolului al VI-lea î. Hr. până la mijlocul 
secolului al V-lea î. Hr. se întinde perioada buddhismului timpuriu, în 
care învăţăturile au fost expuse de Buddha şi răspândite de discipolii săi; 

2) de la mijlocul secolului al IV-lea î. Hr. până în secolul I d. Hr. 
se produce divizarea în şcoli filosofice; 

3) între secolul I d. Hr. şi secolul al VI-lea d.Hr. a avut loc 
răspândirea şcolii Mahăyăna (Calea cea mare) şi a celor două curente 
care derivă din ea: MAdhyamika şi Yogăcăra. Apogeul buddhismului a 
fost atins între secolele al IV-lea d. Hr. şi al VII-lea d. Hr. în timpul 
perioadei de înflorire pe care a cunoscut-o India până la sfârşitul domniei 
lui Harsa (606 - 647 d. Hr.); 

4) după secolul al VII-lea d. Hr. buddhismul Mahăyăna începe 
să-şi piardă din vitalitate în avantajul buddhismului tantric tibetan 


*1 Encyclopedia of Eastern Philosophy and Religion. Buddhism. 
Taoism. Zen. Hinduism. A Complete Survey of the Teachers, Traditions and 
Literature of Asian Wisdom, Boston, SambAla Publishing-House, 1994, p. 
51. 

(Vajrayâna). Vajrayâna (Calea de diamant), este o şcoală cunoscută şi 
sub numele de Mantrayâna (Calea sunetelor sacre). Ea reprezintă 
buddhismul ezoteric sau buddhismul tantric. 

Astăzi buddhismul Hinayâna (Calea cea mică), denumit şi 
Theravăda, se întâlneşte în India, Ceylon (Srl Lal'kA), Thailanda, Burma 
şi Cambodgia; buddhismul Mahâyâna (denumit şi theravădin) se găseşte 
în India, China, Japonia, Vietnam şi Coreea de Sud, în timp ce 
buddhismul Vajrayăna este găsit în India, Tibet, Mongolia şi Japonia”. 

B) Izvoarele se împart în trei mari categorii: 1) Dhamma, cuprinzând 
scrierile cu caracter dogmatic; 2) Vinaya, compuse din scrierile despre viața 
monahală şi 3) Abhidhamma, alcătuite din scrierile metafizice. O altă 
diviziune găseşte operele buddhiste clasificate în două categorii : a) s Ytra, 
scrierile ce conțin învățăturile şi cuvintele rostite de Buddha şi b) śAstra, 
scrierile cu alţi autori şi cu un caracter sistematic. O altă împărțire se referă 
la trei secțiuni distincte: a) Vinaya Pi Taka (Coşul disciplinei), ce cuprinde 
codul regulilor după care călugării şi călugărițele trebuie să trăiască; 
b) SYtta PiTaka (Coşul învățăturilor) sau colecţia discursurilor lungi, 
mijlocii şi scurte ale lui Buddha, precum şi alte discursuri instructive şi 
c) Abhidhamma Pi Taka (Coşul învățăturilor superioare). 

C) Cosmogonia nu este fundamentală în buddhism. Există credința 
că universul este etern şi noncreat. Accentul trece de la creație pe evoluţie. 

D) Dotrinele religioase ale buddismului sunt panteismul şi 
politeismul atenuat. Religia buddhistă este o religie a naturii şi o religie 
cosmică. Buddhismul poate fi privit ca o revoltă împotriva hinduismului, 
de pildă a ritualismului şi a sacrificiului vedic, a sistemului castelor, dar şi 
a monismului idealist upanişadic. De asemenea, poate fi privit ca o religie 
reformatoare sau ca o reconsiderare a hinduismului. Dar nu în aceste 
aspecte stă fundamentul buddhismului, ci în mesajul profetului său, 
sumarizat în compasiunea față de toate ființele în suferință şi în căutarea 
căilor de abolire a acesteia. 

E) Pantheonul zeilor nu este bogat. Figurile centrale în religia 
buddhistă sunt: Buddha, profetul, văzut şi ca zeu; Maitreya, viitorul 
Buddha, salvatorul; Avalokitešvara, care ţine universul în palmele sale; 


332 Jean Delumeau, Religiile lumii, tradusă din franceză de Constantin 
Lucian, Bucureşti, Editura Humanitas, 1996, p. 428. 

Amităbha, imaginea mistică a lui Buddha; Kubera, zeul bonom al bucuriei 
şi Mafijusr1, care personifică înțelepciunea şi este protectorul erudiției. 

F) Profetul este Buddha. El se naşte la Kapilavastu în 558 î. Hr. sau 
567 î. Hr., ca fiu al regelui Suddhodana şi al reginei Māyā. Aceasta moare 
la şapte zile după naşterea copilului. Tânărul se căsătoreşte la 16 ani cu 
două prințese Gopa şi Yasodhara, ultima dăruindu-i un fiu, pe Râhula. La 
29 de ani, prinţul Siddhartha renunţă la plăcerile şi durerile lumeşti şi por- 
neşte un itinerariu spiritual, încununat cu atingerea iluminării în 523 î. Hr. 
sau 532 î. Hr. Va înţelege că sensul vieții sale este de a-i elibera pe 
oameni de suferință şi va trăi întru acest ideal. Va muri în urma unei 
indigestii provocate fie de ciuperci, fie de carne, cum relatează sursele, în 
apropierea oraşului  Kusinagara. Va intra în eternitate, în 
mahăpărinirvă Na, la 478 î. Hr. sau 487 î. Hr., trupul lui găsindu-se astăzi 
la Lumbini, tot în Nepal unde s-a născut. A primit numele Tathagata, 
care-l desemnează pe cel ce a obţinut adevărul ultim. 

Legenda spune despre naşterea lui Buddha că a fost miraculoasă, ca 
şi gestaţia. Într-o grădină a palatului, regina s-a sprijinit de creanga unui 
arbore, acesta aplecându-se pentru a-i oferi sprijinul. Ea îl naşte pe băiat 
prin coapsa dreaptă. Anumite versiuni arată că la naştere Buddha apare 
sub forma unui elefant sau a unui copil care avea deja şase luni. Băiatul 
păşeşte pe flori de lotus. Numele său, Siddhărtha, semnifică „acela care 
şi-a atins scopul”. De atunci de când va obţine iluminarea la Bodha Gayâ 
se va numi Buddha, adică „iluminatul”. Un PE; (înţelept) coboară din 
munţi pentru a-l vedea pe băiatul căruia i se prezice că va deveni 
suveranul universal, dar înțeleptul îşi deplânge soarta că nu va trăi ca să-i 
urmeze învăţătura viitorului profet. 

Tatăl îl creşte pe tânărul Siddhărtha ca viitor moştenitor regal, dar 
într-o bună zi acesta ajunge să cunoască sărăcia, bătrâneţea, boala şi 
moartea la porţile palatului, la prima ieşire a sa dincolo de ziduri. Atunci 
decide să renunțe la viața lumească şi împreună cu CaNAaka merge în 
pădure, alegând calea sihăstriei. La pătrunderea în pădure, se leapădă de 
toți zeii ce-l acompaniaseră şi de hainele sale de prinţ. Itinerariul lui 
Siddhărtha Gautama include Vaisăli, unde îşi însuşeşte doctrina filosofiei 
SăMkhya de la brahminul Arada Kalama. După aceea, ajunge la 
RâjagPha, unde trăieşte mai mulți ani şi este discipolul lui Udraka 


178 


Universitatea Spiru Haret 


RAmaputra, de la care deprinde tehnicile yogine, după ce a refuzat oferta 
regelui BiMbisăra de a primi o jumătate din regat de la el. 

Timp de şase ani Gautama va practica Yoga în formele cele mai 
severe şi va primi numele de Sakyamuni (ascet printre asceţi). În cele din 
urmă va condamna folosirea puterilor miraculoase (siddhi) în folos 
propriu, ca şi practicile de mortificare a trupului. Va opta pentru calea de 
mijloc. La rădăcina unui copac sfânt se va cufunda în meditație la Bodha 
Gayă. În mitologia buddhistă, lupta cu demonul Mārā este un episod 
semnificativ şi reprezintă confruntarea dintre bine şi rău, încheiată cu 
triumful binelui. Spre deosebire de înfrângerea lui VPtra, cu un sens 
profund cosmologic, cea a lui Mārā are o însemnată funcţie soteriologică. 

După iluminare, Buddha va ţine la Sarnăth, în apropiere de Benares, 
prima sa predică celor cinci fideli discipoli. Le va vorbi despre cele patru 
adevăruri nobile şi va pune în mişcare dharma cakra (roata legii). 

Singura schismă în buddhism a fost provocată de vărul lui Buddha, 
Devadatta. Acesta era socotit un maniac al disciplinei. Astfel, voia să 
înăsprească regulile, introducând, între altele, şi vegetarianismul strict. 
Lucru grav, însă, a plănuit să ia locul lui Buddha şi a atentat de câteva ori 
la viața Maestrului. Toate încercările sale au eşuat. 

Buddhismul este singura religie al cărei întemeietor nu se declară 
profet, nici trimisul lui Dumnezeu şi respinge ideea existenței unei 
substanţe universale, a unei ființe supreme, a unui Dumnezeu. Totuşi, se 
ajunge ca Buddha să fie investit, chiar indirect, cu acest statut, deşi el este 
considerat o călăuză, un maestru spiritual. Ca şi lui lisus şi Mahomed, lui 
Buddha nu i se poate nega istoricitatea. A trăit ca om. Legendele 
buddhiste, însă, îl investesc cu alte puteri şi-l prezintă ca simbol ori ca 
erou mitic. Astfel, mitul nativităţii afirmă că Buddha abia născut 
transcende cosmosul, anulează spațiul şi timpul. El devine cel mai înalt şi 
cel mai bătrân din lume. Un alt mit celebru buddhist este al celor şapte 
paşi ai lui Buddha. 

Ca şi în cazul lui lisus, mesajul lui Buddha a fost transmis oral, iar 
religia s-a format după dispariția lumească a profetului, odată cu 
reuniunea consiliului de 500 de arhat (merituoşi) de la RăjagPha, când s- 
a creat SaMgha (comunitatea buddhistă). 

G) Din punctul de vedere al școlilor filosofice, buddhismul poate fi 
subîmpărțit în următoarele: 1) 7heravăda (Calea celor bătrâni), care 

susținea ideea că sufletul nu există, ci doar nişte impulsuri scurte de 
energie aflate la baza universului (ființe, lucruri şi entități); 
2) Sarvăstivăda (Doctrina că toate sunt reale) sau doctrina realismului 
buddhist; 3) MAdhyamika (Calea de mijloc), care introduce şi ideea 
vidului (5 Ynyată), caracteristic tuturor fenomenelor şi 4) Vijri Anavăda 
(Doctrina cunoaşterii), ce se remarcă prin accentul pus pe conştiinţă şi 
prin caracterul ei idealist. 

O altă diviziune separă între două mari şcoli ale filosofiei buddhiste, 
Mahăyăna (Calea mare) şi Hinăyăna (Calea mică). Dacă prima se 
orientează mai degrabă spre religie, este mai accesibilă publicului larg şi-l 
vede pe Buddha ca zeu, a doua este mai mult filosofică, rezervată unui 
public restrâns şi-l vede pe Buddha ca om. Mahăyâna aparține geografic 
nordului şi are o arie largă de răspândire, fiind în dialog şi cu lamaismul, iar 
Hinăyâna sudului, într-o zonă mai mică, în special în Sri Lalkă, fiind o 
formă de buddhism denumită şi Therâvăda. În secolul al şaselea a apărut 
cea de-a treia orientare denumită VajrayAna (Calea de diamant) - 
buddhismul tantric sau ezoteric. Aceasta se caracteritează prin incantaţii, 
simboluri, ritualuri complexe, dobândirea de puteri magice în drumul spre 
eliberare, dezvoltarea tehnicilor psihofizice şi printr-un sistem ezoteric de 
transmitere de la maestru la discipol“. 

Năgărjuna este cel mai important filosof buddhist, în vreme ce 
Dignăga şi Dharmakirti sunt autorii unor tratate de bază pentru filosofia 
buddhistă. Asoka a fost împăratul care a avut o mare contribuţie la 
răspândirea buddhismului, Ananda era discipolul preferat al lui Buddha şi 
Mahăkâsyapa - cel ce a înființat conciliul buddhist. În ceea ce-l priveşte 
pe Năgârjuna, el exprimă trei idei esenţiale pentru filosofia buddhistă în 
tratatul său intitulat MilamAdhyamakakărikă (Comentariu despre 
originea căii de mijloc): 1) vidul universal (sarva M sinyam, expresie ce 
aminteşte de ceea ce proclamase Buddha: sarvaM duHkhaM, sarvam 
anityam - totul este durere, totul este efemer), 2) echivalenţa dintre 
saMbăra şi nirvă Na, relativ şi absolut, efemer şi peren; 3) calea de miloc 
(mAdhyamika). Tratatul despre calea de mijloc se desfăşoară pe douăzeci 
şi şapte de capitole, de lungimi inegale, totalizând 448 de strofe sau 450, 
dacă socotim şi cele două versete de omagiu. Tratatul este o lectură aridă, 


33 Jean Delumeau, op. cit., p.428. 

dar totuşi profundă şi nu lipsită de dificultate, după cum afirmă Mircea 
Eliade“. Năgărjuna n-a adus în buddhismul Mahăyâna o poziţie 
filosofică nouă, ci o metodă critică. De asemenea, el s-a luptat să redea 
minții umane starea ei nativă de praj9Aparamita (înţelepciunea), adică 
mintea liberă de orice informaţii conceptuale dualiste. În ceea ce priveşte 
contribuţia lui Năgărjuna la logica buddhistă un argument solid este 
celebra lui tetralemă: 1) totul este real; 2) totul este ireal; 3) totul este atât 
real, cât şi ireal şi 4) totul nu este nici real, nici ireal. Afirmarea originii 
dependente, a doctrinei vacuității, prezentarea celor două tipuri de adevăr 
(relativ şi absolut) constituie veritabile aserţiuni filosofice buddhiste şi nu 
respingeri ale altor teorii. Nu este vorba la Nāgārjuna de o simplă 
dialectică mecanică lipsită de finalitate. Filosoful pune la îndoială 
modalități de gândire obişnuite. El nu reduce totul la neant, ci trasează 
calea menită să conducă la iluminare. Dacă Buddha indica religios calea, 
Năgărjuna a exprimat-o filosofic. 

H) Hermeneutica buddhismului dezvăluie mai multe greşeli de 
interpretare. În mod fals buddismul este socotit o religie fără Dumnezeu, 
întrucât nihil sine Deo (nimic fără Dumnezeu), iar adeseori credincioşii i 
se roagă lui Buddha ca lui Dumnezeu. Pe de altă parte s-a pus accentul 
eronat pe ideea că buddhismul ar fi o religie şi nu o filosofie sau o 
filosofie şi nu o religie. În India separaţia între cele două discipline nu se 
produce ca în Occident, ci ele se întrepătrund şi devin una. Dintre erorile 
de interpretare în ceea ce priveşte buddhismul, enumerăm următoarele: 
1) Buddhismul ar fi o religie şi nu o filosofie sau invers. Contraargument: 
în Orient nu se face separația între filosofie şi religie ca în Occident. 
Logica şi etica, teoriile despre impermanenţa lucrurilor, non-subs- 
tanţialitatea, inexistența sufletului, universalitatea suferinței şi doctrina 
despre saMAra şi nirvANa etc. toate arată că buddhismul este o 
filosofie, câtă vreme mitologia, pantheonul zeilor, credința în 
transmigrare, eliberarea de suferință, monahismul, conduita de arhat şi de 
bodhisattva şi compasiunea etc. definesc buddhismul ca religie; 2) 
Buddhismul ar fi pesimist. Contraargument: buddhismul nu se pronunță 
pentru aneanti-zarea vieţii, ci pentru revalorizarea ei din perspectivă 
spirituală; este împotriva existenţei profane în lumea de dureri şi plăceri, 


* Mircea Eliade, Istoria credințelor şi ideilor religioase, 


vol. al II-lea, p. 204-205. 

iar nu contra vieţii. Afirmarea universalităţii suferinței nu înseamnă 
pesimism, ci realism, căci nu există tânguirea existențială şi deplângerea 
soartei trecătoare în buddhism; 3) Buddhismul ar fi sceptic. 
Contraargument: soteriologia buddhistă şi credința în nirvANa; 4) 
Buddhismul ar fi nihilist. Contraargument: afirmarea echivalenţei sublime 
dintre tot şi nimic nu înseamnă nihilism, ci echilibru universal, identitatea 
dintre absolut şi relativ, întreg şi părți componente. Ea este doctrina 
vidului, a golului universal, care nu presupune sentimente negative, ci 
realism critic. 5) Buddhismul ar fi ateu. Contraargument: nu 
există nimic în afara lui Dumnezeu. Întrebarea existenţei lui Dumnezeu 
nu se pune. Există în buddhism credinţă în zei şi chiar investirea lui 
Buddha în MahAyAna ca zeu suprem pe care-l adoră credincioşii. 

I) Ideologia buddistă se bazează pe următoarele puncte principale: 
transmigrarea, dar nu a sufletului, ci a minții, anărmavăda (doctrina 
nonexistenţei sufletului), nonsubstanţialitatea, impermanenţa lucrurilor, 
legea cauzei şi efectului, ecuaţia ignoranță - dorinţă - existență, retribuția 
faptelor, originea dependentă, accentul pus pe devenire, evoluţie, 
transformare şi pe dinamic, dihotomia dintre adevărul absolut şi 
adevărurile relative, tehnicile de meditație (divizate în dhyâna sau 
meditaţia propriu-zisă; samapatti sau reculegere şi samādhi sau enstază, 
buddhismul împrumutând din Yoga tehnici specifice), universalitatea 
suferinței, compasiunea (dayă) şi caritatea (dâna), condiţia de arhat, cea 
de bodhisattva şi cea supremă de Buddha, sinyavăda (doctrina despre 
vid), care nu înseamnă nihilism, ci echilibru, punctul zero dintre polul 
negativ şi cel pozitiv, relația dintre saMsāra şi nirvāNa, conceptul de 
saMăra (provenind de la cuvântul sanscrit sansarana - peregrinarea prin 
mai multe existenţe) şi conceptul de nirvă Ma (fără voinţă), despre care 
Buddha a preferat tăcerea decât să se pronunţe etc. 

Referitor la impermanența lucrurilor, la legea cauzalităţii şi a originii 
dependente în buddhism, se remarcă faptul că lucrurile pur şi simplu există 
în diferite forme de manifestare şi agregare. Toate câte există apar şi dispar 
datorită concursului de cauze şi condiții determinate. Niciunde şi niciodată 
nu există ceva într-un mod total independent. Fiecare lucru se află în relaţie 
cu celelalte. Nu există nici o substanţă. Nimic nu are caracter veşnic. În 
concepţie buddhistă nu se poate vorbi de existenţă în sine, ci în relaţie, 
devenire. Orice materie înseamnă energie, iar orice substanță este mişcare. 

Viaţa individului este impermanentă, condiționată temporal şi supusă 
schimbărilor. Graţie impermanenţei şi relativităţii lucrurilor, dorințele 
cauzează de fiecare dată tristeţe şi dezamăgire. Din perspectivă buddhistă 
adevărata fericire rezidă în credinţa că toate lucrurile sunt trecătoare şi că 
noi nu trebuie să ne ataşăm de nimic prin dorinţă şi sete. Omul trebuie să 
înțeleagă că lucrurile nu sunt veşnice, că nu trebuie să le dorească, ci să se 
bucure de ele că există, dar fără a se ataşa de ele. Astfel, nu impermanența 
şi deşertăciunea sunt cauzele suferinței, ci ataşamentul, dorința, voința 
posesivă şi setea de existenţă. 

Pentru că oamenii au ideea unui ego, a personalităţii, ei se ataşează de 
ideea de posesiune, dar, întrucât nu există ceva care să reprezinte 
individualitatea, pentru că totul e transformare, nu poate să existe nici 
posesiune. Când cineva este capabil să înțeleagă acest adevăr, el poate să 
înțeleagă adevărul sublim al nondualităţii. Se ajunge la transcenderea 
discriminării şi a diferenţelor de orice fel. Când omul izbuteşte să se 
elibereze de tendința mentală de a percepe prin diferențiere, de abso- 
lutismul gândirii logico-discursive şi al raţiunii, atunci el realizează lăuntric 
adevărul universal numit s YnyatA, adică vacuitatea, vidul creator beatific. 

Tot ceea ce există este supus suferinţei, iar sufletul nefiind supus 
suferinței, nu există. Aceasta este demonstraţia de la baza teoriei numite 
în limba pAli anatta, a nonexistenţei sufletului în buddhism. Cu ocazia 
primei predici ținută de Buddha la SarnAth celor cinci fideli discipoli, el 
sublinia că atât trupul, cât şi sentimentele, percepțiile, imaginaţia şi 
cunoaşterea sunt supuse schimbării şi, în consecință, nu pot constitui 
sufletul veşnic. Tot la fel trebuie privite toate formele fizice, fie ele 
trecute, prezente sau viitoare, subiective sau obiective. Buddha n-a 
acceptat existenţa unui suflet ca substanță metafizică transcendentă, dar a 
susținut existența unui eu ca subiect al activităţilor umane, în sensul 
practic şi moral. Acesta nu poate fi identificat însă cu nimic din ceea ce 
există în exterior. În concepţie buddhistă, ființa umană este un ansamblu 
format din cinci factori constituenți (skandh A)“: a) aparențele, sensibilul 
sau forma (rupa), b) senzațiile sau contactul cu simțurile (vedanâ); 
c) percepțiile (samjâa), d) activitatea psihică, atât conştientă, cât şi 
inconştientă (saMkăra) şi e) gândurile (vijñānA). Aceste cinci elemente 


*5 Mircea Itu, Indianismul lui Eliade, Braşov, Editura Orientul latin, 
1997,p. 418. 

se unesc în configurații diferite pentru a forma ceea ce numim o persoană 
(pudeala). 

Karma reprezintă legea universală a cauzei şi a efectului care 
formează cursul destinului creaturilor. Din punct de vedere buddhist, 
ființele au nenumărate feluri de karma bună şi rea datorită cărora se 
manifestă în diferite moduri. Sfinţia Sa Tenzin Gyatso, Dalai Lama, 
explică sensul armei cu simplitate: „Dacă acţionezi bine, lucrurile vor fi 
bune, iar dacă acţionezi rău, lucrurile vor fi rele”556. 

Credinţa în transmigrare în buddhism nu se referă la suflet, ci la 
minte. Reîncarnarea are la baza ei teoria naşterii condiționate 
(paticcasamupp Ada). Naşterea condiţionată poate însemna dependenţa 
reciprocă a tuturor fenomenelor universului în trecut, prezent şi viitor sau 
raționalitatea lucrurilor şi ideilor. În ceea ce priveşte renașterea, ea ar 
putea să nu aibă loc în forma umană. În acest sens, buddhismul clasic 
precizează cinci sau şase tărâmuri unde s-ar putea petrece renaşterea: a) 
cerurile (spaţiul divin); b) tărâmul demonilor (asur A); c) tărâmul titanilor; 
d) lumea fiinţelor omeneşti; e) lumea animalelor, f) tărâmul celor plecați 
(pret A) sau al spiritelor flămânde şi g) regiunile iadului, care în scrierile 
buddhiste sunt numeroase şi cumplite. Sistemul este astfel alcătuit, încât 
doar două destinaţii sunt plăcute, restul fiind pline de chinuri. 

Relaţia dintre saMsAra şi nirvANa este aceea dintre aparenţă şi 
existență sau dintre relativ şi absolut. SaMsAra provinde de la cuvântul 
sanscrit sansarana, care înseamnă „peregrinare prin mai multe existenţe”. 
Omul trebuie să iasă din cerul samsaric al reîncarnărilor şi să acceadă în 
nirvANa (nibbAna, în limba pAli), care este mai degrabă o stare de 
linişte şi pace, decât o imagine a paradisului. Cel ce a atins nirv ANa nu 
mai este afectat nici de viaţă şi nici de moarte. Există un fel de nirv ANa 
imanentă, o eliberare în viaţă prin iluminare şi înțelepciune, există, de 
asemenea, paranirv A Na transcendentă şi mah Aparanirv A Na, mai presus 
de orice, inclusiv de raportul imanenţă - transcendență. Nir înseamnă 
„fără”, iar vANa înseamnă „voinţă”, potrivit cu termenii din limba 


336 Sfinţia Sa Tenzin Gyatso, Al Treisprezecelea Dalai Lama, Comorile 
buddhismului tibetan, tradusă din engleză de Dan Chiaburu şi Claudia 
Marinescu, Bucureşti, Editura Herald, p. 30. 

sanscrită. NirvANa nu este spaţială şi nici temporală. A. P. Sinnet?” 


defineşte reductiv, incorect nirvANa ca „extincție”, fiind vorba de un 
concept buddhist care înseamnă eliberarea şi pacea. Privită psihologic, 
nirv ANa reprezintă o schimbare radicală în atitudine. Astfel, credinciosul 
buddhist nu mai experimentează influențele negative ale gândirii 
egocentrice. Privită ontologic, nirvANa există ca ideal transpus în real 
printr-o experiență individuală, de natură spirituală, iar nu guvernată de 
legi empirice. Întrebat ce este nirv Aa, Buddha a păstrat tăcerea. Aşa 
cum afirmă Buddha, paranirv A Na reprezintă „sfera unde nu mai există 
nici pământ, nici apă, nici foc şi nici aer. Ea nu este sfera infinității 
spaţiului, nu este sfera infinității conştiinţei, nu este sfera neantului şi nici 
a imperfecției, nu este această lume, dar nici o lume eshatologică, nici 
amândouă la un loc; nici soare, nici lună. Aceasta, călugărilor, eu nu o 
socotesc nici sosire şi nici plecare, nici stare, nici degradare sau opoziție; 
aceasta este fără bază, fără evoluţie şi condiție; chiar aceasta reprezintă 
sfârşitul suferinţei”. Mah AparanirvA Na este doar a profetului. 

Buddhismul prezintă, pe de-o parte, modelul de arhat, de căutător 
solitar al mântuirii şi eliberării prin intrarea în nirvă Na, dar şi modelul de 
bodhisattva, de fiinţă altruistă şi plină de compasiune faţă de ceilalți, care- 
i ajută pe oameni să se elibereze, să pătrundă în nirvă Na. 

J) Suferința reprezintă tema centrală în religia buddistă. Cele patru 
adevăruri nobile (în limba pAli Aryasaccăni, iar în limba sanscrită Arya 
satya) enunțate de profet la Sarnăth, lângă Benares, celor cinci discipoli 
fideli reprezintă fundamentul filosofiei buddhiste: 1) suferința (duHkha), 
descoperită în naştere, boală, bătrâneţe şi moarte; 2) originea suferinței, 
ale cărei cauze sunt: pofta, dorința, setea, ataşamentul, plăcerile, 
autoanihilarea, egoismul şi ignoranța; 3) distrugerea suferinţei, ce se face 
prin abolirea acestor cauze; 4) calea de mijloc (mAdhyamika), ca una 
dintre căile de eliberare de suferință. Drumul spre eliberarea de durere are 
opt poteci: a) părere dreaptă; b) gândire dreaptă; c) vorbire dreaptă; 
d) activitate dreaptă; e) existență dreaptă; f) efort drept; g) atenție dreaptă 
şi h) concentrare dreaptă. Izvorul fundamental al întregii suferințe din 
viaţa omului îl reprezintă ignoranţa, necunoaşterea (avidy A). 


37 A. P. Sinnet, Buddhismul ezoteric sau pozitivismul hindus, 
Bucureşti, Editura Herald, 1997, p. 286-287. 

Despre suferință Buddha a spus următoarele: „lată, o monahi, 
adevărul sfânt despre suferinţă: naşterea este suferință, bătrâneţea este 
suferință, boala este suferință, moartea este suferință, îngrijorarea, plân- 
gerea, durerea, tristețea şi disperarea sunt suferință. Pe scurt cele cinci ele- 
mente ale ființei umane, care provoacă ataşarea de existență, sunt 
suferință. 

Iată, o monahi, adevărul sfânt despre originea suferinţei: este setea 
(de existenţă) care duce din renaştere în renaştere, însoţită de plăcere şi de 
pofta lacomă care-şi găseşte aici şi acolo plăcerea: setea de plăcere, setea 
de existență şi setea de impermanență. 

lată, o monahi, adevărul sfânt despre suprimarea suferinţei: 
stingerea setei acesteia, prin nimicirea totală a dorinței, părăsind dorinţa, 
renunțând la ea, eliberându-te de ea, nelăsându-i nici un loc. 

lată, o monahi, adevărul sfânt care duce la suprimarea suferinţei: 
este acel drum sfânt cu opt cărări, care se unesc: credință dreaptă, hotărâre 
dreaptă, cuvânt drept, faptă dreaptă, mijloace drepte de existență, efort 
drept, cugetare dreaptă şi meditaţie dreaptă.” 

Lumea este plină de suferință (duHkha). Naşterea este suferință, 
bătrâneţea este suferință, boala şi moartea sunt suferinţe. A întâlni un om 
chinuit este suferință, a fi despărțit de omul iubit este suferință şi a nu-ţi 
putea satisface dorinţele înseamnă suferință. Rezumând toate acestea, o 
viaţă care nu se poate elibera de dorințe şi de pasiune înseamnă suferință. 
Suferința semnifică tot ceea ce-l încătuşează şi-i leagă pe oameni de 
condițiile de viaţă şi existență din această lume, tot ceea ce-i face sclavii 
propriilor lor dorinţe şi pasiuni. A proclama universalitatea suferinței nu 
înseamnă a o valoriza şi a deplânge soarta, ci stabilirea cauzei ca un prim 
pas în vindecarea unei boli. 

Dacă se cercetează cauzele suferinței umane se observă că ele sunt 
manifestările pasiunilor şi dorințelor ce tulbură inima omului. Dacă se 
discută despre originea acestor pasiuni se descoperă înrădăcinate dorinţele 
intense cu care se vine pe lume. Acestea sunt bazate pe instinctul de a trăi, 
pe spiritul de conservare, caută să pună stăpânire pe existenţa lăuntrică a 
omului şi pe supravieţuire. Astfel de dorințe se regăsesc şi dincolo de 
moarte. 

Marele adevăr despre încetarea suferinței este momentul când omul 
reuşeşte să se dezrădăcineze total de pasiunile sale şi să se detaşeze 
definitiv de toate aceste dorinţe şi pasiuni. Soluţia propusă de Buddha este 

calea de mijloc, care nu înseamnă drumul mediocrităţii, al compromisului 
sau al convenienţei, ci calea păcii şi a echilibrului între extreme (de pildă 
alergarea după fericire pe de-o parte şi ascetismul sever pe de alta). Ea se 
împlineşte prin respectarea celor opt principii sau prin urmarea celor opt 
poteci. Omul trebuie să evite să se lase condus de orgoliul propriei 
personalități, de ego, de elogiile datorate bunelor sale acțiuni şi trebuie să 
evite să se lase antrenat de orice sau oricine l-ar îndepărta de ţinta sa - 
atingerea stării de iluminare. 

K) Cultul se desfăşoară în temple şi are la bază rostirea unor 
formule de rugăciuni între care au M mani padme hum (O, tu, giuvaer al 
florii de lotus!). Esenţiale sunt cele trei giuvaeruri sau comori (triratnā): 
Buddha (profetul), Dharma (doctrina) şi SaMgha (comunitatea 
buddhistă)”"5. Aşadar este vorba despre fondatorul sau profetul 
buddhismului (Buddha), viaţa sa exemplară şi învățăturile reunite sub 
forma unei doctrine (Dharma) şi comunitatea creată, având la bază 
personalitatea şi învăţăturile (SaMgha): Buddha M sarana M gacchămi, 
Dharma M saranaM gacchămi, SaMgehaM saranaM gacchămi (Caut 
refugiu în Buddha, Lege şi Comunitate). 

Comunitatea buddhistă se împarte în două categorii distincte : 
călugării şi laicii. Călugării se numesc în limba pAli bhikku (cei ce trăiesc 
în compasiune). În majoritatea religiilor, călugărul părăseşte cadrul 
familial, clanul sau grupul în care a trăit şi pleacă într-un loc singuratic""*. 
Comunitatea buddhistă se numeşte SaMgha. Ea a fost instituită de 
Buddha însuşi. Astăzi cuprinde patru secțiuni (parizad): călugării 
(bhik.Zu), călugărițele (bhik£Zun), laicii bărbaţi (upasakA) şi laicii femei 
(upasik A)“. Primirea în mănăstire se face după un ritual specific, la 20 
de ani, iar tânărul trebuie să urmeze apoi reguli prescrise respectate cu 
stricteţe. Singurul principiu ierharhic în comunitatea buddhistă este cel al 
vârstei, călugărul în etate fiind numit în limba pAli thera, de la acest 
termen formându-se denumirea doctrinei buddhiste TheravAda. Laicii 


38 The Encyclopedia of Eastern Philosophy and Religion. Buddhism. 
Taoism. Zen. Hinduism. A Complete Survey of the Teachers, Traditions and 
Literature of Asian Wisdom, p. 50. 

* Jean Delumeau, op. cit., p. 433. 

34 Ananda K. CoomAraswAmy, Hinduism şi buddhism, traducere de 
George Popa, Iaşi, Editura Timpul 1997, p. 96. 

trebuie să întreţină comunitățile monahale prin donaţii, dar nu doar în 
bani, scopul vieţii lor nefiind eliberarea, ci o reîncarnare mai bună decât 
cea prezentă. O trăsătură definitorie a condiţiei monahale o reprezintă 
programul specific sau disciplina spirituală. Se fixează anumite reguli 
stricte privind comportamentul, activităţile şi viaţa monahală. În India, 
vih Ar A buddhiste au reprezentat adevărate centre de educaţie a tinerilor. 
Ca şi în ascetism, în existența călugărească elementul principal îl 
constituie detaşarea de existența umană obişnuită în vederea atingerii 
aspirațiilor individuale de natură spirituală şi soteriologică. Modificări 
trupeşti evidenţiază statutul monahal: veşmintele sau tunsura (ca semn al 
renunțării la trupesc). La călugării buddhişti se rade părul de pe cap, în 
vreme ce în religia sikh se poartă barba lungă, iar la asceţii hindu - părul 
lung împletit. Acestea sunt caracteristici universal acceptate şi impuse 
prin tradiție. 

Studiul scripturilor sfinte şi realizarea căii care duce spre salvare 
reprezentau cerințele tradiționale ale călugărilor, dar accentul a ajuns 
treptat să cadă pe obţinerea de merite. Însă, pentru realizarea meritelor era 
necesară o cooperare strânsă între călugări şi laici. Relaţiile zilnice dintre 
comunitatea buddhistă şi laici erau determinate de importante donații 
către călugări şi mănăstiri. În schimbul darurilor primite, bhikkhu se 
angajau să asigure apărarea față de forțele rele şi faţă de dezastre, atât prin 
citirea textelor sacre, cât şi prin ceremonialul de recitare?" 

Morala este fundamentală în buddhism. Disciplina monahală 
reprezintă aspectul colectiv al moralității (si/ 4). Este vorba despre modul 
corect de gândire şi simțire. Acesta este primul pas pe calea eliberării. 
Moralitatea este practicată printr-o autoînfrânare, lucru care mareşte 
importanţa codului regulilor mănăstirești (vinaya)'”, ca parte de bază a 
disciplinei spirituale a discipolilor lui Buddha. Conduita etică, disciplina 
mentală şi înțelepciunea asigură împlinirea idealului potrivit lui Buddha. 
Etica buddhistă este a intenției, aşa cum subliniază Richard F. Gombrich, 
dar aceasta nu reprezintă a primi o favoare în schimb, ci a trezi emoția în 
mintea credinciosului şi a-l desăvârşi spiritual”. Pe de altă parte, însă, 


*1 Alexandru Stan, Remus Rus, op. cit., p. 252. 

32 Ananda K. CoomAraswAmy, op. cit., p. 97. 

38 Richard F. Gombrich, Buddhsit Precept and Practice. Traditional 
Buddhism in Rural Ceylon, Delhi, MotilAl BanArsldAss, 1991, p. 138. 

buddhismul ne învaţă că oamenii fac o distincţie între bine şi rău, dar 
binele şi răul nu pot exista independent unul de altul. Cei ce urmează 
drumul iluminării ştiu că o astfel de dualitate nu există şi din cauza 
aceasta ei nu preaslăvesc binele, nici nu condamnă răul, ei nu dispreţuiesc 
binele şi iartă răul. Înțeleptul transcende opoziţia bine - rău, fundamentul 
moralei. Cu toate că etica este esenţială în buddhism, credința este că 
mântuirea nu poate fi obţinută prin fapta morală. Este nevoie de mult mai 
mult. Primele patru porunci sau interdicții se pot regăsi şi în creştinism 
sau în Yoga. Ele vizează principalele elemente ale moralei naturale şi 
anume: a nu ucide, a nu fura, a nu fi desfrânat şi a nu minţi. Cea 
de-a cincea poruncă se referă la abţinerea de la consumul băuturilor 
alcoolice. Ea priveşte în special viața monahală. Totuşi, mai degrabă 
decât porunci, acestea sunt îndemnuri, recomandări. Ca şi jainismul, 
morala buddhistă propune trei mari direcţii: cuvântul drept, fapta dreaptă 
şi existenţa dreaptă. 

Potrivit învăţăturii buddhiste iluminarea se poate realiza într-o 
clipă, aşa cum arată şi k.ZanavAda (doctrina clipei iluminării). Pe de altă 
parte, însă, buddhismul propune patru trepte ale desăvârşirii spirituale: 
1) cunoaşterea (j:9Ana), 2) educaţia etico-ascetică (śil A); 3) meditaţia 
(samAdhi) şi 4) înţelepciunea (praj:94). Cunoaşterea este directă, 
nemijlocită, capacitate de pătrundere intuitivă. Însă, cunoaşterea (j94na) 
se limitează la intelect şi atunci buddhismul propune autocunoaşterea, 
echivalată cu iluminarea (bodhi) şi cu înţelepciunea (praj:94). Morala 
buddhistă adoptă, în ceea ce priveşte desăvârşirea spirituală, o poziţie 
ascetică faţă de existenţa mundană de dureri şi plăceri şi o renunțare la 
lumesc. În ceea ce priveşte meditaţia, buddhismul împrumută tehnici din 
Yoga. Există astăzi două şcoli fundamentale de Yoga, cea hindusă, care 
pune accentul pe posturi şi cea buddhistă preocupată cu predilecție de 
etapele mentale în Yoga (concentrare şi meditaţie). Buddhismul 
adânceşte tehnicile mentale, introduce reflecția, chibzuirea, gândirea 
discursivă, raționamentul şi mai ales contemplaţia şi insistă asupra 
meditației. Desăvârşirea se obține urmând fie calea călugărului sau a 
merituosului (arha?), ce devine Buddha şi se mântuieşte, fie a 
sacerdotului sau a ființei illuminate (bodhisattva), care se întoarce în lume 
şi-i ajută şi pe ceilalți să se mântuiască. Există zece tărâmuri (bh Ymi) spre 
desăvârşirea spirituală pentru un bodhisattva: a) treapta bucuriei; 

b) treapta cea curată; c) treapta strălucitoare; d) treapta înflăcărată; 
e) treapta greu de trecut; f) treapta dinaintea înțelepciunii; g) treapta care 
continuă; h) treapta cea nemişcată;, i) treapta gândirii evlavioase şi 
j) treapta norilor învăţăturii. Totodată, în buddhism se disting zece mari 
virtuți (paramit A): 1) dAna (dărnicia), 2) sil A (educaţia), 3) kÆAnti 
(răbdarea); 4) virya (vigoarea); 5) dhyAna (meditaţia), 6) prajĝA 
(înțelepciunea); 7) upaya-kansala (metoda dreaptă); 8) prANidhAna 
(renunţarea); 9) bala (puterea) şi 10) j.3Ana (cunoaşterea). Compasiunea 
este fundamentală în desăvârşirea spirituală a buddhistului, la fel cum 
iertarea şi iubirea aproapelui pentru creştin. Este foarte interesant cum în 
filosofia buddhistă termenul karu Na, explicat prin compasiune, a ajuns să 
semnifice identitatea fiecărui om cu ceilalți. 


D) Religiile Orientului Îndepărtat 


1. Religiile tibetanilor 

A) Istoria subliniază că religiile tibetanilor sunt buddhismul în 
aspectul său lamaism şi religia bon. Aceasta reprezintă o remarcabilă 
sinteză, făcută în urma unui lung proces de sincretism. Exista, însă, şi o 
religie tradițională, numită religia oamenilor, aşa cum indică mărturiile 
descoperite în peştera de la Touen-houang. Buddhismul şi religia bon 
alcătuiesc religia zeilor (Iha-chos), câtă vrema religia tradiţională era 
religia oamenilor (mi-chos). Religiile tibetane dialoghează, de asemenea, 
cu hinduismul, cu predilecție cu Tantra şi Yoga, precum şi cu daoismul. 

B) Izvorul fundamental este Bardö Thödöl (Cartea tibetană a 
morţilor), citită cu voce tare înaintea defunctului. Acestuia i se adaugă 
cărţile sacre buddhiste prezente în buddhismul indian. De asemenea, o 
sursă importantă este lucrarea Viaţa lui Milarepa. 

C) Cosmogonia tibetană arată că lumea a fost creată de zeii Phyva, 
care locuiesc în cer. Primul rege tibetan a coborât din cer şi s-a unit cu 
zeița munte. Primii regi rămâneau pe pământ ziua, iar noaptea se 
reîntorceau în cer. Funia mu leagă pământul de cer. Exista şi o poartă a 
cerului şi o alta a pământului. O altă cosmogonie se referă la facerea lumii 
din oul primordial sau din mădularele sfârtecate ale unui gigant 
antropomorf. Într-o altă versiune, ființa primordială s-a născut din vid şi 
iradiază lumină. 

D) Doctrinele religioase sunt politeismul şi panteismul. Omul are o 
condiţie divină şi este o ființă spirituală, care urmează îndeaproape 
modelul zeilor. 

E) Pantheonul zeilor este sărac. Aceeaşi zei din buddhismul indian 
apar şi în cel tibetan şi în special Maitreya, AmitAbha şi Kubera. Zeii 
Phyva sunt în religia veche tibetană. 

F) Profetul este Buddha pentru buddhism. Învățaţii tibetani se 
numesc guru rinpoche, iar spiritele lor omeneşti cele mai alese sunt lama. 
Deasupra tuturor credincişilor se află Dalai Lama. Shenrab ni bo este 
considerat întemeietorul religiei bon. 

G) Cultul se desfăşoară în temple. Tibetanii au numeroase mănăstiri 
şi o însemnată organizare monahală. Există la tibetani credința în 
Shambala, ținutul magic al lumii de dincolo. Lhasa este oraşul sfânt. 

H) Ritul funerar se caracterizează prin îngropare (în religia bon), 
dar şi prin incinerare (în religia buddhistă). Ca şi religia vechilor egipteni, 
religia bon pune în centru călătoria de după moarte. Simbolul luminii este 
fundamental în religia bon şi mai ales în momentul experienței morții. 


2. Religiile mongolilor şi ale tătarilor 

A) Din istorie aflăm că originiea popoarelor altaice este din centrul 
Asiei. Dintre ele se desprind mai ales mongolii şi tătarii, deşi nu numai 
aceste două neamuri. În timpul dinastiei Yuan, în Mongolia a pătruns 
buddhismul, care şi-a pierdut influenţa în timpul disensiunilor feudale. 

B) Izvoarele religiilor mongolilor şi tătarilor sunt reprezentate de 
mitologie. Dintre mituri, cel cosmogonic este fundamental. 

C) Cosmogonia la popoarele altaice se referă la Tăngri. Mai multe 
variante ale numelui său se găsesc la mongoli şi kalmîci: Tangri, Tangeri 
la buriaţi, Tingir la beltiri şi Tăngere la tătarii de pe Volga. Numele său 
înseamnă „zeu”, dar şi „cer”. După ce s-au făcut cerul şi pământul, între 
ele au fost zămisliți fiii omului. Despărțirea cerului de pământ 
simbolizează cosmogonia. 

Mitul cosmogonic a circulat mai ales în mediile populare. Structura 
universului este concepută ca formată din trei etaje: Cerul, Pământul şi 
Infernul. Cele trei lumi se unesc printr-un ax central. Acesta le străbate 
printr-o deschizătură, pe unde coboară zeii pe pământ, iar morţii ajung în 
lumile subpământene. 

Un mit buriat îl prezintă pe Sombol-Burkan plutind pe Oceanul 
primordial. El vede o pasăre căreia îi cere să se scufunde în adânc. Din 
lutul adus de pasăre, el face pământul. La tătari Lebed, o lebădă, se 
scufundă la rugămintea lui Dumnezeu pentru a aduce pământ. Acesta este 
făcut neted şi bine întins. Apare diavolul şi face mlaștinile. 

Tătarii din Altai au o altă variantă. La început nu erau decât apele, 
iar Dumnezeu şi omul înotau împreună sub formă de păsări. Omul ia 
puțin pământ pentru el. Dar se umflă şi este nevoit să-l scuipe. Drept 
consecință apar mlaştinile. Dumnezeu îi spune că atunci oamenii vor fi 
răi. Dovada apariției răului este în mâna omului. El este direct responsabil 
şi nu diavolul, pentru că el creează mlaştinile, văzute ca simbol al răului. 

D) Doctrinele religioase predominante sunt politeismul, dar şi 
forme de monoteism şi dualism. Raportul cu natura şi cu animalele este 
esențial. Cerul este asemenea unui cort, Calea Lactee fiindu-i „cusătura”. 
Stelele sunt locurile pe unde intră lumina. Cerul mai este imaginat şi ca 
un capac. Vântul se produce fiindcă nu este bine fixat la marginile 
pământului. Steaua polară se găseşte în mijlocul cerului şi poartă numele 
„Stâlpul de Aur”. Totodată, ea susține cortul. Centrul lumii este imaginat 
prin două simboluri: Muntele cosmic şi Arborele lumii. Bai Ulgân al 
tătarilor stă în centru, pe un munte de aur. Arborele lumii se află în centrul 
pământului, iar ramurile sale ajung în palatul lui Bai Ulgăn. 

E) Pantheonul zeilor este sărac. În frunte se găseşte la tătari Bai 
Ulgän, iar la mongoli Tângri. 


3. Religiile chinezilor 


a. Religia în China antică 

A) În istoria Chinei s-a ridicat adeseori întrebarea dacă chinezii 
erau un popor religios, pentru că nu au cunoscut o mitologie bogată ca 
alte popoare, nu s-a constituit o teologie strictă, iar clasa sacerdotală nu 
avea atâta influență. Dar încă din epoca Shang (secolul al XVI-lea - 
secolul al XI-lea î. Hr.) existau cosmogonii şi un cult, alături de mitologie, 
şamanism, mistică şi divinaţie. În istoria veche a Chinei, o menţiune 
aparte se cuvine faimosului împărat Huangi, temut când era în viață, dar 
şi după moartea sa. El şi-a construit mormântul protejat de o armată 
impresionantă de soldaţi din teracotă, iar camera mortuară apărată de 

infuzii de mercur extrem de toxice, care au făcut ca nici astăzi să nu fi 
intrat nimeni acolo. 

B) Izvoarele religiei în China antică aparţineau mitologiei. Aceasta 
era foarte bogată. În afara miturilor cosmogonice, Yuan Ke citează: 
a) bătălia dintre Hungdi, stăpânitorul ceresc şi cârmuitorul suprem al 
Centrului şi Chiyou, văzut ca o zeitate cerească rea; b) prinţul Gun şi fiul 
său Yu, un dragon cu coarne, ivit din pântecele tatălui, care domolesc 
potopul; c) arcaşul Yi, care ucide monstrul Yayu, giganticul boa, un 
mistreţ uriaş şi săgetează sorii, iar soţia sa Change fuge în lună şi se 
preschimbă într-o broască râioasă etc.. 

C) Cosmogonia avea mai multe variante. Universul a fost creat din 
haosul primordial Hun Tun, prin moartea sa. La începuturi, când cerul şi 
pământul erau un haos ce semăna cu un ou, s-a născut o ființă 
antropomorfă Pan-ku. După moartea acestuia, din cap a apărut un munte 
sfânt. Ochii săi erau soarele şi luna. Din grăsimea lui s-au ivit mările şi 
fluviile. Arborii şi vegetaţia au apărut din perii capului şi ai corpului său. 

În altă ordine de idei, inscripţiile oraculare vorbesc despre 
preeminenţa unui zeu suprem al cerului, Di (Domnul) sau Shang Di 
(Domnul de Sus). Di este cel care comandă ritmurile cosmice şi 
fenomenele naturale (ploaia, vântul sau seceta) şi asigură bogăția 
recoltelor. Tot el provoacă dezastrele naturale. 

Într-un alt mit, un cuplu frate şi soră, Fu Xi şi Nu Wa, fiinţe cu trup 
de dragon, au făcut lumea astfel: Nu Wa a refăcut cerul albastru, cu pietre 
de cinci culori diferite. Apoi a retezat picioarele unei broaşte țestoase şi a 
înălțat patru stâlpi în cei patru poli ai lumii. L-a omorât în cele din urmă 
pe Dragonul Negru (Kong Kong) şi a oprit apele cu cenuşa de trestie. 
Într-un alt text, Nu Wa a creat cerul şi pământul, după care a modelat 
oamenii nobili din lut galben, iar pe cei săraci din noroi. 

O altă concepție este legată de creaţia universului prin interacțiunea 
dintre principiile fundamentale Yin (feminin, al întunericului) şi Yang 
(masculin, al luminii). Ele au creat cerul şi pământul, iar din substanța 
tulbure rămasă între cer şi pământ s-au zămislit păsările, animalele, peştii 
şi insectele, pe când din substanţa pură s-au creat oamenii. 


%4 Yuan Ke, Miturile Chinei antice, traducere de Toni Radian, 
Bucureşti, Editura Ştiinţifică şi Enciclopedică, 1987, p. 110-264. 

D) Doctrina religioasă predominantă era politeismul ca şi în 
majoritatea religiilor arhaice. Filosofia chineză şi religiile Chinei nu pot fi 
înţelese în afara tradiţiei. Termenul jia înseamnă „tradiţie” sau „clan”. El 
desemnează, totodată, un curent de gândire. În China se învață că tradiţia 
intelectuală se transmite ca şi tradiția familială. 

E) Pantheonul zeilor nu era bogat. Dintre divinități se distingeau 
stăpânul cerului Tian şi zeiţa pământului Hu-Tu. Existau şi alţi zei între 
care: Yu Shi, stăpânul ploii, Lei Gong, al tunetului şi Feng Po, al vântului. 
Yandi era zeul soarelui şi Zhurong - zeul focului. În China antică cerul era 
zeitatea supremă. Astfel, regii dinastiei Zhou aveau apelativul „fiul 
cerului”, iar victoria lor asupra dinastiei Shang a fost explicată prin faptul 
că ei primiseră „mandatul cerului” (tian ming). 

F) Cultul avea în centru credinţe populare. Legat de cultul zeului 
Di, se practicau două feluri de sacrificii: cele din sanctuarul strămoşilor şi 
cele de pe câmp. Cultul strămoşilor avea preponderență întrucât forma 
cea mai răspândită de cult era adorarea strămoşilor. Aducerea de ofrande 
sacrificiale morţilor îi revenea capului familiei. Divinităţii protectoare a 
Fluviului Galben i se aduceau uneori sacrificii umane dintre fetele 
virgine. 

G) Ritul funerar era reprezentat de înhumare. Exista credința în 
două diviziuni ale sufletului: a) po - ce rămâne alături de corp şi după 
moarte şi b) hun - care zboară pentru a fi alături de stăpânul suprem în 
împărăţia fântânilor galbene. 

b. Buddhismul 

A) Istoria arată că buddhismul a pătruns în China din India în 
primul secol al erei noastre. Împăratul Liang Wu Ti a încurajat publicarea 
scrierilor buddhiste în China. Buddismul MahAyAna a avut trecere în 
China, idealul fiind acela al altruismului, al compasiunii şi al carității. 

B) Pantheonul zeilor era dominat de Amida, prezent şi în Japonia şi 
Korea, imaginea în China a lui AmitAbha indian. Kuan Yin era cel ce 
asculta durerile lumii. Kubera era zeul bucuriei şi bonomiei. 

C) Cultul se desfăşura în temple speciale numite pagode. 

D) Doctrina buddhismului zen a apărut în China ca ch'an şi ca 
derivat din meditaţia buddhistă indiană, dhy Ana şi s-a impus ulterior în 
buddhismul japonez. Doctrina se va numi „de la minte la minte” şi va fi 
transmisă mai departe până astăzi. 

E) Au existat mai mulți maeştri spirituali buddhişti în China. Se 
spune că Buddha i-a încredinţat învăţătura cea mai profundă discipolului 
său KAsyApa, care i-a comunicat-o lui Ananda, cel ce a devenit al doilea 
în ordinea celor douăzeci şi opt de mari maeştri buddhişti indieni. 
Bodhidharma, al douăzeci şi optulea maestru buddhist indian, a trecut 
munții şi a propovăduit doctrina în China. Învățătura buddhistă a 
continuat să fie dusă mai departe în China prin contribuţia maeştrilor 
chinezi de la Hui Neng în seclul al VII-lea d. Hr. până la Dogen Kigen în 
secolul al XIII-lea d. Hr. şi până astăzi. S-au format mai multe şcoli în 
buddhismul chinez, între care: şcoala Ho-tse, şcoala Rinzai, şcoala Honen 
şi şcoala Soto zen. Dintre maeştrii buddhişti chinezi o atenție aparte 
merită Hung Po din secolul al IX-lea d. Hr., datorită educaţiei severe, 
predicilor şi dialogurilor pe marginea buddhismului şi, în spirit ch 'an 
(zen), referințelor sale numeroase la depăşirea discriminărilor, 
dualismului, judecăților  intelectualiste, dogmatice sau doctrinare, 
teoretizărilor şi gândirii discursive, dar în folosul trăirii adevărului. 


c. Confucianismul 

A) Istoric vorbind, confucianismul este ulterior daoismului. Are o 
mai mare popularitate şi un mai mare număr de credincioşi ca daoismul, 
dar, pe de altă parte, nefiind metafizic şi idealist, ci social şi moral, a 
înlesnit pătrunderea ideologiei comuniste în China. 

B) Izvoarele confucianismului sunt lucrările lui Confucius. Dintre 
acestea se distinge Lun-yu (Convorbiri şi notații). De asemenea surse 
pentru confucianism sunt Xe Shu, cărţile clasice ale Chinei, culese de 
Confucius: a riturilor, a schimbărilor, a muzicii şi a documentelor istorice. 

C) Mentorul confucianismului este Kong zi (zi sau tzu însemnând 
„maestrul”). Confucius a trăit între 551 - 479 î. Hr. El nu s-a considerat 
fondator de religie. A încercat să pună religia pe baze raţionale, eliminând 
superstiţiile, mitologia, cultele, magia şi mistica. Confucius a stabilit 
canonul relaţiilor pe care omul trebuie să le aibă cu părinţii, vârstnici, 
prietenii, autoritatea şi subordonații. Exemplul personal are o mare 
pondere în confucianism. În concepţia lui Kong zi menirea religiei este de 
a veghea raporturile sociale din unghiul moralei. 

D) Doctrina are la bază morala, nu dogma. Lumea este văzută ca 
un organism funcţional, cu cerul ca factor de echilibru între ordinea 
naturală şi ordinea umană. În centru nu se mai găseşte raportul omului cu 

divinitatea sau cosmosul, ci relaţiile interumane, chestiunea etică. Nu mai 
importă speculaţiile filosofice, doctrina, ci respectarea riturilor. O dată cu 
doctrina confucianistă, filosofia chineză se orientează spre etic, 
dimensiunea cosmică este părăsită pentru cea social-politică, mistica şi 
metafizica sunt lăsate de-o parte. Detaşarea şi contemplarea din daoism 
sunt înlocuite în confucianism cu implicarea şi participarea. De la cosmic 
se trece la social, de la planul metafizic la cel etic. 

E) Etica este esenţială în confucianism. Centrul îl constituie morala, 
conduita umană. Calea acţiunii-nonacţiune este abandonată în 
confucianism. Nonacţiunea este înlocuită de doctrina virtuţilor, omenia, 
loialitatea, dreapta judecată fiind la mare cinste. Confucianismul 
construieşte o ierarhie bazată pe /i (rituri), adică pe un ansamblu de reguli 
de conduită. Educaţia, ce integrează studiul şi autoperfecționarea, este 
fundamentală, iar ordonarea lucrurilor se face pe baze morale. Studiul 
reprezintă unul din fundamentele moralei confucianiste. Ştiinţa era 
primejdioasă pentru daoişti pentru că introduce multiplicitatea, aceştia 
avertizând asupra falsei percepții a unor valori relative sociale şi morale 
drept absolute. Dar confucianismul se clădeşte tocmai pe astfel de valori. 
Dintre ele, cele mai importante sunt omenia (ren) şi simţul dreptăţii (yi). 
Ca fundament al tuturor acţiunilor stă imperativul moral. Împlinirea 
spirituală şi căutarea adevărului sunt scopuri în viață potrivit magistrului 
Kong zi, care a spus că: „Un om superior nu este o unealtă/'5%. 
Acordarea vorbelor cu faptele şi căutarea în propria persoană a cauzei 
nereuşitei sunt alte învățături ale profetului confucianismului. Drept ţel 
suprem este viziunea despre societatea ordonată. 


d. Daoismul 

A) Din istoria Chinei înţelegem că daoismul îşi are rădăcinile în 
şamanism. Existenţa unei căi de comunicare cu lumea spirituală are o 
însemnătate covârșitoare. În aceste împrejurări, rolul şamanului devine 
crucial, întrucât el este capabil să pătrundă în lumea spiritelor şi să 
comunice astfel cu forțele acestei lumi, în stare de transă. Atât 
şamanismul, cât şi regalitatea sacră, foarte de timpuriu instituită şi 
dezvoltată, au influențat concepția daoistă despre viață. Lor li se adaugă 
magia, astrologia şi căutarea nemuririi. 


38 Kong zi, Lun-yu (Convorbiri şi notații), II, 12, tradusă din chineza 
veche de Ilie Vasile-Drugan, Bucureşti, Editura Imperator, 1999, p. 21. 

B) Izvoarele daoismului sunt lucrările Dao de jing, Zhuang zi şi Lie 
zi. Cartea fundamentală a daoismului este Dao de jing (Cartea despre cale 
şi virtute), iar mentorul este filosoful Lao zi. Numele acestuia poate să 
însemne „bătrânul maestru” sau „copilul bătrân”. Lao zi este considerat 
întemeietorul daoismului filosofic (dao-jia) şi deopotrivă al celui religios 
(dao-jiao). Cartea sacră a daoismului, Dao de jing, este interesată cu 
precădere de ordinea cosmică (dao al cerului), dar şi de ordinea umană 
(dao al oamenilor), însă în relație cu prima. Ea nu conţine referințe la 
evenimente istorice, nu menționează denumiri geografice, nu trimite la 
mituri, deşi cultura chineză are o bogată mitologie şi-i dă acesteia o mare 
importanță. Este o culegere de maxime menite să arate omului calea cea 
dreaptă în viaţă şi să-l conducă la desăvârşirea spirituală, la iluminare, 
văzută nu doar ca o contemplare rece a existenţei, ci ca o intuiţie profundă 
a coerenţei în univers în virtutea principiului unității totului. Cartea mai 
este numită şi „textul celor 5000 de caractere”. Ea este împărțită în 81 de 
capitole scurte şi în două părți, una superioară, despre Dao şi alta 
inferioară despre De. Ca şi operele de bază ale religiilor şi filosofilor 
Indiei, Dao de jing presupune necesitatea unei hermeneutici. Numeroase 
comentarii au fost scrise pe marginea ei, cele mai cunoscute fiind acelea 
ale lui Wang Bi şi Heshang Gong. Comentariul lui Wang Bi este înclinat 
mai mult spre metafizică, pe când cel al lui Heshang Gong spre latura 
practică, după cum apreciază Max Kaltenmark"“S. Exegeza filologică lasă 
treptat locul hermeneuticii. Dinu Luca apreciază că însăşi natura limbii 
chineze clasice iscă necesitatea unor comentarii". Filosofii chinezi 
obișnuiau să se exprime în forma aforismelor sau prin aluzii. Întreaga 
operă a lui Lao zi este plină de aforisme, iar cea mai mare parte a 
capitolelor din Zhuang zi este plină de aluzii. Potrivit daoismului, dao 
(calea) nu poate fi descrisă, ci doar sugerată. Sugestivitatea cuvintelor, iar 
nu sensurile şi înțelesurile lor fixe dezvăluie calea. Cuvintele sunt 
nepotrivite pentru comunicarea învățăturii daoiste, căci aceasta se găseşte 
dincolo de cuvinte. 


*% Max Kaltenmark, Lao zi şi daoismul, traducere de Dan Stanciu, 
Bucureşti, Editura Symposium, 1994, p. 28. 

“7 Dinu Luca, în Introducere la Lao zi, Cartea despre dao şi putere, 
tradusă din chineza veche de Dinu Luca, Bucureşti, Editura Humanitas, 1993, 
p. 13. 

C) Cosmogonia în daoism se referă la creația lumii prin 
interacțiunea celor două principii complementare, Yin şi Yang. 

D) Doctrinele religioase ale daoismului sunt panteismul şi 
monismul. Filosofia daoistă are la bază ideea alternanţei, iar religia 
daoistă este cosmică. Ca şi buddhismul, daoismul este atât o religie, cât şi 
o filosofie. El este o punte între cultura indiană şi cultura chineză. Are 
multe aspecte în comun cu religiile şi filosofiile Indiei, în special cu 
Tantra, Yoga, VedAnta şi buddhismul, fiind mai apropiat de ele ca 
doctrină decât de confucianism. Pe de altă parte, daoismul este un mod de 
viaţă. Din punct de vedere religios, daoismul îmbină magia cu mistica. El 
nu s-a constituit într-o doctrină riguros sistematizată, închisă într-o 
dogmă. De asemenea, a preluat concepţii şi instituţii din buddhism. 

E) Pantheonul zeilor dezvăluie o împărţire în două mari lumi: 
cerescul şi subcerescul. Stăpânul cerului este zeul suprem. 

F) În locul dialecticii opoziţiilor din filosofia occidentală, filosofia 
Chineză propune alternanţa şi complementaritatea, ilustrate de raportul 
dintre principiul masculin Yang şi principiul feminin Yin. Marcel Granet 
observă că ideea alternanţei a condus la aceea a opoziţiei” “5. În cele din 
urmă, scopul este topirea opoziţiei în complementaritate, precum şi 
transcenderea contrariilor şi polarităților înspre unitate, aşa cum 
evidenţiază Mircea Eliade”. Alternanţa Yin şi Yang reflectă influenţele 
pământului sau, respectiv, ale cerului. Pe de altă parte, Yang este 
vitalitatea, iar Yin readuce fiinţele în repaos. Yang (reprezentat în scrierea 
chineză prin ideograma soarelui) şi Yin (reprezentat în scrierea chineză 
prin ideograma norului) exprimă alternanţa dintre alternarea naturală de zi 
şi noapte, căldură şi frig, lumină şi întuneric. Raportul dintre Yang şi Yin 
are la bază principiul xiang sheng, adică a se naşte unul din celălalt sau a 
fi inseparabili. Transformarea neîntreruptă a universului printr-o 
alternanță de Yang şi Yin reprezintă aspectul exterior al lui Dao. 

Textul cărții lui Lao zi identifică în limbaj şi dorință cauzele majore 
ale conflictului. Trebuie reinstaurat echilibrul în cosmos prin eliminarea 
diferențelor. Limbajul este interpretat în daoism ca rădăcină a răului, 
tăcerea fiind nepreţuită: „Cel ce ştie nu vorbeşte şi cel ce vorbeşte nu ştie” 


348 Marcel Granet, La pensée chinoise, Paris, 1934, p. 128. 

38 Mircea Eliade, Nostalgia originilor. Istorie şi semnificaţie în religie, 
p. 262. 

550 Ca şi în buddhism, dorinţa este văzută în daoism drept cauză a 
suferinței. Datorită ei, oamenii apreciază unilateral şi ignoră unul dintre 
cele două elemente cosmice. Metoda preconizată de Lao zi pentru 
înlăturarea dorinței este wuwei (acţiunea-nonacţiune). Fapta se 
îndeplineşte în funcție de ordinea firească a lucrurilor, de natura lor. Prin 
aceasta omul se reîntoarce la epoca luminoasă când ordinea cosmică era 
respectată şi oamenii se aflau în stare de inocenţă şi puritate, de pu (lemn 
nelucrat). Dinu Luca subliniază că nefăptuirea nu înseamnă renunțare 
completă la acţiune, nici inactivitate sau delăsare, ci respectarea 
firescului, încadrarea faptei în ritmul natural al devenirii şi al evoluţiei””!. 
Este vorba de nonimixtiune, detaşare şi contemplare. Daoismul preferă 
intuiţia cunoaşterii discursive şi se constituie într-o mistică ce porneşte de 
la contemplare şi meditație, mergând spre extaz. În filosofia daoistă 
nemurirea este văzută ca un extaz mistic permanent. 

G) La baza filosofiei daoiste se găsesc mai multe noțiuni 
fundamentale. Termenul dao se traduce prin „drum”, „cale”, „artă” şi 
„metodă”, în vreme ce termenul de înseamnă „putere”, „virtute” şi 
„spontaneitate”. Dao reprezintă sursa, matricea, obârşia cerului şi a 
oamenilor. De este puterea, spontaneitatea, procesul creaţiei şi efectul 
acestui proces de creaţie, în acelaşi timp. Structura este criculară: se 
pleacă de la dao prin de pentru a se reîntoarce la dao. La început dao a 
desemnat puterea unor suverani exemplari, apoi a împăraţilor ce 
restabileau ordinea naturii prin rituri. Dao este ordinea naturală sau 
cerească (tian dao). De la ordinea cerească şi împărătească se trece prin 
corespondenţă la ordinea pământească, a omului. Dar în afară de a fi 
principiul ordinii, dao este realitatea care se găseşte la baza universului. 
Dao poate semnifica atât principiul fără formă, cât şi calea sau arta de a 
trăi metafizic. Semnificaţia de virtute a termenului de ţine de morală, dar 
şi de magie. La început, de a avut un sens negativ, atrăgând nenorocirea 
celui ce-l poseda, pentru a ajunge să reprezinte forța lăuntrică şi 
binefăcătoare. Virtutea este văzută ca tainică (xuan), iar cel înzestrat cu ea 
împărtăşeşte principiul. Lao zi foloseşte în Dao de jing termenul xuan cu 
sensul de ceea ce este adânc, întunecos, misterios, anterior oricărei 
distincții între ordine şi dezordine, înaintea oricărei clasificări a 


*50 Dinu Luca, în Lao zi, op. cit., cap. 56, p. 249. 
31 Ibidem, p. 25. 

caracteristicilor lumii. Un alt termen interesant în daoism este ziran, care 
înseamnă „natură”, „firesc” şi „spontan”. La rândul său, Zi poate fi înțeles 
ca ordine organică, distinctă de ordinea mecanică sau legală. Wu-wei este 
principiul nonacțiunii. Este important de subliniat că nonacţiunea nu 
înseamnă a nu face nimic, în sensul pasivităţii, ci a te abţine de la orice 
acţiune agresivă, dirijată, intenționată, intervenţionistă, pentru a lăsa să 
acţioneze eficacitatea absolută, puterea invizibilă, de (virtutea) lui dao 
(căii). Qi reprezintă energia vitală. Aceasta este prezentă în univers, dar şi 
în interiorul omului. 

G) Înțeleptul (Sheng ren) este chemat să soluţioneze tensiunea 
dintre cosmos şi oameni, dintre ordinea naturală şi ordinea socială, dintre 
dao al cerului şi dao al oamenilor. El luminează calea de urmat, numită 
„calea înţeleptului”. Înțeleptul are puterea de a reintegra ordinea umană în 
ordinea cosmică, de a recupera firescul şi puritatea. Alegerea înțeleptului 
sau a sfântului este făcută întrucât el trăieşte în simbioză cu universul, 
cosmosul. Totodată el împărtăşeşte nemărginirea şi nemurirea naturii. Un 
alt mare înţelept daoist în afara lui Lao zi a fost Zhuang zi. El a scris o 
mare parte a cărții care-i poartă numele. Lucrarea vorbeşte atât despre 
omul desăvârşit, simbolul libertății depline şi al înfruntării morții, cât şi 
despre nemurire. Un alt subiect al cărții Zhuang zi îl reprezintă gradele 
fericirii, care excelează prin beatitudine, ca şi în hinduism. Beatitudinea 
sau fericirea supremă se obține printr-o înțelegere superioară a firii 
lucrurilor. Dao este văzut atât ca transcendent, căci a dat viaţă cerului şi 
pământului, cât şi imanent, fiind prezent într-un fir de iarbă, într-o furnică 
etc. Despre Lie zi se spune că ar fi atins un asemenea grad de contopire cu 
dao, încât putea să zboare printre nori. Lie zi a fost o personalitate în jurul 
căreia s-au creat multe legende. La fel ca Lao zi şi Zhuang zi, Lie zi 
consideră dao ca originea şi scopul vieții. De asemenea crede că dao este 
universal şi imanent vieţii, conferindu-i astfel unitatea. Toate câte sunt în 
univers se găsesc în armonie datorită lui dao, acesta reprezentând 
principiul unității supreme. 

G) Cultul se desfăşoară în temple. La bază se găsesc cele trei 
comori daoiste: blândeţea, măsura şi evitarea exceselor. 

4. Religiile japonezilor 

a. Shintoismul 

A) Istoria subliniază că numele Japoniei, Nihon-koku, vine de la 
Chinezescul Jih-pen-kuo, care înseamnă „Ţara Soarelui Răsare”. Sub 
raport religios se întâlnesc trei perioade mari: 1) vechiul shintoism, ce a 
durat până în secolul al VI-lea d. Hr.; 2) buddhismul, de la introducerea sa 
în Japonia în jur de 538 d. Hr. şi până la 1700 d. Hr. Vechea religie a fost 
numită Shinto, iar religia Japoniei devine un sincretism şi 3) noul 
Shintoism, exprimat prin purificarea religiei Japoniei de elementele 
buddhiste, confucianiste şi daoiste şi revenirea la religia populară 
japoneză tradiţională, de la 1700 d. Hr. până astăzi. În afara acestor 
religii, ca şi în Korea, se mai întâlneşte şi creştinismul. 

Shinto înseamnă „calea spiritelor”, în complementaritate cu 
Butsudo -„calea lui Buddha”. Mark Teeuwen precizează că Shinto a fost 
definit ca religia indigenă a Japoniei, ca referință pentru tot ceea ce are 
legătură cu divinitățile native (kami), cu altarele, de la ritualul împărătesc 
până la religia populară”. De asemenea, Kuroda Toshio arată că Shinto 
fusese folosit nu pentru a desemna o religie populară, ci ca sinonim 
pentru kami™™. Shinto nu este ceva ce existase istoric în societatea 
japoneză într-o formă concretă, ci mai curând o conceptualizare, o 
abstractizare activată de fiecare dată ce era folosită, după cum opinează 
Mark Teeuwen şi Bernhard Scheid**?. Jindo a fost un termen introdus de 
buddhism în Japonia pentru a desemna divinităţile locale nonbuddhiste 
numite kami. Pe de altă parte, jindo semnifica şi haosul primordial, atunci 
când cerul şi pământul nu fuseseră separate. 

B) Izvoarele pentru shintoism sunt următoarele: a) Ko-ji-ki (Istoria 
întâmplărilor din vechime), datând din 712 d. Hr. şi alcătuită din trei cărți; 
b) Nihon-gi (Analele Japoniei); c) Engi-shiki (Reguli ale perioadei Engi); 
d) edictele imperiale şi e) o antologie poetică cu 4000 de poezii religioase. 


52 Mark Teeuwen, Tracing Shinto in the History of Kami Worship, în 
„Japanese Journal of Religious Studies”, vol. al XXIX-lea, nr. 3-4, Nagoya, 
Nanzan Institute for Religion and Culture, 2002, p. 196. 

353 Toshio Kuroda, în Mark Teeuwen, op.cit., p. 196. 

354 Mark Teeuwen, Bernhard Schied, în Mark Teeuwen, From Jindo to 
Shinto. A Concept takes Place, în „Japanese Journal of Religious Studies”, 
p. 233. 

C) Cosmogonia în shintoism vorbeşte despre originea supranaturală 
a poporului japonez. La început au fost energia activă şi energia pasivă. 
Perechea /zanagi şi Izanami a dat naştere zeilor naturii şi insulelor ce 
formează Japonia. Miturile şi ritualurile shintoiste erau transmise prin 
tradiţie orală, cu ajutorul memoriei, Hajime Nakamura subliniind 
importanța recitatorilor (hataribe), ei rostind vorbele din bătrâni la 
ceremonia încoronării regale sau în alte ceremonii”. 

D) Doctrinele religioase erau politeismul şi panteismul. Religie 
naturistă, shintoismul este şi o religie animistă. Seninătatea în fața morții le dă 
japonezilor încredere, optimism şi dragoste de viaţă. Ca religie etnică, 
shintoismul are un puternic caracter ritualistic, ancorat adânc în practici 
sociale, dar neorientat spre doctrină, filosofie religioasă ori spre prozelitism. 

E) Pantheonul zeilor era dominat de o zeiţă, ca şi la hittiţi, care este a 
soarelui şi se cheamă Amaterasu. Împăratul Japoniei era fiul zeiţei 
Amaterasu şi zeu deopotrivă. Susa-no-wo era zeul oceanului şi stăpânul 
morţilor, în timp ce Tsuki-yomi era zeul lunii. Temmangu era protectorul 
literaţilor. Ochonomachi era personificarea pământului. Credincioşii din 
shintoism venerau spirite numite kami (cei de sus ori cei superiori), ce sunt 
personificări ale naturii. Exista un număr infinit de kami, aceştia simbo- 
lizând tot ceea ce inspiră dragoste, teamă şi uimire. La începuturi, fiecare 
clan (uji) avea o zeitate dominantă, ajungându-se, astfel, la un număr 
impresionant de 8 milioane de zeități locale sau kami în vechiul shintoism. 

F) Cultul se desfăşoară în temple. Ele se numesc miya sau „sala 
zeilor”. Nu se îngăduie podoabe în temple, care sunt foarte simple. La 
început sanctuarele shintoiste erau simple locuri îngrădite plasate în 
păduri sau pe malurile râurilor. Venerarea animalelor, copacilor dau o 
notă de specificitate shintoismului. Sacerdoţiul era ereditar. Împăratul era 
şi marele preot. Nu sunt agreate jertfele, ci se aduc ofrande sub formă de 
orez, fructe şi legume. Rugăciunea marii purificări este cea mai 
importantă. Băieţii sunt prezentaţi divinității în a treia zi de la naştere, iar 
fetele în a 33-a zi. Shintoismul nu cunoaşte o morală strictă şi nici dogme. 
Iubirea patriei şi cinstirea zeilor sunt respectate cu stricteţe. Sentimentul 
familiei este esenţial. Când onoarea e pătată, japonezul îşi face harakiri, 
ce înseamnă spintecarea pântecelui. Ceremonia ceaiului are un şarm 


* Hajime Nakamura, Orient şi Occident: O istorie comparată a 
ideilor, p. 33. 

extraordinar, dar este şi o mărturie a specificului cultural japonez. În 
shintoism, sacrificiile erau oferite divinităților naturii şi morţilor. Acestea 
erau pe de-o parte sacrificii periodice determinate de ritmul anului 
agricol, iar pe de altă parte erau sacrificii de implorare sau de împlinire a 
unor jurăminte facute în circumstanțe speciale. Un loc important îl 
ocupau ofrandele. Astfel, relațiile dintre oameni şi zeii lor aveau mai 
degrabă un caracter de contract decât de adorare. Este posibil ca aceste 
ofrande să fi fost la început individuale, ca după aceea să devină 
colective. 

G) Ritul funerar are ca specific cultul morţilor. Legătura între vii şi 
morți este puternică şi se veghează mereu asupra ei. Sufletele vin să-i 
viziteze pe cei în viaţă cu prilejul unei sărbători ce are loc în perioada 
13-16 august. Inoue Nobutaka constată temeinic diferența dintre shrine 
Shinto (shintoismul de altar) şi Shinto sects (sectele shintoiste) şi arată că 
în urma politicii religioase a guvernului Meiji a apărut procesul modern al 
formării grupurilor religioase shintoiste în Japonia începând cu secolul 
al XIX-lea". 

H) Sufletul rămâne în preajma mortului şi a familiei. 

b.Buddhismul 

A) În istorie constatăm că astăzi religia japoneză cunoaşte 
70 milioane shintoişti şi 44 milioane buddhişti. Buddhismul a venit din 
China şi Korea în 538 d. Hr. Persoanele culte şi poporul sunt atraşi de 
buddhism. Pentru prima oară în istoria religioasă a Japoniei un amestec 
între shintoism şi buddhism a apărut la preotul Gyogi. Ulterior religia 
japoneză a devenit un sincretism între cele două credinţe. Trebuie luat în 
considerare şi confucianismul în Japonia şi îndeosebi neoconfucianismul, 
fără îndoială. De asemenea, nu lipsesc nici daoismul şi creştinismul. Însă, 
Kuroda Toshio susține că religia în Japonia nu este un amestec a două 
religii (shintoismul şi buddhismul), ci un sistem bine integrat de gândire 
religioasă şi practici aplicate la un număr diversificat de divinități?” 

B) Pantheonul zeilor are în fruntea sa, în buddhismul japonez, pe 
Buddha AmitAbha. Binzuru vindecă bolile, iar Guizo protejează copiii. 


*5 Nobutaka Inoue, The Formation of Sect Shinto in Modernizing 
Japan, în „Japanese Journal of Religious Studies”, p. 426. 
37 Toshio Kuroda, în Mark Teeuwen, op. cit., p. 196. 

Zeița Amaterasu era socotită ca întrupare a lui Buddha, iar numeroşi kami 
au devenit totuna cu sfinții buddhişti. 

C) Cultul buddhist are loc în temple. Unele sunt impunătoare, de 
pildă cele de la Kyoto. Ca şi în India, există statui gigantice ale lui 
Buddha. Astfel, statuia Daibutsu (Buddha cel mare), de la Kamakura, are 
15 m înălțime şi a fost înălțată în anul 749 d. Hr. Muntele Fuji este şi el 
socotit sfânt. Declaraţia credinţei buddhiste în japoneză este o transpunere 
din buddhismul indian: namu amida butsu (Cred în Amida Buddha). 

D) Sectele numite simbolic Drum sfânt şi Pământ sfânt sunt foarte 
importante în interiorul buddhismului japonez, însă, totuşi, filosofia lui 
Nichiren şi buddhismul Zen sunt cel mai cunoscute, cel mai răspândite şi 
apreciate. Zen buddhismul a fost întemeiat în 1192 d. Hr. de sfântul 
buddhist Shinran. Zen înseamnă „meditaţie”. Buddhismul Zen pune între 
paranteze speculațiile metafizice, dar mai ales inteligenţa discursiv-logică, 
gândirea conceptuală şi cunoaşterea de dragul cunoaşterii. El pune 
accentul pe disciplina voinţei, pe experienţa pură şi pe trăirea mistică. 
Postura meditativă zazen este tehnica fundamentală a buddhismului Zen 
în vederea obţinerii iluminării. În buddhismul Zen (ch'an în China), 
continuator al tradiţiei daoiste, termenul do (cale) provine din chinezul 
dao şi reprezintă următoarele: 1) calea ce conduce la iluminare, la starea 
de Buddha; 2) doctrina lui Buddha; 3) iluminarea sau realizarea 
adevăratei naturi a lui Buddha, care este şi natura fiecărui om şi 4) toate 
căile practice de formare fizică şi spirituală, cum ar fi: kendo (calea 
spadei), judo (calea cea blândă), kyudo (calea arcului), chado (calea 
ceaiului) şi kado (calea aranjamentului floral). În buddhismul Zen nipon 
termenul do apare şi în cuvântul butsudo (Calea lui Buddha). 

James W. Heisig, în cartea Dialogues one Inch above the Ground, 
vorbeşte despre convertirea buddhismului la creştinism, respectiv a 
creştinismului la buddhism şi despre sensul religios al dialogului, conferit 
de ideea deschiderii spre Celălalt’. În capodopera sa Philosophers of 
Nothingness, James W. Heisig prezintă şcoala de la Kyoto şi contribuţia 
ei la istoria filosofiei universale, la dialogul Occident - Orient fondat nu 
pe baza transferului de idei, ci pe respectul tradiţiilor filosofice şi al 
sistemului valorilor universale ale filosofiei. Întâlnirea dintre Occident şi 


38 James W. Heisig, Dialoguri la câțiva centimetri deasupra 
pământului. Revendicările credinţei într-o epocă interreligioasă, p. 127. 

Orient se produce atât pe terenul filosofiei, cât şi al religiei. Autorul 
evidențiază necesitatea redefinirii filosofiei universale prin depăşirea 
numitorilor comuni la îndemână şi a viziunii înguste că doar filosofia 
occidentală ar fi o filosofie, iar cea orientală nu ar avea dreptul la acest 
statut. Profesorul american nu confruntă Occidentul cu Orientul pentru a 
demonstra superioritatea falsă a vreunuia, ci scoate în lumină nevoia ca 
istoria filosofiei universale să integreze valorile filosofiei nipone şi în 
special operele lui Nishida Kitard (1870 - 1945), Tanabe Hajime 
(1885 - 1962) şi Nishitani Keiji (1900 - 1990). Nu succesiunea la catedra 
aceleiaşi universităţi, ci ideile pe care şi le-au împărtăşit aceşti autori, 
ipotezele comune de lucru au determinat constituirea şcolii filosofice de 
la Kyoto. Scriind despre presupoziţiile comune ale celor trei filosofi 
niponi, Jim Heisig distinge următoarele: a) filosofia ca întreg; b) religia 
universalistă; c) critica subiectului transcendental; d) reîntoarcerea la 
primatul experienței; e) depăşirea distincției dintre filosofie şi religie; 
f) complementaritatea şi nu opoziţia dintre filosofie-religie, pe de-o parte 
şi cultura japoneză, pe de alta; g) sinele authentic, care este non-sinele sau 
vidul; h) cosmosul şi natura interioară; i) conştientizarea lumii şi nu 
utilitarismul şi j) Dumnezeu ca metaforă pentru unitatea esențială a 
experienţei şi conştientizarea realității””. Pentru a fi lămurit esenţialul 
raport dintre filosofie şi religie în viziune orientală, care se referă la 
identificarea lor sublimă şi depăşirea iluziei separaţiei, Takeuchi 
Yoshinori, discipol al lui Tanabe Hajime, evidenţiază că filosofia a slujit 


religiei ca principiu interior şi nu drept critică exterioară”. 


IV. Religiile indo-europenilor 
A) Religiile Vestului indo-european 


1. Religia celților 

A) Istoria arată că celții reprezentau ramura cea mai vestică a indo- 
europenilor. Ei au fost numiți primul popor clasic al lumii barbare. Prima 
lor atestare este din anul 638 î. Hr. în Albion (Britania) şi lerne (Irlanda). 


* Idem, Şcoala filosofică de la Kyoto. Nishida Kitaro, Tanabe Hajime 
şi Nishitani Keiji, tradusă din engleză de N. I. Mariş şi Mona Mamulea, 
Bucureşti, Editura Merc Serv, 2002, p. 13-17. 

*% James W. Heisig, op. cit., p. 14. 

Herodot îi menționează de două ori cu numele de keltoi. Ei au trăit în 
secolele al IV-lea - al III-lea î. Hr. în principal în Galia, Britania şi 
Irlanda. Erau cel mai numeros popor din Europa. Ulterior în istorie au 
pătruns în Spania, Italia şi Grecia. În anul 323 î. Hr. se găseau în regiunea 
Dunării şi în Transilvania, apoi ajungând până în Asia Mică. Vasile 
Pârvan susținea că geto-dacii au deprins metalurgia de la celți. Un dintre 
limbile celților era limba gaelic, care se vorbeşte şi astăzi în Țara Galilor, 
Scoția, Irlanda, Insula Man şi în Cornwall. Celţii şi galii (celții de pe 
teriotoriul de azi al Franței) aparțineau familiei indo-europene. Ei credeau 
că sunt un popor sacru, coborât din zei şi se reîntorc la ei după moarte. 

B) Izvoarele sunt numeroase: Cartea galbenă, Cartea albă şi 
Cartea roşie, precum şi operele unor scriitori antici latini sau eleni: 
Posidonius, Cæsar, Diodorus, Tacitus, Lucan şi Strabon. Se disting două 
tipuri de surse: 1) primare şi 2) secundare. Sursele primare pot fi 
interioare (arheologice sau mitologice) şi credibile sau exterioare, 
caracterizate prin distanță spaţială şi prin manipularea informaţiilor mai 
ales cu scop politic (texte despre celți scrise de romani şi heleni), câtă 
vreme sursele secundare, divizate în academice (credibile, dar factualiste) 
şi neacademice (mai degrabă fanteziste) se exprimă printr-o distanță 
temporală (texte despre celți scrise de autori din Irlanda, Anglia, Țara 
Galilor sau Scoţia)“. Nora K. Chadwick deosebeşte două grupuri cu 
privire la izoarele legate de celți: a) grupul Posidonius, care nu se 
pronunţă în favoarea celților şi b) grupul alexandrian, care este susţinător 
al celților şi idealist în analiza lor“. Aşadar, există izvoare arheologice, 
epigrafice şi inscripții în latină, dar deopotrivă morminte, sanctuare şi 
obiecte funerare. O sursă principală pentru cunoaşterea religiei celților o 
reprezintă mitologia irlandeză. Miturile despre eroul Cuchulainn la 
irlandezi şi despre Arthur la englezi sunt cele mai cunoscute. În ciuda 
faptului că această literatură a fost compusă în bună parte după 
convertirea la creştinism (astăzi chiar se vorbeşte de creştinism celtic), ea 
prelungeşte în mare parte tradiția mitologică precreştină. Situația se 
descoperă şi în cazul altor popoare indo-europene, de pildă al geto- 


36l Mircea Itu, Immortality in Celtic, Thracian and Indian Religions, în 
„Gracious Light” (Lumină lină), nr. 3, New York, 2003. 

*% Nora K. Chadwick, The Celts, London, Penguin Books Ltd., 1997, 
p. 18. 

dacilor. În ceea ce priveşte creştinismul celtic, Donald E. Meek subliniază 
următoarele: „Creştinismul celtic atrage atenția asupra iubirii lui 
Dumnezeu mai degrabă decât a judecății sale”®. Sursele clasice latine 
sau greceşti greşesc prin a fi exterioare şi întrucât interpretează politic 
religia celților, în vreme ce sursele de azi (britanice, irlandeze şi franceze) 
sunt obsedate de exactitatea istorică, de obiectivism, au teamă de 
interpretare şi majoritatea vin din afara religiei, din alte discipline, fiind şi 
aceste surse exterioare. Dintre autorii de astăzi care au scris despre celți se 
disting: Thomas O'Laughlin, Myles Dillon, Nora K. Chadwick, Donald 
E. Meek, William Gillies, Miranda J. Green, Jean de Vries, Georges 
Dumezil şi Henri Hubert. Dacă sursele clasice erau exterioare prin 
intenție şi plasare spaţială, cele moderne sunt exterioare prin metodă şi 
plasare temporală. 

©) Doctrina religoasă la celți era politeismul. Celţii n-au cunoscut 
divinități antropomorfe, deoarece druizii au interzis reprezentarea 
divinităților sub formă umană. Un cult antropomorfic intens al 
divinităților a apărut la celți abia sub influența lumii romane. Unele 
divinităţi apăreau sub formă de animale sau erau însoțite de animale, la 
fel ca în hinduism. 

D) Pantheonul zeilor avea în frunte la celți trinitatea Teutates 
(Mercur), părintele tribului şi patronul războiului, al fertilității şi al 
sănătăţii, Taranis (Apollo), taran însemnând „tunet” şi Esus (Marte), 
comparat cu Odhinn din religia vechilor germani şi având ca animal sacru 
taurul. Esenţial în pantheonul zeilor celți, de altfel extrem de bogat (în jur 
de 300 de zei), este accentul pus pe atributele zeilor, iar nu pe funcţiile 
lor. Lugh a dat numele unor localităţi de azi ca: Lyon sau Leiden. ÎI avea 
corespondent pe Lleu în Țara Galilor şi era un zeu al soarelui în Irlanda. 
Era un zeu violent. Zeu tânăr, deseori era reprezentat gol. Cernunnos era 
zeul cu coarne de cerb, simbol al abundenței şi al puterii şi păzitor al 
porților lumii de dincolo. Dagda era zeul bun la toate, precum şi zeul 
drept. Alator era zeul războiului, după cum Badb era zeiţa războiului la 
celții din Irlanda. În Galia, Camulus era zeul războiului şi al cerului. Aed 
este zeul lumii de dincolo. Identificat cu Dagda, e pomenit şi ca fiu al 


38 Donald E. Meek, The Scottish Highlands. The Churches and Gaelic 
Culture, Geneva, World Council of Churches Publications, 1996, p. 99. 

acestuia“. Mabon era zeul armoniei, unităţii şi muzicii, comparat cu 
Apollo la vechii greci. Eriu era zeiţa care a dat numele Irlandei (Eire). 
Momu era o zeiţă a dealurilor în Scoţia. Brigit, fiica lui Dagda, îi proteja 
pe poeţi, barzi, medici şi meşteşugari. Corra era o zeiţă a profeţiei. 
Abnoba era zeiţa vânătorii şi corepondenta zeiţei Diana la romani. Ogme 
era zeul geniului, al cunoaşterii, al gândirii, al incantaţiei şi al magiei. 
Călăuzea sufletele spre lumea de dincolo. Vifiris era zeul înțelepciunii. 
Manannan Mac Lir era zeul oceanelor, iar Morgen zeiţa mării, a morții şi 
renașterii. Mac Oc (Angus) era un zeu tânăr, adolescent, strălucitor şi-i 
plăceau cântecele. Lui i se dedică sărbătoarea Beltaine, după cum 
Lughnasad - zeului Lugh. Pantheonul zeilor la celți păstrează sistemul 
tripartit indo-european, dar cunoaşte şi o împărțire în trei tărâmuri mitice: 
Lumea de Sus (Gwynwyd), Lumea de Mijloc (Abred) şi Lumea de Jos 
(Annwn). Sacrificiul arderii era pentru zeii Lumii de Sus, în vreme ce 
îngroparea - pentru zeii Lumii de Mijloc şi înecarea - pentru cei din 
Lumea Subterană. Celţii aveau numeroase zeități locale ale munților, 
pădurilor şi râurilor, zâne şi spiriduşi, elfi şi goblini. Animalele erau 
socotite simbolurile vieții şi ale fertilităţii, ca şi legăturile cu lumea zeilor 
şi aceea a spiritelor. De altfel, celții adorau animale ca: cerbul binefăcător, 
taurul, ca simbol al prosperității, calul, venerat în cultul morţilor, 
mistrețul, pentru vitejia lui, furia războinică şi faptul că era greu de 
ucis", berbecul ca expresie a sacrificiului, peştele ca simbol al 
cunoaşterii şi secretelor şi câinele, socotit paznicul morţilor. Calul apărea 
adeseori pe monedele galilor. El era un simbol foarte important în cultul 
morţilor. Mistreţul, în afara curajului, reprezenta furia războinică. Stejarul 
era copacul sacru, numele druizilor venind de la stejar. Pe de altă parte, 
stejarul era considerat arborele divinaţiei, iar ghindele sale erau mâncate 
de druizi pentru că astfel căpătau puteri miraculoase. Fagul şi alunul erau 
şi ei socotiți copaci sacri. 

E) Cultul se desfăşura în natură. Ceremoniile şi ritualurile se 
îndeplineau sub cerul liber, într-un loc consacrat numit nemeton. Între 
locurile sacre ale celților cităm: Stonehenge în Aglia, Newgrange în 


%4 Phyllis G. Jestice, Encyclopedia of Irish Spirituality, Santa Barbara, 
Abc-Clio Inc., 2000, p. 113. 

555 J, A. Mac Culloch, The Religion of the ancient Celts, Edinburgh, 
T. and T. Clark, 1911, p. 356. 

Irlanda şi Hochmichele în Germania. Existau, însă, şi temple ridicate în 
natură, pe înălțimi. Sacrificul era fundamental. El se făcea fie prin 
spânzurare, fie prin înecare, fie prin ardere. Celebru este ritualul morții 
întreite în urma sacrificiului, ilustrat de omul de la Lindow, lovit în cap cu 
un topor, ştrangulat şi înecat în mlaştina Lindow. Moartea întreită era 
expresia pătrunderii în cele trei regate ale lumii de dincolo. Un sfârşit 
similar, considerat de mare onoare, au avut Merlin şi bardul scoțian 
Lailoken. Se sacrificau chiar conducătorii pentru a determina bunăvoința 
zeilor, la fel cum la vechii germani se sacrifica regele. Cel mai important 
obicei era tăierea capetelor în bătălie, existând credința că sufletul se 
găsea în cap şi astfel se împiedica renaşterea duşmanului. Craniul nu era 
văzut ca trofeu, dar războinicii celți obişnuiau să bea din craniu. La celți, 
craniul constituia receptacolul puterii sacre, de origine divină, care-l 
ocrotea pe om de toate primejdiile şi-i asigura sănătate, bogăţie şi victorie. 
Mantica avea un rol deosebit. Celţii, ca şi slavii şi vechii germani, citeau 
viitorul în nechezatul cailor. Prezicătorul dormea pe un mormânt pentru a 
primi revelații de la mort. Se purtau amulete, care fereau de primejdii. În 
religia celților se distingeau patru sărbători principale, plasate la începutul 
anotimpurilor: 1) Samhain, la 1 noiembrie, semnifica pomenirea morţilor; 
2) Beltaine, la 1 mai, renaşterea naturii celebrată prin aprinderea focurilor; 
3) Lughnasad, la 1 august, sărbătoarea recoltei, marcată prin bucurie şi 
jocuri şi 4) Imbolc, la 1 februarie. Festivalul Samhain (sfârşitul verii) 
reprezenta Anul Nou la celți. Oamenii se adunau pe dealuri pentru 
dansuri, curse de cai, jocuri, ritualuri sau discuţii. Samhain era, de 
asemenea, ocazia perfectă pentru ca druizii să oficieze ritualul prezicerii 
viitorului. Bariera dintre lumea pământeană şi lumea cealaltă era foarte 
fragilă atunci şi, astfel, zeii, spiritele morților şi muritorii se puteau mişca 
liberi între cele două lumi. Totodată, în Scoţia, tinerii călăreau de-a lungul 
fermelor lor, cu torţe în mâini, pentru a-şi proteja familia de spiritele rele. 
Festivalul Beltaine (focul strălucitor) prevestea sosirea verii. Se bea apă 
cu mâinile din fântăna sacră, după ce aceasta a fost înconjurată de trei ori. 
Festivalul Lughnasad (sărbătoarea zeului Lugh, al fertilităţii) era o 
celebrare a recoltei. Festivalul /mbolc (Ziua Doamnei) era organizat în 
cinstea zeiței Brigit şi simboliza întoarcerea luminii. Deopotrivă se făcea 
pentru a asigura fertilitatea şi bogăția naturii. 
F) Celţii erau împărțiți în trei clase, la fel ca toţi indo-europenii: 
1) druids - filosofi, savanţi, înţelepţi, foarte cultivați, rosteau formule 

magice şi practicau divinaţia; 2) vates - specialişti în divinatie, legi şi acte 
civile şi 3) bards - poeţi şi cântăreţi pentru nobili şi regi. 

Druizii erau înveşmântați într-o robă albă, culoarea specifică a 
clasei sacerdotale la indo-europeni şi purtau cu ei o nuia de alun. Roba era 
prinsă cu un cordon cu fir de argint sau aur. Druizii purtau, de asemenea, 
un toiag de lemn, ca semn al legăturii cu pământul şi un talisman la gât ca 
semn al legăturii cu zeii. La anumite ritualuri se purta mantia cu glugă, ce 
trebuia să ajungă până în pământ. Druidismul era o instituție ce avea la 
bază instruirea tinerilor. La şcolile druidice se învățau astronomia, 
geometria, medicina şi ştiinţele naturale, precum şi cinstirea zeilor şi mai 
ales nemurirea sufletului. Principala lor funcție religioasă era profeția. 
Aceasta consta în observarea mişcărilor astrelor, cercetarea zborului 
păsărilor şi măruntaielor animalelor sacrificate. Ei preziceau viitorul şi 
stabileau zilele faste şi nefaste. Propovăduiau credința că oamenii descind 
din Zeul Morţii, iar lumea va sfârşi prin foc şi apă. Învățământul druidic 
era secret, rezervat inițiaţilor. După cum scrie Strabon, druizii vorbeau 
despre două tipuri de cunoaştere: a) cunoaşterea teoretică, reprezentată 
de credinţa în supranatural şi b) cunoaşterea practică, cu referire la 
fenomenele naturale şi la filosofia morală. Cele trei principii de bază ale 
cunoaşterii druizilor erau: a) să ştii, b) să îndrăzneşti şi c) să păstrezi 
secretul. Cele trei virtuţi ale înțelepciunii druizilor erau: a) să fii atent la 
toate lucrurile, b) să poți să înduri şi c) să fii deasupra tuturor lucrurilor. 
Câteva dintre învățăturile druizilor erau următoarele: a) sacralitatea 
tuturor fiinţelor, fie ele oameni, animale sau plante; b) respectul față de 
strămoşi; c) ciclicitatea a tot ceea ce există, legăturile dintre toate ființele; 
d) triada aflată la baza structurii lumii (de exemplu: spirit, trup şi minte); 
e) trecerea continuă de la spiritual în material şi invers şi f) adorarea zeilor şi 
zeiţelor şi ambivalenţa divinității, care este atât masculină, cât şi feminină. 

Ca şi brahmanii în India vedică, druizii acordau o mare importanță 
memoriei în procesul educaţiei”. Druizii din Galia şi cei din Irlanda se 
întruneau o dată pe an pentru a judeca anumite cauze între particulari şi 
pentru a arbitra în diferendele dintre triburi. Cei ce nu se supuneau 
deciziilor lor erau excomunicați (aceasta fiind pedeapsa cea mai severă pe 
care o puteau primi). Druizii erau scutiți de dări şi de obligaţia serviciului 


5% Gerhard Herm, The Celts. The People who came out of the 
Darkness, London, Weidenfeld and Nicolson Ltd., 1976, p. 146. 

militar (dacă acceptau, puteau deţine chiar funcții militare de comandă). 
În organizarea şi oficierea actelor de cult, rolul principal îl aveau druizii 
(prea-înțelepţii), cei care stăpâneau întreaga ştiinţă, numiți „preoții 
stejarului” potrivit etimologiei. Ei alcătuiau, împreună cu aristocrația 
laică, elita influentă şi privilegiată a triburilor celte. Totodată, druizii 
formau o castă sacerdotală, dar nu închisă, ca a brahminilor, iar regii 
ascultau poveţele lor. În fruntea ordinului era sacerdotul suprem, Marele 
Druid. Acesta era ales pe viaţă. Existau şi druidese care se ocupau cu 
ghicitul şi prezicerile. Romanii i-au persecutat din pricina autorităţii lor. 
Şcolile druidice au fost înlocuite ulterior cu şcoli creştine. 

Textele şi tradiţiile îi prezintă pe vates ca fiind experţi în divinatie şi 
însărcinați cu efectuarea actelor sacrificiale. Ei preziceau viitorul 
folosindu-se de semne prevestitoare şi de sacrificii umane. Totodată, se 
ocupau şi de întocmirea unor acte civile (vânzări, contracte şi procese 
etc.), dedicându-se şi practicării medicinei. 

Cei din clasa bards erau artişti în slujba regilor şi nobililor. Funcţia 
lor consta în principal în a celebra în compoziţiile lor faptele de vitejie ale 
căpeteniilor tribale. 

Trebuie precizat că toate aceste trei clase îşi găsesc echivalentul în 
literatura irlandeză, unde pe lângă druids se mai vorbeşte şi despre faith, 
ce aveau la vechii irlandezi mai degrabă funcţia celor din clasa vates. 
Exista, de asemenea, şi funcţia de interpret al legii, vergobretus (judecător 
suprem). În plus, exista termenul irlandez fili (profet, preot şi poet), 
corespunzător pentru bards. 

G) Ritul funerar cunoştea atât înhumarea, cât şi incinerarea. 
Incinerarea a fost urmată de practica înhumării la celți, câtă vreme galii 
cunoscuseră doar înhumarea. Se îngropau şi obiecte împreună cu mortul. 
Galii nu-şi plângeau morţii. Moartea era văzută ca situată la mijlocul 
vieții, al unei vieți lungi, după cum subliniază Lucan’. Jean-Louis 
Brunaux arată că pentru celți moartea nu este un sfârşit şi nu este 
întâmplătoare, căci ea este „o moarte care dă un sens vietii” 68 o moarte 
eroică. Viața de dincolo nu este înțeleasă spiritual, ci ca o continuare a 
vieţii de aici în condiții mai bune. Tărâmul celor tineri, Tărâmul 


5 Lucan, Pharsalia, I, 458. 
368 Jean-Louis Brunaux, Les religions gauloises, Paris, Éditions 
Errance, 2000, p. 215. 

făgăduinţei era numit The Other World (Lumea cealaltă). Gerald A. Wait 
evidențiază că este necesar să se facă distincția dacă Lumea Cealaltă este 
un loc unde trăiesc zeii celți sau un loc unde sufletele muritorilor merg 
după moarte". Lumea cealaltă era localizată pe pământ, iar nu în afara 
lumii, aşa cum remarcă Ovidiu Drimba?™”. Renaşterea se făcea într-un 
copil din familia celui dispărut. Lumea de dincolo se află fie sub pământ, 
fie la apus, fie pe o insulă, fie în Ținutul plin de fantome sau al plângerii, 
fie pe Tărâmul fericirii veşnice. Conform celților, după cum subliniază 
Myles Dillon, lumea de dincolo există la modul concret şi apare sub 
forma unei insule înconjurate de ceaţă, aflată în mijlocul mării sau sub 
apă“”!. În tradiţia irlandeză The Other World (Lumea cealaltă) are mai 
multe nume: Tir Tairngiri (Tărâmul promis), Tir na noc (Tărâmul 
tinereții), Mag Mell (Câmpia plăcerilor), Odainsakr (Câmpia nemuririi) 
sau Land lifanda manna (Tărâmul vieții). 

H) Sufletul omului era nemuritor. Celţii credeau în transmigrarea 
sufletului după moarte, în renaştere, în viaţa de după moarte şi în 
nemurire. Lucan scrie despre credinţa celților în viaţa de după moarte şi 
despre credinţa în renaştere" 7. Cea mai importantă credință a celților, aşa 
cum arată Nora K. Chadwick, era în nemurirea sufletului”. Credinţa lor 
în viaţa de după moarte îi determina să împrumute bani şi să-i restituie în 
viaţa viitoare. 

B) Religiile Nordului indo-european 


1. Religia vechilor germani şi a vechilor scandinavi 

A) Istoria evidențiază că scandinavii erau: norvegienii, islandezii, 
finlandezii, suedezii şi danezii, iar vechii germani: vizigoții, ostrogoții, 
goții, burgunzii, turingienii, bavarezii şi saxonii etc. În marea lor majoritate 
aceştia toţi erau bărbaţi înalți, blonzi şi îmbrăcaţi în piei de animale. Se 
ocupau cu păstoritul, vânatul şi agricultura. Îşi fabricau unelte de os, piatră 


30 Gerald A. Wait, în Miranda J. Green (editor), The Celtic World, 
New York, Routledge, 1995, p. 490. 

3% Ovidiu Drimba, Istoria culturii şi a civilizaţiei, vol. Il, p. 45. 

371 Myles Dillon, în Joseph Raferty, The Celts, Cork, Litho Press Co., 
1988, p. 60. 

3? Lucan, Pharsalia 1, 446. 

33 Nora K. Chadwick, The Celts, London, Penguin Books Ltd., 1997, 
p. 51. 

sau metal. Erau monogami. Doar căpeteniile erau poligame. Erau viteji, dar 
totuşi se descurajau uşor atunci când erau învinşi. Păstrarea fecioriei 
reprezenta o mare laudă printre ei, căci astfel îşi sporeau puterile şi-şi 
păstrau tinereţea trupului. Adeseori ei beau bere şi hidromel (vin din miere). 

B) Izvoarele de bază ale religiei la vechii germani şi vechii 
scandinavi sunt: De bello gallico (Războiul cu galii), scrisă de Caesar, 
Germania lui Tacitus şi poemul V6luspa (Prezicerea vizionarei). 
Totodată, importante surse mai sunt: Edda (Arta poetică), numeroase 
cântece ale norvegienilor în Islanda şi sagas, povestiri despre regi şi eroi, 
iar la germani Cântecul Nibelungilor şi la anglo-saxoni poemul Beowulf. 

C) Cosmogonia avea mai multe variante la vechii germani şi la 
vechii scandinavi: a) creația din gigantul Ymir ucis. Din sângele lui apar 
marea, din oase - munții, din craniu - cerul, din păr - arborii şi din creieri - 
norii; b) creaţia din haosul primordial şi c) creaţia din copacul Y ggdrasil 
cu frunzele mereu verzi. Avea rădăcinile înfipte adânc în lumea 
subpământeană şi ramurile în cer. În nordul haosului era regiunea negurii 
şi a înghețului numită Niflheim, iar la sud se găsea un ţinut al focului şi al 
luminii numit Muspellsheim. Potrivit poemului Völuspa (Prezicerea 
vizionarei), la început exista o genune uriaşă, Ginungagap. În nord se 
întindea Niflheimr, un ținut friguros, identificat cu Lumea morţilor. În sud 
se afla Muspell, Țara arzătoare. Ca urmare a întâlnirii focului cu gheața, 
la mijlocul universului s-a născut Ymir, o ființă antropomorfă. Din 
sudoarea lui s-au născut un bărbat şi o femeie. Din gheaţa care se topea 
s-a născut vaca Audhumbla, cu al cărei lapte s-a hrănit Ymir. Vaca a 
modelat din gheaţă un om numit Buri. Căsătorit cu fiica unui uriaş, acesta 
a avut trei copii: Odhinn, Vili şi Ve. Cei trei s-au hotărât să-l omoare pe 
Ymir. Din trupul lui, cei trei frați au făurit lumea: din carne - pământul, 
din oase - stâncile, din sânge - marea, din părul lui - norii, iar din craniu - 
cerul. 

D) Eshatologia avea un rol foarte important în religia vechilor 
germani şi a vechilor scandinavi. Aceste popoare trăiau mereu cu teama 
de sfârşitul cosmic. Lumea era văzută ca opera zeilor şi ea urma să fie 
distrusă şi să piară împreună cu zeii în ziua fatală anunțată de trei ani de 
războaie şi cataclisme. Heimdall, paznicul zeilor, va sufla din corn şi va 
anunța sfârşitul. Lupul Fenrir, cel care împreună cu câinele Garmr pusese 
în primejdie soarele aducând eclipsele, va scapa din lanţuri şi va arunca 
flăcări asupra pământului. Şarpele Midgard se va ridica din ape şi va 

împrăştia venin. Sfârşitul lumii, reprezentat de amurgul zeilor numit 
ragnarök, ilustrat în poemul cosmogonic şi eshatologic Văluspa, este 
urmat, însă, de o renaştere a lumii fondate pe puteri morale şi având ca 
stăpân suprem pe zeul dreptății şi al păcii - Balder. 

E) Doctrina religioasă definitorie era politeismul. 

F) Pantheonul zeilor era bogat. Ovidiu Drimba împarte zeii 
vechilor germani şi scandinavi în două clase: Asii, zeii aristocrației 
războinice şi Wanii, divinităţi impersonale”. Zeul Ziu sau Tiuz, era 
ceresc şi al războiului, reprezentat în mână cu spada. Avea doar mâna 
stângă, căci dreapta o pierduse în luptă. Donar sau Thor (la scandinavi) 
era zeul tunetului, protectorul familiei, casei şi al poporului, reprezentat în 
mână cu toporul sau cu ciocanul. El i-a ajutat pe oameni în lupta lor cu 
giganţii şi cu demonii. În limba germană denumirea zilei de joi 
(Donnerstag) vine de la acest zeu. Odin (Odhinn), deopotrivă zeu 
suveran, asimilat lui Lugh de la celți şi magician, asimilat lui VaruNa de 
la inzi, era un zeu foarte popular la vechii germani. El fusese inițial 
demon. Era stăpânul vieţii spirituale şi al civilizației. El aduna în Walhalla 
sufletele celor ucişi în războaie şi ale celor aleşi. Totodată, Odhinn era şi 
stăpânul vieţii şi al morţii. Ca zeu al războiului, era iute, violent şi iscusit. 
Adesea îşi schimba înfăţişarea. Era reprezentat ca om bătrân, cu barbă şi 
cu o căciulă pe frunte sau un coif, iar uneori cu o lance. Frey era domnul, 
stăpânul, un zeu al fecundității şi al ploii. Era venerat în special la 
Uppsala. Frija sau Freyja era zeiţa iubirii senzuale şi a frumuseţii la 
norvegieni şi islandezi. Ea zbura prin văzduh ca şoim şi patrona iubirea. 
Balder era blând şi drept, fiind zeul curăţiei şi al nevinovăţiei. El 
simboliza lumina. Loki era viclean, personificarea răutăţii, iar Hel era 
stăpâna morții şi a lumii subterane. Vechii germani şi vechii scandinavi 
credeau în existenţa piticilor harnici şi buni, ca şi a giganților văzuţi ca 
personificări ale forțelor naturale. Existau, de asemenea, elfi, elfe, silfi şi 
silfide, toate fiind spirite binevoitoare ce trăiau în munţi, păduri sau ape. 
Cântecul fermecat al silfidelor îi vrăjea pe oameni. Nornir stabileau 
destinul omului la naştere, pe când frumoasele walkyrii aduceau moartea 
pe cai iuți şi duceau sufletele în Walhalla. 

G) Cultul se desfăşura în temple. Cel mai cunoscut era templul de 
la Uppsala, ridicat în aer liber. Copacul era sacru. Jertfa era numită Blot. 


374 Ovidiu Drimba, op. cit., vol. II, p. 109. 

Se practica sacrificiul animalelor. Sângele era amestecat într-o băutură şi 
băut apoi, după care se ungea cu sânge altarul. Regele era sacrificat în caz 
de nenorociri pentru a se implora îndurarea zeilor față de oameni. Dintre 
oameni erau sacrificați sclavii şi prizonierii de război. Sacrificiile era 
aduse zeului Wodan sau Odhinn. Popoarele nordice cunoşteau şi zidirea 
unui om sau a unui animal de viu în ritualurile de construcţie pentru a se 
asigura trăinicia edificiului. 

H) Ritul funerar cunoştea practica înhumării şi ulterior a incinerării. 
Sacrul era legat de victorie şi de biruinţă la vechii germani şi vechii 
scandinavi. Nevoile şi morala războiului au trecut în prima funcţie din 
cele trei specifice indo-europenilor, după cum arăta Georges Dumézil, 
care evidenția un caracter tragic, neliniştit şi pesimist în aceste religii, spre 
deosebire de majoritatea celorlalte din familia indo-europeană’. Cel mai 
evident argument ar fi, desigur, eshatologia. Se remarca, totodată, 
exaltarea violenței eroice. Morții de vază primeau onoruri. 

I) Sufletul era nemuritor. Vechii germani şi vechii scandinavi 
credeau în renaştere. 


2. Religia popoarelor baltice 

A) Se cunoaşte din istorie că baltici erau: lithuanienii, letonii, 
estonii şi prusacii. Cu toții aparţineau indo-europenilor. 

B) Izvoarele scrise erau: Chronicon Prussiae şi cântecele letone 
daina, transmise oral, termen de la care s-a speculat legat de originea 
doinei la noi. 

C) Doctrina religioasă la popoarele baltice era politeismul. 

D) Pantheonul zeilor era dominat de Perkunas, ca zeu suprem. El 
era zeul fulgerului şi al furtunii. Perkuna, mama sa, îl primea obosit şi 
prăfuit, îi făcea baie şi următoarea zi îl trimitea înapoi spălat şi strălucitor. 
Kurkas şi Perbrugius erau zei ai vegetației, în timp ce Zverine - zeița 
animalelor. Laima era zeiţa naşterii şi bogăției, Ceroklis - zeul 
ospitalităţii, iar Giltine - zeița morţii. Un zeu important era şi Svantevit, 
zeul solar al războiului. Triglav era zeul războiului. Existau şi zei 
protectori ai casei. 

E) Cultul se desfăşura în natură, pe dealuri. Sacrificiile de animale 
erau răspândite. Se sacrifica mai ales țapul la sfârşitul secerişului. Se 
practica mânjirea cu sângele animalului sacrificat. 


375 Georges Dumézil, Zeii suverani ai indo-europenilor, p. 184. 

F) Ritul funerar consta în înhumarea cadavrelor. Aceasta a fost 
înlocuită apoi cu incinerarea, practică larg răspândită la indo-europeni. 

G) Sufletele morţilor se întorceau în copiii nou-născuţi sau în 
animale (de pildă: lupi sau urşi). Foarte puternică era credinţa în viața 
viitoare. Astfel, prusacii îşi dădeau viaţa cu uşurinţă pentru că după 
moarte venea numaidecât renaşterea. 


3. Religia slavilor 

A) În istorie slavii au apărut ca un popor de origine indo-europeană. 
Se constituiau din triburi răzlețe, apoi uniuni de triburi, creându-se trei 
mari grupe: 1) slavii răsăriteni (ruşii, ucrainienii şi bieloruşii); 2) slavii 
apuseni (cehii, slovacii şi polonezii), 3) slavii sudici (slovenii, croații, 
sârbii şi bulgarii). Slavii erau blânzi, voinici, ospitalieri, paşnici, artişti şi 
practicau agricultura şi păstoritul. De asemenea, ei erau monogami, 
poligamia întâlnindu-se rareori doar la căpetenii. Soţiile erau arse pe rug 
la moartea soților. Creştinarea slavilor s-a petrecut în secolele al VII-lea - 
al XII-lea d. Hr. 

B) Izvoarele religiei slavilor sunt următoarele: o lucrare scrisă de 
Procopiu din Cezareea şi intitulată Războiul cu goții, precum şi Cronica 
călugărului Nestor, datând din secolul al XII-lea, Chronica slavorum, 
Gesta danorum şi Historia polonica. 

C) Doctrina religioasă prezentă în religia slavilor era politeismul. 

D) Pantheonul zeilor îl avea ca principal pe zeul Perun. Acesta era 
zeul cerului în timpul furtunii, dar şi zeul „tunetului”, în conformitate cu 
numele său. Zaria (zarea) era aurora. Ea era fiica lui Perun, fiind 
reprezentată ca fecioară şi văzută ca simbol al renaşterii. Materi-Zemlia 
era pământul mamă. Svarog, ca zeul soarelui strălucitor şi al focului, al 
secetei şi stepelor, era foarte temut. Dajbog era soarele care fertilizează 
câmpul. Velesh era un zeu al turmelor şi păstorilor, al bogăției şi al 
bunăstării. Mokosh era zeița tunsului oilor şi a torsului lânii. Slavii de sud 
aveau ca zeu suprem pe Bog. Exista atât Cernobog (zeul negru), cât şi 
Bialobog (zeul alb). Rusaliile erau sufletele fetelor tinere moarte şi care 
continuau să trăiască în ape sau pe malurile lor. Bereghinele erau zânele 
apelor. Slavii aveau credinţă în demoni, vampiri, spirite ale lacurilor şi ale 
izvoarelor. Astfel, Domovoi erau duhurile casei, iar Lesovoi - ale pădurii, 
Polevoi - ale câmpului şi Rojdancele - ale naşterii. 

E) Cultul avea loc mai ales în vestitul templu închinat lui Perun, 
ridicat lângă Novgorod. Slavii se închinau la idoli de lemn şi de piatră. 
Foarte răspândit era cultul animalelor şi al păsărilor. Sacrificiul se numea 
treba, iar locul de sacrificiu era trebiscea, în vreme ce rugăciunea era 
molenie. Oamenii se sacrificau prin tragere la sorți sau erau aleşi dintre 
prizonieri. Ca ofrandă se aducea în special plăcinta cu miere. Vrăjitoria 
era la mare cinste. Slavii aveau mulți vraci, vindecători, precum şi volhvi 
îmbrăcaţi în piei de lup. Aceştia practicau magia. Un rol aparte îl avea 
ghicitul după săriturile cailor. Astfel, dacă sărea calul peste lănci cu 
dreptul, viitorul le era favorabil, dacă o făcea cu stângul, atunci viitorul le 
era defavorabil. Sărbătorile erau cu prilejul muncilor agricole şi în funcție 
de perioadele anului. 

F) Ritul funerar a cunoscut o ordine diferită a celor două practici 
principale. Astfel, incinerarea a fost mai întâi şi doar apoi îngroparea. La 
moartea unui tânăr era sacrificată şi logodnica, dar şi medicul ca să-l 
îngrijească pe tânăr pe lumea cealaltă. De cum oamenii îşi simțeau 
apropierea sfârşitului, îşi construiau o sanie pentru înmormântare, de unde 
a apărut expresia a fi pe sanie, care însemna „a fi pe ducă”. 

G) Sufletul omului era nemuritor. 


C) Religiile Estului indo-european 


1. Religia sciților 

A) Istoria îi prezintă pe sciți divizați în patru triburi: 1) nomazi, 2) 
regali, 3) agricultori şi 4) plugari. Există două perioade mari în istoria 
sciților: înainte de tracizare şi după ea. Scythia Minor reprezintă 
Dobrogea de astăzi, iar sciții pot fi socotiți între strămoşii noştri. 
Căpeteniile lor erau şi preoți. Nu aveau preoţi, nici artişti şi nu-şi 
construiau temple. 

B) Izvoarele sunt următoarele: operele lui Herodot, Niceta de 
Remesiana, Anacharsis, ZEthicus Histricus şi chiar loan Cassian. 

C) Doctrina religioasă era politeismul. 

D) Pantheonul zeilor, în ciuda politeismului, nu era prea bogat. 
Tabiti era zeița focului şi a vetrei. Papaios era zeul protector. Api 
reprezenta pământul. Tamimasadas era zeul mării. Argimpasa era luna, 
iar Goitosyros - soarele. 

E) Cultul avea ca specific sacrificiul animalelor şi al prizonierilor. 
Sciţii cunoşteau practica jurământului numit ard, cel mai însemnat fiind 
cel făcut „pe vetrele regale”, care, însă, trebuia rostit rareori. Dacă regele 
era bolnav, atunci ghicitorii spuneau că se făcuse un jurământ strâmb. 
Jurământul pe piele de bou făgăduia ajutor militar, aşa cum precizează 
Georges Dumezil”€. Sciţii mai obișnuiau să jure pe sabie sau pe vânt. 
Înţelepţii sciți erau foarte respectaţi şi în afara capacităţii largi de 
cunoaştere, aveau şi darul simplităţii. Enareii erau bărbații spâni, care 
purtau vestimentaţie femină şi citeau viitorul în bețişoarele de salcie. 
Căpeteniile lor erau îngropate cu onoruri. 


2. Religia arienilor 

A) În istorie indo-europenii au apărut în mileniul al II-lea î. Hr. O 
dată cu arienii, alte popoare indo-europene s-au desprins din cercul lor, 
plasat de Marija Gimbutas în stepele Rusiei, de alți cercetători în Pamir, 
în Iran sau în zona carpato-pontică. Au invadat mai multe zone 
geografice: India, Europa centrală, septentrională şi occidentală, zona 
carpato-danubiano-pontică. Localizarea în timp şi spațiu a indo- 
europenilor este o problemă contestată între specialişti. Nu s-a stabilit 
încă patria originară a indo-europenilor, formulându-se mai multe 
ipoteze. Astfel, s-au presupus ca loc de origine, pe rând, următoarele 
zone: Europa centrală, sudul Scandinaviei, Țările baltice, nordul 
Carpaţilor, nordul Mării Negre, zona carpato-danubiano-pontică, 
Caucazul, Marea Caspică ori stepele Rusiei”””. Indo-europenistul Bruce 
Lincoln remarcă diversitatea popoarelor în familia indo-europeană şi 
numeşte următoarele populaţii: celtică, germanică, toharică, romană, 
hittită, greacă, albaneză, tracă, slavă, baltică, armeană, iraniană şi indiană. 
Arienii sunt cunoscuţi ca unul dintre popoarele indo-europene. Irupţia lor 
în istorie s-a produs, după unii cercetători, între anii 2300 şi 1900 î. Hr., 
aşadar în mileniul al II-lea î. Hr. Ei au invadat India în jurul anului 1200 î. Hr. 
Procesul de indo-europenizare sau arienizare, amintindu-ne nouă de 
procesul de romanizare din primul mileniu după Hristos, a durat mai 
multe secole. 


376 Georges Dumézil, Vitarea omului şi onoarea zeilor, traducere de 
George Anania, Bucureşti, Editura Univers Enciclopedic, 1998, p. 188. 

577 K, J. Narr, Sæculum Weltgeschichte, vol. I., Freiburg, Basel, Wien, 
1965, p. 596-610. 

Denumirea de arian provine de la cuvântul sanscrit Arya care 
înseamnă „om nobil”. Arienii au invadat India în mileniul al doilea 
înainte de Hristos şi au pătruns prin nord-vest, pe teritoriul actualului stat 
indian PuñjAb. Luptele violente au avut ca rezultat distrugerea civilizației 
înfloritoare de pe Valea Indusului, dar şi simbioza dintre cultura 
predraviAiană, draviAiană şi cultura ariană, dintre populaţiile aborigene şi 
cea ariană. Substratul autohton a rezistat, iar acest lucru poate fi dovedit 
prin vocabularul vedic, domeniu de care s-au ocupat cercetători ca: 
Arthur Anthony Mac Donell, Jean Varenne şi Jean Herbert, dar şi prin 
mituri, prin prezenţa consoanelor cerebrale în sanscrită şi în unele limbi 
neoindiene ş.a. Elemente ale religiei arhaice au supravieţuit în hinduism, 
fiind vorba îndeosebi de cult şi devoțiune. 

B) Izvoarele religiei ariene sunt textele vedice, la fel ca în 
hinduismul vedic. În anul 1786, savantul britanic William Jones 
revoluţiona cercetările lingvistice prin descoperirea mai multor 
similarități între limbile europene, considerate ca derivate dintr-o limbă 
de bază, o limbă-părinte, limba indo-europeană. Divizarea acestei limbi 
se face în două ramuri: centum şi satem. Sanscrita, limba arienilor, face 
parte din clasa numită satem. Nu s-au păstrat documente scrise în limba 
indo-europeană din pricina lipsei culturii scrise şi a tradiţiei orale la indo- 
europeni, însă comparaţiile sistematice o pot reconstitui. Bruce Lincoln 
oferă câteva exemple din limbile indo-europene, în studiul său consacrat 
indo-europenilor din The Encyclopedia of Religion: latină deus, greacă 
veche (elină) théos, sanscrită deva, hittită dsius şi lithuaniană dievas. 
Arătând că rădăcina cuvântului înseamnă „zi” şi „lumină”, lingvistul 
român Cicerone Poghirc, în cartea sa Philologica et linguistica, adaugă şi 
alte exemple din limbile de azi cu rădăcini indo-europene: letonă dievs, 
bretonă doue, irlandeză dia, galeză duw, veche prusacă deiws, veche 
germană Zio, franceză dieu, spaniolă dios şi română (Dumne)zeu, etc. 

C) Georges Dumézil, pornind de la societatea sciţilor, a enunțat teza 
tripartiției funcţionale la indo-europeni. Diviziunea socială cuprindea 
următoarele trei clase: preoții, războinicii şi agricultorii. Ea avea în 
corespondenţă trei funcții. Savantul francez în filologie şi mitologie 
comparată le numeşte astfel: a) suveranitatea magică şi juridică; 
b) suveranitatea războinică şi militară, c) suveranitatea productivă şi 
reproductivă. El insistă, de asemenea, asupra dinamismului celor trei 

funcțiuni, a raportului dintre ele. Georges Dumézil distinge, totodată, trei 
tipuri de acţiuni ierarhizate pe care le numeşte trei funcțiuni 
fundamentale: 1) stăpânirea sacrului şi a cunoaşterii; 2) forța fizică şi 
valoarea războinică şi 3) fecunditatea şi abundenţa”'5. La popoarele indo- 
europene şi implicit la arieni organizarea ţine cont de această împărțire. 
Jean Haudry, în cartea La religion cosmique des Indo-Europeens (Religia 
cosmică a indo-europenilor), identifică trei domenii care ilustrează cele 
trei funcții (psihologic, istoric şi social), trei ceruri (diurn, crepuscular şi 
nocturn), respectiv trei culori (alb, roşu şi negru). În India ariană existau 
trei caste (varNa) corespondente: a) brAhmaNa, b) kÆAtriya şi c) 
vai2wa, câtă vreme %Ydra este considerată în afara sistemului, pAriya. 
Ele funcționează şi în India de astăzi. Din unghiul tripartiţiei funcţionale 
la indo-europeni, Georges Dumezil descoperă şi alte elemente la inzi: 1) 
trei focuri artificiale (al stăpânului casei, al ofrandelor şi cel de apărare); 
2) trei valori morale (dharma, artha şi kAma) şi 3) cele trei ipostaze ale 
materiei (sattva, rajas şi tamas)”. 

D) Doctrina religioasă întâlnită în religia ariană este henoteismul, la fel 
ca în vedism, spre care nu se face o trecere bruscă. Dintre caracteristicile 
societății indo-europene specifice arienilor enumerăm: patriarhalitatea, 
nomadismul pastoral, practicarea agriculturii, creşterea vitelor, cultul focului, 
incinerarea, sacrificiul, venerarea zeilor masculini, pasărea ca simbol 
fundamental în mitologie, organizarea militară, migrația, luptele de cucerire, 
consumarea băuturii nemuririi soma la arieni, haoma la iranieni, jocul de 
zaruri, precum şi cântatul la harpă şi flaut etc. 

E) Pantheonul zeilor nu este atât de bogat ca în religia vedică. 
Arianizarea Indiei va conduce la hinduizarea Indiei. Mitologia ariană, ca 
şi cea vedică, este dominată de zei masculini. Zeul cerului are un rol 
aparte. El este DyauspitAr, ce are corespondent pe Jupiter la romani. De 
asemenea, el apare uneori împreună cu soţia sa, zeița pământului PPhiv 
Treptat, însă, locul lui DyauspitAr, un zeu slab reprezentat în mitologia 
indiană, este luat de Varu Na. Spre deosebire de DyauspitAr, VaruNa nu- 
şi va pierde suveranitatea, ci şi-o va accentua, devenind rege universal, 
saMrAja. Iniţial, VaruNa a fost un asura (un demon), zeii şi demonii 


378 Georges Dumézil, op. cit., p. 85. 

3% Idem, Zeii suverani ai indo-europenilor, traducere de Petru Creţia, 
Bucureşti, Editura Univers Enciclopedic, 1997, p. 40. 

fiind frați în mitologia indiană, la fel ca în alte mitologii. Ei erau copiii lui 
PrajApati, ființa supremă. Victoria lui Indra, stăpânul zeilor, asupra 
şarpelui-demon VPtra a fost încununată de succes şi prin trecerea unor 
asurA (demoni), în clasa devA (a zeilor). Între aceştia s-au numărat 
VaruNa şi Agni (zeul focului). Nu este vorba de o biunitate, ci de o 
ambivalenţă structurală în cazul zeului VaruNa, cel ce domină mitologia 
ariană. El domneşte nu numai peste oameni, ci şi peste zei, locul de 
stăpân al zeilor fiind ocupat mai târziu, în mitologia vedică, de către 
Indra. VaruNa veghează asupra menţinerii ordinii universale a lucrurilor. 
Are în posesia lui pe Pra, adică ordinea liturgică, morală şi cosmică a 
universului. Este, totodată, şi un mAyin (magician), care-i pedepseşte pe 
cei ce nu respectă legea cosmică prin legarea lor cu nodurile condiţiei 
umane de muritori. VaruNa formează o pereche importantă în mitologia 
ariană cu zeul Mitra. Ei sunt în acelaşi timp complementari şi solidari. 
Georges Dumezil avertizează că nu este vorba de o opoziţie sau de o 
rivalitate în cazul celor doi zei, ci de o uniune, deosebirea dintre ei fiind 
dată de mijloacele şi modurile de acţiune, de afinităţile sociale şi mai ales 
de cele cosmice“. Suveranitatea diurnă este reprezentată de Mitra, 
regăsit şi la iranieni ca Mithra, în vreme ce suveranitatea nocturnă de 
VaruNa. Mitra are ca asociați pe Bhaga, cel ce asigură împărțirea 
bogățiilor, prosperitatea şi pe Aryaman, simbolul ospitalităţii, protectorul 
arienilor şi al căsătoriilor. Acesta are grijă de relaţiile dintre membrii 
societății ariene, în vreme ce Bhaga veghează repartiția bunurilor. Zeii 
arienilor sunt numiți şi regi, iar grație funcției de cârmuitori ai 
universului, Abel Bergaigne le spune „zei suverani”, dar nu în sens 
sacerdotal, ci în acela de putere concretă. 


D) Religiile Sudului indo-european 


1. Religia etruscilor 

A) În istorie se arată că etruscii au trăit în mileniul I î. Hr., secolele 
al VII-lea - secolul I în ţinutul Toscana. Erau autohtoni şi nu venetici. 
Unii susțineau că etruscii au venit din Asia, fiindcă aveau coada ochiului 
prelungă, la fel ca asiaticii. Galii de neam celtic invadează regiunea 


380 Georges Dumézil, op. cit., p. 59-78. 

locuită de etrusci în secolul al V-lea. Etruscii erau oameni foarte pioşi. 
Aveau scrierea de la dreapta la stânga. 

B) Izvoarele religiei etruscilor sunt: Libri tagetici, despre zei şi 
modul de a le potoli mânia; Libri fatales, despre destine; Libri 
haruspicini, despre modul de cercetare a măruntaielor şi practicarea 
divinaţiei; Libri fulgurales, despre studierea fulgerelor şi Libri rituales, 
conţinând reguli de conduită religioasă, morală şi socială. 

C) Cosmogonia la etrusci consta în crearea lumii în decursul a 
12 milenii, fiecare mileniu fiind marcat de unul din semnele zodiacului. 
Omul a fost creat în al şaselea mileniu, după cer şi pământ, bolta cerească, 
mări şi ape, soare, lună şi astre, vietăţi din aer, apă şi de pe pământ. 

D) Doctrina religioasă era politeismul. 

E) Pantheonul zeilor era condus de triada: Tinia, Uni şi Menerva. 
Divinităţile etruscilor erau benefice sau malefice. Tinia era Jupiter, Notria 
era zeița bogăției, Turan - Venus, protectoarea femeii, a iubirii, dar şi 
stăpâna vieții şi a morţii, Thesan - Aurora, iar Nortia - zeița norocului. 
Turms era Mercur, Maris - Marte, iar Satre - Saturn. Velchans era zeul 
focului, devenit Vulcanus la romani. Nefhuns era Neptun, stăpânul 
mărilor. Dintre zeițe, Uni era Junona, iar Menerva - Minerva. Etruscii 
aveau şi zei ai căror nume rămâneau tainice, zei auxiliari, zei ocrotitori ai 
bărbaţilor şi zei ocrotitori ai femeilor. Lumea subpământeană era condusă 
de nepotul lui Tinia pe nume Tages, asimilat, însă, lui Thot de la egipteni, 
prin prisma stăpânirii artei magice. Zeul morţii era Tuchulcha. 

F) Cultul avea loc în temple, unde etruscii păstrau statui ale zeilor. 
Cercetarea măruntaielor şi în special a ficatului era la mare pret. 
Măruntaiele erau fierte şi, dacă se topeau, îi păştea ceva rău. Etruscii 
ghiceau viitorul după semne cereşti, făceau rugăciuni, prin care 
comunicau cu zeii. Ei aduceau jertfe sângeroase de animale ucise cu 
toporul. Se practicau şi sacrificiile umane. Victimele erau alese dintre 
prizonierii de război, sclavii şi soțiile defuncţilor. Disciplina etruscă era 
foarte aspră. 

G) Ritul funerar cuprindea: a) chemarea mortului, b) bocirea de 
către rude şi prieteni şi c) aşezarea în mormânt. Etruscii aveau un 
important şi complex cult al morților. Împărăţia morților era un tărâm al 
petrecerii veşnice şi al veseliei. Neamurile se înveşmântau în haine noi şi 
scumpe la înmormântare. Etruscii cunoşteau şi practica mumificării. 

H) Sufletul şi viaţa continuau şi după moarte. 

2. Religia romanilor 

A) Istoria poporului roman cunoaşte trei mari perioade distincte: 
1) regalitatea (753 - 509 î. Hr.), 2) republica (509 - 31 î. Hr.) şi 
3) imperiul (31 î. Hr. - 476 d. Hr.). În timpul republicii s-a produs 
elenizarea romanilor exprimată religios printr-un dispreț vădit față de zei 
şi prin practicarea strictă a preceptelor morale. Arta şi literatura, dar şi 
scepticismul contribuie la slăbirea religiei. În timpul imperiului, Octavian 
Augustus, conducător luminat, abil şi înțelept, a înțeles că religia 
simboliza tăria statului. Drept urmare, a restaurat puterea religiei, a readus 
cultul public şi particular şi a ridicat temple. Cultul familial a fost 
reintrodus de împăratul Augustus. Totodată, el a impus şi cultul 
împăratului. s-au dedicat două temple. 

B) Izvoarele sunt numeroase, de la inscripţii, monede, basoreliefuri, 
statui, picturi şi până la scrieri ca: De re rustica (Despre lucrurile rustice), 
de Cato, cuprinzând rituri şi formule magice; De natura deorum (Despre 
natura zeilor), a lui Cicero; De providentia (Despre providență), scrisă de 
Seneca; Æneida lui Vergilius şi Saturnalia lui Macrobius. 

C) Cosmogonia avea drept cea mai cunoscută variantă întemeierea 
Romei. Romulus a tras brazdele unde aveau să fie porțile Romei. 
Lupoaica a fost trimisă de Marte ca să-i alăpteze pe cei doi, pe Romulus 
şi Remus, astfel prefigurându-se vocaţia de războinici a romanilor. La fel 
ca în multe tradiții, întemeierea unui oraş ilustrează repetarea 
cosmogoniei. Sacrificiul lui Remus este sacrificiul cosmogonic. 

D) Doctrina religioasă dominantă era politeismul. Religia romană 
se caracteriza prin spirit practic, accent pus pe viaţa comunitară şi o 
puternică tendință spre laicizare. Nu mitologia şi nici filosofia religiei se 
găseau în centru la romani, ca la vechii greci. Dacă aceştia înlocuiau 
puterea religiei cu cea a filosofiei, romanii au introdus puterea legislativă. 
Romanii nu aveau sensibilitate mistică, dar nici metafizică, ci un spirit 
prin excelență pozitiv şi practic. Numen nu însemna mana. 
Georges Dumezil îi atacă pe cei ce au această impresie. Nu era o forță 
impersonală în univers, ci voința exprimată a unui zeu. De asemenea, 
Georges Dumezil remarcă o triadă preetruscă a zeilor în religia romană: 
Jupiter, Mars şi Quirinius*$!. Zeii nu erau umani, căsătoriţi, cu copii şi 
aventuri cum îi vedeau vechii greci. Existau, însă, divinități 


381 Georges Dumézil, Zeii suverani ai indo-europenilor, p. 154. 

antropomorfice. În acord cu panteismul stoic, Seneca defineşte divinitatea 
ca „tot ceea ce vezi şi ceea ce nu vezi” şi explică diferenţa dintre natura 
umană şi natura divină prin aceea că în natura umană sufletul e partea cea 
mai bună, pe când natura divină este numai suflet'“?. Religia romanilor a 
crescut din animism. De asemenea, fiecare om îşi avea divinitatea 
protectoare, fiecare acţiune era pusă în slujba unei voințe divine. Ulterior 
s-au infiltrat culte orientale în religia romanilor. Ele erau dedicate unor zei 
ca: a) Isis şi Osiris, b) Mithra, având la bază dualismul avestic şi 
c) Atargatis. Mithraismul era practicat de bărbaţi şi nu de femei. Bărbatul 
se aşeza într-un şanţ. Era sacrificat un taur, iar sângele cald curgea pe om 
pentru a-l purifica. Decadenţa religiei romane a fost ilustrată prin topirea 
politeismului roman într-un panteism solar, care i-a inspirat pe stoici, cei 
ce aşezau în centru focul ca principiu al existenţei. În religia romană a 
urmat un însemnat sincretism religios, înlocuit cu religia creştină. 

E) Pantheonul zeilor era condus de Jupiter, ca zeu al luminii şi 
fenomenelor cereşti, al împăraţilor. La început, el a fost zeul agriculturii, 
apoi al ploii şi al tunetului, păzitorul fidelității, al jurămintelor şi zeul 
ospitalităţii. Jupiter era cel mai mare dintre zei şi nu intra în osmoză cu 
omenirea. Perechea sa era Junona, protectoarea femeii, zeiţa luminii. Ea 
s-a contopit cu Diana, zeiţa vânătorii şi a maternității. Vesta, zeiţa focului 
vetrei, era foarte frumoasă şi luminoasă. Ea proteja maternitatea. 
Vulcanus era zeul trăznetului şi al focului, pe când Saturn era un zeu 
agrar şi simboliza abundența. Minerva, Menerva de la etrusci, era zeița 
înţelepciunii şi a meşteşugurilor. Mercur era zeul comerțului, echivalent 
cu Hermes de la vechii greci, iar Neptun era temutul zeu al mărilor, 
identificat cu Poseidon din religia greacă, cu toate că aveau caracteristici 
diferite. Marte era inițial zeul vegetației devenit apoi zeul războiului. El 
era tatăl lui Romulus şi al lui Remus. Ouirinius era zeul mulțimii văzute 
ca unitate şi ca forţă. Janus era zeul intrărilor şi al ieşirilor. Faunus era 
zeul animalelor pădurii. Pales proteja turmele, Liber pater proteja 
pământurile şi Silvanus proteja pădurile şi pajiştile. Flora era zeița 
plantelor, în timp ce Pomona - a fructelor. Venus era frumoasa zeiță a 
iubirii, asimilată cu Aphrodita de la heleni. Libitinia era zeiţa funeraliilor, 
în vreme ce Orcus era zeul morţii. Dacă Fortuna era zeiţa norocului, 


* Seneca, Scrieri filosofice alese, traducere, coordonată de Eugen 
Cizek, Bucureşti, Editura Minerva, 1981, p. 201. 

Genius era protectorul poporului roman şi Fides - al jurămintelor. 
Romanii credeau şi în semizei: Hercule preluat de la heleni, Æneas, erou 
troian, ce întemeiază oraşul Lavinium, Romulus şi Remus, precum şi 
dioscurii Castor şi Pollux. Penaţii vegheau asupra prosperității, geniile 
protejau fiecare om, larii - locurile unde trăiau grupuri de oameni şi manii 
- sufletele strămoşilor. 

F) Cultul avea mai multe forme la romani. Ei îşi construiseră 
temple după modelul celor de la etrusci şi de la vechii greci. Preoţii erau 
divizați în trei mari clase conform cu funcțiile lor: a) flamen Dialis 
(pentru Jupiter), b) flamen Martialis (pentru Marte) şi c) flamen 
Quirinalis (pentru Quirinius). Ei îndeplineau serviciile religioase ale 
acestor zei şi erau conduşi de pontificii, care erau înțelepții. Existau 
colegii sacerdotale. Vestalele erau preotesele zeiței Vesta. Dacă în 
procesiunea lor ele se întâlneau pe drum cu un condamnat la moarte, 
acesta era grațiat. Sărbătorile erau grupate pe anotimpuri: Vestalia în 
17 iunie, Liberalia în 17 martie şi Opalia în 19 decembrie fiind cele mai 
importante. La 14 martie se lepădau hainele de copil şi era îmbrăcată toga 
în ritualul de trecere la maturitate. Se aduceau zeilor ofrande de cereale şi 
de fructe. Sacrificatorul purta o togă albă. Se făceau sacrificii de cerere, 
de consultare şi de expiere. Pater familias (tatăl familiei) jertfea şi 
îndeplinea ritualurile domestice la focul din vatră. Rugăciunea se numea 
precatio şi se rostea stând în picioare, cu glas tare şi prin ducerea mâinii 
la gură numită adorare. Prin vot (votum) se câştiga bunăvoința zeilor. De 
asemenea, un rol aparte îl aveau purificările rituale prin spălări sacre, dar 
aceste purificări nu erau morale, ci aveau în vedere spălarea de atingeri 
impure de ordin sexual sau mortuar. Romanii erau superstițioşi. Aveau 
ghicitori plătiți cu salarii. Ca şi etruscii, romanii practicau citirea în zborul 
şi în cântatul păsărilor. 

G) Ritul funerar avea la bază îngroparea. Soldaţilor li se aduceau 
onoruri funerare. Cei morți mergeau la Orcus, zeul morţii şi duceau o 
viață ca pe pământ, întocmai cum egiptenii mergeau la Osiris. Spre 
deosebire de Osiris, Orcus nu era şi zeul nemuririi, iar credincioşii nu se 
identificau cu el. 

H) Sufletul nu dispărea după moarte. Exista credinţa în viaţa viitoare. 


3. Religia vechilor greci (helenilor) 
A) În istorie, după o denumire mai veche, helenilor li se spunea 
pelasgi. Erau indo-europeni şi erau împărțiți în: 1) cretani sau minoici şi 


225 


Universitatea Spiru Haret 


2) ahei sau micenieni. Ultimul val de heleni i-a avut pe: dorieni, ionieni şi 
colieni la sfârşitul mileniului al II-lea î. Hr. După aceste perioade, 
civilizația greacă se împarte în următoarele momente istorice de bază: 
a) perioada geometrică (1025 - 700 î. Hr.), b) perioada arhaică 
(700 - 500 î. Hr.); c) perioada clasică (500 - 323 î. Hr.), înfloritoare, când 
a trăit Alexandru cel Mare; d) perioada elenistică (323 - 31 î. Hr.), când 
s-a petrecut amestecul cu civilizaţia orientală şi e) perioada romană, când 
cultura helenă pătrunde în Imperiul roman. Filosofia helenă, scepticismul 
şi cinismul au condus la dizolvarea religiei helene. 

B) Izvoarele sunt bogate, ca şi la romani: Istorii, de Herodot; 
Descrierea Elladei, de Pausanias; Imnul către Zeus, al lui Zenon; 
epopeile lui Homer - /liada (750 î. Hr.) şi Odiseea (720 î. Hr.), care 
descriu luptele helenilor pentru cucerirea Troiei, respectiv peripeţiile lui 
Ulise la înapoierea în Ellada (Grecia) după războiul toian; poemele lui 
Hesiod - Theogonia şi Munci şi zile; odele lui Pindar şi tragediile lui 
Eschil, Sophocle şi Euripide. Există, de asemenea, şi izvoare epigrafice 
(texte pe piatră sau metal) şi izvoare arheologice (ruine de temple şi statui 
etc.), precum şi izvoare numismatice. 

La Homer mitologia trece în istorie, o istorie pe de-o parte 
zbuciumată din pricina războaielor (de exemplu: cucerirea Troiei din 
epopeea /liada), dar pe de alta eroică prin vitejia luptătorilor heleni (în 
special Ahile Peleianul în epopeea Ziada). Indicând mesajul adânc al 
epopeii Odiseea, itinerariul spiritual al lui Ulysse şi revenirea acasă ca o 
reîntoarcere spre sine, o regăsire de sine, Gheorghe Vlăduţescu 
evidenţiază şi un alt tip de trecere, cea de la geografie la istorie: „Ulysse, 
în drumul de întoarcere de la Troia la Ithaca, mută sau converteşte 
geografia în istorie” ®. 

La Hesiod se remarcă o însemnată sistematizare teologică redată de 
cele două teme majore din creația sa: teogonia şi cosmogonia. Se constată 
numaidecât mai multă moralitate la zeii lui Hesiod decât la cei prezentaţi 
de Homer. 

În ceea ce priveşte tragedia greacă, Mihai Gramatopol descoperă un 
tip de religie numită a umanului, interpretată ca o „descoperire a 
punctului fix al universului nu în lumea concretă a fizicii, ci în aceea etică 
a  permanenței omeneşti, justificând prin ea însăşi finalitatea 


* Gheorghe Vlăduţescu, O istorie a ideilor filosofice, Bucureşti, 
Editura Ştiinţifică, 1990, p. 54. 

existenţei”"*. Confruntarea dintre om şi divinitate în tragedia greacă nu 
semnifică negarea divinității, ci afirmarea libertății şi a demnităţii umane. 
Eroii tragediei greceşti îşi deplâng deseori soarta pentru că aceasta este în 
mâna zeilor. Eschil şi Euripide au fost numiți adeseori „poeţi ai cetății”, 
iar Sophocle, prin operele sale, a fost mereu puternic ancorat în realitatea 
contemporană lui (lupta individului cu realitatea exterioară şi mai ales cu 
cea interioară fiind tema centrală), dar şi un maestru în zugrăvirea 
psihologiei umane, de pildă în tragedia Antigona. 

C) Cosmogonia cea mai interesantă este aceea zugrăvită în opera 
lui Hesiod. Astfel, la început erau Haosul şi Geea, pământul, care-l naşte 
pe Uranos, cerul din care apar titanii. Între titani se disting: Okeanos, 
Hyperion, Chronos, Rhea şi Tethys. Din Uranos şi Gea s-au născut 
ciclopii şi monştrii. Din titanul Chronos şi soția sa Rhea s-au născut zeii. 
Zeus era cel mai tânăr. El a uzurpat domnia tatălui său. Zeii din Olimp s- 
au luptat apoi cu titanii. 

D) Doctrina religioasă era politeismul, religia greacă oferind cel 
mai clar şi adeseori citat exemplu de politeism. Antropomorfismul este o 
altă marcă importantă: zeii au trupuri omeneşti, se poartă ca oamenii, dar 
prin vinele lor curge un lichid care le conferă nemurirea. Xenophan a 
atacat antropomorfismul homeric şi hesiodic. De altfel, el luase în 
derâdere doctrina  transmigraţiei sufletului şi reîncarnarea din 
brahmanism, fără a-i înțelege sensul. Antropomorfismul trebuie 
interpretat ca expresie a ideii filosofice a umanizării divinului, iar 
reîncarnarea ca expresie mitică a principiului continuității vieții. 

E) Pantheonul zeilor se caracterizează în principal prin politeism. 
Zeii trăiesc în Olimp, de unde conduc lumea. Zeii erau conduşi de Zeus. 
Numele său vine de la div, care înseamnă „a străluci”. De aici rezultă 
firesc că el era zeul luminii, stăpânul fulgerului şi al tunetului. Părintele 
zeilor şi al oamenilor, el locuia în Olimp. Statuia zeului făcută de Phidias 
reprezintă cea mai ilustră imagine a sa. Hera era personificarea feminină 
a cerului nocturn. Zeița femeilor şi a căsătoriei, ea era mereu geloasă pe 
Zeus, pe aventurile acestuia. Era foarte frumoasă, cu ochii mari şi mâinile 
ca nufărul. Stăpânea şi ea tunetele şi trăznetele şi obişnuia să coboare din 
Olimp într-un car tras de doi cai nemuritori. Athena, numită şi Pallas- 


* Mihai Gramatopol, Moira, mythos, drama, Bucureşti, Editura 
Univers, 2000, p. 25. 

Athena, fermecătoare şi plină de măreție, nu avea mamă, întrucât fusese 
născută direct din capul lui Zeus, despicat cu o lovitură de ciocan de 
Hephaistos. Pe de altă parte, analizând semnificaţiile zeiței Athena, 
Gheorghe Muşu reamintea că era zeița adâncului pământului, pentru ca 
abia ulterior să fie ridicată la rangul de zeiță a cetății, totodată era 
tritogeneia (cea născută din adâncuri)”. Era înţeleaptă, prudentă şi 
curajoasă. Ea proteja ştiinţele, artele, meseriile, munca şi conducea 
armatele greceşti la victorie. Apollo, născut pe insula Delos, avea plete de 
aur şi era soarele strălucitor. Zeitate pastorală, el era protectorul 
navigatorilor, al poeziei şi al artelor. Adesea era reprezentat cântând la 
liră. Ca părinte al ghicitului, trona la Delphi, unde un templu îi era 
închinat. Se spunea că Apollo stătea acolo în fiecare primăvară şi vară. 
Deopotrivă era zeul coloniilor greceşti. Artemis, sora lui Apollo, 
reprezentată cu arcul şi tolba în spate, era zeiţa fecundității, a castităţii, 
dar şi zeița pădurii şi a vânătorii, echivalată cu Diana. Dike era fiica lui 
Zeus şi ea supraveghea buna împărțire a dreptăţii. Tyhe era o zeiţă a 
norocului şi a belşugului, asimilată zeiţei Fortuna de la romani. Hermes, 
fiul lui Zeus şi al nimfei Maia, încălțat cu sandale înaripate, zbura cu 
iuţeala gândului. El era zeul vântului, mesagerul zeilor, inventatorul lirei, 
patronul călătoriilor, hoţilor, comerțului, retoricii şi oratoriei. Era şi zeul 
somnului. Foarte importante erau virtuțile sale spirituale şi funcţia sa de 
psychopompos, de călăuză a sufletelor spre şi dinspre hades (infern). 
Hephaistos, fiul lui Zeus, era zeul focului şi zeul făurar. Soţia sa 
Aphrodita, născută din spuma mării, strălucea ca aurul şi era zeiţa 
frumuseţii, a iubirii senzuale şi a iubirii nelegitime, ca şi zeița fecundității. 
Poseidon fusese inițial zeul câmpiei şi apoi a devenit zeul mării. Era 
fratele lui Zeus. Valurile dădeau ascultare mişcărilor mâinii sale. Purta 
tridentul (o furcă cu trei dinţi) şi când era înfuriat izbea cu el apele mării 
şi răsturna corăbii. Ares era aprigul şi temutul zeu al războiului şi al 
morţii. El era adorat şi în Thracia. Hades, cel neîndurător, fratele lui Zeus, 
stătea pe un tron de aur alături de Persephona. Ei trăiau împreună sub 
pământ şi stăpâneau infernul. Thanatos, zeul morţii, era reprezentat cu 
sabia în mână şi îmbrăcat într-o mantie neagră. Helios era soarele, iar 
Selena - luna. Hestia era, ca şi Vesta la romani, zeiţa focului domestic. 


385 Gheorghe Mugu, Lumini din depărtări, Bucureşti, Editura Ştiinţifică 
şi Enciclopedică, 1981, p. 33. 

Asklepios era zeul vindecător, zeul artei medicale. Lui îi era închinat un 
vestit templu la Epidauros. Era, totodată, ocrotitorul tinerilor. Eros, fiul 
Aphroditei, era zeul iubirii. Eriniile erau înfricoşătoare, răzbunătoare şi 
purtau bice şi şerpi. Graţioasele nimfe erau duhuri ale pădurii. Mai 
existau şi satirii, grațiile şi muzele (de exemplu: Thalia, muza comediei). 
Animalele şi păsările reprezentau simboluri ale divinităţilor, în vreme ce 
arborii - locuinţele zeilor. 

Eroii sau semizeii erau născuți dintr-un zeu şi o pământeancă sau o 
zeiță şi un pământean. Herakles a sugrumat doi şerpi trimişi de Hera, apoi 
a ucis leul din Nemea, hidra de la Lerna, mistrețul de pe muntele 
Erymanthos, căprioara de pe muntele Kerineos şi a dus la bun sfârşit cele 
12 munci grele, a adus taurul din Creta, câinele lui Kerberos din infern 
etc., a cucerit Troia, a luptat cu zeii împotriva giganţilor, după care a 
murit pe rug şi a fost primit printre zeii din Olimp graţie vitejiei sale. 
Scriind despre Herakles, Gheorghe Mugu apelează la etimologie şi arată 
că înseamnă „slăvitul prin Hera”. Prometeu a furat focul de la 
Hephaistos şi l-a dat oamenilor. Pedepsit de Zeus pentru fapta sa, a fost 
încătuşat pe o stâncă din Munţii Caucazului. Un vultur îi mânca ficatul, 
dar noaptea acesta creştea la loc. Theseu a omorât minotaurul, după care a 
domnit în Athena dovedind o mare înţelepciune. Episodul cu minotaurul 
simbolizează lupta helenilor împotriva cretanilor. Alți eroi erau dioscurii 
Castor, cel muritor şi Pollux, cel nemuritor, Ahile, viteazul fiu al regelui 
Peleus şi al zeiţei Thetys şi regele Menelaos. Georges Dumézil precizează 
că, drept moştenire indo-europeană, teologia helenă a propus o ierarhizare 
în trei grupe a ființelor supranaturale: zeii, eroii şi demonii“. 

F) Mitologia helenă este extrem de bogată. De fapt, religia vechilor 
greci se clădeşte pe mitologie, la fel ca şi creştinismul. Astfel, miturile se 
împart în mai multe clase distincte: 1) mituri despre zei: a) mitul lui 
Apollo: Eros, jignit de Apollo, îl săgetează şi-i aprinde iubirea pentru 
nimfa Daphne, iar în inima ei trimite o săgeată care să otrăvească 
dragostea. Daphne se preface într-un dafin (laur). Apollo decide să poarte 
mereu laurul pe frunte. b) mitul Aphroditei: Pygmalion, celebrul sculptor 
din Cipru, se îndrăgosteşte de propria creaţie şi Aphrodita îi dă viață 
statuii, 2) mituri despre eroi: a) mitul Pandorei: Pandora este trimisă pe 


386 Gheorghe Muşu, op. cit., p. 75. 
387 Georges Dumézil, Zeii suverani ai indo-europeanilor, p. 109-110. 

pământ pentru a spulbera fericirea oamenilor dăruită de Prometeu. Cutia 
Pandorei conţine toate nenorocirile, bolile şi suferințele. Curioasă fiind, ea 
o deschide şi împrăştie răul în lume; b) mitul argonauţilor: este vorba 
despre corăbierii care aduc lâna de aur şi Iason ce înţelege că credința 
magică în puterea miraculoasă a lânii de aur sau într-o forță exterioară 
omului este o superstiție pentru că destinul se află în mâna omului, 
aceasta fiind adevărata credinţă şi c) mitul lui Prometeu: el a furat focul 
de la zei şi l-a dăruit oamenilor, fiind pedepsit de Zeus pentru fapta sa. 
Mitul reprezintă sursa poemului Prometeu  înlănțuit, de Eschil, 
interpretarea fiind artistică, originală pentru că este făcută din perspectiva 
oamenilor şi nu a zeilor, accentul fiind pus pe umanism şi pe mesajul 
civilizator al isprăvii lui Prometeu. Este interesant cum mitul se îmbină cu 
paradoxul la vechii greci şi, aşa cum observă Mihai Gramatopol, care-şi 
punea problema dacă mitul la heleni este un refugiu, un simbol sau o 
ironie, cele două împreună „au făcut posibilă reinterpretarea în sens eroic 
a divinității”. Aşadar, nu doar semizeii urcă la nivelul zeilor, ci şi 
aceştia coboară în lumea eroilor. 

G) Cultul se desfăşura în temple. Templele erau în stil doric, ionic 
sau korinthic. Cel mai cunoscut era Parthenonul de pe Akropole dedicat 
zeiţei Athena. Deosebit prin amplasamentul său era templul lui Poseidon 
de la Cap Sunion. Foarte important era templul lui Apollo de la Delphi. 
Pe frontispiciul templului lui Apollo de la Delphi erau înscrise două 
propoziţii devenite sacre în cultura helenă şi nu numai: „Cunoaşte-te pe 
tine însuți” şi „păstrează în toate măsura justă”. Celebrul dicton de la 
Delphi, gnothi seauton (cunoaşte-te pe tine însuţi), revalorizat filosofic de 
Socrates, reprezintă fundamentul întregii culturi helene şi, aşa cum arată 
Gheorghe Vlăduţescu, „o oglindă pentru în-cercuirea de sine”, o 
înlocuire a cosmocentrismului cu antropocentrismul"*. La Platon 
reamintirea (anamnesis) a potenţat sensul socratic, cunoașterea de sine 
trecând în câmpul reflexiei. Astfel, în Alcibiade, cunoaşte-te pe tine însuți 
este ca o poruncă a sufletului însuşi faţă de sine însuşi. Întrucât omul nu e 


38 Mihai Gramatopol, Civilizaţia elenistică, Braşov, Editura Orientul 
latin, 2000, p. 98. 

* Gheorghe Vlăduţescu, Filosofia primelor secole creştine, Bucureşti, 
Editura Enciclopedică, 1995, p. 88. 

altceva decât suflet, înţelepciunea stă în cunoaşterea de sine”. Preoţia se 
transmitea din tată în fiu. Cultul era îndeplinit de capul familiei. Pentru 
Helios, soarele, se făcea o rugăciune dimineaţa. Pentru Poseidon, zeul 
mării, se întindeau mâinile spre mare. Foarte răspândite erau întrecerile şi 
jocurile. Acestea erau religioase în sine, fie olimpice, închinate lui Zeus, 
fie panatheenele, închinate Athenei, fie întrecerile de poezie. Ordaliile 
erau probe pentru dovedirea nevinovăţiei. Astfel, când nu avea alte probe 
pentru a-şi dovedi nevinovăția, acuzatul punea mâna în foc sau intra în 
apă fiartă. Oracolul juca un rol aparte în religia vechilor greci. Existau 
oracolul de la Dodona, unde frunzele unui stejar vechi comunicau 
oamenilor şi oracolul de la Delphi, unde preoteasa Pitia stătea în extaz şi 
dădea răspunsuri. Se aduceau sacrificii omeneşti dintre sclavi şi 
prizonieri. Cu timpul sărbătorile, aşa cum constată Ovidiu Drimba, îşi 
pierd caracterul religios şi devin prilejuri de petrecere şi de odihnă”. 

H) Ritul funerar consta în îngroparea cadavrelor. Înmormântarea a 
fost practica obişnuită pentru cei decedați şi numai apoi s-a încetățenit 
incinerarea. Morţii mergeau sub pământ la Hades sau departe în vest ori 
la marginea oceanului. Câmpiile Elizee se aflau la marginea pământului. 
Acolo s-a dus Menelaos, soțul Elenei şi ginerele lui Zeus. Fericirea 
însemna nemurire acolo şi era rezervată doar favoriților zeilor, restul 
oamenilor mergând în hades (infern), unde duceau o viaţă tristă, dar fără 
chinuri groaznice. Împărăţia morţilor se găsea sub pământ. La ea se 
cobora pe o scară. Helenii aveau un pronunţat cult al morţilor, dovadă 
fiind mormintele de la Mykenes, unde erau îngropaţi cu arme, podoabe, 
vase şi alte bunuri. 

I) Sufletul, ceva pe care-l simţim, lipsit de culoare, are în el şi 
cumpătarea incoloră şi întreaga strălucire a virtuţilor”, după cum scria 
Plotin"?. El era văzut ca principiu material, ca suflu vital, iar la moarte se 
desprindea de corp şi rătăcea. Sufletele păstrau înfăţişarea dinainte, dar 
erau palide. N-aveau memorie, inteligență şi conştiinţă de sine. Helenii 
erau recunoscuţi pentru credinţa fatalistă în destin (moira). La Homer, 
Moira apărea ca zeitate ce personifica moartea şi răul. Eschil o situa 


*% Ibidem, p. 286. 
1 Ovidiu Drimba, op. cit., vol. I, p. 594. 
32 Plotin, Enneade I, 6, 1, traducere de Vasile Rus, Oradea, Editura 
Antaios, 2000, p. 21. 

alături de erinii. Ulterior moira a devenit simbolul filosofic al destinului, 
cum susţine Mihai Gramatopol**%. Însă, viziunea despre destin diferă în 
interiorul filosofiei helene. De pildă, fatalismul pentru stoici, aşa cum 
susține Gheorghe Vlăduţescu, nu este opus libertăţii şi nici nu conduce la 
pesimism, ci este numită necesitatea implacabilă a lumii, dar necesitatea 
universală şi raționalitatea perfectă nu îngrădesc posibilitatea de 
exprimare a libertăţii omeneşti”"". 

4. Religia cretanilor 

A) Potrivit istoriei, cretanii aparțin poporului helen, în ciuda 
geografiei care evidenţiază separaţia lor de heleni şi arealul lor insular. În 
mitologia helenă se spune că Zeus s-a născut în Creta. 

B) Doctrina religioasă dominantă era politeismul. Însă, cretanii 
cunoşteau totemismul şi animismul. 

C) Pantheonul zeilor avea, ca şi în Egiptul antic sau la celți, 
divinități cu capete de animale. Divinitatea supremă era marea zeiță 
Dictinna, identificată cu Hera la vechii greci. Ea era zeița fertilității, a 
fecundității şi deopotrivă a vieții şi a morții. Stăpână a pământului, era şi 
zeița războiului şi a vânătorii. Zeiţă a dragostei era fiica ei, Britomartis. 
Fiul şi amantul zeiţei Dictinna era zeul ploii şi al animalelor. Lui i se 
sacrifica taurul. El era Minotaurul, jumătate om şi jumătate taur. Zagreus 
era stăpânul lumii de dincolo. 

D) Cultul se desfăşura în trecut în grote, în aer liber sau în temple 
pe vârf de munte. Se aduceau ofrande constând în vin şi alimente. 
Ritualul inițierii avea o mare însemnătate la cretani. Tinerii erau deprinşi 
cu viaţa aspră. Dintre sărbători cele mai importante erau ale semănatului, 
ale secerişului, ale culesului viei sau măslinelor, dar mai ales transhumanţa. 
Cretanii aveau un pronunțat cult al animalelor, în special al şarpelui şi al 
taurului. Acesta simboliza puterea, fecunditatea şi fertilitatea. Alte culte 
erau al arborelui vieţii şi al securii duble numite /abrys. Aceasta era 
întrebuințată pentru sacrificarea taurului. Nu s-au practicat nicicând 
sacrificiile umane, dar cele animaliere erau foarte răspândite. 


*% Mihai Gramatopol, op. cit., p. 46. 
* Gheorghe Vlăduţescu, op. cit., p. 98-99. 

E) Ritul funerar consta în înhumare. Cretanii aveau o mare 
preocupare față de moarte. Erau un popor optimist. Lumea de dincolo era 
imaginată ca un loc plin de frumuseți şi bucurii. 

F) Sufletul după moarte făcea o călătorie lungă spre apus până la 
Insula fericiţilor. 

5. Religia illyrilor 

A) Istoria arată că illyrii erau strămoşii albanezilor. Ei au trăit în 
peninsula balcanică, în Europa de sud. Creştinarea albanezilor s-a produs 
în secolele al IV-lea - al V-lea d. Hr. În secolul al XVII-lea, o parte dintre 
albanezi trec la islam. 

B) Izvoarele sunt sărace, iar între ele se disting mituri şi legende, 
precum şi textele sacre pentru antichitate ale lui Herodot şi Strabon. 

C) Cosmogonia la illyri este foarte interesantă. Pământul a fost 
cărat de un taur. Tremuratul acestuia este cauza cutremurelor. 

D) Doctrina religioasă era politeismul. Exista şi credinţa în strigoi. 

E) În fruntea pantheonului zeilor se găsea Perëndi, zeul tunetului, 
corespondent lui Perun de la slavi şi Perkos de la traci. Djell era zeul 
masculin al soarelui, iar Hene - zeiţa feminină a lunii. 

F) Cultul cel mai cunoscut la illyri era al focului, specific şi altor 
popoare din aceeaşi arie geografică. Vrăjitoria era la mare preţ. Esenţial 
era cultul şarpelui, animalul păzitor al casei. Este atestat în Balcani încă 
dinaintea indo-europenilor. Şarpele casei, numit bolla e shtëpisë, proteja 
familia, moartea lui semnificând extincţia neamului respectiv”. 
Puternică era credința în viața de după moarte şi în renaştere. 


6. Religia misterelor de la Eleusis 

A) Potrivit istoriei, primii locuitori de la Eleusis erau tracii. Eleusis 
se găseşte lângă Athena. Vecinătatea şi protecţia Athenei au contribuit 
decisiv la plasarea misterelor de la Eleusis în centrul vieții religioase 
panhelenice. Misterele au fost celebrate în decurs de 2000 de ani, 
modificate, însă, pe parcursul timpului. Se distingeau micile mistere 
(telete), celebrate o dată pe an primăvara şi marile mistere (epopteie), 


5 Cicerone Poghirc, Albanian Religion, în Mircea Eliade (editor), 

The Encyclopedia of Religion, vol. I, New York, Mac Millan Academic 
Publishers, 1987, p. 180. 

rezervate celor inițiați, sărbătorite tot o dată pe an, dar toamna, timp de o 
săptămână. Scenariul inițiatic al misterelor de la Eleusis era în strânsă 
legătură cu agricultura sacră, cu fertilitatea şi sexualitatea mistică. 

B) Religia misterelor are următoarele caracteristici: 1) cuplul de 
zeități; 2) cultul fertilității; 3) venirea la viaţă a vegetației şi dispariția ei; 
4) intensitatea sentimentelor şi planul trăirii personale; 5) aspectul sexual 
pronunţat, 6) inițierea (pe o durată de trei ani) şi secretul 7) cultul 
zeităților htoniene ale pământului şi 8) speranţa în nemurire. 

C) Cultul zeiței Demeter şi al fiicei ei Kore, răpită de zeul 
infernului, era despre schimbarea anotimpurilor. Demeter, zeița fertilității 
şi a agriculturii, şi-a căutat fiica, pe care a regăsit-o în infern. Este 
simbolizată moartea şi reînvierea naturii. Demeter era zeiţa agriculturii. 
Pentru ea se sacrificau porci. Demeter a trimis apoi pe pământ o secetă 
mare. Atunci zeii au decis să i-o redea pe Kore, silită în urma învoielii să 
petreacă o treime din fiecare an sub pământ. Kore era identificată cu 
Persephona. 

D) Un altul este cultul zeului trac Sabazios, identificat cu veselul 
zeu Dionysos-Bacchus. În cultul lui Dionysos avea loc sacrificiul unui 
tap. Era mâncată carnea crudă, ospăţul fiind însoțit de muzică, dans şi vin. 
Dionysos sau Bacchus era zeul vinului şi al viței de vie. I se sacrificau 
tapi. Sărbătoarea, mai degrabă specifică tracilor sud-dunăreni decât 
helenilor, avea loc la culesul viilor. Era marcată şi de orgii. Dionysos 
reprezenta bucuria de viaţă. 

E) Cultul cuplului Cybela-Attis era al căsătoriei sacre de la hittiți. 

F) Cultul zeiței Ishtar şi a iubitului ei Tammuz venea de la 
babilonieni. 

G) Cultul zeiției Isis şi al lui Osiris fusese preluat de la egipteni. 

H) Cultul lui Mithra era foarte răspândit, ca şi la romani. Era 
sacrificat taurul şi urma botezul cu sângele lui. 

I) Pythagoreismul era un alt element de bază în religia misterelor. 
Pythagoras s-a născut în 585 î. Hr. în insula Samos la Marea Egee. El şi-a 
însuşit ştiinţele matematice de la egipteni, fenicieni şi chaldeeni. A 
întemeiat o şcoală numită „hemiciclul lui Pythagoras”, în care locuitorii 
din Samos se strangeau şi discutau treburile cetății. Școala fondată de 
Pythagoras la Crotona (în sudul Italiei) a fost la bază o comunitate 
religioasă centrată în jurul figurii întemeietorului şi al cultului zeului 
Apollo şi al muzelor. Şcoala înființată de Pythagoras era de felul unui 

adevărat ordin religios cuprinzând practici inițiatice şi interdicții severe. 
Discipolul trebuia să asculte ce spuneau alţii, timpul de tăcere durând 
până la doi ani, iar denumirea pe care o purtau cei ce se găseau în acest 
stadiu era de akustikoi (auditori). Abia după ce au învăţat să tacă şi să 
asculte, discipolii aveau voie să întrebe şi să-şi exprime părerile. Atunci ei 
treceau în faza de mathematikoi (matematici). Prin matematici vechii 
greci înțelegeau geometria, muzica şi alte discipline superioare. Astfel, 
ajunşi în acest stadiu discipolii puteau cerceta alcătuirea universului şi 
principiile naturii, denumirea pe care o purtau cei ajunşi în această fază 
era de physikoi (fizicieni) ”. Prin urmare şcoala pythagoreică presupunea 
nu doar o iniţiere graduală, ci şi o organizare pedagogică în trepte cu 
accent pe ordinea învăţării şi educaţiei filosofice şi ştiinţifice. O bună 
parte a filosofiei lui Pythagoras o constituiau numeroasele interdicții de 
ordin alimentar, moral sau comportamental. Ceea ce rămâne din 
pythagoreism, ca formă de gândire, independent de contribuţiile pe plan 
filosofic şi ştiinţific, este o anumită religiozitate, aureola de mit care 
înconjoară figura lui Pythagoras. El a creat un curent filosofico-religios. 
Caracteristicile acestuia erau credința în transmigrarea sufletului sau 
metempsihoza, reamintirea existenței sufletului înainte de întrupare, 
credinţa în veşnicia sufletului, precum şi studiul matematicii şi al muzicii. 
Pythagoras arăta că la adevăr se ajunge nu prin exaltări orgiastice, ci prin 
studiu şi abstinență. Potrivit lui Pythagoras, divinitatea supremă se 
identifică sublim cu sufletul lumii şi este omniprezentă. Ţelul filosofiei lui 
Pythagoras era purificarea şi eliberarea intelectului. Pythagoras definea 
partea secretă a filosofiei sale prin expresia greacă gnosis ton onton 
(cunoaşterea fiinţei)”. Porphyros selectează următoarele sfaturi date de 
Pythagoras: a) a-i cinsti pe zei; b) a aduce jertfe zeilor; c) a se vorbi cu 
religiozitate despre zei, eroi şi demoni; d) a se purta cuviincios față de 
părinţi şi e) a se supune legilor”. Trebuie precizat că supunerea legilor 


5% Gheorghe Vlăduţescu, Ontologie şi metafizică la vechii greci, 
Bucureşti, Editura Paideia, 1998, p. 73. 

397 Ibidem, p. 74. 

*% Alexandrian, Istoria filozofiei oculte, traducere de Claudia Dumitru, 
Bucureşti, Editura Humanitas, 1994, p.35. 

3 Porphyros, Viața lui Pytagora, în Pytagora, Imnurile sacre, 
traducere de Radu Duma, Bucureşti, Editura Herald, 2000, p. 25. 

sau respectul jurământului se referă la legile divine. Aceste sfaturi, numite 
precepte generale ale filosofiei, sunt mult mai multe enumerate de 
Pythagoras în Imnurile sacre, încheiate cu promisiunea că omul, 
respectându-le, va fi ca un zeu, adică „nemuritor, etern şi de-a pururi 
biruitor al morţii”. Pythagoreicii cercetează forma lumii. Ei sunt 
interesaţi de principiile care alcătuiesc lumea, dar nu se preocupă de 
materie. Pythagoreicii ca şi orficii considerau că prin renaştere există 
posibilitatea ca oamenii, respectând prescripțiile, să-şi purifice sufletele şi 
să scape din roata naşterii. Casa originară a sufletului era în stele. Din 
acest motiv omul este străin de această lume şi doreşte să se elibereze din 
lanţul trupului şi să se reîntoarcă în casa cerească a sufletului. Pe lângă 
conceptele privind natura şi soarta sufletului sau organizarea unei şcoli 
filosofice şi religioase, ordinul pythagoreic a dezvoltat şi o teorie asupra 
numărului. Astfel, adevărata realitate şi elementul explicativ al lumii 
constau în numere şi în proporțiile exprimate de acestea. 

J) Orfismul s-a afirmat în secolul al IV-lea î. Hr. Orpheus, care 
însemna fie „voce frumoasă”, fie „întunecime”"!, era un cântăreţ din liră 
originar din Thracia, fiul lui Apollo şi al muzei Calliope. Moartea soției 
sale Eurydike l-a marcat puternic. Umblând desculță, ea a fost muşcată de 
un şarpe şi a murit. Orpheus coboară în lumea umbrelor pentru a o 
readuce la viață pe Eurydike. Zeii s-au învoit, dar Eurydike trebuia să-l 
urmeze şi Orpheus să nu se uite nici o clipă înapoi. La suprafaţă, el a 
aruncat o privire în urmă pentru a se convinge că Eurydike îl urma. Ea îl 
urma într-adevăr, dar pentru că el şi-a întors privirea, Eurydike a ajuns 
înapoi în lumea umbrelor. Bacantele l-au omorât pe Orpheus, l-au rupt în 
bucăţi, iar capul, desprins de trup, continua să plutească pe mare şi 
Orpheus continua să cânte şi să proorocească. Câteva din caracteristicile 
esenţiale ale orfismului erau: viziunea despre timp şi spațiu ca principii 
prime şi veşnice în univers, precum şi deplângerea tragismului existenţei 
umane. Fanes era părintele nopții, al cerului, al zeilor, dar şi al 
pământului. El era zeul creator. Cosmogonia în orfism se referă la Timpul 
care a conceput în Aither oul primordial. Din el se naşte primul dintre zei, 
Eros. Acesta este principiul naşterii. Sunt creaţi toți ceilalți zei şi lumea. 
Dar Zeus îl înghite şi cu el întreaga creaţie, născând o altă lume. Prin 


*% Pythagoras, Imnurile sacre, p. 46. 
41 Gheorghe Mugu, op. cit., p. 252. 

această înghiţire simbolică se recunoaşte efortul de a face dintr-un zeu 
cosmocrator creatorul lumii pe care o guvernează. Neamul omenesc avea 
o natură dublă: divină prin elementul dionysiac şi demonică prin titani. 
Sufletul era de natură divină şi nemuritor, în vreme ce trupul - o 
închisoare a sufletului şi omul trebuia să se elibereze de el. Filosofia 
orfică este una dintre sursele de inspirație ale poeziilor filosofice scrise de 
Mihai Eminescu”. 

7. Religia tracilor sud-dunăreni 

A) Din punctul de vedere al istoriei, se ştie de la Herodot că tracii 
erau „cei mai numeroşi după inzi”, Mircea Eliade îi numea „anonimii 
istoriei”"%. Tracii se împărțeau în 22 triburi potrivit lui Strabon: geți, 
hedoni, ciconi, bistoni, peți şi sarți etc. Unirea triburilor era aproape 
imposibilă. Curajul tracilor în bătălii fusese explicat prin convingerile lor 
eshatologice. Din punct de vedere istoric, se cunoaşte următoarea 
periodizare la traci: a) perioada străveche - tracii personificau forțele 
naturii, b) perioada greacă, c) perioada persană; d) perioada 
macedoneană - în vremea lui Alexandru cel Mare; e) perioada 
helenistică şi f) perioada romană. Tracii au avut o contribuţie 
fundamentală la civilizația vechilor greci. 

B) Izvoarele sunt puţine: operele lui Homer, Sophocle şi Euripide. 

C) Doctrina religioasă definitorie era politeismul. 

D) Pantheonul zeilor avea în frunte triada Zbelsurdos, Bendis şi 
Dionysos. Alţi zei se regăseau şi la heleni: Ares, Artemis şi Hermes. 
Zbelsurdos era un zeu solar şi al cerului, echivalentul lui Gebeleizis de la 
geto-daci. El trimitea ploaia. Bendis, consoarta lui, proteja vânătoarea, 
pădurile şi pământul. Dionysos (Sabazios) era zeul vinului şi al viței de 
vie. El era fiul lui Ares şi al zeiței Artemis, identificată cu Bendis. 
Dionysos a fost identificat şi cu Zagreus, zeul cretan al infernului, precum 
şi cu Sabazios. Pan era zeul ocrotitor al turmelor şi al păstorilor. Orpheus 
apărea la traci ca erou şi semizeu. Cavalerul trac, reprezentat cu lance, 
venea călare pe un cal alb şi vâna mistrețul. El era un simbol al vieţii şi al 
vieţii de dincolo de moarte. 


*% Ton Itu, Orfismul eminescian, Braşov, Editura Orientul latin, 1995. 
1% Herodot, Istorii, V, 65. 
* Mircea Eliade, Histoire des croyances et des idées religieuses, vol. 
al II-lea, p. 167. 

E) Cultul se desfăşura mai ales în natură. Tracii sud-dunăreni 
interpretau visele, oracolele şi semnele divine. Aduceau jertfe animaliere, 
dar uneori şi umane. Sugrumarea soției celei mai iubite la moartea soțului 
era un obicei specific. 

F) Ritul funerar avea la bază îngroparea, care se făcea cu podoabe 
şi arme. 

G) Sufletul era nemuritor. Tracii aveau credinţa în viaţa de dincolo 
de moarte şi în nemurire. Tracii credeau în nemuriea subpământeană, 
aceea a lui Dionysos identificat cu Hades. Patron al vieţii pământene, ca 
şi al celei de dincolo de moarte era zeul Dionysos-Sabazios. 


8. Religia geto-dacilor 

A) Istoria geto-dacilor are o importanță majoră în cunoaşterea 
istoriei poporului român. Helenii au recunoscut forţa şi originalitatea 
religiozităţii trace. Geto-dacii erau un popor indo-european. Ei erau tracii 
de la nordul Dunării. Geto-dacii, ramură nordică a marelui neam tracic, 
erau socotiți „cei mai viteji şi mai drepți dintre traci”. Ei nu aveau 
cultura scrisă, la fel ca şi celții. Strabon arată că geții şi dacii vorbeau 
aceeaşi limbă“. Diferenţele dintre ei nu erau etnice, ci geografice, geții 
trăind în regiunile numite mai târziu Muntenia, Moldova şi Dobrogea, 
respectiv dacii în Oltenia, Transilvania, Banat şi Maramureş. Erau 
împărțiți în trei mari clase: a) tarabostes (preoţii), b) pileati (cei care 
purtau căciulă de lână) şi c) comati (pletoşii). Preoţii geto-dacilor se 
divizau în trei categorii: a) kapnobatai (cei ce umblă prin nori), b) polistai 
(întemeietorii de oraşe sau învățații) şi c) ktistai (întemeietorii de neam). 
Portretul moral al geto-dacilor cuprindea însuşiri ca: bunătatea, blândețea, 
veselia, ospitalitatea, compasiunea, curajul, spiritul dreptății şi credința 
optimistă în zei şi oameni etc. Ovidius, însă, îi numeşte aspri, sălbatici, 
cruzi“, mereu puşi pe gâlceavă şi înarmaţi, pregătiţi de luptă“ şi, totuşi, 
îi apreciază că au compasiune față de soarta lui şi nu sunt barbari. Dintre 
conducătorii lor cei mai importanți au fost: Dromichetes, Burebista şi 
Decebal, precum şi marii preoți Zalmoxis, Decaineos (Deceneu), Zeuta, 
Comosicus, Decebal şi Vezina. Dromichetes l-a învins pe Lisimach. 


1% Herodot, Istorii, V, 3. 

*% Strabon, Geografia, VII, 3, 13. 

407 Ovidiu, Ponticele, II, 7, 31. 

“9% Idem, Tristele, V, 7, 17-20. 

Burebista a pus bazele întâiului stat dac centralizat şi a realizat prima 
unire a triburilor trace de la nordul Dunării. El nu lua decizii fără să-l 
consulte pe Deceneu. De pildă, acesta i-a spus la un moment dat să ardă 
viile pentru a opri ceremoniile dionysiace specifice tracilor sud-dunăreni 
şi nu geto-dacilor. De asemenea, Deceneu îi învăța pe geto-daci să 
trăiască conform cu legile naturii. lordanes spunea despre Deceneu că i-a 
instruit pe daci în aproape toate ramurile filosofiei, „demonstrându-le 
teoria celor douăsprezece semne ale zodiacului, le-a arătat mersul 
planetelor şi toate secretele astronomice şi cum creşte şi scade orbita lunii 
şi cu cât globul de foc al soarelui întrece măsura globului pământesc şi le- 
a spus sub ce nume şi sub ce semn cele trei sute patruzeci şi şase de stele 
trec în drumul lor cel repede de la răsărit până la apus spre a se apropia 
sau depărta de polul ceresc” *%. Decebal, fiul lui Scorilo, a fost înfrânt de 
Traian în războaiele daco-romane, dar a preferat să-şi ia singur viaţa decât 
să fie înrobit. 

B) Izvoarele au un număr redus, ceea ce face dificilă astăzi 
cunoaşterea în profunzime a religiei geto-dacilor. S-au pierdut scrierile 
împăratului Traian. Geto-dacii nu aveau cultura scrisă, transmiterea 
tradiţiei fiind orală, ca la majoritatea popoarelor antice. Dintre sursele 
rămase se disting operele lui Herodot, Hellanicos, Hecateu, Homer, 
Sophocle, Strabon, Aristotel, Platon, Diodorus din Sicilia, Lucian din 
Samosata, Cæsar, Horatius, Ovidius, Pomponius Mela şi Iordanes, cel ce 
confundă geții cu goții. Pe lângă izvoarele scrise, există, însă, dovezi 
arheologice şi numismatice. Ținem să cităm, în primul rând, sanctuarele 
de la Sarmizegetusa Regia şi de la Grădiştea de Munte, cetăţile de la 
Costeşti şi Blidaru, tăblițele de la Tărtăria, precum şi tezaurul de la 
Cucuteni, unele dintre ele mărturii despre populaţii paleo-indo-europene, 
mergând până în neolitic. Nu trebuie uitată nici Columna lui Traian ca 
dovadă a existenţei geto-dacilor şi a războaielor cu romanii. 

D) Doctrina religioasă predominantă era politeismul. Religia 
geto-dacilor a cunoscut, la un moment dat, şi o formă interesantă de 
monoteism. Cu toate acestea, politeismul şi nu monoteismul sau 
dualismul caracterizează religia geto-dacilor. În ceea ce priveşte 
dualismul, de pildă, Ion Banu îl găseşte ilustrat în disputa dintre zeii 
Gebeleizis şi Zalmoxis pentru întâietate, în existenţa lor ca un cuplu de 


id Iordanes, Getica, 69-70. 

zei, dar refuză identificarea lor. De asemenea, el susține că nu este vorba 
despre dualism în sens mazdeian pentru că la geto-daci sunt mai mulți zei 
în pantheon, iar opoziţia dintre zeul uranian Gebeleizis şi cel htonian 
Zalmoxis nu se încheie prin suprimarea negativului sau prin triumful 
binelui". Au existat tendințe spre henoteism, după cum afirmă 
Vasile Pârvan, care avansează, însă, şi ipoteza monoteismului în religia 
geto-dacilor. Sincretismul domină religia geto-dacilor după războaiele cu 
romanii. Pătrunderea Orientului la Roma şi în celelalte provincii ale 
imperiului au determinat apariţia cultelor orientale în religia dacilor după 
cucerirea de către romani: culte egiptene, iraniene şi îndeosebi 
syrio-palmyriene. Silviu Sanie exemplifică într-o lucrare cu următoarele 
divinități orientale: Dea Syria, Bel Hammon, Azizos, Fenebal sau 
Manavat!! etc. Este interesant de observat cum la noi ideile şi credințele 
orientale din Asia Mică ţin de sfera influențelor şi sunt împrumuturi, câtă 
vreme cele orientale din India aparţin fondului şi sunt moşteniri. Mircea 
Vulcănescu, scriind despre sufletul românesc şi specificul existenţei 
româneşti, ia în considerare mai multe ispite, aşezând la baza lor ispita 
dacică, integrată în ispita tracică, văzută ca „reziduală, lăuntrică”!2, spre 
deosebire de celelalte ispite din acest spațiu cultural. Românii nu suntem 
un neam semitic şi atunci trebuie să înțelegem că creştinismul la noi nu 
ține de fondul autohton, ci este de împrumut, iar când vrem să trasăm 
identitatea noastră se impune a lua în considerare specificul 
creştinismului românesc, adică să nu ignorăm rădăcinile precreştine, 
moştenirea geto-dacică şi tracică. Aceasta nu intră în conflict cu religia 
creştin ortodoxă, fiind asimilată de ea şi supraviețuind şi astăzi, chiar dacă 
nu în totalitatea aspectelor sale. 

E) Pantheonul zeilor dezvăluie corespondențe cu religia tracilor 
sud-dunăreni şi cu religia vechilor greci. Gebeleizis era zeul cerului, al 
fulgerului şi al furtunii. Fusese zeul cerului şi patronul aristocrației 
militare. Exista ritualul tragerii cu arcul înspre nori în timpul furtunii 
pentru a potoli dezlănţuirea naturii, dar nu pentru a-l mânia pe zeu. 


410 Ion Banu, Demersuri în filosofia orientală, Bucureşti, Editura 
Şiinţifică, 1998, p. 205-206. 

“11 Silviu Sanie, Cultele orientale în Dacia romană, vol. I, Bucureşti, 
Editura Ştiinţifică şi Enciclopedică, 1981, p. 106-202. 

412 Mircea Vulcănescu, Dimensiunea românească a existenţei, p. 46. 

Gebeleizis a fost identificat cu Zbelsurdos de la tracii sud-dunăreni. S-a 
remarcat ulterior sincretismul cu Zalmoxis, pe care Mnaseas l-a echivalat 
cu Chronos de la heleni. Iniţial Zalmoxis a fost zeu al pământului, al 
vegetației şi al păstorilor pentru a deveni zeu al cerului ulterior prin 
identificarea cu Gebeleizis. Din zeu al reînnoirii şi renașterii, a devenit 
stăpân al lumii morţilor. De altfel, religia geto-dacilor a căpătat un 
pronunţat caracter urano-solar, dovadă fiind şi sanctuarul de la 
Sarmizegetusa Regia din Munţii Orăştiei. Diana a fost asimilată zeiţei 
trace Bendis. Aceasta era zeița-mamă, fiind reprezentată în mai multe 
sculpturi aparţinând culturii de la Cucuteni. De asemenea, era socotită 
zeiţa fertilităţii, a dragostei, a lunii şi a farmecelor. Ares, zeul războiului 
de la heleni şi tracii sud-dunăreni, apărea şi la geto-daci. Era, totodată, şi 
protectorul ogoarelor. Lui i se închinau jertfele. Zeul Derzelas, identificat 
cu Hercule, conferea sănătate şi vigoare. Asimilat zeului focului de la 
heleni era Dabatopeios. Cavalerul trac, numit şi Heros la vechii greci sau 
Heron la romani, se întâlnea şi la geto-daci, ca şi la tracii sud-dunăreni. 
Cavalerul trac stăpânea câmpurile, pădurile, ogoarele şi fiarele sălbatice. 
El era socotit protectorul casei şi al familiei. Geto-dacii cunoşteau şi 
cultul soarelui, al animalelor, al plantelor şi al apelor. Era adorată şi o 
zeiță a focului vetrei. 

F) Zalmoxis, conform unei anecdote, a trăit ca sclav al lui 
Pythagoras. Numele său provine de la za/mos (piele) din limba tracă, iar 
nu de la zamol (pământ) din limba slavă. Majoritatea erudiților au preluat 
forma Zalmoxis drept corectă, opinie separată făcând doar I. I. Russu, 
care s-a străduit să impună forma greşită Zamolxis. Se face aluzie, astfel, 
la cei trei ani petrecuţi de preot sub pământ. Porphyros scrie că 
Pythagoras „mai avea cu sine şi un alt tânăr, adus din Thracia, pe nume 
Zalmoxis, numit astfel din pricină că la naştere fusese înfăşurat într-o 
blană de urs, căci tracii numeau pielea zalmos"*!5. Strabon adaugă la 
formarea personalității lui Zalmoxis pregătirea din Egipt şi anume: 
cunoştinţe magice, astronomice şi profetice“. La un momet dat s-a retras 
într-o peşteră din muntele Kogaionon, devenit munte sacru. Strabon 
menţionează locul în care se afla locuința subpământeană a lui Zalmoxis: 
pe muntele sfânt Kogaionon, nume pe care-l are şi apa râului ce curge pe 


4B Porphyros, op. cit., p. 13. 
414 Strabon, Geografia, VII, 3, 5. 

lângă el. Autenticitatea numelui muntelui a fost pusă la îndoială de 
W. Bessell"!5. Acesta a arătat că nu este vorba decât de o variantă născută 
din termenul comun „locuință subpământeană”, folosit de Herodot. 
N. Gostar şi V. Lica împărtăşesc aceeaşi părere, dar cred că denumirea de 
Kogaionon ar desemna totuşi un munte sfânt al geto-dacilor, căruia nu-i 
cunoaştem numele şi care corespunde Dealului de la Grădiştea de azi. 

Zalmoxis a devenit om liber, preot, apoi mare preot şi în cele din 
urmă zeu htonian, apoi uranian şi, la urmă, zeul suprem al geto-dacilor. 
Opinii există că Zalmoxis fusese venerat de geto-daci ca zeu al pământului, 
al fertilității agrare şi apoi ca zeu al morţilor. A fost un zeu htonian la 
început şi apoi uranian. Nu este vorba de o identificare între marele preot 
Zalmoxis şi zeul Zalmoxis, ci de faptul că marele preot ajunge să fie 
zeificat, să devină zeu, după aprecierea lui Ion Horaţiu Crişan" după un 
model existent şi în cazul altor preoți la alte religii. Un exemplu apropiat 
îl poate oferi Buddha în buddhism. 

În informaţiile păstrate de la Strabon deosebim două concepții 
diferite despre Zalmoxis: una a helenilor, care analizează şi cercetează 
originea umană a lui Zamolxis şi care văd în acest personaj mitologic un 
om înălţat la rangul de zeu prin procedee omeneşti, şi alta a geților, pe 
care nu-i interesează această origine umană a lui Zalmoxis şi care cred în 
el ca zeu. 

Din textul relatat de Herodot reiese că Zalmoxis: 1) este un daimon 
sau un fh6os ce revelează o doctrină eshatologică şi pune bazele unui cult 
inițiatic; 2) nu este o ființă supranaturală de tip cosmic sau instituțional, 
considerat a se afla acolo de la începutul tradiţiei, ca alţi zei traci 
(Ares, Dionysos, Artemis şi Hera), 3) îşi face apariția într-o istorie 
religioasă care-l precede şi inaugurează o nouă epocă din punct de vedere 
spiritual; 4) revelaţia dată geto-dacilor este comunicată prin intermediul 
unui scenariu mitico-ritual foarte cunoscut al morţii şi renaşterii; 5) îi 
învaţă pe geto-daci doctrina nemuririi sufletului; 6) se reîntoarce pe 
pământ, dar acesta nu reprezintă un argument al nemuririi sufletului, fiind 
mai degrabă un episod menit să exprime un ritual magic, necunoscut. 


15 W, Bessell, De rebus Geticis, Göttingen, 1854. 

416 Ton Horaţiu Crişan, Spiritualitatea geto-dacilor, Bucureşti, Editura 
Albatros, 1986, p. 384. 
242 


Universitatea Spiru Haret 


Fără îndoială că noul cult al lui Zalmoxis apărut în secolele al VII-lea 
sau al VI-lea î. Hr., în acelaşi timp cu cele greceşti de acelaşi tip (orfismul 
şi misterele din Eleusis), a avut mare importanţă, dar n-a înlocuit vechile 
divinităţi, cu toate reformele pe care le-a adus. Ion Banu nu-l numeşte 
cultul, ci secta lui Zalmoxis, fără să ia în considerare că o mişcare sectară 
nu doar că se manifestă printr-o reformă, dar şi printr-o ruptură de religia 
din care face parte, ceea ce nu este cazul cultului zeului geto-dac. Mai 
interesantă la Ion Banu este comparaţia între geto-dacii pleistoi-ktistai 
reprezentativi pentru credința în Zalmoxis şi essenienii de la Qumran”. 
Din nou, însă, trebuie exclusă ipoteza sectei pe care mizează Ion Banu, o 
calificare justă pentru essenieni, dată fiind adversitatea qumranicilor față 
de teocrația de la Ierusalim şi răscoala antiromană din anul 67 d. Hr. 
Cultul lui Zalmoxis nu se mai regăseşte după cucerirea romană. El va 
dispărea odată cu nobilimea şi cu preoțimea geto-dacă. În schimb se vor 
perpetua în interpretatio latina divinităţile principale geto-dacice: Marele 
Zeu şi Marea Zeiţă. 

G) Cultul avea loc în natură sau în temple. Din păcate templele au 
fost sistematic distruse de romani. Foarte sugestive erau şi sanctuarele 
patrulatere de la Grădiştea de Munte, unele datând din vremea lui 
Burebista, cu cele şapte edificii ale lor de inspirație grecească. Geto-dacii, 
ca şi helenii, aveau oracole, un exemplu ilustru fiind sanctuarul de la 
Sarmizegetusa Regia, cu funcţie deopotrivă religioasă şi astronomică. 
Într-un fel ca şi la celți, preoții îi instruiau pe aristocrații geto-daci nu doar 
în doctrina religioasă, ci şi în filosofie, astronomie, botanică, matematică, 
medicină şi etică. Metoda de predare se baza pe memorie. Geto-dacii 
practicau sacrificiul uman. La fiecare cinci ani era ales un sol, dar nu la 
întâmplare ca la slavi, ci cel mai bun (viteaz) dintre tinerii flăcăi. El era 
trimis ca mesager la zei, la Zalmoxis. Era aruncat într-un pat de suliți. 
Dacă murea, însemna că zeul a primit rugămințile lor şi le va îndeplini, 
iar dacă solul nu murea, atunci el era considerat nedemn de această 
misiune sacră şi urma să fie ales un altul. La moartea unui bărbat era 
jertfită una dintre soțiile sale pentru a-l însoţi în lumea de dincolo. Cea 
aleasă era cea mai iubită de soţ. Cele ce rămâneau în viață erau 


-418 
ponegrite . 


417 Ion Banu, op. cit., p. 195. 
48 Herodot, Istorii, V, 8. 

H) Ritul funerar era caracterizat prin incinerare, ca la majoritatea 
popoarelor indo-europene. La început, însă, fusese înhumarea, care a 
continuat în cazul copiilor. Exista credința că după moarte omul se duce 
la un zeu subpământean, înlocuită de aceea că se înalță la cer, după cum 
indică Hadrian Daicoviciu". Ca dovadă a credinţei în viaţa de după 
moarte, geto-dacii jeleau la naşterea unui prunc şi făceau banchete şi 
chefuiau la înmormântări. 

I) Sufletul era nemuritor. Spre deosebire de nemurirea pe care 
Dionysos-Sabazios o oferea tracilor, această viaţă de dincolo la geto-daci 
nu era sub pământ la lumina torțelor, ci în cer la strălucirea zilei eterne. 
Un episod important a fost povestit de Platon în dialogul Charmides. Se 
arată că Zalmoxis îi învăţa pe medicii greci că, pentru a vindeca partea, 
trebuie să vindeci întregul, pentru a vindeca trupul, trebuie vindecat 
sufletul: „Zamolxe, regele nostru, care e zeu, spune că precum nu se cade 
să încercăm a vindeca ochii fără să ne ocupăm de cap, ori capul fără trup, 
tot astfel nu se cade să încercăm a vindeca trupul fără să vedem de suflet 
şi că tocmai din pricina asta sunt multe boli la care nu se pricep doctorii 
greci, fiindcă nu cunosc întregul de care ar trebui să îngrijească. Căci dacă 
acesta merge rău, este peste putință ca partea să meargă bine. Toate relele 
şi bunurile trupului şi omului îndeobşte pornesc de la suflet, care 
înrâureşte asupra trupului precum capul înrâureşte asupra ochilor. Prin 
urmare, întâi de toate şi mai presus de orice trebuie să îngrijim de suflet, 
dacă vrem să fie în bună stare capul şi trupul întreg”. Spre deosebire de 
orfism şi de pythagoreism, se remarcă la geto-daci credința în unitatea 
dintre trup şi suflet, căci sufletul nu este o entitate spirituală diferită de 
trup. Zalmoxis îi învăţa pe geto-daci că ei nu mureau, că sufletul este 
nemuritor şi că se vor renaşte. Fi nu mureau, ci se reuneau cu 
Zalmoxis”. Raffaele Pettazzoni remarca credința geto-dacilor în 
peregrinarea sufletelor după moarte. Geto-dacii aveau convingerea că 
sufletul nu este autonom, ci menirea sa este unio mystica cu divinitatea. 

J) Cea mai frecventă reprezentare religioasă din arta geto-dacică 
este aceea a unui personaj masculin prezentat în două ipostaze: in 
majestate, adică aşezat pe tron sau în postură de luptător călare. Pe nici 


4 Hadrian Daicoviciu, Dacii, Bucureşti, Editura Şiinţifică, 1965, p. 49. 
“0 Platon, Dialoguri, (Charmides), laşi, Editura Agora, 1993, p. 124-125. 
“1 Herodot, Istorii, IV, 94. 

unul din obiectele de aur, argint sau ceramică împodobite cu această 
reprezentare nu există vreun text care să ajute la identificarea zeului. Dar 
ne putem ajuta de simbolistică, fiindcă divinitatea este mereu însoţită de 
vultur şi de şarpe. Vulturul este semnul puterii cereşti, ce-l însoţeşte pe 
Zeus sau pe Jupiter, iar şarpele reprezintă simbolul htonian. 

Arta figurativă a geto-dacilor cunoaşte numeroase reprezentări 
animaliere. Astfel, vulturul, şarpele şi peştele simbolizează văzduhul, 
pământul, respectiv apa. Animalele întruchipează atributele zeului. 
Deseori Marele Zeu era reprezentat de vultur, simbolizând aerul, cerul, iar 
Marea Zeiţă este reprezentată de şarpe, ca simbol htonian. Taurul şi 
bovinele sunt prezente în arta geto-dacică, de cele mai multe ori în chip 
ornamental (de pildă, brățări terminate în capete de taur). Berbecul este 
prezent în arta geto-dacă încă din epoca bronzului. Reprezentarea sa în 
scene de sacrificiu sau ca ornament pe măsuţe-altare din lut duce la 
presupunerea că berbecul era animalul sacrificat zeului căminului, cult 
comun tuturor popoarelor indo-europene. Mistreţul este, de asemenea, 
reprezentat încă din prima vârstă a fierului. EI a jucat un rol important în 
mitologia celților, care-l considerau animal sfânt, simbol al fertilității şi al 
războiului. Alte reprezentări ale mistreţului se găsesc alături de figura 
Cavalerului trac ori se întâlnesc în mitul dionysiac, fiind legat de cultele 
htoniene. Cu toate acestea, lupul este, însă, animalul cel mai des întâlnit 
în arta geto-dacică, fie că este vorba despre coroplastică, de compoziţii 
în iconografie ori chiar de stindarde”"”. Balaurul dacic reprezentat 
pe Columna lui Traian, ca stindard al strămoşilor noştri, are cap de lup 
şi corp de şarpe. Vasile Pârvan subliniază că lupul, ca animal sacru 
la geto-daci, era un animal simbolic al locuitorilor din Carpaţi şi din jurul 
munţilor încă din perioada indo-europeană a culturii Hallstatt”. 
Indo-europenii aveau un sistem comun de credințe şi ritualuri specifice 
ale tinerilor războinici. Iniţierea militară consta în transformarea rituală şi 
simbolică a tânărului războinic în fiară. Din punct de vedere fizic, aceasta 
se referă la puterea de a îndura. Este vorba, însă, şi despre o experiență 
magico-religioasă menită să modifice radical caracterul tânărului 
războinic. În timpul ritualului, tânărul îmbrăca pielea unui lup, pentru a 
marca preschimbarea în lup. Cuvântul daos era numele frigian al lupului. 


“2 Ion Horaţiu Crişan, op. cit., p. 413. 
1% Vasile Pârvan, Getica, p. 519. 

Prin urmare, dacii se numeau ei înşişi lupi sau „cei care sunt asemeni 
lupilor”? 


9. Religia hittiților 

A) În istorie hittiţii erau cunoscuţi ca fiii lui Het şi numiţi hetei. Ei 
au trăit în Cappadocia, Nordul Siriei şi Anatolia. Cel mai important centru 
era Hattus, azi Boghazkây în Turcia. Prehitiţii sau protohittiții sunt 
preindo-europeni, hittiții aparţinând neamului indo-european. Hittiţii au 
fost influenţaţi de asiro-babilonieni şi de egipteni. Ei reprezentau o mare 
forţă politică şi militară la vremea lor. Se ocupau cu cr,şterea vitelor, a 
cailor şi erau meşteri ai metalelor, regi ai fierului. Hatti înseamnă, de fapt, 
„argint”. Hittiţii au cunoscut două perioade istorice: 1) vechiul imperiu 
hittit până la Telepinus şi 2) imperiul nou hittit (după Telepinus, din 
secolul al XV-lea î. Hr. şi până în secolul al XII-lea î. Hr.). Imperiul hittit 
cunoştea trei oraşe sacre: Arinna, Nerik şi Zippalanda. Poporul era pios. 
Regele din Hatti era şi cel mai mare preot. Prin el comunicau zeii cu 
oamenii, ca şi la egipteni. Religia lor insistă asupra laturii morale. 

B) Izvoarele se compun din două coduri de legi: Dacă un om şi 
Dacă viile. Săpăturile făcute de Hugo Winckler în 1906 - 1907 la 
Boghazkây au contribuit fundamental la cunoaşterea acestui popor şi a 
religiei şi culturii sale. Au fost descoperite 10000 de tăblițe reprezentând 
arhivele regale hittite. Dintre surse cităm texte religioase, magice, 
mitologice şi divinatorii. Există mai multe alte texte care descriu 
caracteristicile religiei hitttiților, de exemplu: Mitul lui Telepinus, 
Regalitatea în cer, Riturile de purificare sau Jurămintele. Există, de 
asemenea, oracole pentru cercetarea mâniei zeilor, precum şi unele rituri, 
de pildă pentru purificarea zeului şi a omului, pentru înălţarea unei case, 
pentru pregătirea de luptă, contra certurilor în familie şi contra impotenţei. 

C) Cosmogonia hittiţilor avea la bază un interesant un mit de 
origine intitulat Mitul şarpelui Illuyanka, cel care l-a atacat pe zeul 
furtunii. Acesta a cerut zeilor să-l pedepsească pe şarpe. La un ospăț, 
unde fusese invitat de zei, şarpele şi neamurile sale s-au îmbuibat. Drept 
consecință, el a fost prins cu o frânghie şi omorât. 

D) Ca doctrină religioasă, hittiţii cunoşteau politeismul. Ca şi la 
egipteni, se remarca şi zoomorfismul. 


#4 Mircea Eliade, De la Zalmoxis la Genghis-Han, Bucureşti, Editura 
Stiinţifică şi Enciclopedică, 1980, p.12. 

E) Pantheonul zeilor se caracteriza printr-o importantă excepţie la 
popoarele indo-europene, patriarhale prin excelență. Astfel, în frunte se 
afla o zeiță, Soarele din Arinna. Soţul ei era Teshub, zeul furtunii. În 
Anatolia şi la Nerik era adorat mai ales zeul furtunii, reprezentat în 
numeroase basoreliefuri şi statui, uneori cu barbă şi toiag în mână. El era 
stăpânul "Țării Hatti, regele cerului şi soţul zeiţei Soare din Arinna. Hittiţii 
adorau forțele naturii personificate. Soarele, stăpânul cerului, era 
reprezentat cu trei ochi. El vedea totul şi deţinea normele dreptăţii. 
Soarele cerului era şi zeul dreptăţii, dar exista şi Soarele pământului, care 
avea misiunea de a îndepărta răul de pe pământ şi a-l duce în infern. Un 
altul era Soarele din apă. Telepinus, zeul fecundității şi al vegetației, 
murea simbolic în acord cu ciclul anotimpurilor. Era un zeu al 
agriculturii, desigur, ce simboliza energia vitală din natură. Zeița Heper 
era reprezentată împreună cu leul şi fiul ei Sharma. Rundas era zeul 
norocului, pe când Kubaba patrona pădurile. Potrivit credinţei hittiților, 
zeii erau stăpânii oamenilor, iar aceştia erau servitorii lor şi trebuiau să-şi 
îndeplinească îndatoririle prin cultul zeilor. 

F) Cultul consta în spălarea, îmbrăcarea şi hrănirea zeului cu pâine 
şi băutură fermentată. Se aduceau ofrande de cereale, fructe, brânză, 
pâine, lapte, uleiuri, păsări, porci şi chiar vite. Templele erau mărețe, fiind 
construite din blocuri de stâncă. Aşa era templul de la Boghazky. 
Templele aveau ferestre mari, ce ajungeau până în pământ şi largi ca să 
intre lumina. Străinii erau excluşi din cult. Marele preot era şi marele rege 
şi preotul zeiţei Soare din Arinna. Curăţenia şi puritatea preoților erau 
obligatorii. Preoții erau căsătoriți, dar noaptea o petreceau în templu. Ei 
jertfeau zeilor animale prin tăiere. Aduceau şi jertfe umane doar cu ocazia 
înfrângerilor militare. Se făceau rugăciuni pentru rechemarea zeului 
socotit absent la primejdiile abătute asupra poporului. Exista un cler 
superior şi un cler inferior. Preoţii trebuiau să-i hrănească pe zei zilnic. 
Sărbătorile erau fixe ori ocazionale. Anul Nou se sărbătorea iarna, iar nu 
la venirea primăverii. Existau, de asemenea, în jur de 18 sărbători, dintre 
care cea a pământului şi cea a ogoarelor erau cele mai însemnate. Aratul 
şi secerişul erau muncile câmpului cele mai importante la hittiți. Magia se 
practica mai ales pentru vindecarea de boli. Existau atât rituri de atragere 
a zeului, cât şi de izgonire a unor duhuri rele, rituri numite apotropaice. 
Interpretarea viselor, cercetarea măruntaielor, a ficatului, a zborului 

păsărilor şi ghicitul în zaruri erau foarte apreciate. Extazul mistic era 
interpretat ca intrarea zeului în corpul acelui om, de obicei preot. 

G) Ritul funerar avea la hittiţii incinerarea ca specific. Ulterior s-a 
practicat înhumarea. Înmormântarea dura 13 zile, timp în care se 
îndeplineau numeroase ceremonii funerare. Arderea cadavrului se făcea 
în primele două zile. 


V. Religiile clasice 
1. Religia arabilor, turcilor şi a altor popoare. Islamul 


A) Istoria recunoaşte islamul ca religia musulmanilor, iar dintre 
aceştia în special a arabilor. Islamul apare în lume ca o ideologie bazată 
pe etnic şi confesional, aşa cum subliniază Remus Rus". Nadia 
Anghelescu scoate în evidență fapul că limba arabă s-a aflat ca 
fundament, factor catalizator şi pincipiu unificator pentru promovarea 
unităţii etnice a lumii musulmane“. Monoteismul şi universalitatea 
învăţăturii islamice constituie temelia elementului confesional. Religia 
islamică este cunoscută, pe de-o parte, drept cea mai severă, dar, pe de 
alta, drept cea mai devoţională dintre religii. În consecinţă, a dat mulți 
fanatici religioşi, dar şi mulţi dintre cei mai fideli față de religie. 
Termenul islam are mai multe semnificaţii: pace, mântuire, stăpânire de 
sine, supunere, adorare şi ascultare. Cuvântul “islam are următoarele 
derivate în limba arabă: salam (mântuire), sallama (a mântui), salima (a fi 
mântuit), istaslama (a se preda), silm (pace), 'aslama (a venera) şi muslim 
(adeptul păcii)”. Supunerea se referă la atitudinea omului față de 
poruncile lui Allah, iar ascultarea este punerea în practică a acestora. 
Supunerea şi ascultarea lui Allah aduc pacea. Legea lui Allah este pacea 
şi armonia din univers. Pacea este văzută ca o parte importantă a naturii 


“5 Remus Rus, Istoria filosofiei islamice, Bucureşti, Editura 


Enciclopedică, 1994, p. 13. 

“6 Nadia Anghelescu, Limbaj şi cultură în civilizaţia arabă, Bucureşti, 
Editura Ştiinţifică şi Enciclopedică, 1986, p. 3. 

47 Soheib Bencheikh el Hocine, Prezentarea islamului, în Philippe 
Gaudin (coordonator), Marile religii. Iudaismul, creştinismul, islamismul, 
hinduismul şi buddhismul, traducere de Sanda Aronescu, Bucureşti, Editura 
Orizonturi, 1995, p. 124-125. 

umane, dar şi ca lege supremă în natură, fapt pentru care islamul se mai 
numeşte şi 

B) religia naturii” (Dinul Fitrah). Persoana care acceptă modul de 
viaţă islamic şi se călăuzeşte după el se numeşte musulman. Religia care a 
dat pe profetul Mahomed şi cartea sacră numită Qur'an, se 
fundamentează pe rugăciune (adhan) şi pe credință (iman): „Pe amiază! 
Omul este sortit pierzaniei! Nu şi cei care cred, cei care săvârşesc fapte 
bune, cei care se îndeamnă întru adevăr, cei care se îndeamnă întru 
răbdare". La un moment dat în istoria sa islamul s-a divizat în două 
mari confesiuni: şiiții, conduşi de iman şi care respectă linia descendentă 
de la adevăratul calif Ali şi suniții, conduşi de calif şi care susțin că legea 
şi credinţa sunt definite de Coran şi Sunna (tradiţia sacră). Lor li se 
conducătorul. Scindarea musulmanilor s-a produs odată cu schisma din 
anii 655 - 661 d. Hr. numită şi „marea discordie”. 

B) Izvoarele au la bază textul din QOur'an, ce conține mesaje 
diversificate pe categoriile de cititori. Astfel, enunţul este pentru masele 
de fideli, aluzia pentru elite, sensul ascuns pentru sfinți şi adevărul 
spiritual pentru profeţi””. Cartea sacră islamică poate fi interpretată şi ca 
un ghid de viață pentru un om obişnuit. Al-Qur'an înseamnă „lectură”, 
„recitare”. Coranul reprezintă pentru musulmani cuvântul lui Allah 
transmis profetului Mahomed de către arhanghelul Gabriel. Cartea sacră 
este împărțită în 114 diviziuni numite Surah, acestea fiind subîmpărțite în 
versete. Sunna reprezintă legea sfântă a islamului, care a completat 
Coranul cu norme sociale, juridice şi morale. În afara textului sacru, 
religia islamică ia în considerare şi tradiţia extracoranică numită Hadith, 
văzută ca îndrumar al mesajului coranic, precum şi gramatica arabă şi 
dreptul canonic numit Fiqh. 

C) Principiile de bază ale credinţei islamice sunt: a) Dumnezeu 
(Allah); b) îngerii lui Allah (mala 'ikah); c) cărțile lui Allah (kutubullah); 
d) mesagerii lui Allah (rusulullah), e) ziua judecății (yawmuddin), f) 
supremaţia puterii divine (4/-Qadar) şi g) viaţa de după moarte (akhirah). 


#8 Our'an (Coranul), tradus din arabă de George Grigore, Bucureşti, 


Editura Kriterion, 2000, Sura 103, p. 498. 
pi Seyyed Hossein Nasr, Islam. Perspectives et réalités, traducere de 
H. Crès, Paris, Editions Buchet/Chastel, 1975, p. 72. 

Aceste principii se grupează în trei categorii: 1) tawhid (unicitatea): Allah 
şi Al-Qadar, 2) risalah (profeția): îngerii lui Allah, cărțile lui Allah şi 
mesagerii lui Allah şi 3) akhirah (viaţa de apoi): ziua judecății şi viaţa de 
după moarte. Unicitatea înseamnă credința în Allah şi în toate puterile 
sale. Profeţia reprezintă forma de comunicare dintre Allah şi omenire. 
Allah şi-a transmis învățătura prin aleşii săi, ei fiind numiţi trimişi sau 
mesageri. Aceşti mesageri sunt ființe umane, dar niciodată fiii lui Allah, 
pentru că acesta e singurul şi nu are pereche. 

D) Doctrina religioasă predominantă este monoteismul. Se 
întâlnesc, însă, şi monismul, panteismul, dualismul şi politeismul (la 
începuturile islamului). Doctrina filiației este considerată un păcat în 
islam, spre deosebire de creştinism. Credinţele preislamice asimilate de 
islam aveau predominante destinul şi frica de spiritele rele. Zeii erau 
divinități locale. Islamul este o religie universalistă. Idealul, însă, este 
înlocuit cu credinţe practice, sacramentele mistice, asceza, dogma lasă 
locul unui mesaj adresat omului obişnuit. Islamul poate fi interpretat ca o 
religie practică, drept un mod de viaţă. Astfel, viaţa familială se află la 
baza societăţii islamice. Islamul presupune înţelegerea lui ca un întreg, ca 
un complex de elemente aflate în relaţie. El priveşte viaţa ca unitate şi nu 
mizează pe divizarea ei. Ca şi alte religii, accentul îl pune pe libertate, nu 
pe îngrădiri: „Nu există nici o stricăciune (constrângere) în credință 
(religie). 

E) Pantheonul zeilor se caracterizează prin credinţa într-un singur 
zeu, Allah. El este divinitatea supremă, dar nu numai a arabilor în 
particular sau a musulmanilor în general, ci a tuturor oamenilor. Allah 
este bun, milostiv, îndurător, atoatestăpânitor, unic, atotputernic, creator 
al cerului, pământului şi al omului. Se insistă asupra atributelor lui Allah 
şi apelativelor sale. Allah este înfăţişat prin prisma a 99 de nume-atribute, 
ca: Ar-Rahim (milostivul), Al-Malik (stăpânul), As-Salam (tămăduitorul), 
Al-Muhaiman (stăpânitorul), Al-Haliqu (creatorul), Al-Gaffar (iertătorul), 
Al- Ad (dreptul), Al-Habir (cunoscătorul), Al-Halim (blândul), Al-"Ali 
(înaltul), Al-Kabir (marele), Al-Hafiz (păzitorul), Al-Hasib (cumpătatul), 
Al-Karim (generosul), Al-Hakim (înțeleptul), Al-Hayi (viul), As-Samad 
(absolutul), Al-Qadir (puternicul), Al-Ahad (unul) şi Al-Ahir 


2p Our 'an, Sura 2, 256, op. cit., p. 50. 

(ultimul)”! etc. El este sursa învățăturii musulmane. În credințele 


preislamice se întâlnise adorarea luni şi a soarelui, ca zeiță, precum şi a 
numeroase divinităţi locale. 

F) Profetul religiei islamice este Mahomed. Muhammad 
(Mahomed), care în limba arabă înseamnă „preaslăvitul”, este profetul 
propriu-zis sau nabiy, care veghează păstrarea credinței adevărate, dar şi 
trimisul lui Allah”? sau rasul, cel ce anunţă revelaţia şi-i convertește pe 
necredincioşi. El s-a născut la Mecca în anul 570 d. Hr. A rămas orfan din 
copilărie şi a fost crescut de unchiul său Abu Talib. S-a căsătorit cu 
Kadija, o văduvă bogată, mult mai în vârstă, care-l sprijină în căutările 
sale spirituale. La 40 de ani, Muhammad primeşte primele revelații de la 
arhanghelul Djebrail (Gabriel). Profetul propovăduieşte mesajul său, dar 
este silit să părăsească Mecca de către cei ce vedeau monoteismul său o 
răsturnare a valorilor spirituale tradiționale preislamice. La Medina 
(oraşul profetului), însă, ajuns în 622 d. Hr., va fi mai bine apreciat. De 
asemenea, sunt numiți 25 de profeţi în islam, între care: Muhammad, 
Adam, Noe, Avram, Moise şi lisus. Însă, tradiţia vorbeşte de 100000 de 
profeți. 

G) Cultul se desfăşoară în moschee (masjid). Moscheile nu fuseseră 
inițial edificii de cult ca templele, sinagogile sau bisericile, ci locuri de 
rugăciune, ce puteau fi şi în aer liber. Însă, ele au devenit centrul vieţii 
musulmanului, nu doar religioase, ci şi sociale şi intelectuale. Există 
credința că toți oamenii se nasc musulmani, însă unii aleg să fie 
musulmani şi alții - nu. Unii îi socotesc pe aceştia drept necredincioşii, 
tăgăduitorii, dar alţii înțeleg existenţa altor religii şi nevoia dialogului 
interreligios. La baza cultului stă crezul: „Spune: Unul este Allah. Allah! 
Absolutul! El nu naşte şi nu se naşte şi nimeni nu-i este asemenea”, 
Cultul are la bază reglementări numite stâlpi. Există cinci stâlpi (arkan) 
sacri pentru musulmani: 1) mărturisirea de credință (shahadah); 
2) rugăciunea (salar) de cinci ori pe zi cu faţa spre oraşul sfânt Mecca şi 
doar în limba arabă indiferent de naționalitatea credinciosului; 3) postul 
(sawm) de Ramadan ținut timp de 30 de zile, din zori până în amurg; 
4) dania, milostenia (zakat), pomana legiuită, care nu e doar un act de 


81 Ibidem, p. 589-592. 
42 Ibidem, Sura 87, op. cit., p. 485-486. 
43 Our'an, Sura 112, op. cit., p. 502. 

milostenie, ci subliniază solidaritatea şi apartenenţa la o comunitate şi 
5) pelerinajul (hajj) cel puţin o dată în viață la Mecca”. Centrul 
pelerinajului este sanctuarul pietrei Ka’ba, al cărei încojur se face de şapte 
ori. Piatra este numită „casa lui Allah”. Pelerinajul reprezintă legătura 
trainică dintre comunităţile islamice răspândite în întreaga lume, fiind, 
totodată, şi ocazia unei reuniuni panislamice, iar, în plan individual, o 
desăvârşire a vieții religioase a musulmanului. Rugăciunea, la rândul ei, 
se constituie într-un ansamblu de gesturi, atitudini, cuvinte care se succed 
într-o ordine bine determinată. După vârsta de şapte ani, musulmanul face 
rugăciunea de cinci ori pe zi. Două sunt rugăciuni de lumină (la prânz şi 
după-masa) şi trei de umbră. Ritualul de purificare, cu reguli stricte de 
îmbăiere, precede rugăciunea şi-i asigură îndeplinirea corectă, la fel ca şi 
sacralizarea spaţiului efectuării rugăciunii. Covorul de rugăciune are un 
rol aparte. Rugăciunea musulmanului poate fi individuală sau colectivă. 
La moschee, rugăciunea este condusă de iman, credincioşii imitând 
gesturile şi cuvintele sale. Dania se referă la anumite bunuri ale 
musulmanului şi ea se acordă persoanelor ce au nevoie de ajutor material. 
Postul poate fi de trei feluri: benevol, ca mărturie de credinţă şi cel de 
Ramadan, ce durează întreaga lună a Ramadanului. 

Celor cinci stâlpi li se adaugă războiul sfânt (jihad), care este cauza 
lui Allah şi se referă la bătălia dintre bine şi rău, dintre credincioşi şi 
necredincioşi, la îndeplinirea datoriei față de Allah. De asemenea, 
semnifică a lupta împreună pentru victoria binelui asupra răului, pentru a 
alunga ispitele răului, pentru ca adevărul să triumfe. Totodată, termenul 
jihad înseamnă efortul omului de autoperfecționare morală şi religioasă. 
O proastă interpretare a conceptului de „război sfânt” prin prisma religiei 
islamice a dus la identificarea altor religii decât islamul ca necredinţe şi la 
învinuirea de ateism a întregii civilizații moderne. Au rezultat atacuri 
teroriste şi morți nevinovate în numele unei religii. Trei elemente 
caracterizează periculoasa instruire în islamism (politica şi arta militară 
ascunse sub umbrela islamului şi a religiei musulmanilor), în ură faţă de 
reprezentanţii altor religii (evrei şi creştini) a copiilor şi tinerilor în unele 
țări arabe: aruncatul cu pietre, martirajul şi prețuirea sângelui, nu a vieții. 


'5 Frithjof Schuon, Să înţelegem Islamul. Introducere în spiritualitatea 
lumii musulmane, traducere de Anca Manolescu, Bucureşti, Editura 
Humanitas, 1994, p. 43. 

Lupta spirituală şi simbolică a credinţei împotriva necredinţei trece într- 
un plan concret şi este ilustrată de războiul contra celor ce nu sunt 
musulmani, acesta adesea îmbrăcând forma terorismului. Islamul nu este 
o religie teroristă şi nici intolerantă față de alte religii. Fanatici musulmani 
au interpretat într-un sens greşit şi dramatic mesajul islamului şi al cărții 
lor sfinte. Terorismul şi fanatismul sunt prezente pretutindeni în lume şi 
nu sunt caracteristicile specifice ale islamului şi niciunei religii, ci doar 
scuzele unor criminali pentru a-şi duce la îndeplinire faptele abominabile. 
Pe de-o parte, lumea modernă continuă să ignore religia, să exacerbeze 
rolul materialismului şi să se complacă, în mare parte, dar nu în totalitate, 
într-un ateism iluzoriu, pe de alta, terorişti ajung să-şi ponegrească propria 
religie, printr-o interpretare forțată şi intolerantă. Hermeneutica religiei 
trebuie să ţină cont de spiritul, nu de litera textelor sacre. Acestea nu sunt 
texte de legi. 

H) Hermeneutica religiei are o mare importanţă în islam. Pe de-o 
parte se situează doctrina inimitabilităţii (i jhaz), potrivit căreia 
interpretarea, dar şi traducerea Coranului este o blasfemie. Pe de altă 
parte, s-a format o ştiinţă numită hermeneutica coranică (ilm al-tafsir) în 
relaţie cu gramatica şi lexicografia, existând ulterior, pe lângă tafsir 
(comentariu, explicare), fawil (interpretare) şi mai ales tafhim (înţelegere), 
ca variante ale hermeneuticii cărții sacre Qur'an. Georges Anawati 
citează următorii hermeneuţi islamici: al-Baidawi, Fakr al-Din al-Razi, 
al-Tabari şi al-Zamakhshari“*. 

Expresia insha 'Allah (cu voia lui Dumnezeu) nu trebuie înţeleasă 
ca o scuză pentru fapte criminale, ci ca o atestare sublimă a atotputerniciei 
lui Dumnezeu în univers. Omul, încă de la naştere, este supus voinţei lui 
Allah. Aceasta înseamnă că este musulman. Dar omul are libertatea de a 
alege să fie musulman sau nemusulman, adică necredincios în concepție 
islamică. Cele două formule esențiale în doctrina islamică sunt: 
Shahadah, a afirmării şi Bismilah, a consacrării. Prima este o coborâre 
ontologică, a doua o urcare soteriologică pentru om şi umanitate. 

Formula Shahadah, numită şi mărturisirea de credință, conţine o 
negație în prima parte, care se referă la lume şi o afirmaţie în a doua, ce 
trimite la Dumnezeu. În hermeneutica acestei formule sacre nu trebuie să 


84 Georges Anawati, Études de philosophie musulmane, Librarie 
philosophique J. Vrin, Paris, 1974, p. 256-257. 

urmăm litera, ci spiritul textului, nu un prim nivel care ar situa lumea aici 
şi pe Allah dincolo, ar rupe unitatea şi ar clădi o ruptură artificială şi 
dăunătoare între om şi Dumnezeu, ci să ajungem la sensul profund al 
omniprezenţei lui Dumnezeu, al teofanismului: La ilaha ill Allah 
(Nu există divinitate în afara divinității). Ea a fost tradusă prin: „Nu există 
alt Dumnezeu decât Allah”, de altfel o traducere care a deschis puntea 
interpretărilor intolerante din perspectiva periculoasă a opoziției între 
religii şi a superiorității islamului în fața celorlalte. Astfel, s-a creat 
islamismul, politica religioasă a islamului. 

Formula Bismilah este o binecuvântare şi revarsă lumină asupra 
omului şi vieţii sale: Bismillahi rrahmani rrahim (În numele Domnului, 
cel nesfârşit de bun şi de-a pururea milostiv). Frithjof Schuon o numeşte 
formula revelației şi o vede ca un complement al primei formule, 
amintind de sinteza dintre Atman şi Brahman în hinduism”. De 
asemenea, el scrie şi de formula Fatihah (cea care deschide) Coranul şi 
arată că este compusă din şapte versete: „l. Laudă lui Allah, Stăpânul 
lumilor; 2. Cel nesfârşit de bun, cel de-a pururea milostiv; 3. Împăratul 
Judecății de Apoi; 4. Pe tine te mărim şi la tine căutăm scăpare; 
5. Călăuzeşte-ne pe calea cea dreaptă; 6. Calea celor peste care este harul 
tău; 7. Nu a celor peste care e mânia ta, nici a celor ce rătăcesc”"€. 
Această formulă se regăseşte în practica rugăciunii musulmanilor. 

I) Filosofia islamică are un rol important în cunoaşterea acestei 
religii. Remus Rus arată că ar trebui luate în considerare neîndoilenic 
filosofia şi teologia islamică (kalam)“”. În acest sens, el scrie despre 
gândirea prefilosofică islamică, scolastica islamică, filosofia islamică 
helenizantă, sufismul, mistica islamică, moştenirea greacă, alexandrină şi 
orientală în islam, curentele reformatoare tradiţionaliste şi curentele 
moderne, contemporane în islamul filosofic. Dintre cei mai importanți 
filosofi islamici ar trebui citați: 1) Abu Yusuf ibn Ishaq al-Kindi, filosoful 
arabilor, 2) Abu Nasr Muhammad ibn Uzalagh al-Farabi, fondator al unui 
sistem metafizic, 3)  neoplatonicul Ali ibn Sina (Avicenna); 
4) aristotelicianul şi raționalistul Abu al-Walid Muhammad ibn Rushd 
(Averroes), născut la Cordoba; 5) Al Barakat al-Baghdadi, evreu 


45 Frithjof Schuon, op. cit., p. 74. 

#6 Ibidem, p. 11-18. 

87 Remus Rus, op. cit., p. 32. 

convertit la islam, a cărui filosofie a izvorât din trăirea realității; 
6) Abu Hamid Muhammad al-Ghazali, mistic care a insistat asupra 
filosofiei ca rezultat al trăirii spirituale a omului şi nu al exerciţiilor de 
gândire raționale şi logice; 7) Abu ibn Mansur al-Hallaj, sufist ce a 
afirmat ca scop suprem unirea cu Dumnezeu prin dragoste a tuturor 
făpturilor create şi 8) monistul şi panteistul Muhyi al-Din ibn al-Arabi, 
născut la Murcia, devenit zenitul sufismului ş.a.m.d. Mistica islamică a 
apărut în secolul al VIII-lea în Siria şi Persia. Misticii musulmani au 
primit numele de sufi, de la haina de lână aspră ce o purtau. Esenţa 
misticii musulmane este cufundarea în realitatea absolută. Cei mai 
străluciți reprezentanţi au fost Al-Ghazali, Al-Hallaj şi Ibn'Arabi. Unul 
dintre cele mai frumoase şi sugestive dansuri sacre din istoria omenirii 
este acela al beatitudinii mistice din sufism. Rotirea credinciosului şi a 
robei sale albe simbolizează mersul lumii şi mişcarea pământului. O 
mână este ridicată spre ceruri, iar cealaltă este orientată spre pământ, în 
vreme ce capul sugerează o poziţie a contemplării universului, fiind 
sprijinit de mâna înălțată spre ceruri şi privind spre mâna pogorâtă către 
pământ. 

J) Dreptul islamic vizează comportament social, viaţă comunitară, 
ritual religios şi chiar igienă corporală. Conceptul de drept islamic se 
numeşte shari a şi nu semnifică un sistem de legi şi practici juridice laice. 
Este mai degrabă un cod de comportament social, un model etic şi de 
respectare a ritualurilor religioase. De altfel, dreptul este fundamental în 
religia islamică şi nu doctrina sau liturghia. Pe de altă parte, etica şi nu 
sentimentul religios se găseşte la baza religiei islamice. Căsătoria este 
bazată pe devotamentul religios, nu pe frumuseţe sau avere. Ea nu este 
văzută nici ca relaţie sexuală, nici ca un contract, ci ca o instituţie 
religioasă şi socială. Totodată, ea nu trebuie să împiedice împlinirea 
scopului soteriologic al vieții. Bărbatul şi femeia pentru că au trăsături 
fizice şi biologice diferite, nu sunt egali în islam. Este recunoscută 
conducerea femeii de către bărbat, numai că aceasta nu înseamnă 
dominație dictatorială. O femeie islamică are îndatoriri, însă şi drepturi. 
Relaţiile sexuale în afara căsătoriei sunt interzise în islam. Practica 
musulmană agreează monogamia. Poligamia nu este interzisă în islam, 
spre deosebire de poliandrie (aceasta mai ales din motivul paternităţii), ci 
condiționată de diverşi factori (de pildă: o soţie stearpă, o soţie bolnavă 

cronic şi incapabilă de a-şi îndeplini datoriile conjugale şi casnice sau o 
societate cu mai multe femei decât bărbaţi). 

K) Ritul funerar se caracterizează prin credința în viaţa de după 
moarte şi în judecata de apoi. Acestea reprezintă islamul, ca şi 
creştinismul şi alte religii. Faptele rele se pedepsesc, iar cele bune sunt 
răsplătite de Allah. Raiul şi iadul sunt imagini ale lumii de dincolo. 
Credinţa în existenţa zilei judecății de apoi, prezentă şi în creştinism, 
influențează în bine comportamentul musulmanului. Faptele sale vor fi 
controlate şi responsabile. 


2. Religia evreilor. Iudaismul 


A) Istoria arată că religia evreilor, numită iudaism, este una dintre 
marile religii, alături de creştinism, islam, hinduism şi buddhism. Se înscrie, 
de asemenea, între religiile clasice, între religiile tradiționale şi între religiile 
monoteiste. Iudaismul este sufeltul, iar trupul este poporul evreu” $. 

B) Izvoarele sunt mai multe, deşi iudaismul este o religie a cărții, 
Thora (Legea), fiind textul sacru pentru această religie şi credincioşii ei. 
Thora se adresează atât evreilor în general, cât şi unui grup de inițiați. 
Potrivit cărţii Thora, Dumnezeu se revelează nu doar în maiestatea şi 
frumuseţea sa, ci şi în efortul moral al spiritului uman. Lucrarea conţine 
sancţiunile şi normele vieţii evreieşti, dar şi idealurile. Talmudul se 
compune din două părți: 1) Mishnah, un cod de legi divizat în mai multe 
tratate şi 2) Guemara, o culegere de comentarii şi explicații la prima 
parte. Există Talmudul babilonian şi cel palestinian, primul fiind 
considerat ca autoritate indiscutabilă, al doilea având o importantă funcție 
legislativă. Lor li se adaugă literatura talmudică, scrisă în ebraică sau 
aramaică. Spre deosebire de Biblie, în cazul Talmudului sensul literal este 
strict, nefiind permisă interpretarea. Talmudul (Învățătura) reprezintă 
reunirea părților legislative într-un tot unitar. El a devenit codul de viaţă al 
poporului evreu. Nu trebuie ignorate nici Manuscrisele de la Marea 
Moartă, legate de essenieni, care erau consideraţi eretici, în Talmud. Un 
izvor important pentru iudaism este Noul Testament. Literatura veche 
rabinică este o altă sursă de bază. Thora şi Cartea lui lov sunt atribuite lui 
Moise, iar proverbele, aforismele şi Cântarea cântărilor regelui 
Solomon. 


#8 S. Cohon, în Philippe Gaudin (coordonator), op. cit., p. 53. 

C) Mitologia şi cu predilecție mitul cosmogonic, esenţial în mai 
multe culturi arhaice, nu are aceeaşi pondere în iudaism. În locul 
mitologiei se aşează istoria. Ea este văzută ca o istorie sacră, dar 
sacralizarea nu se produce prin mit, ritual, iniţiere sau ceremonie. Totuşi, 
iudaismul nu rămâne indiferent la cosmogonie, la viața omului şi la 
problema morţii. Le ilustrează, ca majoritatea culturilor arhaice, prin 
episoade grandioase, unele prezente în Biblie. De pildă, geneza lumii are 
la bază, la evrei, teoria creației prin puterea cuvântului lui Dumnezeu”. 
Există, însă, şi o a doua concepţie pregantă în iudaism care nu se referă la 
creația cerului şi pământului, ci a unui deşert pe care Yahvé l-a făcut 
fertil. 

D) Doctrina religioasă în iudaism este monoteismul. Religia este 
puternic prezentă în viaţa evreilor. Ea este mereu invocată. Religa ebraică 
se instituie odată cu reformele introduse de Moise. Spre deosebire de 
religia mesopotamienilor, în concepţia religiei iudaice omul se naşte 
nemuritor, dar devine muritor prin decăderea sa morală, prin păcatul 
originar, ca în creştinism. Există, de asemenea, ca şi în creştinism, 
credinţa în messianism. Afirmația fundamentală în iudaism este unitatea 
absolută a lui Dumnezeu. Se exclude, astfel, orice dualism în favoarea 
monoteismului (în religia evreilor) şi monismului (în mistica iudaică). Nu 
sunt eliminate, însă, numele şi atributele lui Dumnezeu. 

E) Pantheonul zeilor se caracterizează în principal prin credința 
într-un singur zeu. Yahve (YHWH), la origine zeul atotputernic al naturii, 
al furtunii, al tunetului şi al vulcanilor, este venerat ca divinitate unică şi 
ca zeu suprem. Yahvé sau Iehova înseamnă „cel ce este”, „cel ce 
creează”. În Biblie, Dumnezeu îi spune lui Moise: „Eu sunt cel ce 
sunt”. Constantin Noica observă atent forma verbului în propoziţia 
subordonată şi precizează că numai omul îl foloseşte pe este când se 
referă la Fiinţă, câtă vreme în cazul lui Dumnezeu se întrebuințează forma 
sunt, el neavând nevoie de celelalte persoane şi numere ale verbului“! 
Pentru Avraam, Dumnezeu este Creatorul şi Providența. Dumnezeu este 
unul, drept şi iubitor, prezent în lume. Pentru filosofia rabinică şi mistica 


4 Biblia, Geneza I, 3. 
*0 Ibidem, Exodul Ul, 14. 
“1 Constantin Noica, Jurnal filozofic, Bucureşti, Editura Humanitas, 
1990, p. 27. 

iudaică prezenţa lui Dumnezeu este mereu vie. Ierusalimul pământesc 
este imaginea Ierusalimului ceresc. 

F) Profetul religiei iudaice este Moise. Legea este a lui Moise. Ea a 
fost transmisă oamenilor prin Moise“. El a eliberat poporul evreu din 
sclavia dusă în Egipt şi l-a adus în Țara Sfântă. A introdus credinţa într-un 
zeu unic, monoteismul iudaic. Tradiţia evreiască îl numeşte pe Moise - 
Moche Rabbenu (stăpânul nostru). În iudaism se rememorează experiența 
întemeietoare a întâlnirii dintre Dumnezeu şi Moise în flacăra din desişul 
de mărăcini“”. 

G) Principiile de bază ale iudaismului se regăsesc în tradiția 
religoasă şi culturală evreiască. Aceasta este transmisă din generație în 
generaţie pe cale orală şi se sprijină pe elemente între care se disting; 
1) legea sau ansamblul de reguli ce determină relaţiile sociale dintre 
oamenii poporului lui Israel, dar şi raporturile dintre ei şi divinitatea sau 
popoarele vecine; 2) doctrina secretă sau ansamblul cunoştinţelor 
teoretice şi practice cu ajutorul căroră se luminează calea spre cunoaşterea 
omului, a divinității şi a universului. În textele sacre ale iudaismului tema 
fundamentală este căutarea lui Dumnezeu, iar afirmaţia de bază este 
unitatea lui absolută. Cele patru căi ale drumului inițiatic spre Dumnezeu 
sunt următoarele: a) binecuvântarea, cu sensul de a primi toate 
evenimentele fericite ale vieţii cu recunoştinţă; b) rugăciunea, care poate 
fi individuală sau comunitară, ea trebuind făcută cu o concentrare 
profundă şi o orientarea a întregii ființe spre Creator; c) sinagoga, casa de 
întrunire a comunității şi d) căminul evreiesc, lăcaşul vieţii zilnice unde se 
împlineşte vrerea lui Dumnezeu. Termenul de iudaism apare prima oară 
în cartea biblică Estera, unde capătă semnificaţia, potrivit etimologiei, de 
„cel ce aduce slavă lui Dumnezeu cel unic”. Cuvântul biblie, la rândul 
său, înseamnă „carte”. 

H) Hermeneutica iudaismului are mai multe aspecte interesante 
între care faptul că exodul lor din Egipt nu a produs o ruptură totală de 
cultura veche egipteană. Astfel, viziunea despre religie a lui Moise, 
profetul iudaismului, se remarcă prin continuitate față de viziunea lui 
Akhenaton. În Egiptul antic Akhenaton a adus o semnificativă reformă 


42 Biblia, Deuteronomul, IV, 44 şi XXXII, 4. 
48 Ibidem, Facerea TII, 2. 

religioasă, înlocuind politeismul cu monoteismul, ilustrat prin credința în 
zeul Aton, discul solar. 

Profeţii iudei au căutat să rupă cu orice preț sincretismul cu religia 
cananeenilor. Au înlocuit ideea de religie cosmică prin cea de religie 
istorică. Numai că, deşi scos din natură, Dumnezeu a fost adus în istorie. 
Evenimentele istorice, însă, sunt înzestrate cu semnificații religioase. Ele 
sunt valorizate din perspectivă spirituală, ca teofanii. Yahve intervine în 
istorie. El acordă o mare importanță respectului principiilor etice şi moralei 
practice. Omul este sclavul şi servitorul lui Yahve. A asculta de cuvântul 
acestuia reprezintă actul suprem de pioşenie. Idealul nu este eliberarea, ci 
respectul legii şi ordinii divine în iudaism. Totala supunere faţă de Yahvé- 
Iehova se făcea în schimbul promisiunii că acesta va proteja poporul evreu 
în împrejurările grele. Era un zeu bun, drept, dar şi sever. Este 
binecunoscută mânia lui. Morala capătă o importanță majoră în religia 
evreilor. În această situaţie, evenimentele istorice apar ca teofanii cu rol 
negativ. Transformarea structurilor religioase cosmice în evenimente ale 
istoriei sfinte este, aşa cum interpretează Mircea Eliade“, o caracteristică 
fundamentală atât în monoteismul iudaic, cât şi în cel creştin. 

Dintre aspectele cele mai importante şi care cer o necesară 
hermeneutică se detaşează noţiunea de păcat originar, regăsită şi în 
creştinism, potopul şi arca lui Noe, fratricidul sau legenda lui Cain şi Abel 
şi îndeosebi episoadele sublime văzute ca mărturii ale credinței la 
Abraham (sacrificiul fiului Isaac) şi lov (autosacrificiul), ambele în 
numele credinței şi al iubirii de Dumnezeu. Interzicerea ca Adam să se 
înfrupte din fructul oprit subliniază, conform cu hermeneutica lui Mircea 
Eliade, „valoarea existenţială a cunoaşterii”, precum şi ideea că prin 
cunoaştere se poate modifica radical structura existenței umane. 
Tragismul condiţiei umane şi al morţii sunt consecințe ale păcatului 
originar. Pe de altă parte, prin păcat este pierdută binecuvântarea divină. 
Rezultă faptul că omul este expus în faţa răului şi devine victimă a 
acestuia. Fratricidul poate fi interpretat şi din perspectiva conflictului între 
două civilizaţii, cea păstorească şi cea urbană. Abraham nu îndeplineşte 
ritualul, dar nu pentru că se îndoieşte de caracterul lui sacru, ci pentru că 


* Mircea Eliade, Histoire des croyances et des idées religieuses, vol. 
I, p. 191 
445 Ibidem, vol. I, p. 179. 

adevărul îi rămâne irecognoscibil şi latura umană, ca în momentul 
îndelung discutat al lui lisus pe cruce. Abraham nu vede în uciderea fiului 
său o crimă, credința lui în Dumnezeu asigurându-l de aceasta. Experienţa 
lui Abraham este dramatică, la fel ca a lui lov, care trebuie să cunoască 
suferința, văzută ca probă în vederea unei credinţe de nezdruncinat, în 
ciuda faptului că îi fusese un model de fidelitate lui Dumnezeu. 

I) Cultul se îndeplineşte în sinagogi. La evrei cultul semnifică a 
vedea fața lui Yahvé. Înaintea lui Yahvé nu se poate prezenta omul cu 
mâna goală. Astfel, se exprimă necesitatea sacrificiului (sacrificiul fiului 
în mitul lui Abraham şi autosacrificiul în mitul lui lov), identificat 
paradoxal cu viaţa. Era practicat sacrificiul din rândul prizonierilor, ca şi 
sacrificiul de animale. Tatăl familiei, ca şi la romani, îndeplinea ritualurile 
şi avea astfel funcție de preot. Totuşi, preoţi existau, iar rolul lor era să 
îngrijească sanctuarele, să oficieze sacrificiile, precum şi să interpreteze 
oracolele. Se aduceau ofrande zeilor sub formă de grâu, iar mai apoi 
mirodenii şi tămâie. Holocaust însemna arderea în întregime a animalului 
sacrificat. Dintre sărbători, cea a tunsului oilor fusese cea mai celebrată. 
În iudaism, religia şi morala formează o unitate indisolubilă. Se subliniază 
şi existența unei societăţi juste prin aplicarea învățăturilor religiei 
evreieşti. Vocea religiei se face auzită prin rugăciune. Aceasta se 
desfăşoară în sinagogă, simbolul casei şi unităţii poporului lui Israel. În 
iudaismul arhaic, sacrificiile periodice obişnuite includeau ofrande arse ce 
se aduceau de două ori pe zi, de asemenea era acel Sabbath săptămânal, 
erau jertfele lunare de Lună Nouă şi anumite sărbători anuale cum ar fi: 
Pesah, Yom Kippur (ziua de răscumpărare) şi Bukkot. Bar Mitzva este 
ceremonia trecerii la maturitate în viziune evreiască. Tânărul devine 
bar mitzva, adică responsabil de împlinirea poruncilor şi membru al 
comunității poporului sfânt al lui Israel. Sacrificiile speciale de mulțumire 
şi cele de ispăşire aveau de obicei o natură personală la evrei. 

J) Ritul funerar este marcat de credința în călătoria spre un alt tărâm. 
Lumea de dincolo (Sheolul) este a întunericului şi apare uneori ca Împărăția 
morţilor. Ca şi sumero-babilonienii, evreii sunt marcați de frica de moarte. 
Mitul paradisului corespunde atât iudaismului, cât şi creştinismului, care, 
de altfel, au multe elemente în comun. Edenul poate fi interpretat nu numai 
soteriologic, ci şi ca spaţiu sacru, ca centru al universului. 

K) Kabbala reprezintă sufletul tradiţiei ebraice. Termenul vine de la 
cuvântul kibbel care înseamnă în ebraică „a reuni”. Este vorba de o 

doctrină secretă, divizată într-o învăţătură teoretică, mistică, deschisă 
cunoaşterii şi o învățătură practică, magică, secretă, rezervată unui cerc 
restrâns. Această disociere poate aminti de diferența dintre hermeneutică 
şi ermetism. Kabbala defineşte astăzi mistica ebraică şi tradiţiile ezoterice 
ale iudaismului. În limbajul talmudic, Kabbala semnifică tradiţie, „lanţul 
tradiției” şi desemnează textele profetice şi hagiografice din Biblie, aşadar 
fără semnificaţii ezoterice sau mistice. Cuvântul ebraic, însă, mai degrabă 
se traduce prin „acceptare” decât prin „tradiție”. Sensul ezoteric capătă 
contur odată cu Evul Mediu, din secolul al XII-lea d. Hr. Sensul de 
mistică se îmbină strălucit cu acela de creaţie a spiritului evreiesc. 

Scopul suprem în Kabbala este cunoaşterea lui Dumnezeu. Graţie 
faptului că omul îl caută în continuu pe Dumnezeu, el ajunge la 
cunoaştere de sine şi libertate. O dată cu găsirea lui Dumnezeu, omul îşi 
ancorează libertatea în originea şi condiția acestei libertăți. Cunoaşterea 
lui Dumnezeu, însă, nu este o ştiinţă care examinează un obiect material, 
dar, pe de altă parte, Dumnezeu nu este un subiect detaşat în mod absolut 
de om şi lume. A-l cunoaşte pe Dumnezeu înseamnă a-l asculta şi a te 
încredința lui. 

Kabbala teoretică se clădeşte pe două opere importante: lucrarea 
carului (Ma'aseh Merkabah sau Zohar) şi lucrarea creației 
(Ma 'aseh Bereschit sau Sepher Yetsirah). Învățătura dspre creaţie şi 
despre misterioasele sale legi (Ma 'aseh Bereschit) este rezumată în 
Sepher Yetsirah (Cartea formării). Pe de altă parte, învățătura metafizică 
despre esența divină şi modalităţile ei de manifestare (Ma 'aseh 
Merkabah) este expusă în Zohar (Cartea splendorii). 

Lucrarea carului se referă la carul ceresc, la carul lui lezechil şi 
cuprinde următoarele teme: Dumnezeu, ființele supranaturale, puterile şi 
ideile primordiale. Lucrarea creaţiei conţine facerea, natura şi raporturile 
din lumea pământească. 

Există trei sensuri pe care se clădeşte hermeneutica în Kabbala: 
a) sensul literal sau istoric (pashut), ce vizează corpul şi templul; 
b) sensul moral (rusch), ce vizează sufletul şi sfinții şi c) sensul mistic 
(sod), ce vizează spiritul şi sfântul sfinților. Altfel spus, doctrina secretă, 
alcătuită din două diviziuni (teoria şi practica), se grupează în trei grade 
distincte: istoric, social şi mistic. 

În ceea ce priveşte Zohar, lucrarea este o doctrină mistică al cărei 
scop principal îl reprezintă cunoaşterea şi descrierea creaţiei misterioase a 

divinității. Dumnezeu este numit En-Sof (Infinitul). Reţinem împărțirea în 
zece elemente (sephiroth), esenţială în doctrina kabbalistică. Acestea sunt 
cele zece atribute fundamentale ale lui Dumnezeu şi cele zece nivele prin 
care circulă viața dumnezeiască. Ele se grupează în trei elemente de 
dreapta, masculine, active, cu bunătatea ca principiu de bază: 
1) Hochmah (înţelepciunea), 2) Hesed (mila), 3) Netzah (victoria), apoi 
trei elemente de stânga, feminine, pasive, cu dreptatea ca principiu de 
bază: 1) Binah (inteligenţa), 2) Geburah (dreptatea), 3) Hod (slava) şi trei 
elemente de mijloc, care unesc principiile complementare, cu împăcarea 
ca principiu de bază: 1) Kether (coroana), 2) Tiphereth (frumuseţea) şi 
3) Yesod (temelia). Ultimul element, Malkuth (regatul) reprezintă sinteza 
supremă şi armonia universală. Pe de altă parte, însă, aceste elemente se 
pot clasifica în: a) triada metafizică (Binah sau inteligența, Kether sau 
coroana şi Hochmah sau înţelepciunea); b) triada morală (Geburah sau 
dreptatea, Tiphereth sau frumuseţea şi Hesed sau mila) şi c) triada fizică 
(Hod sau slava, Yesod sau temelia şi Netzah sau victoria). Împreună 
sepiroth-urile alcătuiesc universul unificat al vieţii lui Dumnezeu. Apar 
sub forma unui arbore sacru, arborele mistic al lui Dumnezeu. 

Kabbala practică a circulat pe cale orală şi poate fi regăsită doar în 
câteva manuscrise târzii. Ea urmăreşte să explice sensul spiritual al legii şi 
să înfățişeze modalitatea de purificare a omului prin comuniunea 
sufletului cu divinitatea. 

Kabbala practică se caracterizează prin două aspecte: 
a) hieroglifism identic şi b) hieroglifism sintetic. Hieroglifismul identic 
subliniază faptul că mai multe cuvinte ale scripturii exprimă acelaşi lucru. 
Hieroglifismul sintetic se referă la faptul că un nume camuflează mai 
multe cuvinte, iar ele pot fi descoperite prin dezvoltarea, împărțirea sau 
transpunerea literelor. Totodată, el subliniază ideea scrisului sacru, a 
faptului că acesta este expresia puterilor divine, a cerescului înfăţişat pe 
pământ. Cel mai cunoscut exemplu în ebraică îl constituie transpunerea 
regulată a diferitelor litere care alcătuiesc numele sfânt /eve (lehovah), 
alcătuit din patru litere (YHWH). În ebraică, toate cele 22 de litere au trei 
semnificaţii fundamentale: a) semn grafic; b) număr şi c) idee“. Studiul 
Kabbalei practice se referea înainte de orice la literele ebraice şi la 


46 Papus, Kabbala (Tradiţia secretă a Occidentului), traducere de 
Radu Duma, Bucureşti, Editura Herald, 1998, p. 41. 

diversele lor modificări pe baza următoarelor trei operații: 1) Themuria - 
studiul combinațiilor şi comutărilor, 2) Notaria - studiul artei semnelor şi 
3) Gematria - studiul transpunerilor (alcătuirea sumei valorilor literelor 
într-un cuvânt, de la cifra rezultată trecându-se la ideea ce o reprezenta). 

Fiecărei litere în alfabetul magic al limbii ebraice îi corespunde o 
cifră cu sens magic. De exemplu, cuvinte precum Achad (unitate) şi 
Ahabha (iubire) au aceeaşi cifră - 13, ceea ce evidențiază ideea că iubirea 
este interpretată ca o re-facere a unității primordiale în simbolistica 
ebraică, dar în simbolistică în general. Adunând cifrele, 1 + 3 = 4, 
ajungem la numele sfânt /eve (lehovah), principiul suprem al vieţii şi al 
morţii. De chestiunea numerologiei se ocupă binecunoscuta lucrare Tarot. 
Totuşi, trebuie subliniat că în realitate Kabbala nu înseamnă ştiinţa 
şaradelor, rebusurilor şi anagramelor, semnificaţii prin care o reduc unii 
comentatori. Un hermeneut când abordează Kabbala e necesar să pri- 
vească în profunzime, să ajungă la straturile ilustrate de mistică şi creaţie. 

După cum există zece elemente fundamentale în univers, tot zece 
sunt şi numele divine în Kabbala: 1) Ehieh - Eul; 2) Jah - Fiul; 3) leve - 
principiul suprem; 4) EI - harul, cucernicia; 5) Elohim Ghibbor - forța; 
6) Eloha - viaţa; 7) Tetragrammaton Sabaoth - Dumnezeu al armelor 
războiului; 8) Elohim Sabaoth - Dumnezeu al armelor dreptăţii; 9) Sadai - 
atotputernicie şi înțelegere şi 10) Adonai Meleck - stăpân şi rege, 
semnificând Templul lui Dumnezeu şi Poarta. 

Cuvântul sacru potrivit tradiţiei orale a evreilor reprezintă esența 
tuturor ştiinţelor divine şi umane. El nu este pronunţat de oamenii de 
rând, ci numai de preot o dată pe an în mijlocul mulțimii credincioşilor. 
Este alcătuit din patru litere ebraice şi se citeşte: iod-he-vau-he. Iod, 
reprezentat printr-o virgulă sau un punct, este principiul primordial, Unul, 
divinitatea supremă şi are corespondent numărul 10. He naşte dualitatea, 
opoziţia şi are corespondent cifra 5. Dacă iod este activul şi masculinul, 
he este pasivul şi femininul, la fel ca yang şi yin. Urmează vau, ce 
reprezintă raportul, legătura dintre primele două şi are corespondentă cifra 
6, alcătuită din suma dintre 10 şi 5, calculată ca 1 + 0 + 5. Al doilea he şi 
al patrulea termen al numelui divin este repetiţia celui de-al doilea termen 
şi ilustrează tranziția de la universul metafizic la lumea fizică. Are 
corespondent cifra 5. 

Un interesant exemplu de hermeneutică a Kabbalei îl oferă un pasaj 
din lucrarea Tosephta referitor la cei patru evrei care au intrat în Pardes 

(livadă): a) Ben Azzai a privit şi a murit, el simbolizând credința 
nestrămutată în Dumnezeu; b) Ben Zomah a văzut şi a suferit, „mierea” 
se cuvine să fie mâncată doar câtă trebuie; c) Elisha a văzut şi a devastat 
culturile livezii, iar gura ne poate aduce în stare să facă trupul să 
păcătuiască şi d) Rabbi Aquiba, care s-a ridicat în pace şi a coborât în 
pace. Lui regele îi îngăduie să intre în odăile sale. 


3. Religia europenilor, americanilor şi a altor popoare. Creștinismul 


A) Istoria scoate în lumină adevărul că creştinismul este o religie 
universalistă, cu cel mai mare număr de credincioşi. Este una dintre 
marile religii şi aparţine religiilor clasice, ca şi religiilor istorice. De 
asemenea, creştinismul este o religie complexă şi compozită, deoarece 
asimilează elemente din religiile precreştine aproape pretutindeni în lume. 
Se impune mai ales prin mesajul său cristalizat prin ideea mânturii prin 
iubire. Scriind despre originile creştinismului, Georges Ory observă că 
primele biserici creştine s-au ridicat la Damasc, în Antiohia, Creta şi 
Libia, că primii propovăduitori nu au fost ucenici ai lui lisus (Pavel din 
Tars, Anania din Damasc, Apollo din Alexandria, Acvila din Roma etc.) 
şi că misiunea creştină progresa nu la Ierusalim sau în Palestina, ci în 
diaspora“. Poziţia lui Georges Ory este extrem de critică la adresa 
preconcepţiilor despre originea creştinismului, ca şi a surselor existente 
considerate trunchiate şi adăugite, însă utile pentru învățămintele lor şi nu 
pentru edificiul ridicat“. Pe de altă parte, sunt atacate prejudecățile 
teologice care constrâng exegeza creştinismului, socotesc metoda 
comparativă un sacrilegiu, ignoră deliberat influenţele precreştine, ale 
misterelor de la Eleusis sau ale sectelor religioase precedente"”. 

B) Izvoarele sunt bogate, dar sursa principală este cartea sfântă 
Biblia. Sfânta Scriptură se împarte în două mari părți: Vechiul şi Noul 
Testament. Opera are la bază inspirația divină, după cum reiese din 
numeroase pasaje ale sale: „Domnul grăieşte” şi „Aşa zice Domnul”, „lar 
acestea s-au scris ca să credeţi că lisus este Hristos, Fiul lui Dumnezeu şi, 


+7 Georges Ory, Originile creştinismului, tradusă din franceză de 
Octavian Cheţan, Bucureşti, Editura Ştiinţifică şi Enciclopedică, 1981, p. 40. 
*% Ibidem, p. 107. 
* Ibidem, p. 125. 

crezând, viaţă să aveţi în numele Lui”. Trăsăturile fundamentale ale 


cărții sacre creştine sunt: a) unitatea interioară şi omogenitatea, 
b) valoarea istorică: ea descrie istoria mântuirii neamului omenesc; 
c) frumusețea artistică: ea îmbrățişează toate genurile literare de la epic, 
la liric şi didactic. Cântarea cântărilor este socotită bijuteria artistică a 
Bibliei. Aceasta reprezintă sursă de inspiraţie pentru artişti diverşi din 
muzică sau poezie (de pildă: Dante Aligheri în Divina Commedie ori John 
Milton în Paradisul pierdut). Biblia este clădită pe mitologie. 

C) Cosmogonia în creştinism are la bază credinţa că Dumnezeu este 
cauza. La bază se găseşte crearea lumii din nimic de către Dumnezeu 
atotputernic timp de şapte zile. Dumnezeu a creat lumea ca ființă şi ca 
formă după cum se arată în capitolul Geneza din Biblie. Cosmogonia 
biblică are o structură aparte. Ea evidențiază creaţia prin cuvânt a unei 
lumi „bune” şi a vieţii „bune”. La mesopotamieni, însă, lumea şi omul 
sunt rezultatele uciderii monstrului ofidian Tiamat. Deci, a rezultat o lume 
rea şi o concepţie pesimistă. În monoteismul creştin lumea este văzută ca 
o realitate în afara lui Dumnezeu, iar acesta - ca unic şi transcendent. 
Crearea femeii din coasta bărbatului ne duce cu gândul la androginismul 
omului primordial. Acest mit reflectă o credință destul de răspândită a 
perfecțiunii umane, legată de strămoșul mitic. Androginia umană are ca 
model bisexualitatea divină. Aceasta este una din multiplele formule de 
unitate-totalitate, realizată prin unirea perechilor de contrarii: feminin - 
masculin, vizibil - invizibil, Cer - Pământ şi lumină - întuneric. 

D) Antropogonia este o temă importantă în religia creştină. Omul a 
fost creat de Dumnezeu „după chipul său’! Omul este capabil ca prin 
viruţi să se ridice la harul divin şi la identitatea cu Dumnezeu, pentru că 
asemănarea lui cu Dumnezeu exista în prealabil din momentul creării 
sale. Omul se înalță la îndumnezeire. Dumnezeu pogoară prin înomenire. 

E) Eshatologia nu este pesimistă. La sfârşitul lumii, lisus se va 
reîntoarce şi-i va mântui pe credincioşi. Raiul islamic era plin de 
desfătări. În creştinism, iadul este suferința cumplită a îndepărtării omului 
de Dumnezeu, în timp ce raiul este plenitudinea, viața perfectă întru 
Dumnezeu. În paradis merg cei blânzi, milostivi, curaţi cu inima, paşnici 
şi cei însetaţi de dreptate. În Biblie se vorbeşte adeseori despre „împărăţia 


* Biblia, loan XX, 31. 
“51 Biblia, Facerea I, 27. 

lui Dumnezeu”. Gerardus Van der Leeuw distinge patru etape istorice 
organizate cronologic în ceea ce priveşte „regatul lui Dumnezeu”: 
a) antichitatea: regele este om-zeu şi guvernează pe pământ; b) 
iudaismul: regele este Dumnezeu care vine şi conduce poporul său; c) 
creştinismul biblic: lisus Hristos este regele în Noul Testament, venirea 
lui Dumnezeu pe pământ la un moment dat şi d) creştinismul bisericesc: 
Iisus Hristos ca rege al bisericii, ca Dumnezeu întronat pe cruce şi mereu 
prezent în biserica saf”. Ar trebui adăugat creştinismul cosmic. şi 
proiectarea misterului hristologic pe fundalul amplu al naturii, precum şi 
prezenţa lui Dumnezeu în tot ceea ce există în univers. 

F) În ceea ce priveşte filosofia creştină, se cuvine o bună cunoaştere 
a operelor lui: 1) Niceta de Remesiana, apostolul dacilor, numit şi autor al 
celebrului imn Te Deum laudamus, (deşi unii îl consideră al Sfântului 
Augustin, iar alţii al Sfântului Ambrosie), a slujit în elină, armeană şi în 
limba bessilor, scriind în limba latină şi susținând că Dumnezeu nu poate 
fi capturat într-un singur numen Şi închis în mintea omenească, fiindcă 
este mult mai mult şi sunt necesare apelaţiunile divine pentru a-l înțelege; 
2) loan Cassian, numit cel mai desăvârşit dacăl-ascet creştin, unul dintre 
întemeietorii vieţii monahale în Apus, autor al tratatului Co//ationem 
Sanctorum Patrum (Convorbiri cu Sfinţii Părinţi) în care scrie despre 
contemplaţie şi discernerea gândurilor, despre problema răului, despre 
liberul arbitru, despre primatul experienţei trăite în fața experienței 
discuţiilor şi despre lupta contrariilor;, 3) Clement Alexandrinul, cel ce a 
luptat pentru împăcarea dintre antichitatea greco-latină şi creştinism, 
4) neoplatonicul Origen; 5) misticul Plotin; 6) Tertulian cu tratatele sale 
despre suflet; 7) Sfântul Vasile cel Mare, teologul cunoaşterii de sine; 
8) Sfântul Grigorie de Nyssa, un hermeneut biblic avant la lettre; 
9) Sfântul Augustin, un filosof al spiritului şi „un fenomenolog avant la 
lettre”®” prin cartea sa Confesiuni; 10) Dionisie Areopagitul, preocupat 
de chestiunea atributelor lui Dumnezeu; 11) Anicius Boetius şi filosofia 
ca mângâiere a sufletului, 12) loan Damaschinul, insistând asupra 
iconologiei, semioticii, precum şi a virtuţilor omului; 13) Toma d” Aquino 
şi demonstrarea existenței lui Dumnezeu, precum şi afirmaţia că nu există 
opoziţie între ratio (rațiune) şi fides (credință); 14) Anselm, care susținea 


452 Gerardus Van der Leeuw, op. cit., p.123. 
453 Gheorghe Vlăduţescu, Filosofia primelor secole creştine, p. 110. 

că crede pentru a înţelege şi nu înţelege pentru a crede; 15) Meister 
Johann Eckhart şi mistica unităţii şi 16) Dumitru Stăniloae, care a scris 
despre chenoză şi îndumnezeirea omului etc. 

G) Gnostica are un rol important în cunoaşterea creştinismului, dar 
şi a religiilor dualiste iraniene. Adolf von Harnack a explicat că, 
interpretând doctrina creştină în termenii filosofiei greceşti, gnosticii au 
fost „primii teologi creştini”, Gnosticii, care au scris evangheliile de la 
Nag Hammadi, descoperite în 1945, subliniază că autocunoaşterea este 
cunoaşterea lui Dumnezeu, iar sinele şi divinul sunt identici. Simone 
Petrement precizează că opoziţia fundamentală în gnosticism este aceea 
dintre necesitate şi libertate“. Lumea este necesitate, dar libertatea este 
dincolo de ea. Potrivit unora dintre gnostici, sufletul este substanţă divină, 
însăşi substanța lui Dumnezeu. El nu este, ca pentru Biserică, doar o 
creatură a lui Dumnezeu. Părinții Bisericii, urmați de majoritatea 
istoricilor, au negat existența unei învățături ezoterice practicată de lisus 
şi continuată de discipoli. Această opinie este contrazisă de fapte. 
Ezoterismul, transmiterea iniţiatică a doctrinelor şi practicilor rezervate 
unui număr restrâns de adepți, este atestat în mai toate religiile din epoca 
helenistică şi din jurul începutului erei noastre. Prin gnostic se poate 
înţelege , aşa cum arătau Clement Alexandrinul sau Origen, creştinul de 
elită, creştinul filosof, care meditează asupra credinţei lui. Însă, 
enostisicmul s-a izolat în dualism întrucât, pentru a ajunge la cunoaştere 
sau la conştiinţă, lumea are de trecut numeroase obstacole. Ideea separării 
dintre lume şi divin reprezintă aspectul fundamental al dualismului 
gnostic. În gnosticism se face, totodată, distincție între cei ce cunosc 
(enosticii) şi cei ce trăiesc în ignoranță sau între oamenii spiritului şi 
oamenii materiei. Identitatea dintre rău şi ignoranță este, de asemenea, 
fundamentală în gnosticism. Philon din Alexandria identifică răul cu 
ignoranța, iar răul este necunoaşterea lui Dumnezeu şi a sinelui. Binele, 
aşadar, reprezintă conştiinţa sinelui şi cunoaşterea lui Dumnezeu. Pentru 
Philon din Alexandria ca şi pentru Platon, răul provine din puterea 


454 Adolf von Harnack, History of Dogma, vol. I, traducere de 
N. Buchanan, Boston, Little, 1901, p.228. 

455 Simone P&trement, Dualismul la Platon, gnostici şi maniheeni, 
traducere de Ioana Munteanu şi Daria Octavia Murgu, Bucureşti, Editura 
Sympozion, 1996, p. 170. 

patimilor asupra raţiunii'*. Ideea îndumnezeirii omului este esenţială în 
gnostică. Astfel, nu este nevoie ca divinul să fie creat în om, ci doar trezit. 
Doctrinele lui Simon Magul, Basilide, Valentin şi Marcion au contribuţii 
interesante nu doar legate de gnosticism, ci şi de creştinism şi alte religii. 

Pentru cunoaşterea corectă şi adâncă a creştinismului nu trebuie 
ignorate miturile creştine (în special mitul creştin primar despre Iisus ca 
zeu pogorât din cer, mort şi reînviat), nici evangheliile apocrife (de pildă: 
Evanghelia lui Petru, Evanghelia egiptenilor, Evanghelia lui Toma şi 
Evanghelia lui Nicodim etc.) şi nici Manuscrisele de la Marea Moartă. 
De asemenea, pentru o cunoaştere profundă a creştinismului se cere o 
cunoaştere bună şi a creştinismului primar, a operelor unor autori ca 
Origen şi Philon din Alexandria, ca şi a lucrărilor teologice ale lui Toma 
d'Aquino şi Sfântului Augustin, a operelor Sfinților Părinţi, precum şi a 
doctrinelor mistice şi hermeneuticii biblice. 

H) Hermeneutica creştină se constituie într-o disciplină de-sine- 
stătătoare. Aşa cum subliniază Wilhelm Dilthey, „formarea definitivă a 
hermeneuticii o datorăm interpretării biblice”. Hermeneutica a apărut 
ca disciplină odată cu exegeza biblică. Ea se referea, într-un sens restrâns 
numai la interpretarea textelor Sfintei Scripturi. Cel ce a impulsionat 
cercetarea în domeniul interpretării biblice şi s-a remarcat printr-o 
originalitate în viziune şi a născut, în cele din urmă, o nouă cedinţă în 
interiorul creştinismului a fost Martin Luther. Cu toate acestea, deşi nu 
închegată ca sistem, ci mai degrabă funcțională ca metodă, hermeneutica 
biblică exista încă dinaintea lui Luther şi a apariției protestantismului. 

Hermeneutica biblică a devenit astăzi o interpretare tot mai 
specializată a Bibliei. Cel mai prestigios în domeniu rămâne Rudolf 
Bultmann, colegul şi prietenul lui Martin Heidegger. Trei teze 
fundamentale se desprind din hermeneutica lui Bultmann: 1) faptul că nu 
este posibilă o exegeză fără presupoziții; 2) nonrelaționalitatea dintre 
textul biblic şi lumea modernă şi 3) demitizarea. 


15 Emile Brehier, Les idées philosophiques et religieuses de Philon 
d'Alexandrie, Paris, Editions Flammarion, 1925, p. 298. 

47 Wilhelm Dilthey, Geneza hermeneuticii, traducere de Alexandru 
Boboc, în vol. Alexandru Boboc, loan N. Roşca, Filosofia contemporană, 
Bucureşti, Editura Garamond, 1999, p. 36. 

Potrivit lui Rudolf Bultmann, credința creştină a devenit 
neinteligibilă pentru omul contemporan. Nu se ridică problema eternității, 
ci a actualității mesajului biblic. S-a creat, în timp, o prăpastie între textul 
sacru vechi şi cititorul profan de azi. D. E. Ninehan subliniază că 
umanitatea contemporană diferă radical de umanitatea biblică şi 
evidenţiază distanța profundă dintre orizontul textului şi acela al 
aşteptări, adică al cititorului. Cu toate acestea, textul vechi nu trebuie 
văzută „prin ochelarii modernității", acuză ridicată de Ninehan la 
adresa lui Bultmann. 

Textul biblic trebuie dezvelit de conţinutul său mitologic. Mesajul 
este învelit într-o formă mitică, iar aceasta trebuie înlăturată pentru a avea 
acces direct la sens. Rudolf Bultmann propune necesitatea procesului de 
demitizare a textului biblic. Comprehensiunea presupune această 
operaţie. Demitizarea nu este, însă, o atitudine de dispreț sau de 
interpretare răuvoitoare a mitului, ci dezgolirea de învelişul mitic, a da 
deoparte vălul de poveste pentru a avea acces direct la adevărul din mit. 
Pentru Bultmann, demitizarea sau demitologizarea reprezintă o nouă 
metodă de interpretare (Deutungsmethode)**. 

În limba ebraică, termenul prezent în Vechiul Testament 
corespondent pentru hermeneutică este pathar, câtă vreme în Noul 
Testament, în limba elină (greaca veche), se întâlnesc termeni ca: 
hermeneia, methermeneuetai şi methermeneuomenon. Traducerea în 
limbile moderne oferă următoarele posibilităţi: the interpretation 
(interpretarea), the translation (traducerea), the understanding 
(înțelegerea), în engleză, Auslegung (explicitarea), Deutung 
(interpretarea), în germană; l'interprétation (interpretarea), în franceză; 
interpretação (interpretare), în portugheză; interpretacion (interpretare), 
în spaniolă şi interpretatione (interpretare), che significa (ce semnifică) şi 
vuol dire (adică), în italiană. Limba română propune următorii termeni 
corespondenti: interpretare, semnificare, explicare, explicitare, tălmăcire 
şi tălcuire, în care tâlcuirea ar fi cea mai reuşită formă pentru a transpune 
termenul de hermeneutică în română, semnificație aparte, greu de 


48 D, E. Ninehan, New Testament in a Historical Age, London, 
Athlone Press, 1970, p. 14. 
4° Rudolf Bultmann, Jesus Christus und die Mythologie, în Glauben 
und Verstehen, vol. IV, Tübingen, J. C. B. Mohr (Paul Siebeck), 1984, p. 3. 

identificat într-o altă limbă străină, cum apreciază Nicolae Mariş". În 


continuare oferim câteva exemple din Biblie, unde apar termenii de mai 
sus. Apostolul Pavel ridică problema vorbirii în limbi străine şi 
necesitatea tălmăcirii lor în biserică“!, subiect prezent în mai multe 
versete din acelaşi capitol. Mai mult decât traducere, tălmăcirea 
presupune şi o activitate de înţelegere şi de interpretare. În mai multe 
locuri, însă, chestiunea hermeneuticii se referă, mai adânc, la sens: 
„Messia, care se tâlcuieşte Hristos”, „Chifa, care se tâlcuieşte Petru'*%5, 
„Rabi care se tâlcuiește Învățătorul“ şi „Emanuel, care se tâlcuieşte: Cu 
noi este Dumnezeu”"S?. Ar fi, apoi, şi alte două interesante exemple: Iosif 
ca tălmăcitor, ca interpret al viselor şi Elimas ca tâlcuitor, ca vrăjitor. 

În creştinism accentul se pune pe pace, dreptate şi iubire. Ideea 
păcii este sugestiv exprimată în fraza următoare: „Întoarce sabia ta la 
locul ei, că toți cei care scot sabia, de sabie vor pieri”. La rândul ei, 
dreptatea este ilustrată prin morala creştină. La baza acesteia se află cele 
zece porunci: 1) Eu sunt Domnul Dumnezeul tău şi să nu ai alți dumnezei 
în afară de mine; 2) Să nu-ţi faci chip cioplit, nici altă asemănare şi să te 
închini lor, 3) Să nu iei numele Domnului Dumnezeului tău în deşert; 
4) Adu-ţi aminte de ziua Domnului şi cinsteşte-o; 5) Cinsteşte pe tatăl şi 
pe mama ta ca bine să-ţi fie şi să trăieşti ani mulţi pe pământ; 6) Să nu 
uicizi; 7) Să nu trăieşti în desfrânare; 8) Să nu furi; 9) Să nu ridici 
mărturie mincinoasă împotriva aproapelui tău; 10) Să nu pofteşti nimic 
din ceea ce este al aproapelui tău. Iubirea față de Dumnezeu se regăseşte 
în iubirea faţă de aproapele tău*”. Iubirea creștinului nu cunoaşte rase, 
neam, stare socială sau religie, nu face nici un fel de diferenţe. Iubirea 
apropelui nu reprezintă un imperativ al datoriei. Pentru I. Kant, de pildă, 


10 Nicolae Mariş, Eseuri de hermeneutică biblică, Bucureşti, Editura 
Merc Serv, 2000, p. 83. 

461 Biblia, Corinteni |, 12-14. 

462 Ibidem, loan |, 41. 

463 Ibidem, loan I, 42. 

14 Biblia, loan I, 38. 

465 Ibidem, Matei I, 23. 

1% Ibidem, Matei XXVI, 52. 

467 Ibidem, Matei XXII, 37-40. 

iubirea era îndeplinirea cu bucurie a datoriei, dar G. W. F. Hegel, în spirit 
creştin, evidenția că „în iubire orice gând al datoriei cade”"8. 

I) Învățătura creştină cuprinde mai multe puncte de bază. a) Ideea 
de Dumnezeu este centrală în teologia creştină. Întrucât nu există o 
conştiinţă  de-sine-stătătoare, ipostatică, creştinismul se adresează 
individului, persoanei, cum precizează Dumitru Stăniloae*”. Dumnezeu 
este persoană, căci numai astfel credinciosul îi poate adresa adoraţia sa. 
Persoana presupune relație, caracterizată prin: 1) relație în sine, 2) între 
Persoanele treimice şi 3) relaţie cu creaturile. Treimea creştină nu 
contrazice monoteismul pentru că cele trei persoane nu sunt dumnezei, ci 
moduri de existență a divinității, unică în ființa sa. Triada platonică: 
1) binele, 2) adevărul şi 3) frumosul, triada la neoplatonicul Plotin: 
1) principiul divin, 2) inteligența universală şi 3) sufletul lumii ca şi 
trimurti hindus 1) BrahmA, creatorul, 2) ViENu, susținătorul şi 3) Siva, 
distrugătorul, diferă de trinitatea creştină prin modul de concepere. 
b) Dogma hristologică este inedită în creştinism. Credinţa în dumnezeirea 
lui Iisus reprezintă însăşi temelia Bisericii creştine. c) Învățătura despre 
Dumnezeu-iubire este esenţa religiei creştine indiferent de nuanța 
creştinismului. Prin ea se defineşte un bun creştin. Există mai multe 
fragmente în Biblie care o evidenţiază: „Dumnezeu este iubire”*79; „Cel 
ce nu iubeşte n-a cunoscut pe Dumnezeu” şi „Dumnezeu este iubire şi cel 
ce rămâne în iubire rămâne în Dumnezeu şi Dumnezeu rămâne în el”. 
Iubirea este ieşirea din sine spre altul, este pluralitate de persoane, 
comuniune şi unitate profundă, ontologică. Este o iubire spirituală, nu are 
nevoie de forme ca să existe şi este universală. Există iubirea față de 
Dumnezeu, iubirea faţă de lisus Hristos şi deopotrivă iubirea de oameni 
sau „iubirea aproapelui” devenită principiu de viaţă pentru creştin. 
C) Păcatul şi mântuirea sunt cele două puncte între care oscilează 
credinciosul în mai multe religii şi în special în creştinism. Răul din lume 
este consecinţa păcatului originar venit din greşeala lui Adam moştenită 
de tot neamul omenesc. Edenul, ca toate viziunile despre paradis, se află 
în centrul lumii. În mijlocul acestei grădini se înalță arborii vieţii şi 


*% G, W. F. Hegel, Spiritul creştinismului şi destinul său, p. 42. 
4 Dumitru Stăniloae, Ortodoxie şi românism, Sibiu, Tiparul 
Tipografiei Arhidiecezane, 1939, p. 5. 
* Biblia, loan IV, 8. 

cunoaşterii binelui şi răului. Dumnezeu le interzice lui Adam şi Evei să 
guste din acest pom. Este introdus în acest scenariu şarpele, paznicul 
arborelui, dar simbolul ispitei. Păcatul originar e de natură spirituală, 
consecința fiind căderea omului din starea de har. Mântuirea este opera 
iubirii. Creştinismul este, de fapt, o religie a mânturii. Ea se obține prin 
persoana lui lisus Hristos, prin Mântuitorul. El este Dumnezeu devenit 
om pentru a-l ridica pe om la unitatea cu Dumnezeu. Mântuirea în 
creştinism se realizează prin iubire, prin miracolul îndumnezeirii omului 
sau chenoza, smerenia, despre care scrie părintele Dumitru Stăniloae. 
Îndumnezeirea omului şi a lumii se face prin înomenirea lui Dumnezeu 
sau prin pogorârea lui pe pământ prin Mântuitorul lisus Hristos. Scopul 
suprem pentru creştin este redat în creştinismul ortodox prin comuniunea 
cu Dumnezeu. Potrivit lui lon Bria, această comuniune semnifică 
„participarea celor ce sunt încorporaţi în noul popor al lui Dumnezeu la 
realitatea divină însăşi, prin întruparea şi jertfa lui Iisus Hristos”. Țelul 
în creştinism este mântuirea credincioşilor pentru fericirea în viaţa 
viitoare, dar trăită şi aici pe pământ. Omul este o ființă spirituală, alcătuită 
dintr-o unitate între trup şi suflet, menirea omului fiind, în spirit creştin, 
aşa cum arată Mihai D. Vasile, „transfigurarea spiritului şi a materiei în 
Hristos”. 

J) Doctrina religioasă creştină are la bază monoteismul. 

K) Pantheonul zeilor are un singur zeu - Dumnezeu. El este creator, 
omniscient, atotputenic, unic, transcendent, bun, înțelept, infinit în raport 
cu spațiul şi cu timpul etc. 

L) Profetul creştinismului are o natură divină alături de cea umană. 
Întemeietorul religiei creştine este Iisus Hristos. Viaţa lui este un model. 
El este modelul exemplar la care ar fi bine să ne înălțăm fiecare dintre 
noi, creştini sau nu, prin principiul imitatio Christi. Sunt câteva aspecte 
esențiale pentru cunoaşterea creştinismului legate de persoana 
Mântuitorului: a) istoricitatea sa; b) simplitatea şi sublimul învăţăturii 
sale; c) dumnezeirea sa (natura divină a lui lisus a fost prilejul unor 
dispute neprolifice în interiorul creştinismului); d) messianitatea sa, 


1 Ion Bria, Dicţionar de teologie ortodoxă, Bucureşti, Editura 
Institutului Biblic şi de Misiune al Bisericii Ortodoxe Române, 1981, p. 101. 
472 Mihai D. Vasile, Ti radiția simbolică a logosului creştin, Bucureşti, 
Editura Punct, 2000, p. 57. 

exprimată implicit sau explicit şi e) profețiile şi minunile sale făcute din 
iubirea de oameni. Umanismul lui lisus este la fel de însemnat ca şi 
caracterul său divin. Dumitru Stăniloae scrie despre demnitatea profetică 
a lui lisus Hristos, îl numeşte „cel mai mare profet”? şi aduce argumente 
prin care demonstrează că „lisus îi depăşeşte pe toți profeţii, fiind 
supremul şi ultimul profet”. Numindu-l pe Iisus ca ultimul dintre 
profeţi, se neagă existenţa profeților care au trăit în istorie după lisus şi cel 
mai elocvent exemplu este, fără îndoială, Mahomed. Aceste opinii ale 
preotului Stăniloae subminează ideea de umanism, întrucât şi alți 
credincioşi din alte religii pot afirma la fel despre profeţii lor. Totodată, 
profanizează pentru că instituie un aşa-zis clasament arbitrar al profeților 
şi chiar contrazice esența mesajului lui lisus, care, afirmând că este fiul 
Domnului, nu a făcut-o pentru a se situa pe poziţie de superioritate față de 
toți ceilalţi. Pe de altă parte, însăşi iubirea aproapelui implică smerenie şi 
exclude aroganţa, orgoliul şi superioritatea. De asemenea, subliniază 
importanţa dialecticii revelaţiei lui Dumnezeu prin Iisus Hristos". Jertfa 
lui lisus pe cruce are menirea să absolve omenirea de păcat. Gerard de 
Champeaux şi Dom Sebastien Sterckx, în cartea lor despre simboluri, 
evidențiază că tot astfel după cum lisus reprezintă soarele, simbolismul 
crucii lui lisus este cosmic, iar funcția sa este de centru al lumii recreate, 
căci umanitatea iese din mormânt şi se purifică prin sângele 
Mântuitorului“. 

M) Cultul se desfăşoară în biserici şi în catedrale. Cuvântul biserică 
vine de la latinescul basilica. Bisericile diferă în funcţie de materialul de 
construcție, arhitectură şi mărime, cele mai înalte fiind domurile. De 
obicei, biserica este prevăzută cu altar, naos şi pronaos. Catapeteasma 
separă altarul de naos. Pictura de pe pereţii interiori sau exteriori ai 
bisericii înfăţişează scene din viaţa Mântuitorului, a Maicii Domnului, a 
apostolilor, a sfinților şi a mucenicilor. Cultul creştin are în centrul său 
rugăciunea, care nu mai e o formă de cult alături de sacrificii, ca în 
religiile naturale, ci se face în duh şi adevăr, fie în biserică, fie în 


1% Dumitru Stăniloae, Jisus Hristos sau restaurarea omului, p. 214. 
* Ibidem, p. 228. 
*% Dumitru Stăniloae, op. cit., p. 223. 
476 Gerard de Champeaux, Dom Sebastien Sterckx, Introduction au 
monde des symboles, Paris, Editions Zodiaque, 1980, p. 440. 

singurătate. Rugăciunea Tatăl nostru conţine: preamărirea lui Dumnezeu, 
adorarea lui, sentimentul sincer al pocăinței, dar şi cererea de bunuri 
materiale şi spirituale. Jertfele şi ofrandele nu constau în oameni, animale 
sau plante, ci există o singură jertfă - moartea pe cruce a Fiului lui 
Dumnezeu pentru spălarea păcatelor oamenilor. Există în creştinism rituri 
de iniţiere, de fundaţie şi de curăţire şi interioară, nu numai exterioară ca 
la romani. 

N) Sacramentele creştine sunt numite de Biserica creştină riturile 
care marchează etapele vieţii creştine. 

1) Botezul este întâiul act sacramental creştin. El semnifică o 
moarte iniţiatică urmată de o renaştere la sacralitate, după naşterea fizică 
în condiția profană. Botezul săvârşit de loan Botezătorul în râul 
Iordanului era un rit de purificare de păcat, ca şi de convertire. Păcatul nu 
se referă la greşelile oamenilor, ci la păcatul originar comis de Adam. 
Prin puterea harului primit la botez, omul are din nou dreptul la iubirea lui 
Dumnezeu. Un alt model al iertării păcatelor este cel din seara Învierii, 
când lisus Hristos apare în faţa ucenicilor săi şi le dă Duhul Sfânt. La 
rândul lor, ei iartă păcatele oamenilor. Mircea Eliade distinge cinci 
elemente fundamentale ale botezului: 1) moartea şi renaşterea rituală, o a 
doua naştere întru Hristos; 2) simbolismul apei exprimat prin imersiune 
sau intrare şi emergenţă sau ieşire din apă, astăzi înlocuită prin aspersiune 
(stropire) la catolici şi protestanți; 3) antitipul disoluției cosmice; 
4) nuditatea, care semnifică reîntoarcerea la puritate şi inocenţă, lepădarea 
de veşmântul păcătos şi 5) reconciclierea contrariilor*”, căci la botez nu 
se face deosebirea între sclav şi om liber, între bărbat şi femeie”$. 
Botezul nu simbolizează numai purificarea, ci şi reînnoirea”. Sfântul 
loan Damaschin susține că „prin botez se dă tuturora în mod egal iertare 
de păcate, iar renașterea este pentru noi începutul unei alte vieţi, pecete, 


+7 Mircea Eliade, Histoire des croyances et des idées religieuses, vol. 
II, p. 381-382. 

“5 Biblia, Galatei II, 28. 

4 Jean Chevalier, Alain Gheerbrandt, Dicţionar de simboluri, vol. I, 
tradusă din franceză, Bucureşti, Editura Artemis, 1994, p. 199. 


274 


Universitatea Spiru Haret 


480. Pentru Jean Chevalier imersiunea şi emergența, 


talisman şi luminare 
aşadar elemente legate de simbolismul apei, sunt fundamentale în botez“®". 

2) Euharistia este masa sfântă de Paşte. Ea înseamnă aducerea de 
mulțumiri şi celebrează împlinirea voinţei divine a Tatălui care l-a trimis 
pe pământ pe Fiul său să mântuiască lumea. Această masă simbolizează 
jertfa de pe cruce. Împărţind pâinea (trupul său) şi vinul (sângele său), 
lisus se dăruieşte pe sine oamenilor. Hrana Duhului Sfânt dă oamenilor 
viaţa lui lisus înviat. 

3) Căsătoria este sacră şi simbolică în creştinism. Dragostea 
bărbatului pentru soţia lui are drept corespondent dragostea lui Hristos 
pentru Biserică. Prin sacramentul căsătoriei, creştinii primesc de la 
Mântuitor harul devotamentului desăvârşit şi al dăruirii de sine. 

Sărbătorile creştine se îmbină cu cele precreştine în liturghia creştin 
ortodoxă. Liturghia este alcătuită din rugăciuni şi ceremonii. Sărbătoarea 
Paştelui este centrală şi celebrează taina Învierii. În Săptămana Patimilor 
creştinilor le sunt reamintite ultimele evenimente din viaţa profetului: 
intrarea în Ierusalim, Floriile, Cina cea de Taină, Joia Mare, Patimile şi 
moartea, Vinerea Mare, Sâmbăta Mare. Rugăciunile, postul, grija faţă de 
semeni şi îmbunarea inimii sunt preambul pentru sărbătoarea Paştelui. 
Sărbătoarea Crăciunului celebrează naşterea Mântuitorului. Ea este 
esențială în creştinism ca şi Paştele. Sărbătorile se referă la persoanele 
Sfintei Treimi (Tatăl, Fiul şi Sfântul Duh), la Maica Domnului şi la sfinți, 
dar se întâlnesc şi sărbători precreştine care supraviețuiesc în creştinism. 
Dintre sărbătorile creştine cele mai importante sunt: Crăciunul (naşterea 
Domnului) şi Paştele (învierea Domnului). 

O) Viața monahală în creştinism este bogată. Isihasmul 
caracterizează creştinismul ortodox. În lumea creştină catolică, regulile 
Sfântului Benedict au organizat cu timpul comunităţi de sihaştri, de asceţi 
într-o comunitate monahală bine organizată. Regula sfântului Benedict 
asigura normele vieţii în comun bazate pe îndatoririle zilnice. Mai târziu 
au apărut, însă, ordinele franciscan şi dominican. Principiul specific ce 
caracteriza modul de viaţă al benedictinilor era stabilitas (stabilitatea), în 
vreme ce al franciscanilor şi al dominicanilor era mobilitas (mişcarea). 
Pentru franciscani, modelul a fost Sfântul Francisc d”Assisi, care a oferit 


480 Toan Damaschin, Dogmatica, Bucureşti, Editura Scripta, 1993, p. 156. 
“1 Jean Chevalier, Alain Gheerbrandt, op. cit., vol. I., p. 200. 

un exemplu hristologic de viaţă simplă, serenă şi de iubire creştină pentru 
toate ființele. Aceste ordine monahale au fost urmate de societatea lui 
lisus (iezuiţii), care nu doar că au marcat contrareforma, dar au şi iniţiat o 
activitate misionară extinsă. Ambele tradiţii creştine, atât cele răsăritene, 
cât şi cele apusene, cuprind şi numeroase ordine de calugăriţe. Ca şi în 
cazul călugărilor bărbaţi, călugărițele aleg fie viața contemplativă, fie îşi 
urmează vocaţia educaţională sau filantropică. 

P) Confesiunile creştine sunt următoarele: 1) creştinismul ortodox, 
2) creştinismul romano-catolic, 3) creştinismul protestant, divizat în 
calvinism (Jean Calvin) şi lutheranism (Martin Luther), husitism 
(Zwingli) şi 4) creştinismul neoprotestant divizat în mai multe 
denominaţiuni. În ceea ce priveşte accentul, catolicismul îl plasează în 
instituție şi papalitate, protestantismul în cuvântul lui Dumnezeu şi textele 
sacre, iar ortodoxismul în iubirea semenului şi comuniunea cu divinul. În 
conformitate cu împărțirea în cele trei surse ale autorităţii creştine 
realizată de John Brockington, “the Bible, the Church and the individual 
experience”? am spune că primordiale sunt: a) Biblia la protestanți; 
b) Biserica la catolici şi c) experienţa individuală la ortodocşi. În 
calvinism se spune că nu are rost să se caute în afara creştinismului vreo 
valoare de care să se țină seama. În protestantismul lui Paul Tillich, cel ce 
a scris lucrarea The Courage to Be (Curajul de a fi) se identifică biserica 
latentă creştină în sânul „păgânismului”. În protestantismul lui Joseph 
Sittler apare Hristos cosmic. Creştinismul ortodox include şi dimensiunea 
cosmică pe lângă cea istorică. La catolici nu există mântuire în afara 
Bisericii. Natura omului este considerată distrusă după căderea în păcat la 
protestanți, natura omului neatinsă de păcat, omul pierzând doar harul 
divin, pe când în ortodoxie actul mântuirii se realizează prin faptele bune 
ale omului. Mântuirea se realizează în ortodoxie prin comuniunea 
personală cu Dumnezeu şi nu prin instituția ecleziastică a bisercii pusă 
sub jurisdicția Romei. 

Biserica creştină era organizată în secolul al V-lea d. Hr. în cinci 
patriarhate: a) Roma, capitala Imperiului de Apus; b) Constantinopol, 
capitala Imperiului de Răsărit; c) Alexandria în Egipt, d) Antiohia sau 
patriarhatul Siriei şi e) Ierusalimul, prestigios pentru că deţine locurile 


482 John Brockington, Hinduism and Christianity, London, Mac Millan 
Press Ltd., 1992, p. 49: „Biblia, Biserica şi experiența individuală”. 

sfinte. Impunerea religiei islamice a umbrit puterea patriarhatelor de la 
Alexandria, Antiohia şi Ierusalim. În perioada medievală s-a instituit 
puterea papalității, ca autoritatea creştină supremă la Roma. Schimbul de 
excomunicări dintre Biserica de Apus şi Biserica de Răsărit a produs 
schisma, a tranşat separaţia în creştinism catolic şi creştinism ortodox. 
Creştinismul protestant s-a constituit ulterior în istorie ca o reacție 
împotriva dogmei creştinismului catolic, propunând o reformă religioasă. 
R) Reforma şi Contrareforma marchează separaţia dintre catolicism 
şi protestantism. La originea reformei s-a aflat revolta universităților 
împotriva supremației papalității. De pildă, Jan Hus, rectorul Universităţii 
din Praga, profesor de teologie, respinge în termeni categorici 
comportamentul papei şi al clerului. Drept consecinţă, el este 
excomunicat, iar Conciliul de la Konstanz îl condamnă la arderea pe rug, 
cenuşa lui fiind aruncată în Rhin. Protestanţii propun mutarea accentului 
de la instituționalitate (subminarea autorității papale fiind în prim plan) la 
textul evanghelic. Concepțiile lui Jean Calvin (Franţa), Martin Luther 
(Germania) şi Huldreich Zwingli (Elveția) sunt în mod esențial teologice, 
de inspiraţie evanghelică, un impact al noii credinţe creştine reformate 
asupra existenţei social-politice în Occident. Pentru Martin Luther, scopul 
politic al reformei era eliminarea teocraţiei pontificale şi reabilitarea 
puterii laice. Din punct de vedere religios, importanța majoră la Martin 
Luther, profesor de teologie la Universitatea din Wittemberg, este 
acordată religiozităţii interioare, personale a omului, în ciuda religiozității 
instituționale şi colective pregnante în catolicism. Huldreich Zwingli 
renunțase la funcţia sa de preot pentru a nu se mai supune episcopului 
său. El se pronunţa pentru religiozitatea intimă, în ciuda formalismului 
sacramentelor. Zwingli, spre deosebire de Luther, era mai puţin înclinat 
spre mistică, dar spre raționalismul umanist. Pe lângă primatul credinţei şi 
al Sfintei Scripturi, Martin Luther crede în importanța graţiei divine, 
privilegiu acordat omului de Dumnezeu. Iertarea păcatelor, potrivit lui 
Luther, se face prin grația divină şi nu prin sistemul bulelor papale şi 
practica mercantilă a indulgențelor. Jean Calvin, profesor de teologie la 
Universitatea din Orléans, afirmă şi el ideea esenţială a protestantismului 
şi anume primatul absolut al Sfintei Scripturi. Dacă pentru Luther credinţa 
singură este suficientă pentru mântuire, nu şi pentru Calvin, cel ce se 
ridicase împotriva libertăţii omului, considerând-o o himeră, dar pentru 
cunoaşterea lui Dumnezeu prin revelație. Jean Calvin formulează 

principiul predestinării absolute. Totodată, el respinge cultul icoanelor 
care duce la idolatrie. Jean Calvin susţine că Dumnezeu este absolut şi 
suficient fără a mai fi nevoie de intermedierea clerului şi a ierarhiei 
bisericeşti. Martin Luther este excomunicat, iar Jean Calvin este 
condamnat la ardere pe rug. Lutheranismul cuprinde Germania, Elveţia, 
țările scandinave şi ţări din Europa Centrală. În Transilvania se 
răspândeşte în special prin influenţa lui Johannes Honterus. Federaţia 
Mondială Lutherană a fost fondată în 1947 şi are în jur de 70 de milioane 
de membri. Calvinismul, la rândul său, are biserici numite reformate în 
Franţa, Elveţia, Olanda şi Ungaria. În Transilvania, la calvinism au aderat 
cu precădere maghiarii. Alianţa Mondială a Bisericilor Reformate a luat 
ființă în 1970 şi numără în jur de 70 de milioane de membri. Credincioşii 
protestanți din Marea Britanie se numesc presbiterieni, după numele celor 
ce conduc bisericile, adică presbiteri. Reforma în Marea Britanie se 
instituie prin constituirea Bisericii Anglicane şi proclamarea 
independenței de Roma, ca urmare a excomunicării papale. Celor 27 de 
milioane de credincioşi protestanți din Anglia li se adaugă alte 30 de 
milioane din Scoția, Țara Galilor, Irlanda de Nord, Irlanda, SUA şi ţări 
din Common Wealth. În SUA preponderent este merodismul, desprins din 
Biserica Anglicană. Potrivit Consiliului Mondial Metodist, creat în 1951, 
există 14 milioane de membri în SUA şi alte 35 de milioane în afara ei. 
Neoprotestantismul este reprezentat, în afara metodismului prin 
a) baptiști, existând 13 milioane de membri în SUA şi 50 de milioane în 
alte țări conform cu Alianţa Mondială Baptistă; b) penticostali, care sunt 
în jur de 60 de milioane în SUA, America Latină şi Marea Britanie; 
c) mormoni, cu profetul lor John Smith şi o comunitate concentrată în 
statul Utah din SUA, în special la Salt Lake City şi prin d) quakers, ce 
mizează pe unitatea şi armonia universului. Inchiziția este condamnată şi 
de protestanți vizat nefiind catolicismul, ci din nou instituția papalității 
(prin bula din 1484 Papa Inocenţiu al VIII-lea autorizează şi justifică legal 
tribunalele inchiziţiei şi, în consecință, persecuțiile cumplite şi miile de 
victime în numele creştinismului şi al religiei). Instituţia indulgențelor se 
găseşte şi ea ca element de divergență între protestanți şi papalitate. Ea a 
apărut în secolul al XI-lea. Contra unei sume de bani se acorda 
credincioşilor în viață iertarea păcatelor. Călugărul dominican Johann 
Tetzel a vorbit la Universitatea din Wittemberg despre vânzarea 
indulgențelor în funcție de starea economică a solicitanului. Astfel, cifrele 
278 


Universitatea Spiru Haret 


erau următoarele: 25 florini de aur pentru principi şi înalți prelați, 
20 pentru nobili şi clerul mijlociu, 6 pentru clerul inferior, 3 pentru 
negustori şi 1 pentru omul simplu. Reforma a atras după sine 
contrareforma din interiorul catolicismului, pentru care Conciliul din 
Trento a avut un rol precumpănitor, alături de misionarismul creştin 
extraeuropean. Contrareforma este iniţiată de Biserica Catolică în secolul 
al XVI-lea şi prevede: a) readucerea protestanților în Biserica Catolică, 
b) definirea dogmei sacramentelor şi mai ales c) o reformă morală şi 
disciplinară în interiorul ierarhiei ecleziastice. Poziţia neclintită a 
catolicismului față de primatul papalității şi instituţiei clericale nu a putut 
înlesni concilierea dintre catolicism şi protestantism, câtă vreme alte 
divergențe au fost soluționate în timp. Misionarismul în Asia, Africa şi 
America Latină a făcut ca numărul catolicilor să crească de la 1 milion la 
100 de milioane în 1990. 

Doctrina imaculatei concepţii a lui lisus, natura lui umană şi 
dumnezeiască, locul naşterii sale, minunile înfăptuite, precum şi misterul 
trinității au fost subiectul unor dispute în interiorul creştinismului. 
Cruciadele, inchiziţia, conchistadorii şi colonialismul, vânătoarea de 
vrăjitoare, antiiudaismul, dar şi unele aspecte ale misionarismului creştin 
sunt tot atâtea pagini întunecate în istoria milenară a creştinismului. 

S) Marea schismă se referă la separația bisericilor creştine în 
catolică şi ortodoxă, văzută ca o consecinţă a divizării politice în Imperiul 
Roman de Apus, având capitala la Roma şi Imperiul Roman de Răsărit 
devenit Imperiul Bizantin, având capitala la Constantinopol. După cum se 
vede, divizarea creştinismului în catolic şi ortodox nu are la origine 
elemente dogmatice, ci luptele politice pentru supremație. Alexandru 
Suciu acordă din start întâietate patriarhiei apusene, „prioritate în raport 
cu celelalte patriarhii ale  răsăritului”, în cazul  patriarhiei 
Constantinopolului scriind despre „pretenţia la întâietate”. Nu poate 
exista dialog interreligios sau intracreştin când una din confesiuni este 
privită ca superioară alteia şi este aşezată mai presus. Totuşi, sinodul al 
IV-lea ecumenic de la Calcedon prin canonul 28 subliniază privilegiul 
egalității şi recunoaşte patriarhiei de la Constantinopol aceleaşi privilegii 
ca şi scaunului papal. Supremaţia asupra regatului bulgar şi mai ales 


483 Alexandru Suciu, Filosofia şi istoria religiilor, Bucureşti, Editura 
Didactică şi Pedagogică, 2003, p. 228. 

măsurile patriarhului de Constantinopol, Mihail Celularie, impulsionate 
de motive doctrinare şi ritualice diferite faţă de patriarhia Romei au stat la 
baza deciziei lui Papa Leon al IX-lea de a trimite la Constantinopol trei 
legaţi în frunte cu cardinalul Humbert pentru a curma disensiunile şi a 
impune autoritatea papalității. La 16 iulie 1054 trimişii Romei depun pe 
altarul bisericii Sfânta Sofia din Constantinopol bula de excomunicare a 
patriarhului Celularie în numele papei. Dar Papa Leon al IX-lea murise de 
trei luni. Drept răspuns, patriarhul Constantionopolului împreună cu 
sinodul excomunică legaţii papali. Din acest moment istoric începe 
ruptura între biserica catolică şi cea ortodoxă. De remarcat, însă, că actul 
de excomunicare al patriarhiei Romei nu aparține papei, care murise de 
trei luni, ci cardinalului Humbert. De asemenea, actul de excomunicare al 
patriarhiei Constantinopolului este un răspuns şi nu vizează papa şi nici 
patriarhia Romei, ci pe cardinalul Humbert şi pe legaţii săi. Ulterior în 
istorie divergenţele dintre biserica catolică şi biserica ortodoxă se 
dezvoltă pe mai multe paliere: 1) Dogmatic: a) Catolicii susțin că Spiritul 
Sfânt purcede de la Dumnezeu-Tatăl şi de la Dumnezeu-Fiul, câtă vreme 
ortodocşii susțin că Duhul Sfânt purcede numai de la Dumnezeu-Tatăl; 
b) În doctrina catolică, prin formulările de la Conciliul de la Florenţa din 
1439 şi de la Trident din 1562, se afirmă existenţa purgatoriului, loc de 
suferință vremelnică, unde sufletele se purifică de păcatele uşoare 
pregătindu-se pentru a pătrunde în rai. Dogma purgatoriului nu este 
acceptată de ortodocşi şi nici de protestanți şi c) concepţia imaculată a 
fecioarei Maria; 2) Ecleziastic: a) primatul şi infailibilitatea papei; 
b) instituţia cardinalilor şi c) hirotonisirea; 3) Istoric: a) inchiziţia; 
b) expedițiile militare şi cruciadele şi c) declaraţia drepturilor omului din 
1791, neagreată de biserica catolică. Unitatea dintre confesiunea catolică 
şi cea ortodoxă este ilustrată de Biblie, de tradiţia apostolică şi a Sfinţilor 
Părinţi, de cultul fecioarei Maria şi al sfinților, de cele şapte concilii 
ecumenice, de misionarismul şi viața monahală. Constituţia imperiului 
prevedea existenţa în Translivania a trei naţiuni (ungurii, saşii şi secuii) şi 
patru religii: a) calvină (ungurii); b) lutherană (saşii), c) unitariană 
(o minoritate maghiară) şi d) romano-catolică (religia oficială la Viena). 
Poporul român şi religia creştin ortodoxă erau excluse. Românii erau 
considerați duşmani lăuntrici ai patriei, dar socotiți toleraţi. Catolicismul 
porneşte o importantă ofensivă de convertire a românilor. Alexandru 
Suciu distinge patru puncte ale acestei convertiri la catolicism; 

1) recunoaşterea Papei; 2) împărtăşania şi cu pâine nedospită; 3) Spiritul 
Sfânt purcede şi de la Fiul şi 4) existența purgatoriului, precum şi trei 
condiţionări ale acceptării unirii: a) preoţii să aibă casă parohială în 
fiecare sat; b) numirea preoților să depindă numai de episcop şi 
c) păstrarea sărbătorilor, ceremonialurilor şi obiceiurilor de rit grecesc“. 
Actul unirii cu Biserica Catolică a Romei datează din 21 martie 1697, 
iar Diploma Leopoldină din 1699 consacră unirea. În 1948 Biserica 
Greco-Catolică este scoasă în afara legii şi cei 12 episcopi greco-catolici 
sunt arestaţi. În 1989, la 31 decembrie, se emite Decretul nr. 9 prin care 
Decretele nr. 177 şi 358 privind scoaterea în afara legii a Bisericii Greco- 
Catolice sunt abrogate. După moartea mitropolitului Teofil în 1697, 
Atanasie Anghel pleacă în 1701 la Viena pentru a obţine confirmarea 
aşezării sale în scaunul episcopal al românilor din Ardeal, iar pentru a 
câştiga asta, semnează prevederi înjositoare, între care să se dezică de 
hitrotonia ortodoxă dobândită în Țara Românească, să se despartă de 
biserica răsăriteană şi să n-aibă nici o legătură cu mitropolitul ei şi nici cu 
Domnul Ţării Româneşti. Ca răsplată, Atanasie, numit ulterior Satanasie, 
primeşte un lanţ de aur, o donație în pământuri de 6000 florini şi titlul de 
consilier imperial, aşa cum scoate în evidență Nicolae Iorga". Lui 
Atanasie îi urmează pe scaunul episcopal trei iezuiţi care nici măcar nu 
ştiau româneşte: Franz Wenceslas, Iosif Bardia şi Gheorghe Regai. Ei 
sunt urmaţi de Patachi şi de loan Micu Klein. Nicolae Iorga identifică 
patru curente principale în Transilvania înainte de unirea cu ţara: 
1) curentul Blajului decăzut în dezbatere teologică; 2) curentul şcolilor 
neunite, reprezentat în special prin personalitatea mitropolitului Andrei 
Şaguna; 3) curentul popular-național şi 4) curentul reprezentat de 
tinerimea română din secolul al XIX-lea care pleacă la studii la Berlin, 
Viena şi Budapesta şi va milita pentru unirea cea mare“. George Bariț 
constată că biserica românilor din Transilvania funcţiona sub jurisdicția 
bisericilor reformată calvină (Făgăraşul şi Banatul) şi protestantă 
(Hunedoara şi Ţara Hațegului), ignorând dreptul elementar la practica 


484 Alexandru Suciu, op. cit., p. 232-233. 
485 Nicolae Iorga, Istoria românilor din Ardeal şi Ungaria, Bucureşti, 
Editura Ştiinţifică şi Enciclopedică, 1989, p. 234. 
486 Jbidem, p. 378. 

credinţei religioase“. Religia era deosebit de importantă, întrucât, aşa 
cum precizează George Bariț: „În Transilvania întocmai ca în Turcia şi în 
alte câteva ţări, confesiunea religioasă a omului era condiţiune 
indispensabilă de a se bucura cineva de drepturi politice şi civile, ba chiar 
de a fi considerat ca om”. 

T) Dialogul ecumenic este esenţial în viaţa creştinului şi în existența 
creştinismului. Conceptul de ecumenism nu trebuie înţeles ca 
uniformitate, ci ca unitate de fond între confesiunile creştine. Deschiderea 
spre dialog ecumenic, spre dialog interconfesional şi intraconfesional şi 
spre dialog cu celelalte religii, acceparea existenței şi altor căi sunt 
principii de bază în creştinism astăzi. În acest dialog se presupune 
înlocuirea cuvântului „toleranță” cu cel de „înţelegere”, cu aprecierea, 
respectul reciproc spre binele omului şi al colectivităţi, căci toleranța 
implică şi o nuanță de dispreţ. 

Asceza creştină trebuie înţeleasă ca metodă, ca o cale de 
reîntoarcere la centrul spiritual creştin, care este al personalității, 
nicidecum ca izolare şi egoism în căutarea eliberării. 

Mistica creştină a dat opere de valoare ale unor personalităţi ca: 
Meister Johann Eckhart şi San Juan de la Cruz (la catolici), respectiv 
Martin Luther (la protestanți), precum şi Nikolai Berdiaev şi Dumitru 
Stăniloae (la ortodocşi). 

„Toate câte sunt pe lume sunt opera lui Dumnezeu. Creştinul cu 
dreaptă înţelegere nu disprețuiește nici una din componentele cosmosului, 
ci din toate vede strălucind slava şi înţelepciunea dumnezeiască”, 
povăţuieşte Dumitru Stăniloae“. 

U) Creştinismul cosmic este una dintre cele mai interesante sinteze 
religioase. El reprezintă un model de hermeneutică religioasă a 
creştinismului, o paradigmă, însă mai ales o filosofie de viață. Este o 
modalitate specifică de expresie a creştinismului ortodox românesc, a 
spiritualității româneşti, dar, înainte de toate, este o revalorizare a 
creştinismului. 


487 George Bariț, Părți alese din istoria Transilvaniei pe 200 de ani în 
urmă, vol. I, Sibiu, Tipografia W. Krafft, 1889, p. 125. 

488 Ibidem, vol. I, p. 227. 

49 Dumitru Stăniloae, Ortodoxie şi românism, p. 35. 

1) Creștinismul cosmic nu se defineşte în opoziție, ci prin 
complementaritate cu creştinismul istoric. Totuşi, el intră în contradicție 
cu pozitivismul ştiinţific, ateismul şi materialismul, pe de-o parte, dar şi 
cu teologiile dogmatice, pe de alta. Creştinismul cosmic integrează la noi 
mituri şi credinţe precreştine, traco-daco-getice sau chiar paleo-indo- 
europene. Aşa cum scrie Mircea Eliade: „Realităţile religioase autohtone 
au supravieţuit, mai mult sau mai puţin transformate, nu numai procesului 
romanizării, dar şi al creştinizării”"*. În momentul când din conştiinţa 
colectivă a dispărut modelul spiritual al cultelor precreştine, esenţa lor 
magico-ritualică a fost asimilată de către creştinism. Este o continuitate 
firească, mult potențată de religia creştină, în special de cea ortodoxă, care 
a păstrat „un viu sentiment al naturii, o relație intimă cu firea lucrurilor, o 
intuiţie plastică a cosmosului și o credinţă flexibilă în miracoL””". Maxim 
Mărturisitorul a introdus în gândirea teologică a creştinismului conceptul 
de liturghie cosmică, asimilând Biserica Ortodoxă cu reprezentarea vie a 
simfoniei transcendente intonate de cetele îngereşti. Creştinismul cosmic 
este un fenomen de creativitate religioasă, paralel cu viziunea şi 
doctrinele teologilor şi misticilor. Misterul hristologic este proiectat în 
creştinismul cosmic pe fundalul mai amplu al naturii, aşa cum arată 
Vasile Avram”. 

2) Temele de bază ale creştinismului cosmic, ale viziunii despre 
creştinism din perspectivă cosmică sunt ilustrate de către izvoare 
reprezentate de: folclor, literatura populară, mitologie, precum şi gândirea 
şi operele unor scriitori români ca: Mihai Eminescu (în plan mito-poetic), 
B. P. Haşdeu (în plan istorico-etnografic) şi mai ales generaţia interbelică 
sau de aur a culturii române (Mircea Eliade, Lucian Blaga, Constantin 
Noica, Petru Comarnescu, lonel Jianu, Mircea Vulcănescu, Vasile 
Lovinescu, Emil Cioran, Nichifor Crainic, Dumitru Stăniloaie, Nicolae 
Jorga şi Vasile Pârvan etc.) Cele mai reprezentative exemple care 
ilustrează conceptul de creştinism cosmic în cultura română sunt: mitul 


4% Mircea Eliade, Istoria credințelor şi ideilor religioase, vol. II, 
Bucureşti, Editura Ştiinţifică, 1991, p. 349. 
*1 Vasile Avram, Creștinismul cosmic - o paradigmă pierdută? Mit şi 
ortodoxie în tradiția românească, Sibiu, Editura Saeculum, 1999, p. 271. 
492 yy; 
Ibidem, p. 12. 

jertfei în legenda Meşterului Manole (de pildă în balada populară 
Monastirea Argeşului) şi atitudinea în faţa morţii în balada Mioriţa. 

3) Caracteristicile fundamentale ale creştinismului cosmic sunt: 
simbioza dintre religiile precreştine şi religia creştină; relaţia om-cosmos- 
divinitate readusă în discuţie; întruparea divinului în ritmurile şi 
elementele cosmice; natura; folclorul; agricultura sacră; fertilitatea; 
firescul; simplitatea; continuitatea vieţii; solidaritatea dintre viaţă şi 
moarte; moartea ca „nuntă cosmică”; umanismul; cosmomorfismul 
omului (structura sa cosmică) şi consubstanțialitatea om-cosmos etc. 

4) Una dintre expresiile fundamentale ale creştinismului cosmic în 
spiritualitatea românească este viziunea despre franscendentul care 
coboară. Lucian Blaga scrie despre fiorul cosmic al „transcendentului 
care coboară”. Răsăritenii au o înclinaţie categorială „de a concepe 
transcendentul într-un sens coborâtor, spre lume, spre pământ, spre 
om”. Lumea este văzută ca epifanie neîntreruptă, teren al manifestării 
divine şi oglindă a transcendentului. Se rupe graniţa dintre trancendență şi 
imanență. Ele nu se mai confruntă, ci converg paradoxal. Imanenţa este 
ilustrată prin umanizarea divinului, ca şi prin îndumnezeirea omului. 
Relaţia dintre om şi Dumnezeu nu se mai caracterizează prin distanţă, 
frică, supunere şi răceală, ci prin apropiere şi căldură umană. 

5) Lucian Blaga insistă asupra simbiozei dintre mitologiile 
precreştine şi creştinism, interpretează dogma în termeni de filosofie a 
culturii, lărgeşte cadrele creştinismului spre gândirea folclorică şi 
construieşte o remarcabilă teorie a spaţiului definind spațiul românesc 
prin alternanța deal - vale şi prin expresia „spaţiu mioritic”. Diverse 
locuri din casă sunt considerate sacre de țăranul român. De exemplu, 
vatra este „sufletul casei”. Legată de foc şi de prepararea hranei, ea este 
văzută ca centru vital şi sanctuar. Vatra şi hornul vetrei reprezintă, de 
asemenea, un mijloc de comunicare între oameni şi spiritele 
supranaturale. De aceea lângă vatră se fac vrăji şi farmece. Pentru a nu fi 
tulburate spiritele vetrei, în zilele consacrate strămoşilor era interzisă 
măturarea acestui loc sau aruncarea gunoiului din vatră afară. Pragul, la 


43 Lucian Blaga, Trilogia valorilor, Bucureşti, Fundaţia regală pentru 
literatură şi artă, 1946, p. 291. 

44 Idem, Trilogia culturii, Bucureşti, Editura pentru literatură 
universală, 1969, p. 119. 

rândul său, marchează trecerea dintr-un spațiu în altul. Pragul casei şi 
stâlpii simbolizează paznicii casei pentru țăranul român. Poarta separă şi 
în acelaşi timp leagă două lumi, două stări, două teritorii. Despre fereastră 
românii cred că este „ochiul casei”. Ea mediază opoziţiile înăuntru - 
înafară, închis - deschis, pericol - siguranță. Masa este simbolul cerului. 
Ea reprezintă comuniunea oamenilor cu cerul. Masa trebuie să aibă pe ea 
mereu pâine şi sare, considerate alimente sfinte. Sub masă se aşează un 
topor sau o coasă pentru protejarea de spiritele rele, iar la colţuri, în 
acelaşi scop, se pune usturoi. 

6) Există trei ipoteze cu privire la începuturile creştinismului la noi: 
1) venirea în Scythia Minor a Sfântului Apostol Andrei“5; 2) răspândirea 
credinţei în urma colonizării Daciei de către romani şi 3) creştinismul 
adus de misionarii sosiți aici în primele secole după Hristos. 

Într-un text scris de Eusebiu din Cezareea se precizează că Scythia 
Minor (Dobrogea de azi), a fost sortită Sfântului Apostol Andrei pentru 
propovăduirea creştinismului. Dar, scriitori bisericeşti din secolele 
IV - V d. Hr., ca Sfântul Grigore de Nazianz, Hieronymus sau Paulin de 
Nola plasează misionarismul Sfântului Andrei nu în Scythia, ci pe pământ 
helenic. Există, însă, numeroase toponime şi o puternică tradiție populară 
ce atestă că Sfântul Apostol Andrei a fost întâiul predicator al 
creştinismului în Dobrogea. Prima menţiune scrisă despre prezenţa 
creştinilor în Dobrogea este cu privire la doi martiri Epictet şi Astion, 
morţi în Halmyris prin anul 290 d. Hr., în timpul domniei lui Diocletian. 
Din punct de vedere arheologic, o piatră de inel (gemă) a unui militar şi o 
amforă de la Histria cu un simbol creştin vorbesc despre prezenţa 
creştinismului în Dobrogea în secolul al III-lea d. Hr. Ulterior s-a produs 
răspândirea credinţei creştine în întreaga Dacie (dovezi fiind în special 
opaițe şi inscripții funerare cu semnul crucii). Numeroase dovezi din 
secolul al IV-lea d. Hr. atestă creştinarea întregii populaţii nord-dunărene. 
Majoritatea documentelor scrise păstrate erau în limba latină, iar acest 
fapt poate fi uşor demonstrat prin aceea că misionarii nu impuneau limba 
lor, ci adoptau limba celor cărora li se adresau. 

Preocupările constante ale istoricilor români laici şi eclesiastici de a 
argumenta apariția creştinismului la noi s-au intersectat cu cele legate de 
demonstrarea continuității etnice a poporului român pe aceste meleaguri. 


45 Eusebiu din Cezareea, Historia ecclesiastica II, |. 

Procesul romanizării ar fi fost continuat de procesul creştinării, dacă nu 
s-ar fi desfăşurat în paralel. Creştinismul a devenit cu timpul şi un argument 
forte în favoarea continuității etnice, căci a apărut aici ca o marcă a culturii 
şi civilizaţiei greco-romane, precum şi a populaţiei daco-romane din 
teritoriu. Ulterior, în istorie, un rol important în ceea ce priveşte 
creştinismul la români l-a jucat Imperiul Bizantin. După retragerea 
autorităţii şi armatei romane din Dacia în anul 275 d. Hr., Bizanțul a rămas 
singura forță politică din Orient. Patriarhul de la Constantinopol se simţea 
responsabil pentru locuitorii de la Dunărea de Jos şi a dovedit grijă 
sufletească pentru ei. De asemenea, împăratul Constantin cel Mare, de loc 
din câmpia Dunării, a luat măsuri ca activitatea misionară creştină să se 
desfăşoare nestingherit la nord de Dunăre. 

7) Spre deosebire de creştinismul istoric, creştinismul cosmic 
păstrează mituri şi credințe arhaice. De asemenea, există o continuitate 
între religiile precreştine şi creştinismul ortodox românesc. De exemplu, 
misterele şi inițierea specifice cultului lui Zalmoxis supraviețuiesc în 
creştinismul ortodox prin ceremonii şi sacramente, ascetismul prin 
monahism, iar austeritatea instituită de preotul Deceneu prin morala 
creştină. Crucea nu este numai un simbol al patimilor şi morţii, ci şi al 
vieţii, luminii şi învierii, în urma îmbogăţirii de sens produse de 
paradigma creştinismului cosmic. Instituţionalizarea religiei, aspectele 
social şi juridic, contractualismul ilustrat de formula latină do ut des (dau 
şi dai) din religia romană nu sunt preluate de creştinismul ortodox, care 
preferă cu predilecție forme ale religiei dacilor. 

8) În calendarul sărbătorilor creştine sunt integrate şi numeroase 
sărbători precreştine, cum ar fi: Sânzienele, Floriile sau Rusaliile. Printre 
colindele de Crăciun se află şi texte care aparțin religiilor anterioare 
creştinismului de pe acest tărâm. Momentele din existenţa omului 
ce marchează o ruptură de nivel între timpul profan şi timpul 
magico-religios sacru sunt cele în care, potrivit credințelor populare 
româneşti, „se deschid cerurile”: Anul Nou, Boboteaza, Sfântul Ioan, 
Paştele, Sânzâienele, Sfântul Andrei sau Crăciunul. Calendarul Popular se 
mai numeşte Calendarul Babelor. El se bazează pe repere cosmice de 
mare precizie cum ar fi: solstiţiile (Crăciunul şi Sânzâienele), echinocţiile 
(Ziua Cucului), fazele lunare (Paştele şi Duminicile Tinere). Majoritatea 
obiceiurilor şi sărbătorilor populare aparțin creştinismului cosmic. Ele au 
drept corespondenţă bioritmurile animalelor, păsărilor şi plantelor. 

Sânzâienele sau Drăgaica este ziua când înfloresc plantele cu aceeaşi 
denumire. Totodată, este şi ziua cea mai lungă din an. La Filipii de 
Toamnă se petrece împerecherea lupilor. În calendarul popular de la noi 
se găsesc sărbători cu dată precisă şi sărbători cu dată neprecisă, diurne 
(Sântilie şi Căluşul) sau nocturne (Revelionul şi Noaptea Strigoilor). Ele 
pot avea durata unei zile (Dragobetele) sau a mai multor zile (Zilele Babei 
şi Filipii). Unele sărbători populare au preluat numele sfinților creştini: 
Sântoader, Sângeorz, Sântilie, Sumedru, Foca, Lăzărelul sau Dochia. Cele 
mai multe au, însă, legatură cu perioada precreştină: Căluşul, Paparuda, 
Dragobetele, Drăgaica, Joimariţa, Martolea şi Filipii etc. O altă sărbătoare 
este Noaptea Strigoilor sau a Sfântului Andrei. Ea reprezintă sărbătoarea 
strigoilor şi a vrăjitoarelor. Ziua de Sfântul Andrei se numeşte Ziua 
Lupului. De Rusalii se pomenesc morţii şi se dă de pomană. În Duminica 
Rusaliilor există credinţa că ies duhurile necurate. Pomenile sunt oferite 
prietenilor şi vecinilor cu scopul de a-i convinge pe morți să stea la 
locurile lor şi să nu vină între cei vii. Rusaliile (ielele) se întorc pe tărâmul 
de dincolo şi nu mai aduc răutăţi, boli şi suferință oamenilor. 

9) Sfinţii au şi atribute umane, situate în afara celor recunoscute 
dogmatic de creştinismul istoric. Ei sunt şi sfinți cosmici. Naşterea 
Sfântului loan este legată de misterele fecundității. Sfântul Alexie, omul 
lui Dumnezeu, este patronul magic al insectelor, iar cei 40 de mucenici, 
devin măcinici, în chip de figurine din aluat, pregătite de gospodine 
special pentru data de 9 martie. Sfântul Ilie este considerat o divinitate 
uranică care vânează cu fulgerele lui pe draci şi trăzneşte uneori atât de 
tare, încât plesneşte copilul în pântecul mamei sau vițelul în burta vacii. 
El este petrecăreţ. Sfântul Gheorghe (Sângiorz) şi Sfântul Dumitru 
(Sumedru) sunt păzitorii echinocţiilor. Oamenii ştiu că dacă de Sfântul 
Gheorghe codrul nu e înverzit, Sfântul Dumitru îi ia viaţa fratelui său şi 
invers. În noaptea de Sfântul Gheorghe, ca şi în cea de Paşte sau de 
Rusalii, cerul se deschide pentru o clipă. Morţii vin să vorbească cu viii, 
iar animalele stau de vorbă între ele. Tot atunci ciobanii își iau rămas bun 
de la sat pentru întreg sezonul pastoral. În zori, fetele îşi rostogolesc 
trupurile goale prin iarba plină de rouă sau se scaldă în ape răcoroase 
presărate cu flori. De Sfântul Dumitru se aprind focuri pe uliti şi pe 
dealuri, evenimentul fiind legat de misterul fecundității. Sfântul Petru este 
sărbătorit la 16 ianuarie (Sâmpetru de iarnă) şi la 29 iunie (Sâmpetru de 
vară). El nu este doar păstrătorul cheilor raiului (creştinismul istoric), dar 

şi patronul lupilor (creştinismul cosmic). Sfântul Toader (Sântoader) este 
reprezentat jumătate om şi jumătate cal. El este reprezentat sub forma a 
nouă figuri mitologice, descrise ca fiind tineri cu picioare lungi, având 
copite şi părul foarte lung. Aceşti tineri vin în sate cântând şi bătând toba. 
Apar şi dispar în chip misterios. 

10) Animalele nu sunt văzute ca zeități, ca în totemism, ci ca fraţi şi 
surori, prieteni şi ajutoare ale omului în itinerariile iniţierii spirituale. 
Totodată, ele sunt simboluri. De pildă, şarpele - al cosmogoniei, cocoşul - 
al „marii treceri”, bufnița - al înţelepciunii, iar cerbul - al metamorfozelor 
ş.a.m.d. Cocoșul, este întruparea spiriduşului, drac de care se folosesc 
vrăjitoarele. Dar, cocoşul este, totodată, şi pasărea credincioasă care vede 
noaptea când se deschid simbolic cerurile. El prevesteşte ploi, furtuni şi 
vremea rea. De asemenea, anunță începutul şi sfârşitul zilei. Plantele 
tratează de boli, vindecă şi apără trupul şi sufletul omului. Busuoicul este 
simbolul iubirii, mărul restabileşte echilibrul în riturile de trecere, iar 
bradul este lăcaşul spiritelor, un arbore cosmic prin excelență. Bradul este 
locul preferat al spiritelor. Ca şi mărul, el are puterea de reglare a 
echilibrului moarte-renaştere în riturile de trecere. Ramura de salcie are 
funcţie fertilizatoare, fiind simbolul cel mai răspândit al feminității. 

11) Existenţa istorică se întretaie cu cea mitică în spaţiul românesc. 


Constantin Noica scrie că acesta este „un spaţiu în care se poate muri”, 


mari de renaştere spirituală. Moartea nu este privită ca fapt biologic, ci 
transfigurată. Se remarcă drept dominante în spiritualitatea românească 
asumarea existențială a morții, credința în continuitatea dintre viaţă şi 
moarte, resemnarea senină şi detaşarea superioară față de moarte. Prin ele 
se reuşeşte înfrângerea, transcenderea unor atitudini ca: ignorarea, 
disprețul şi îndeosebi frica față de moarte. Omul nu mai trăieşte drama 
morţii, ci o vede ca un dat firesc. Această împăcare nu înseamnă o 
valorizare a morţii. Nu i se dă putere acesteia. Moartea este considerată ca 
o treaptă sau o trecere într-un alt mod de existenţă, iar, prin intermediul 
creştinismului cosmic, ca o reintegrare în unitatea-totalitate, în univers. 
Mircea Eliade subliniază unitatea dintre viaţă şi moarte, continuitatea lor 


firească şi scoate la lumină faptul că „nunta mioritică” este celebrată 


2 Constantin Noica, Jurnal de idei, Bucureşti, Editura Humanitas, 
1990, p. 254. 

„într-un cadru cosmic de asemenea măreție, încât evenimentul morţii îşi 
pierde semnificaţia sa imediată (...) şi revelează o dimensiune nebănuită 
până atunci”. Acceptarea morţii nu este o probă de pasivitate decât în 
linia unei perspective raţionaliste, dar nu este nici fatalism deoarece se 
schimbă semnificaţia a ceea ce a fost predestinat”. Atitudinea mioritică 
în fața morţii, dominantă în spiritualitatea românească, se distinge prin: 
resemnare superioară şi înțeleaptă, împăcare, asumare, detaşare de lumesc 
şi reintegrare în cosmos, pace şi serenitate. 

Universul mioritic este al „imaginilor mirifice” şi al „freamătului 
căutărilor”, „o formă poetică a procesului de personalizare a spiritualității 
şi culturii române”, aşa cum se exprimă Alexandru Boboc”. 

Mircea Eliade, ca şi Lucian Blaga, îşi ilustrează viziunea originală 
despre creştinismul cosmic prin „nunta cosmică” din balada populară 
Miorița. Mircea Eliade vorbeşte despre nunta din balada Miorița şi 
consideră că echivalarea metaforică a morții cu o nuntă la care participă - 
întregul cosmos „desființează granița dintre imanență şi transcendență, 
prin punerea în evidenţă a perenităţii vieții între şi prin elementele sacre 
ale cosmosului”. Lucian Blaga vede în nunta din Mioriţa un act 
sacramental creştin. Moartea încetează să mai fie un act biologic şi se 
înscrie între fenomenele cu acces la sfera divinului. 

12) Continuitatea este, însă, cel mai bine exprimată prin ideea 
nemuririi şi prin relaţia dintre trup şi suflet. Trupul nu este privit ca 
închisoare a sufletului, ca trecător şi corupt, ca în filosofia lui Platon, iar 
sufletul nu reprezintă o noţiune difuză, care are menirea să dea viaţă 
trupului, ca în iudaism, ci există o unitate trainică între trup şi suflet. 
Trupul este casa spiritului. El este văzut în ortodoxie, prin mijlocirea 
creştinismului cosmic, ca o hierofanie (manifestare a sacrului). 

Creştinismul cosmic vindecă umanitatea de gravitatea crizelor istorice, 
dar mai ales omul de tragismul condiției umane, de frica şi de obsesia morții. 
Prin credinţa în nemurire, el îndeamnă la a nu irosi, ci a trăi intens viaţa. 


#7 Mircea Eliade, De la Zalmoxis la Genghis-Han, p. 245. 

8 Alexandru Boboc, /ermeneutică şi ontologie. Prolegomene la o 
reconstrucție modernă în filosofia culturii, Bucureşti, Editura Didactică şi 
Pedagogică, 1999, p. 113. 

“9 Alexandru Boboc, op. cit., p. 92. 

*% Mircea Eliade, op. cit., p. 265. 

PENTRU COPERTA CĂRȚII: 


Mircea Itu a absolvit Universitatea din Bucureşti în 1994 cu o teză de 
licenţă intitulată Brahman şi mAyA în viziunea lui SalkarAcArya, 
coordonată de profesorul Eric Becescu de la Universite de Lille. A urmat 
cursuri de specializare încheiate cu diplome în hindi la The Central Institute 
of Hindi, Agra (1992-1993) şi sanscrită la Delhi University, unde a fost 
visiting lecturer de limba şi cultura română (1997-1998). 

Şi-a susţinut doctoratul în 18 decembrie 1999 la Ecole Pratique des 
Hautes Etudes, Sorbonne, Université de Paris, cu teza L 'indianisme de 
Mircea Eliade, coordonată de profesorul Jean Haudry, director de studii indo- 
europene la Université „Jean Moulin” de Lyon. 

De asemenea, a participat la Congresul Internațional de Istoria 
Religiilor, organizat de The International Association for the History of 
Religions (Asociaţia Internațională pentru Istoria Religiilor), la Durban 
(Africa de Sud), în august 2000, cu teza Mircea Eliade on the Metaphysics of 
the UpaniZad (Mircea Eliade despre metafizica Upanişadelor). În anul 2002, 
a beneficiat de o bursă postdoctorală în religii comparate la The Institute for 
Advanced Studies in the Humanities, University of Edinburgh şi la urmă a 
redactat un studiu intitulat Immortality in Celtic, Thracian and Indian 
Religions (Nemurirea la celți, traci şi inzi). Este autorul volumelor 
Indianismul lui Eminescu, Indianismul lui Blaga, Indianismul lui Eliade, 
Cultură şi civilizaţie indiană, Manual de limba sanscrită, Introducere în 
hermeneutică, Itinerarii indiene, Itinerarii britanice şi Lila - roman indian. 
Mircea Itu este cercetător principal III dr. la Institutul de Filosofie şi 
Psihologie al Academiei Române şi, în calitate de conferenţiar, conduce 
următoarele cursuri şi seminarii la Facultatea de Filosofie şi Jurnalism a 
Universităţii „Spiru Haret”: Istoria religiilor, Hermeneutică şi Mircea Eliade. 

